
Pirmadienis, birželio 4-oji 


Vakarėlis pavyko geriau, nei tikėtasi. Žinoma, iš pradžių ji šiek 
tiek nervinosi, nes buvo ilgokai nesimatę, bet dabar susirūpinimas 
atlėgo. Po itin stipraus gėrimo stikliuko pasitinkant, vėliau baltojo 
vyno su užkanda, kelių taurių raudonojo su pirmuoju patiekalu, 
portveino prie deserto visi aplink stalą buvo linksmos nuotaikos. 
Kristianas papasakojo naują juokelį apie savo bosą, ir seno kalka- 
kmenio namo sienos nuaidėjo juoku. 

Kitapus lango plaukė javų laukai, laukymėse brinko aguonų 
pumpurai. Už laukų paskutiniuose saulėlydžio spinduliuose žibė- 
jo jūra. 

Sekminių savaitę Helena ir Peras pasiėmė kelias išeigines ir 
nuvyko į savo trobelę Gotlande. Vieną dieną per tas atostogas jie 
paprastai skiria susitikti su Helenos vaikystės draugais. Šiais me- 
tais, antrąją Sekminių savaitės dieną, visi buvo laisvi, todėl nutarė 
susibėgti. 

Šimet Sekminės pasitaikė neįprastai šaltos, tik apie dešimt laips- 


nių šilumos. Medžių viršūnėse stūgavo ir švilpavo smarkus vėjas. 

Helena garsiai nusijuokė Perui užplėšus gotlandierišką dainą, 
satyrinę baladę, apie lauko pelę iš žemyno, persekiojusią atosto- 
gaujančias mergaites Gotlande, kurios pati jį išmokė. 

Perui pritarė visa užstalė: geriausia Helenos draugė Ema su 
vyru Ule, kaimynai Eva ir Rikardas ir Beata su naujuoju vyru 
Džonu Danmaru, atsikrausčiusiu iš Valstijų ir tapusiu paskutiniu 
jų būrelio nariu. Vienintelis Kristianas vis dar neturėjo poros. 
Gražus vaikinas atrodė pasmerktas vienišauti. Jis iki šiol net ne- 
gyveno su jokia moterimi, nors jam jau buvo trisdešimt penkeri. 
Helena ne kartą svarstė, kodėl taip yra. 

Švieslangiuose, kaltinėse žvakidėse liepsnojo žvakės, atvirame 
židinyje pleškėjo malkos. Ant akmeninių grindų patiesto kailinio 
kilimo gulėjo Helenos šuo Spenseris ir laižėsi letenas. Paskui jis 
garsiai atsiduso ir susiraitė sušildytas žvakių ir židinio. 

Helena nuėjo į virtuvę atkimšti dar poros butelių vyno. Ji 
mėgo šią kukliai apstatytą trobelę, kurioje vasarodavo nuo vai- 
kystės. Tiesą sakant, jiems su Peru reikėjo laiko pabūti vieniems. 
Pasikalbėti, pagyventi be mobiliųjų, kompiuterių ir žadintuvų po 
karštligiško ir įtempto pavasario. Vis dėlto mintis papietauti su se- 
nais bičiuliais buvo nebloga, - pagalvojo Aelena, supratusi, kaip 
jų visų pasiilgo. 

Iš apmąstymų ją pažadino kažkas, perbraukęs pirštu per nu- 
garą. 

— Kaip sekasi? — išgirdo kimų ir nuginkluojantį Kristiano bal- 
są. 

— Puikiai, — gręždamasi ir šiek tiek dirbtinai nusijuokdama 


atsakė ji. 

— Kaip sekasi su Peru? - Jis spragtelėjo jai į nosį. - Ar tebesi 
su juo laiminga, a? 

— Na, žinoma. Jeigu mergina negauna tavęs, turi griebti antrą 
geriausią, — atsakė Helena ir išėjo priešais Kristianą iš virtuvės. 

— Gerai, metas pašokti, —- paskelbė kaip reikiant įsilinksmi- 
nusi Beata. Ji puolė nuo stalo ir ėmė kuisti kompaktinius diskus. 
Viena iš nedaugelio naujovių trobelėje buvo stereogrotuvas, be 
kurio Peras neištverdavo nė dvidešimt keturių valandų. 

Netrukus iš garsiakalbių ėmė lietis Hokano Helstriomo bal- 
sas. Peras pasekė Beatos pavyzdžiu ir ėmė suktis aplink ją. Liku- 
sieji nieko nelaukę pakilo ir prisijungė prie šokėjų, kad net grin- 
dys drebėjo. 

Vėliau nė vienas neprisiminė, kada viskas pakrypo į bloga. 

Staiga Peras išplėšė Heleną iš Kristiano glėbio ir dingo su ja 
verandoje. Šokiai trobelėje tebesitęsė. 

Po kurio laiko atsilapojo verandos durys, įlėkė delnais veidą 
užsiėmusi šeimininkė ir puolė į vonios kambarį. Iš viršutinės lū- 
pos sruvo kraujas. Vakarėlio nuotaika tuoj pat subjuro. 

Džonas išjungė muziką. Kambarį prislėgė tyla. Buvo girdėti 
tik šuns, atsistojusio prie vonios durų ir urzgusio ant kiekvieno, 
mėginančio prisiartinti, lojimas, kol Helena pravėrė plyšį ir įsilei- 
do Spenserį vidun. 

Kristianas išėjo pasikalbėti su Peru, o kiti paskui jį. Smūgis 
buvo toks netikėtas, kad Kristianas nespėjo sureaguoti. Peras pa- 
taikė jam tiesiai į tarpuakį. 

Rikardas su Džonu sugriebė Perą, kol tas nepadarė ko nors 


daugiau. Ištempė jį iš verandos ant pievelės, permirkusios vakaro 

rasa. Vėjas jau buvo nurimęs, tvenkėsi rūkas. Ema su Beata liko 
laukti Helenos. Eva padėjo Kristianui nusišluostyti kraują ir už- 
dėjo ledo, kad mažiau sutintų. Ulė iškvietė taksi. Vakarėlis ne- 


lauktai baigėsi. 


Antradienis, birželio 5-oji1 


Kitą rytą, praplėšusi akis pusę septynių, Helena suprato, kad 
siaubingai skauda galvą. Pagiringa ji visuomet pakirsdavo itin 
anksti. Dabar gulėjo išsitiesusi ant lovos, prispaustomis prie šonų 
rankomis — lyg gavusi komandą „ramiai“, tik kad ne stovėjo, o 
gulėjo. Atrodė, lyg naktį būtų bijojusi pajudėti, nenorėdama pri- 
siliesti prie Pero, gulinčio per kelis centimetrus nuo jos. Vyras ra- 
miai ir giliai alsuodamas miegojo, visiškai susisukęs į dygsniuotą 
antklodę. Kyšojo tik juodos garbanos. 

Namuose tylą drumstė tik lengvas Spenserio šnopavimas. Šuo 
dar nepajuto, kad ji nubudusi. Helenos kūnas buvo įsitempęs, ją 
pykino. Tysojo spoksodama į baltas lubas ir prireikė valandėlės 
prisiminti, kas nutiko iš vakaro. 

Ne, - galvojo ji, - 26, me, me. Peras ir anksčiau ne kartą buvo 
pratrūkęs pavydu. Per paskutinius metus, reikia pripažinti, viskas 
lyg ir aprimo, o štai dabar vėl. Tarytum plotumeisi pilvu į vande- 
nį. Pasidarė skaudu supratus, kas nutiko, ne tik tarp jos ir Pero, 


bet ir draugų. O vakarėlis prasidėjo taip šauniai. 

Po vakarienės visi šoko. Tikra tiesa, kad Kristiano ranka nusi- 
leido šiek tiek per žemai susiglaudus šokant lėtą šokį. Ji pagalvojo, 
jog reikėtų ją patraukti, bet jautėsi per daug apgirtusi, kad rimtai 
imtų į galvą. 

Staiga buvo išplėšta be perspėjimo. Peras tvirtai sugriebė ją už 
žasto ir šiurkščiai išsivedė į verandą. Apstulbusi ji net nesugebėjo 
jam pasipriešinti. Verandoje apipylė ją kaltinimais, o kai ji įsiuto 
ir ėmė šaukti ant jo, papurtė. Helena skėlė jam antausį, įdrėskė ir 
įkando. Viskas baigėsi atsakomuoju antausiu, po kurio ji nulėkė 
į vonią. 

Šokiruota atsistojo priešais veidrodį ir įsmeigė akis į jame su- 
stingusią bežadę grimasą. Laikė delnu užėmusi perskeltą ir jau 
spėjusią sutinti viršutinę lūpą. Peras niekada anksčiau nėra pakė- 
lęs prieš ją rankos. 

Ji girdėjo už durų kalbantis draugus. Balsai prislopinti, bet 
sujaudinti. Girdėjo, kaip ramina Perą, maldo Kristianą, kviečia 
taksi. Ema su Ule pasiliko. Jie neišėjo tol, kol Peras neužmigo, o 
ir pati Helena ėmė snūduriuoti. 

Nepaisant visko, jie dabar guli vienoje lovoje. 

Gulėdama šalia negalėjo suprasti, kaip viskas galėjo pakrypti 
tokia linkme. Ji spėliojo, kokia bus ši diena. Kaip jie užglaistys 
tą nutikimą? Pagiežingą kivirčą, pasibaigusį muštynėmis. Elgėsi 
kaip nesubrendėliai, nesugebantys išgerti vyno ir smagiai pra- 
leisti laiką su draugais. Kam to reikėjo? Gėda įsitaisė pilve kaip 
sunkus akmuo. 


Helena atsargiai išlipo iš lovos, bijodama pažadinti vyrą. Įsmu- 

tiškai ieškojo vakarykščio sumušimo ženklų - nerado. Patinimas 
atslūgo. Galbūt ne taip jau ir smarkiai man užtvojo, - pagalvojo 
ji. Lyg tai būtų kokia paguoda. Nuėjusi į virtuvę nugėrė pusę koka 
kolos skardinės. Tada grįžo į vonią ir išsivalė dantis. 

Basa vaikščiojo vėsiomis grindimis iš kambario į kambarį. 
Spenseris sekiojo iš paskos kaip šešėlis. Helena apsirengė ir išėjusi 
į koridorių apsiavė bėgimo batelius, tuo akivaizdžiai pradžiugin- 
dama augintinį. 


Pravėrus duris, užliejo šaltas ir išlaisvinantis rytmečio oras. 


Ji pasirinko taką jūros link. Spenseris turseno šalia aukštai iš- 
kėlęs uodegą, nardė po šalia tako augančią žolę vis pakeliui žy- 
mėdamasis. Protarpiais atsigręždavo ir patikrindavo šeimininkę. 
Blizgantis juodas retriveris buvo puikus sarginis šuo ir nuolatinis 
jos kompanionas. Ji kvėpavo giliai, pripildydama oro visus plau- 
čius, o akys nuo ryto žvarbos ašarojo. 

Vos tik pasiekė kopos viršų ir pakrantę už jos, paniro į pilkšvai 
baltą rūką. Įsimurkdė kaip į cukraus vatą. Šuo pranyko minkš- 
toje tyloje. Horizonto nebuvo macyti. Kiek galėjo įžiūrėti, van- 
duo plieno spalvos ir visiškai ramus. Buvo nepaprastai tylu. Tik 
kažkur virš jūros nuskardeno vienišos žuvėdros klyksmas. Hele- 
na nutarė nubėgti palei visą pakrantę ir atgal, nors matomumas 
buvo prastas. Kol nepamesiu iš akių vandens linijos, viskas bus ge- 
7Al, — mąstė ji. 

Galvos skausmas malšo. Helena buvo įsitikinusi, kad nenori 
gyventi su niekuo daugiau, kaip tik su Peru. Ji buvo tikra, kad 


draugas ją myli. Kitą mėnesį jai sueis trisdešimt penkeri, tad su- 

prato, kad jis laukia atsakymo, apsisprendimo. Jau seniai Peras 
norėjo paskirti tuoktuvių datą, kad ji galėtų liautis gėrusi piliules. 
Pastaruoju metu jiems pasimylėjus jis vis sakydavo, kad norėtų 
pradėti kūdikį. O ji kiekvieną kartą jausdavosi nepatogiai. 

Nepaisant visko, Helena dar niekada nesijautė tokia saugi ir 
mylima. Galbūt nieko kito ir negalėjo tikėtis; galbūt atėjo metas 
apsispręsti jai pačiai. Praeityje meilės reikalai sekėsi ne per geriau- 
siai. Ji niekada nesijautė tikrai įsimylėjusi, nežinojo, ar myli, ir da- 
bar. Gal nesugeba mylėti ? 

Helenos mintis nutraukė šuns amsėjimas. Spenseris skalijo 
taip, kaip aptikęs vieną iš tų smulkių triušių, kurių pilnas Gotlan- 
das. 

— Spenseri! Pas mane! - pašaukė. 

Šuo klusniai priturseno prie jos nuleidęs nosį į žemę. Ji pritūpė 
paglostyti šunį. Mėgino įžiūrėti jūrą, bet vandens juosta tapo vi- 
sai neaiški. Giedromis dienomis galėjai aiškiai matyti Didžiosios 
ir Mažosios Karlo salų uolų kontūrus. Dabar buvo neįmanoma 
net įsivaizduoti. 

Heleną nupurtė šiurpas. Gotlando pavasaris paprastai būna 
šaltas, bet toks žvarbus oras neįprastai nusitęsė iki pat birželio. 
Šaltis ir drėgmė skverbėsi vienas sluoksnis po kito. Ji vilkėjo spor- 
tinę liemenėlę, marškinėlius ir bluzoną, bet tai nepadėjo. Apsisu- 
kusi nuskubėjo ten, iš kur atbėgo. Tikiuosi, kad Peras bus atsibu- 
dęs, ir galėsime pasikalbėti, - mąstė Helena. 

Po mankštelės jautėsi geriau, net ėmė svarstyti, kad ne viskas 


prarasta. Šiandien paskambins draugams, ir netrukus viskas bus 

pamiršta, gyvenimas vėl tekės sena vaga. Peras nėra jau toks nepa- 
taisomai pavydus. Be to, draskytis ir muštis pradėjo ji. 

Kai Helena pasiekė paplūdimio pabaigą, rūkas dar labiau su- 
tirštėjo. Kad ir kur pasisuktum, balta, balta, balta. Ji suprato, kad 
jau kurį laiką nemato Spenserio. Aiškiai įžiūrėjo tik pusiau į smėlį 
įsmigusius sportinius batelius. Helena kelis kartus šūktelėjo, pa- 
laukė. Šuo neatbėgo. Kaip keista. 

"Tada pagrįžo kelis žingsnius, dairydamasi rūke. 

— Spenseri! Pas mane! 

Nieko. Prakeiktas šuo. Nors taip elgtis jam nebūdinga. 

Kažkas čia ne taip. Ji sustojo ir įsiklausė. Buvo girdėti tik ban- 
gų pliaukšėjimas. Nugara nubėgo šiurpas. 

Staiga tylą perskrodė trumpas viauktelėjimas ir tylantis inkš- 
timas. Spenseris. 

Kas čia vyksta? 

Stovėjo nustilkusi ir stengėsi nepasiduoti krūtinėje augančiai 
panikai. Ją gaubė tirštas rūkas. Stovėjo kaip kokiame vakuume. 
Helena suriko tiesiai į miglą: 

— Spenseri! Pas mane! 

"Tada pajuto judesį už savęs ir suprato, kad kažkas yra labai 
arti. Ji atsisuko. 


— Ar čia kas nors yra? - sušnibždėjo. 


Regioninių žinių redakcijos patalpose Svedijos nacionalinėje 
televizijoje viešpatavo atsipalaidavimas. Rytinis susirinkimas bai- 


gėsi. Reporteriai sėdėjo šen bei ten su puodeliais kavos. Vienas 

spaudė prie ausies telefoną, kitas spoksojo į kompiuterio ekraną, 
pora tyliai kažką kuždėjosi suglaudę galvas. Fotografai abejingai 
vartė vakarinius ir rytinius laikraščius. 

Kur tik pažiūrėsi - kalnai dokumentų, nereikalingų laikraš- 
čių, pustuščių plastikinių kavos puodelių, telefonų, kompiuterių 
ir krepšių su faksais, bylomis bei aplankais. 

Prie naujienų stalo, redakcijos patalpos centro, taip anksti rytė 
galėjai rasti tik redaktorių Maksą Grentorsą. 

Niekas nežino, kaip jiems čia gerai, mintijo jis barškindamas 
dienos planą kompiuterio klaviatūra. Po ilgojo savaitgalio pelny- 
tai tikėjosi daugiau energijos ir entuziazmo, o ne tokios vangios 
apatijos. Negana, kad žurnalistai neatsinešė savo idėjų tokį niūrų 
antradienį, bet dar ir bambėjo dėl reikiamų atlikti darbų. Gren- 
forsas mąstė, kad daugumai reporterių trūksta azarto ir entuziaz- 
mo, kuriuo jis degė prieš atsidurdamas už redaktoriaus stalo. 

Maksui Grenforsui ką tik suėjo penkiasdešimt, bet jis darė, 
ką sugebėjo. Buvo smarkiai pražilęs, todėl reguliariai dažė plau- 
kus pas vieną talentingiausių miesto kirpėjų. Formą palaikė ilgai 
liedamas prakaitą kompanijos treniruoklių salėje. Priešpiečiams 
mieliau rinkdavosi varškę ar jogurtą prie kompiuterio vietoj rie- 
bių patiekalų triukšmingoje televizijos valgyklėlėje su ne mažiau 
triukšmingais kolegomis. 

Kaip redaktorius, turėjo parinkti transliacijų turinį: kokias 
istorijas nušviesti ir kiek eterio laiko joms skirti. Jis mėgdavo pri- 
sidėti prie istorijos pateikimo formos ir dėl to dažnai siutindavo 
žurnalistus, tačiau jam tai nerūpėjo, nes redaktoriaus žodis pa- 


skutinis. 

Galbūt nuovargis, pakibęs virš redakcijos kaip priplėkusi vil- 
nonė antklodė, dėl ilgą šaltą žiemą pakeitusio drėgno ir žvarbaus 
pavasario. Atrodė, kad taip ilgai laukta vasaros šiluma nepasie- 
kiama. 

Grenforsas sugalvojo pavadinimus suplanuotiems siužetams 
ir sudėliojo tinklelį. Svarbiausia dienos naujiena buvo katastro- 
fiška Akademinės ligoninės Upsaloje finansų situacija, po jos ėjo 
streikas Osterakerio kalėjime, naktinis susišaudymas Sioderteljė- 
je ir katė Elzė. Du dvylikamečiai berniukai išgelbėjo ją iš vieno 
Albio daugiabučio atliekų rūšiavimo patalpos. Tikras žmogiško 
atidumo pavyzdys, galvojo redaktorius, kuriam laikui pamiršęs 
blogą nuotaiką. Siužetai apie vaikus didvyrius ir gyvūnus visuo- 
met pritraukia žiūrovus. 

Akies kampeliu pastebėjo, kaip į redakciją įžengė diktorius. 
Metas peržvalgai ir amžinai diskusijai, kokį svečią kviestis į stu- 
diją tą vakarą, diskusijai, kuri, jeigu jis neįsikiš, virš ginču ar net 


rietenomis. 


Pirmą jis aptiko šunį. Invalidumo pensiją gaunantis šešiasde- 
šimt trejų metų Erikas Andersonas gyveno Ekstoje, centrinėje 
salos dalyje. Dabar svečiavosi pas seserį Friojelyje. Jie mėgo išeiti 
ilgai pasivaikščioti prie jūros bet kokiu oru, netgi per tokį rūką, 
kaip šis. 

Šiandien sesuo nusprendė kartu neiti, kadangi peršalusi bjau- 
riai kosėjo. Erikas pasivaikščiojimo atsisakyti neketino. Abu pa- 


valgė žuvienės ir jo iškeptos bruknių duonos. Tada jis apsimovė 

guminius botus, užsitraukė skrandą kailiu apkraštuotu gobtuvu 
ir išėjo. 

Rytinis rūko kilimas jau buvo spėjęs pakilti. Abipus siau- 
ro žvyro takelio vėl aiškiai matėsi laukai ir pievos. Buvo šalta ir 
drėgna. Pasitaisęs kepurę nutarė paėjėti iki vandens. Po kojomis, 
kaip įprasta, grikšėjo rupus smėlis. Jam žingsniuojant pro šalį ga- 
nykloje galvas pakėlė juodos avys. Trys varnos tupėjo ant senų, 
sutrūnijusių vartų palei paskutinį miško lopinėlį priešais pa- 
krantę. Žmogui priartėjus nepatenkintos sinchroniškai pakilo ir 
kranktelėjusios nulėkė. 

Bekabinant aprūdijusį skląstį akis užkliuvo už kažko keisto 
griovio pakraštyje. Priminė gyvūno fragmentą. Erikas priėjo ar- 
čiau griovio ir pasilenkė pasižiūrėti. Letena, kruvina letena. Per 
stambi, kad būtų triušio. Gal kokios lapės? Ne, po sukepusiu | 
krauju juodi plaukai. 

Erikas nusekė akimis kruviną pėdsaką. Truputį atokiau pama- 
tė stambų juodą šunį. Tas gulėjo ant šono plačiai atmerktomis 
akimis. Jo galva buvo keistai persukta, o kailis kiaurai permirkęs 
krauju. Uodega prie to sumaitoto lavono atrodė keistai stora ir 
blizganti. Priėjęs arčiau pastebėjo, kad šuns galva beveik nupjauta 
nuo kaklo. 

Vyrą apėmė šleikštulys. Giliai kvėpuodamas jis prisėdo ant 
akmens ir prie burnos prisidėjo delną. Širdis pašėlusiai daužėsi. 
Buvo siaubingai tylu. Po kurio laiko šiaip ne taip pakilo ir apsidai- 
rė. Kas čia nutiko? Erikas Andersonas staiga pastebėjo ją. Negyvą 


moterį, iki pusės uždengtą pušų šakomis ir ūgliais. Ji buvo nuo- 

ga. Kūnas nusėtas didelių kruvinų žaizdų, lyg subadytas. Tamsios 
garbanos krito jai ant kaktos, lūpos atrodė bespalvės. Moteris gu- 
lėjo prasižiojusi, priartėjęs pamatė, kad tarp lūpų įkištas audinio 


gumulas. 


Visbio nuovadą skambutis pasiekė dvi minutės po pirmos. Po 
trisdešimt penkių minučių du policijos automobiliai kaukiančio- 
mis sirenomis įlėkė į Svejos Johanson kiemą Friojelyje. Dar po 
penkių minučių atvyko medikai pasirūpinti pagyvenusiu vyru, 
kuris lingavo virtuvės kėdėje pirmyn atgal. Jo vyresnioji sesuo pa- 
rodė miško pakraštį, kur brolis užtiko radinį. 

Policijos vyriausiasis inspektorius Andersas Knutas su kole- 
ge policijos inspektore Karina Jakobson pėsti išskubėjo takeliu į 
pamiškę. Jiems ant kulnų lipo nusikaltimo vietos tyrėjas Erikas 
Sūlmanas ir dar keturi policininkai su šunimis. 

Šalia tako, griovyje, netoli paplūdimio, gulėjo nužudyto šuns 
lavonas. Šuns perpjauta gerkle, be vienos priekinės letenos. Žemė 
aplink buvo nutaškyta krauju. 

Sūlmanas pasilenkė prie šuns. 

— Papjautas, - konstatavo jis. - Žaizdos, atrodo, paliktos gin- 
klo aštriais ašmenimis, greičiausiai kirvio. 

Karina Jakobson sudrebėjo. Ji labai mylėjo gyvūnus. 
tylėdami. Buvo girdėti tik į krantą lūžtančios bangos. 

Auka gulėjo nuoga po medžiu. Kur nebuvo prikepę kraujo, 


bolavo baltos odos lopinėliai. Gilios kirstinės žaizdos bjaurojo 

kaklą, krūtinę ir pilvą. Akys plačiai atmerktos, lūpos sausos ir 
suskeldėjusios. Atrodė, lyg žiovaurų. Knuto skrandį sugniaužė 
šleikštulys. Jis pasilenkė apžiūrėti iš arčiau. 

Nusikaltėlis subruko nuplėšto audinio skiautę jai į burną. 
Greičiausiai apatines kelnaites. 

Nieko netaręs Knutas iš vidinės kišenės išsitraukė mobilųjį ir 
paskambino Solnos teismo ekspertizės skyriui. Reikia, kad kuo 


greičiau iš žemyno atskristų teismo medicinos ekspertas. 


Pirmas pranešimas iš agentūros atėjo septynios minutės po ke- 


turių popiet. Informacija buvo lakoniška. 


Visbis (TT) 
Gotlando vakarinės pakrantės paplūdimyje rastas Moters 
lavonas. Pasak policijos pareigūnų, moteris buvo nužudyta. 
Policija kol Kas nekomentuoja, kaip įvykdytas nusikaltimas. 
Visi apylinkės keliai užblokuoti. Policija šiuo metu apklausia 


vieną vyrą. 


Užteko dviejų minučių, kad Maksas Grenforsas pastebėtų ži- 
nutę savo ekrane. 

Jis pakėlė telefono ragelį ir surinko Gotlando policijos depar- 
tamento budėtojo numerį. Nieko daugiau nepešė, policija tik pa- 
tvirtino, jog netoli Gustavso, baptistų vasaros stovyklos Friojelio 
parapijoje, vakarinėje Gotlando pakrantėje, rastas 1966 metais 
gimusios moters kūnas. Moteris identifikuota kaip Stokholmo 


gyventoja. Jos gyvenimo draugas šiuo metu apklausiamas. Vieto- 

vė apžiūrima su šunimis, policija lanko artimiausius kaimynus ir 
ieško galimų liudininkų. 

Tą pačią akimirką paskambino tiesiogine žurnalisto Johano 
Bergo linija. Jis buvo vienas iš žinių redakcijos senbuvių. Joha- 
nas atėjo į televiziją prieš dešimt metų ir dėl gryno atsitiktinumo 
iškart tapo kriminalinių siužetų reporteriu. Pirmą jo darbo die- 
ną Hamarbio įlankoje rasta nužudyta prostitutė. Johanas buvo 
vienintelis tuo metu redakcijoje buvęs žurnalistas, todėl gavo tą 
istoriją ir tą patį vakarą ji tapo karščiausia naujiena. Dėl tos prie- 
žasties jis pasiliko dirbti kriminalų skiltyje ir tebegalvojo, kad tai 
įdomiausia žurnalisto darbo sritis. 

Suskambus telefonui, jis buvo įsigilinęs į siužetą apie streiką 
Osterakerio kalėjime, šlifavo tekstą kompiuterio ekrane. Netru- 
kus siužetas bus pradėtas montuoti, reikia viską paruošti prieš sė- 
dant dirbti su redaktoriumi, prieš vaizdo medžiagos montavimą, 
reikia parengti tekstą vedėjui ir atrinkti garšų intarpus. Susikau- 
pęs jis pakėlė ragelį. 

— Johanas Bergas, „Regioninės žinios“. 

— Gotlande rado nužudytą moterį, - į ausį sušvokštė balsas. — 
Sukapotą, greičiausiai mėsininko kirviu, o į burną sugrūstos kel- 
naitės. Laisvėje šlaistosi beprotis. 

Skambino vienas geriausių Johano informatorių, į pensiją išė- 
jęs policininkas, gyvenantis Nynašamne. Po gerklės vėžio opera- 
cijos jam teko kvėpuoti pro gerklėje kyšantį vamzdelį. 

— Ką čia mali, po galais? 

— Ją rado šiandien Eriojelio paplūdimyje, vakarinėje pakran- 


tėje. 

— Tu įsitikinęs? — paklausė Johanas jausdamas, kaip tankėja 
pulsas. 

— Šimtu procentu įsitikinęs. 

— Ką dar žinai? 

— Ji kilusi iš Gotlando, bet seniai išsikėlusi į žemyną. Atvyko į 
salą praleisti kelių dienų su draugu. Jį kaip tik dabar apklausia. 

— Kasją rado? 

— Kažkoks praeivis. Seniokas, kurį išvežė į ligoninę. Greičiau- 
siai šokas. Daugiau nieko nežinau. Pats turėsi išsiaiškinti. 

— Ačiū. Lieku skolingas porą alaus, - stodamasis baigė Joha- 
nas ir padėjo ragelį. 

Atsipalaidavimas redakcijoje užleido vietą karštligiškam su- 
judimui. Johanas viską, ką išgirdo, perdavė redaktoriui, tas grei- 
tai nutarė, kad Johanas su operatoriumi pirmu lėktuvu vyksta į 
Gotlandą. Kalėjimo streiko istoriją pabaigs kas nors kitas. Dabar 
svarbiausia pirmiems nusigauti į vietą. 

Iš tikro Maksas Grenforsas privalėjo informuoti vyriausiąjį re- 
daktorių centrinėje būstinėje, kuris buvo atsakingas už visas tele- 
vizijos naujienas, bet tai palauks. Reikia išsiveržti į priekį, - mąstė 
jis, dalydamas trumpus nurodymus. Pagrindinę transliacijos an- 
traštę nukėlė žemiau. Kam dabar rūpi Akademinės ligoninės fi- 
nansai? 

Johanas išsiuntė elektroniniu paštu viską, ką žinojo, kolegei, 
kuri skubiai sukurpė pirminį pranešimą žinių vedėjui. Ji taip pat 
parengė interviu telefonu su Visbio policijos departamento bu- 
dinčiu pareigūnu, galėjusiu patvirtinti, kad tikrai rasta negyva 


moteris ir įtariama žmogžudystė. 

Užteko kelių minučių, kad apie regioninių žinių redaktoriaus 
stalą sulėktų visi valstybinės televizijos naujienų programų redak- 
toriai. 

— Kodėl siunti reporterį į Gotlandą? Kuo ši žmogžudystė ypa- 
tinga? — paklausė vyriausiasis centrinės redakcijos redaktorius. 

Kaip ir visi, jis perskaitė pranešimą, o dabar štai išgirdo, kad 
„Regioninių žinių redakcija išsiunčia komandą į Gotlandą. Į 
Grentforsą klausiamai žiūrėjo keturios poros akių, ir jam teko pa- 
pasakoti, kad moteris buvo žiauriai užpulta, greičiausiai su kirviu, 
o į burną sugrūstos kelnaitės. 

Kadangi ta diena buvo skurdoka žinių, visi redaktoriai stipriai 
sureagavo. Pagaliau siužetas, išgelbėsiantis laidą! Visi jautė, kad 
tai nebus paprasta žmogžudystė, todėl pratrūko kalbėti vienu 
metu. 

Po aptarimo vyriausiasis redaktorius nusprendė, kad Gotlan- 
de užteks vieno reporterio. Visi sutiko, kad Johanu Bergu galima 
pasikliauti. Jo, kol paaiškės daugiau detalių, tikrai užteks. 

Johanui liepta pasiimti operatorių Peterį Bilundą, su kuriuo 
sutarė geriausiai. Jie dar spės į lėktuvą, išskrendantį į Visbį ketvir- 


tis po aštuntos. 


Važiuodamas taksi namo Johanas pajuto pažįstamą jaudulį at- 
sidūrus įvykio epicentre. Faktas, kad moteris buvo makabriškai 
nužudyta, ir visas siaubas, susijęs su tuo įvykiu, užleido vietą troš- 
kimui išsiaiškinti, kas nutiko, o tada parengti reportažą. Žmogus 


kartais keistai reaguoja, - mąstė jis, kol taksi važiavo per Vaster- 

broną, žvelgė į Ridarfjerdeno vandenis, įspraustus tarp miesto 
rotušės ir Gamla Stano, senamiesčio. Tenka nustumti į šalį visas 
įprastas žmogiškas emocijas ir leisti pasireikšti profesionalumui. 

Jis prisiminė tą 1994 metų rugsėjo naktį, kai Baltijos jūroje 
nuskendo keleivinis keltas „Estonia“. Kelias dienas po tos siau- 
bingos nelaimės, kai gyvybes prarado per aštuonis šimtus žmo- 
nių, jis lakstė kaip išprotėjęs Vertano terminale ir kalbino šeimų 
narius, Estijos laivų kompanijos vadovus, išsigelbėjusius kelei- 
vius, politikus ir gelbėjimo komandas. Namo grįždavo tik nu- 
migti. Būdamas įvykių centre klausėsi visų tų žmonių istorijų, bet 
liko tarsi nuošalyje. Savo jausmus užgniaužė. Emocijos prasiveržė 
daug vėliau. Pirmi išgriebti iš jūros ir į Švediją atgabenti kūnai 
buvo nešami procesija nuo Arlandos oro uosto į Ridarholmo 
bažnyčią Gamla Stane pagerbti žuvusiųjų prieš paskutinę jų ke- 
lionę į gimtuosius miestus. Išgirdęs žurnalisto reportažą tiesiai iš 
bažnyčios per Stokholmo radiją, perduodamą itin liūdnu balsu, 
pratrūko. Sukniubo savo bute ant grindų, akis išverkė. Jam prieš 
akis išplaukė visi tie vaizdai, apie kuriuos girdėjo pasakojant: lai- 
vo viduje plūduriuojantys kūnai, klykiantys keleiviai, po atsika- 
binusiais stalais ir lentynomis įstrigę žmonės, panika ant denio. 
Atrodė, kad subyrės į gabalėlius. Johanas pasistengė nuvyti tuos 
prisiminimus. 

Grįžęs namo apsižiūrėjo, kaip smarkiai apsileido. Paskutiniu 
metu neturėjo laiko namų ruošai dviejų kambarių bute Sioder- 
malme, Heleneborgso gatvėje, pirmame aukšte. Iš vidaus niekaip 
nebūtum atspėjęs, kad Ridarfjerdeno vandenys visai prie namo, 


nes buto langai išėjo į vidinį kiemą, bet tai jam nekliudė. Džiau- 

gėsi, kad gyvena centre, viskas, ką miestas gali pasiūlyti - par- 
duotuvės ir restoranai — pasiekiami pėsčiomis. Žalia Longholmo 
sala su takeliais ir stambiais akmens luitais, tobulai tinkančiais 
degintis prie vandens, irgi buvo kone panosėje. Geresnės vietos 
nerastum. 

Bet šiuo metu jo butas buvo anaiptol ne geriausios būklės. Ant 
virtuvės spintelių išaugo neplautų indų stirtos, skalbinių dėžė vir- 
to per viršų, ant svetainės grindų mėtėsi kelios senos picų dėžės. 
Klasikinė viengungio irštva. Kvapas taip par atitinkamas. Johanas 
suprato, kad susiruošti turi tik pusvalandį, bet reikėjo bent kiek 
apsitvarkyti. Kol jis lakstė po butą, plovė indus, vėdino kamba- 
rius, šluostė stalą, nešė šiukšles, laistė gėles ir krovėsi daiktus, du- 
kart skambėjo telefonas, tačiau jis nesivargino atsiliepti. 

Įsijungė autoatsakiklis. Jis išklausė motinos, vėliau Vanjos pra- 
nešimų. Nors tarp jų viskas baigta daugiau kaip mėnesį, ji, atro- 


do, neketina nuleisti rankų. Bus gera pabėgti. 


Toli nuo tos vietos per mišką skuba vienišas žmogus. Jo 
žvilgsnis paklaikęs ir įsmeigtas į žemę. Ant kupros nešasi mai- 
$ą. Juodą šiukšlių maišą. Suslapę plaukai krinta ant kaktos. 
Kelio atgal nėra. Visiškai. Jis susijaudings, nors tuo pat metu 
jaučia vidinę ramybę. Traukia į ypatingą vietą. Į aiškų tikslą. 
Pasimato ir jūra. Gerai. Jis beveik vietoje. Ten pirtis. Papil- 
kėjusi, pūvanti. Atšiauraus vėjo nugairinta. Audrų ir lietaus 
nuplakta. Šalia jos guli prakiurusi valtis. Dugne skylė, kurią 
jis vieną dieną užtaisys. Bet pirmiausia turi atsikratyti savo 


nesulio. Ilgai vargsta su aprūdijusia spyna. Raktu daug metų 

niekas nesinaudojo. Galop jis pasisuka, spyna prasižioja. Iš 
pradžių galvoja maišo turinį užkasti. Bet kokių galy? Čia 
juk niekas neužsuka. Be to, jis dar nesijaučia pasirengęs tų 
daiktų atsisakyti. Tegu lieka čia. Pasiekiami, kad galėtų atei- 
ti į juos pasižiūrėti. Pauostyti. 

Pirtyje stovi senas virtuvės suolas su dėže po apačia. Jis 
pakelia dangtį. Dėžėje randa senų laikraščių ir telefonų kny- 
£4. Maišo turinį išverčia ant viršaus ir nuleidžia dangtį. Da- 


bar jis laimingas. 


Visbio policijos nuovada įsikūrusi tiesiog senojoje miestą juo- 
siančioje sienoje. Neįtikimai bjauriame pastate. Tas ilgas, melsva 
skarda apkaltas stačiakampis labiau primena Sibiro žuvies konser- 
vų fabriką nei šio gražaus viduramžius menančio miesto policijos 
skyrių. Vietiniai pastatą pakrikštijo „Mėlynuoju piliakalniu“. 

Viename tardymo kambaryje Peras Bergdalas palinkęs virš 
stalo, pasirėmęs veidą delnais. Peleninė priešais pilna nuorūkų, 
nors paprastai jis nerūko. Plaukai styro viename šone, jis nesisku- 
tęs ir trenkia senu, prarūgusiu vynu. 

Į duris pasibeldus policijai vyras labai nenustebo. Šiaip ar taip, 
dingo jo mergina. Policija nusprendė nieko nedelsdama išvežti jį 
apklausti. Dabar jis pagiringas ir apgailėtinas sėdi čia, drebančiais 
pirštais laikydamas cigaretę. Gal netgi ištiktas šoko. 

Nors iš tiesų neįmanoma pasakyti, ar taip yra iš tikro, - pa- 
galvojo detektyvas inspektorius Knutas, sėdėdamas kitoje stalo 
pusėje. Šiaip ar taip, nužudyta Bergdalo mergina, jis neturi jokio 


alibi, o ant kaklo, rankų ir veido matyti įdrėskimai. 

Karina Jakobson atsisėdo ant kėdės šalia Knuto. Tyli, bet itin 
susikaupusi. 

Bergdalas pakėlė galvą ir pažvelgė pro vienintelį patalpos lan- 
gą. Rėmą talžė lietaus šuorai. Vėjas įsismarkavo. Kitoje Šiaurinės 
Hansės gatvės pusėje, kitapus automobilių stovėjimo aikštelės, 
buvo galima įžiūrėti akmens sienos netoli Rytinių vartų ruožus. 
Pralėkė raudonas volvas. Bergdalui viskas atrodė taip toli, lyg Mė- 
nulyje. 

Andersas Knutas įjungė ant stalo gulėjusį diktofoną ir atsi- 
krenkštęs spustelėjo įrašymo mygtuką. 

— Pero Bergdalo, nužudytosios Helenos Hilerstriom gyveni- 
mo draugo, apklausa, - pradėjo valdingu tonu. - Laikas: birželio 
penktoji, dešimt minučių po šešioliktos valandos. Apklausą at- 
lieka detektyvas vyriausiasis inspektorius Andersas Knutas, liudi- 
ninkė - detektyvė inspektorė Karina Jakobson. 

Jis niūriai dėbtelėjo į Bergdalą, kuris sakumpęs ir palinkęs į 
priekį spoksojo į stalą. 

— Kada supratote, kad Helena dingo? 

— Pabudau prieš pat dešimtą. Lovoje jos nebuvo. Atsikėliau, 
bet namie irgi neradau. Tada pagalvojau, kad išėjo pavedžioti 
šuns. Paprastai ryte Spenserį išveda ji. Miegu kietai, negirdėjau, 
kada ji išėjo. 

— Ką darėte tada? 

— Užkūriau malkinę krosnelę ir paruošiau pusryčius. Tada at- 
sisėdau, išgėriau kavą ir perskaičiau vakarykščius laikraščius. 


— Nesistebėjote, kur ji dingo? 

— Kai radijas ėmė transliuoti vienuoliktos valandos žinias, 
šmėkštelėjo mintis, kad keista, jog Helena dar negrįžo. Išėjau į ve- 
randą. Iš mūsų namo matyti visas kelias iki pat vandens, bet šian- 
dien buvo toks tirštas rūkas, kad mačiau tik kelis metrus. Tada 
apsirengiau ir išėjau jos ieškoti. Nuėjau iki pakrantės, šaukiau, bet 
neradau nei jos, nei Spenserio. 

— Kiek laiko jos ieškojote? 

— Gerą valandą, paskui pagalvojau, kad per tą laiką galėjo grįž- 
ti į trobelę, todėl nuskubėjau atgal. Namą radau tuščią, - baigė jis 
ir nutilo. Susiėmė delnais veidą. 

Andersas Knutas su Karina tylėdami laukė. 

— Ar galime tęsti? - paklausė inspektorius. 

— Tiesiog negaliu patikėti, kad ji negyva, - sukuždėjo Berg- 
dalas. 

— Kas nutiko, kai grįžote į namą? 

— Jis buvo tuščias, todėl pagalvojau, kad galbūt išėjo aplankyti 
netoliese gyvenančių mūsų draugų. Paskambinau jiems, bet ten 
taip pat jos nebuvo. 

— Pasakykite jų pavardes. 

— Larsonai. Eva ir Rikardas, jos vyras. Eva yra sena Helenos 
draugė, jos draugauja nuo vaikystės. Jie gyvena netoli mūsų namo 
visus metus. 

— Arjie numanė, kur Helena galėjo išeiti ? 

— Ne. 

— Kas atsiliepė telefonu? 


— Eva. 

— Arjos vyras tuo metu irgi buvo namuose? 

— Ne, jie turi ūkį, tikriausiai buvo išėjęs dirbti. 

Bergdalas prisidegė dar vieną cigaretę, užsikosėjo ir giliai už- 
traukė. 

— Ką veikėte vėliau? 

— Atsiguliau ant lovos ir svarsčiau, kur dar ji galėjo nueiti. 
"Tada toptelėjo, kad galbūt galėjo pargriūti ir susižeisti. Galbūt ji 
negali atsistoti. Todėl vėl išėjau jos ieškoti. 

— Kur? 

— Į pakrantę. Rūkas šiek tiek prasisklaidė, todėl smėlyje ga- 
lėjau įžiūrėti jos pėdsakus. Ieškojau ir miške, bet neradau. Tada 
grįžau namo. 

Jis susiraukė ir tyliai, nejudėdamas pravirko. Skruostais tekan- 
čios ašaros mišo su snargliais, tačiau Peras nekreipė dėmesio. Ka- 
rina nežinojo, ko imtis. Nusprendė nekliudyti. Vyras nurijo kelis 
vandens gurkšnius ir susiėmė. 

Knutas tęsė apklausą: 

— Kur apsidraskėte kaklą? 

— Ką? A, čia? - sutrikęs Bergdalas palietė gerklę. 

— Taip, čia. Primena įdrėskimus, - tarė inspektorius. 

— Na, suprantate, išvakarėse rengėme vakarėlį. Pasikvietėme 
keletą draugų. Teisybę pasakius, Helenos draugų. Vakarieniavo- 
me, šokome, smagiai leidome laiką. Visi per daug išgėrė. Aš turiu 
vieną nelabai gerą savybę — esu labai pavydus. Kartais mane api- 
ma itin stiprus pavydas, būtent taip nutiko ir vakar. Šokant vienas 
iš vaikinų pristojo prie Helenos. 


— Paaiškinkite detaliau. 

— Kelis kartus pagrabaliojo... nederamai. Buvau įkaušęs. Jeigu 
atvirai, alkoholis suveikė kaip buliui raudonas skuduras. Išsitem- 
piau Heleną į lauką ir pasakiau, ką apie tai manau. Ji baisiai pa- 
siuto. Manau, irgi buvo padauginusi. Ėmė šaukti ir puolė mane, 
ko gero, tada ir apdraskė. 

— Kas nutiko vėliau? 

— Aš trenkiau jai antausį. Delnu. Tada ji nubėgo į vonią ir už- 
sirakino. Anksčiau niekad nesu jai sudavęs, - patikino jis, mal- 
daujamai žiūrėdamas į Knutą. - Tada su manimi pasikalbėti išėjo 
Kristianas. Būtent su juo šoko Helena. Jam irgi žiebiau. Progos 
atsiteisti jis negavo, nes įsikišo kiti. Paskui viskas nurimo ir drau- 
gai išsiskirstė namo. 

— Ką darėte tada? 

— Pasiliko tik geriausia Helenos draugė Ema su vyru Ule. Ulė 
pasirūpino, kad eičiau miegoti, ir liko prie manęs, kol užmigau. 
Daugiau nieko neprisimenu. 

— Kodėl apie tai mums iš karto nepapasakojote? 

— Nežinau. 

— Kas dalyvavo tame vakarėlyje? 

— Daugiausia Helenos vaikystės draugai. Ema ir Ulė Vinarvės, 
kaip minėjau, ir mūsų kaimynai Eva ir Rikardas Larsonai. Helena 
jau daug metų juos pažįsta. Dar buvo Beata su savo vyru Džonu, 
Dunmarai. Jie gyvena Valstijose, todėl anksčiau nebuvome susi- 
tikę. Ir dar tas mane taip įsiutinęs Kristianas. Jis vienišas, senas 
Helenos pažįstamas. Man atrodo, kurį laiką jie buvo kartu. 


— Ką turite omenyje „buvo kartu“? 


32 


NEMATYTAS 


— Na, man rodos, jie galėjo keletą kartų permiegoti. Helena 
neigia, bet nuojauta sako, kad esu teisus. 

— Nemanote, kad taip kalbate iš pavydo? 

— Ne, nemanau. 

— Kiek laiko jūs pora su Helena? 

— Šešerius metus. 

— "Tai visai nemažai. Kiek jums metų? 

— Trisdešimt aštuoneri. 

— Kodėl nesusituokėte ar neturite vaikų? 

— Seniai noriu, tačiau Helena vis dvejojo. Ji gana vėlai pradėjo 
studijuoti, todėl norėjo padirbėti prieš susilaukdama vaikų. 'Ta- 
čiau apie vedybas galvojome. Kalbėjome. 

— Ar jautėtės nesaugiai dėl santykių? Todėl buvote toks pavy- 
dus? 

— Ne. Nežinau. Viskas ėjo tik į gera. Jau seniai nesu taip pasiu- 
tęs. Vakar tiesiog kažkas manyje sprogo. 

— Gal žinote, ar ji su kuo nors saloje nesutarė? Gal kas nors jos 
nemėgo? 

— Ne, ji buvo iš tų, kurias mėgsta visi. 

— Ar negavo kokių nors grasinimų? 

— Ne. 

— Ar turite kitų draugų čia, Gotlande, kurių vakarėlyje nebu- 
vo? 

— Tik kelis Helenos giminaičius. Jos tėvo seserį, gyvenančią 
Alvoje, kelis pusbrolius Hemsėje. Šiaip mes paprastai būdavome 
vieni. Atvykdavome čia pailsėti, suprantate... pabėgti nuo namų 


streso... ir štai nutinka toks dalykas! 

Daugiau kalbėti jis nebegalėjo. 
Knutas matė, kad nėra prasmės tęsti, todėl apklausą nutrau- 


kė. 


Baigęs pokalbį su Peru Bergdalu, Andersas Knutas nuėjo į 
savo kabinetą visko apmąstyti. Sunkiai sudribo senoje, iki blizge- 
sio nutrintoje biuro kėdėje. Pagaminta iš ąžuolo, aukšta atkalte, 
minkšta oda aptraukta sėdyne, ji lydėjo inspektorių visus tuos 
metus. Jis apsisuko švelniai siūbuodamas atkaltę. Kėdė per tarny- 
bos metus tarsi prisitaikė prie jo kūno formų. Geriausių minčių 
kildavo sėdint būtent šioje kėdėje. 

Knutas, Visbio kriminalinio padalinio vadovas, visad pasi- 
rūpindavo rasti tokio laiko. Tai ypač svarbu, kai atsiduri tokios 
dramos sūkuryje kaip šiandien. Ilgametė patirtis įspėjo atkreipti 
dėmesį į kiekvieną smilktelėjusią nuojautą tyrimo pradžioje. Prie- 
šingu atveju, lengva per užsidegimą praleisti galbūt svarbius arba 
netgi esminius ženklus. Jis ėmė kimšti pypkę. 

Mintimis grįžo prie įspūdžių, kilusių nužudymo vietoje. Kru- 
vinas kūnas. Kelnaitės burnoje. Nukankintas šuo. Ką sako ta ma- 
kabriška scena? Sunku pasakyti, ar nužudymas buvo planuotas, 
ar ne, tik, be abejo, įvykdytas apėmus siaubingam įtūžiui. 

Po pietų iš Stokholmo atskrido teismo medicinos ekspertas ir 
jau išvyko į įvykio vietą. Knutas nutarė apsilankyti ten kitą dieną, 
kai viskas aprims. 

Jo mintis nutraukė beldimas į duris. 

Galvą įkišo Karina Jakobson: 


— Visi susirinko. Ateisi ? 

- Žinoma, - pakildamas atsakė Knutas. 

Visbyje dirbo dvylika policijos tyrėjų. Šiuo metu dauguma 
išvykę į Friojelį, renka liudininkų parodymus ir stengiasi apsau- 
goti visus nusikaltimo vietos įkalčius. Knutas su artimiausiais 
kolegomis susitinka su prokuroru Birgeriu Smitenbergu aptarti, 
kiek verta atskleisti žiniasklaidai, o ką reikia palikti ateičiai. Visi 
sėdėjo prie aptrinto pušinio stalo pasitarimų kambaryje tiesiai 
priešais Knuto kabinetą. Stiklinė kambario siena jungė patalpą 
su koridoriumi, todėl galėjo stebėti visus, kas praeina, kol buvo 
užtrauktos medvilninės geltonos užuolaidos. 

Knutas įsitaisė stalo gale ir įdėmiai nužvelgė kolegas. Jis mėgo 
šitą grupelę. Karina Jakobson buvo artimiausia bendradarbė ir 
geriausia idėjų generatorė, vieniša, protinga, nedidukė trisdešimt 
septynerių metų moteris rudomis akimis. Šalimais sėdėjo Tomas 
Vitbergas, dešimčia metų jaunesnis, bet labai gabus tyrėjas, pa- 
garsėjęs savo tardymo metodais. Kažkaip jam pavykdavo daugiau 
išpešti iš apklausiamų žmonių, nei visiems kitiems. Larsas Norbis, 
išsiskyręs, du sūnus auginantis vyras. Šis milžinas buvo beveik me- 
tro devyniasdešimties centimetrų ūgio ir malonios išvaizdos, to- 
bulai tinkančios bendraujant su spauda. Erikas Sūlmanas, grupės 
nusikaltimo vietos tyrėjas, buvo energingas ir temperamentingas, 
gal net karštakošis. Birgeris Smitenbergas, visko matęs vyriausia- 
sis Gotlando apygardos prokuroras, buvo kilęs iš Stokholmo. Jis 
vedė dainininkę iš Gotlando ir, pamilęs tiek ją, tiek jos salą, gyve- 
no čia jau dvidešimt penkerius metus. Knutas džiaugėsi vaisingu 


bendradarbiavimu su juo. 

— Kol kas tik trumpas pasitarimas, - pradėjo paskubomis su- 
šauktą susirinkimą Knutas. - Visas pastangas dedame į žmogžu- 
dystės tyrimą, bet, deja, teks bendrauti ir su žiniasklaida. Jau ėmė 
skambinėti tiek vietinė, tiek žemyno žiniasklaida. Neįtikėtina, 
kaip greitai sklinda tokios žinios. — Jis papurtė galvą. — Visada 
stebiuosi, kaip tai nutinka. Bet kokiu atveju, neatskleisime aukos 
tapatybės, nors spauda ją anksčiau ar vėliau išsiaiškins. Praneši- 
me, kad visi požymiai liudija buvus žmogžudystę, tačiau detalių 
neviešinsime. Nieko nepasakosime apie šunį, kelnaites ir kirstines 
žaizdas. Nekalbėsime apie galimą nužudymo įrankį. Nepateiksi- 
me jokių užuominų. Tai tikriausiai privers reporterius skambinti 
įvairiems skyriaus darbuotojams siekiant gauti smulkesnės infor- 
macijos. Nukreipkite visus pas mane arba Larsą. Niekas nieko 
nesakys 89 proc. Visiškai nieko. Gerai? 

Pasigirdo pritariamas murmesys. 

— Po šio pasitarimo išsiuntinėsiu vidinį priminimą su nuro- 
dymais, — tarė Norbis. - Laikysimės pagrindinės taisyklės: laiky- 
ti reporterius per atstumą. Jie persekios jus tiek mieste, tiek čia. 
Nieko jiems nepasakokite. 

— Beje, norėčiau, kad susitiktume mano kabinete tuoj po 
spaudos konferencijos ir palygintume užrašus, - tęsė Knutas. — 
Pasistenkite ko nors užvalgyti, kad ištvertumėte. Teks dirbti visą 
naktį. Susisiekėme ir su Nacionaline kriminaline policija. Jie ry- 
toj atsiųs kelis žmones. Jeigu žudiko greitai nesugausime, viskas 
kainuos daug laiko ir išteklių. 

Nors toks žiaurus nusikaltimas kėlė siaubą, pilve jautė spur- 


dantį jaudulį. Tas tvinksėjimas jam buvo pažįstamas. Nuojauta, 

kad pastversi kažką rimta. Kaip galėtų tai pavadinti? Mėgavimusi 
savo darbu? Šito paradokso jis negalėjo paaiškinti netgi sau. 


Galbūt tai geriausia jo motyvacijos forma. 


Visbio oro uoste po devintos vakaro nusileidus lėktuvui vis 
dar buvo šviesu. Kelionė taksi praėjo greitai, nes oro uostas nuo 
Visbio vos už poros mylių į šiaurę. 

— Nieko sau stora siena! 

Peteris anksčiau niekada nesilankė Gotlande. 

— Ji pastatyta tryliktame amžiuje, - paaiškino Johanas. — Il- 
gis — daugiau kaip trys kilometrai, ir šiaip viena geriausiai išsilai- 
kiusių apsauginių miesto sienų Europoje. Matai, kiek daug bokš- 
tų? Netrukus įvažiuosime pro Šiaurinius vartus, ten mūsų viešbu- 
tis. Yra keli. Didieji pavadinti kompaso krypčių vardais: Rytiniai, 
Pietiniai ir Šiauriniai vartai. Vakarinių vartų niekada nebuvo, nes 
vakaruose jūra ir Visbio uostas. 

Jis parodė pro langą. 

— Čia Šv. Marijos katedra. Taip pat pastatyta tryliktame am- 
Žiuje. 

Danguje juodavo trys niūrūs bokštai. 

Laimė, jie pietavo lėktuve. Viešbutyje tik numetė lagaminus 
ir patraukė tiesiai į policijos būstinę, kur 22.00 buvo rengiama 
spaudos konterencija. 

"Taksi Johanas skubiai surašė, ką pavyko sužinoti. Jie galės pa- 
ruošti reportažą išlikusiose vietos televizijos patalpose, nors Šve- 
dijos TV Gotlando skyrius buvo uždarytas prieš šešis mėnesius. 


Senoji technika liko ir yra jų paslaugoms, bent jau kolei kas. 

Policijos būstinėje pirmyn atgal koridoriais zujo žmonės. Ore 
kibirkščiavo jaudulys. Keli vietinės žiniasklaidos žurnalistai ir 
fotografai - Gotlando radijas, Gotlands Tidningal ir Gotlands 
Allehanda - jau buvo čia. Johanas ir Peteris pasisveikino su kole- 
gomis, o tada buvo metas traukti į spaudos konferencijos patalpą. 
Detektyvas vyriausiasis inspektorius Andersas Knutas ir detekty- 
vė inspektorė Karina Jakobson atsisėdo stalūgalyje. 

— Sveiki atvykę, — atsikrenkštęs pradėjo Knutas. - Gustavso 
paplūdimyje, Friojelio parapijoje, radome moters kūną. Tiems, 
kurie ne vietiniai, patikslinu: tas paplūdimys yra vakarinėje Go- 
tlando pakrantėje, maždaug keturiasdešimt kilometrų į pietus 
nuo Visbio. Lavoną rado atsitiktinis praeivis šiandien apie vidur- 
dienį, tiksliau, tarp 12.30 ir 12.45. Auka gimusi 1966 metais. Ji 
kilusi iš Gotlando, bet šeima prieš penkiolika metų išsikraustė iš 
salos ir įsikūrė Stokholme. 

Knutas gurkštelėjo vandens ir permetė akimis savo užrašus. 

— Moteris lankėsi Gotlande su savo gyvenimo draugu, atvyko 
kelioms dienoms atostogų į vasarnamį, kurį šeima tebeturi salo- 
je, - tęsė jis. — Šį rytą ji išėjo su šunimi pasivaikščioti, tačiau buvo 
nužudyta. 

— Kaip ji buvo nužudyta? - paklausė Gotlando radijo repor- 
terė. 

— Bijau, kad negaliu informuoti, - atsakė vyriausiasis inspek- 
torius. 

— Kokiu ginklu ji buvo nužudyta? 


— Negaliu komentuoti, kadangi vyksta tyrimas. 

— Iš kur tiksliai žinote, kad ji buvo nužudyta? - pasidomėjo 
Gotlands Allebanda žurnalistas. 

— Žaizdas, kurias patyrė auka, galėjo padaryti tik kitas asmuo. 
Mirties priežastis dar nėra patvirtinta, bet mes darome prielaidą, 
kad moteris nužudyta. 

— Ar ji buvo seksualinio nusikaltimo auka? — paklausė Joha- 
nas. 

— Per anksti komentuoti. 

— Ar turite kokių nors liudininkų? - pasidomėjo Gotlands Ti- 
dningar atstovas. 

- Šiuo metu apklausiame daugybę žmonių, kurie gyvena toje 
vietovėje arba turėjo kokį nors kontaktą su auka per pastarąsias 
jos gyvenimo dienas. Policija labai prašo gyventojų pranešti, jeigu 
ką nors žino. Jeigu kas nors matė ar girdėjo ką nors neįprasta toje 
apylinkėje arba netoliese paskutines dvidešimt keturias valandas, 
arba turi kitokios intormacijos, kuri galbūt yra naudinga ieškant 
nusikaltėlio, turi nedelsdamas susisiekti su policija. 

— Iš kur žinote, kad nusikaltimą padarė vienas žmogus? — tei- 
ravosi vietos radijo darbuotojas. 

— Aišku, kad nesame tuo įsitikinę, — šiek tiek sunerimęs atsakė 
Knutas. 

— Ji buvo apsistojusi vasarnamyje su savo gyvenimo draugu. 
Ar jis įtariamas? — pasiteiravo Johanas. 

— Aukos draugas buvo apklaustas policijos. Jis yra ištiktas šoko 
ir šiuo metu gydomas Visbio ligoninėje. Kol kas jis nėra įtaria- 
masis. Jo apklausa bus tęsiama rytoj iš ryto. Šią popietę ir vakarą 


padalinys su šunimis apieško žmogžudystės vietovę, pareigūnai 

lanko vietinius gyventojus ir ieško galimų liudininkų. Ketiname 
tęsti paieškas. Manau, kol kas tai viskas, ką galime pasakyti. Ar 
dar norite ko nors paklausti ? 

Vyriausiasis inspektorius kaip galėdamas atsakė į žurnalistų 
klausimus. Nebuvo labai ką ir pridurti. 

Johanas Bergas iš „Regioninių žinių“ redakcijos nutarė pasi- 
laikyti informaciją apie kirvio žaizdas ant moters kūno ir kelnai- 
tes burnoje. Kol kas jis vienintelis tai žino. 

Spaudos konferencijai pasibaigus, Johanas priėjo prie Ander- 
so Knuto asmeniškai pasikalbėti. Pirma pasiteiravo įprastų klau- 
simų apie tai, kas nutiko, ką šiuo metu veikia policija ir kokių 
įkalčių rado. Tada užklausė tiesiai: „Kokias išvadas darote iš fak- 
to, kad ji patyrė daugybinius sužeidimus, greičiausiai kirviu?“ 

Andersas Knutas krūptelėjo. 

— Ką norite pasakyti? 

— Žudikas sukapojo ją kirviu ar į jį panašiu ginklu. Taip pat į 
burną sugrūdo kelnaites. Ką tai liudija? 

Knutas nesąmoningai apsidairė į kairę ir dešinę, tarsi laukda- 
mas kolegų pagalbos. Kameros lempa spigino į veidą ir akino. 

— Šiuos faktus perdavė patikimas šaltinis, — spyrėsi Johanas. 

— Šito patvirtinti negaliu, - atkirto Knutas ir nustūmė šalin 
mikrofoną. 

— Išjunk kamerą, — paliepė Johanas Peteriui. Jis sugavo vyriau- 
siąjį inspektorių už rankos ir pasakė: — Aš žinau, kad tai tiesa. Ar 
nebūtų geriau, jeigu patvirtintumėte informaciją? 


Knutas rūsčiai nužvelgė žurnalistą. 

— Aš nei patvirtinsiu, nei paneigsiu tai, ką sakėte, ir patariu 
jums kurį laiką susilaikyti nuo spekuliacijų. Mes turime reikalų su 
žudiku ir dabar visą dėmesį reikia sutelkti į jo sulaikymą, o ne ką 
kita, — iškošė jis. - Tikiuosi, kad gerbsite tokį sprendimą. 

Iš griežto Anderso balso buvo nesunku suprasti, ką jis mano 
apie žurnalistus. Inspektorius apsisuko ant kulno ir skubiai nu- 


drožė koridoriumi. 


Johanui ir Peteriui Knuto reakcija buvo patvirtinimas, kad 
jų informacija teisinga. Kilo klausimas, kiek jos galima viešinti. 
Johanas, važiuodamas taksi į televizijos studiją rengti reportažo, 
paskambino Maksui Grentorsui. Nors laikė jį slunkium redak- 
toriumi, jo žurnalistine nuojauta pasitikėjo. Kiek pasitarę apsi- 
sprendė neužsiminti apie kelnaites burnoje ir taip atiduoti pagar- 
bą aukos šeimai, tačiau nutarė paskelbti, kad nužudymo įrankis 


greičiausiai buvo kirvis. 


Vėlyvose vakaro žiniose Švedijos TV buvo pirmoji, pranešusi, 
kaip įvykdytas nusikaltimas. Reportažas pradėtas nuo policijos 
būstinės vaizdų, vėliau parodytas nusikaltimo vietos žemėlapis, 
galiausiai ekrane pasirodė Johanas. 

— Esame Visbio policijos būstinėje, kur ką tik vyko spaudos 
konferencija. Policija patvirtina faktą, kad moteris buvo nužu- 
dyta, bet nenori atskleisti su jos mirtimi susijusių aplinkybių. 
Policija dar neskelbia, kaip moteris buvo nužudyta. Anot infor- 


macijos, kurią šią popietę iš patikimo šaltinio gavo „Regioninių 

žinių“ redakcija, auka greičiausiai užkapota kirviu. Ant jos kūno 
rasta daugybė kirstinių žaizdų. Kol kas neaišku, ar moteris patyrė 
seksualinį smurtą, bet ji rasta nuoga. Drabužiai iki šiol neaptikti. 
Kūnas bus išvežtas į Solnos teismo ekspertizės skyrių autopsijai. 
Nepaisant intensyvių paieškų su šunimis, kurios tęsėsi visą po- 
pietę ir vakarą, policija vis dar neturi informacijos, kaip atrodė 
žudikas. 

Vėliau buvo rodomas trumpas pokalbis su išbalusiu ir ryžtin- 
gu Knutu, o reportažas pabaigtas ta menka žinoma informacija 


apie nužudytąją. 


Visbio policijai ta darbo diena buvo labai ilga. Šviesi birželio 
naktis darbą pakrantėje palengvino. Jie beldėsi į kaimynų duris 
iki vėlaus vakaro. Tuo pat metu apklausti visi, svečiavęsi Helenos 
Hilerstriom vasarnamyje iš vakaro, išskyrus Kristianą Nordstio- 
mą, išskridusį į Kopenhagą aplankyti tėvų. Policija susisiekė su 
juo ir sutarė, kad grįš į Visbį antradienio ryte. 

Pagrindinės apklausos baigtos beveik pirmą nakties. Vakare 
Knutas paskambino žmonai Linai ir įspėjo grįšiąs vėlai. Kaip pa- 
prastai, ji suprato ir paklausė, ar galėtų palaukti jo su puodeliu 
karštos arbatos. Jis nenoriai atmetė žmonos pasiūlymą, kadangi 
neįsivaizdavo, kada grįš. 

Dabar, traukdamas namo Visbio gatvėmis, gailėjosi atsisakęs. 
Būtų malonu kurį laiką pasėdėti ir pasidalyti dienos įspūdžiais. 
Jam visada buvo į naudą pasidalyti mintimis su žmona. Jai, kaip 
nedirbančiai tiriamojo darbo, neretai tie patys dalykai atrodyda- 


vo kitaip. Ne kartą ji pakreipdavo jo mintis kita linkme ir taip 

padėdavo išspręsti bylą. Knutas pajuto širdį užliejančią šilumą. 
Nieko labiau už žmoną nemylėjo. Išskyrus vaikus, žinoma. Dvy- 
nius, berniuką ir mergaitę. Petrą ir Nilsą. Šią vasarą jiems sukaks 
dvylika. 

Grįžęs jis nuėjo pas juos. Dvyniai kol kas dalijosi vienu kam- 
bariu, bet rudenį kiekvienas turės po atskirą. Kaip tik dabar dar- 
bo kambarį bandė paversti miegamuoju. Darbo kambarys bus 
iškeltas į rūsį. Vis tiek retai juo naudojasi. 

Vaikai ramiai kvėpuodami kietai miegojo. Palikęs šiek tiek 
praviras jų kambario duris, Knutas nuėjo į savą miegamąjį. 

Lina gulėjo išsitiesusi per dvigulės lovos vidurį, pasikišusi 
rankas po galva. Tik pasižiūrėk, kiek vietos ji užima, - pagalvo- 
jo jis. Žmona visada visko imdavosi labai energingai: ar miegojo, 
ar valgė, dirbo, juokėsi ar mylėjosi, viską darė kupina jėgų. Buvo 
panirusi į gyvenimą iki kaklo. Kad ir ko imdavosi, atlikdavo tin- 
kamai. Jeigu kepdavo pyragus, viena skarda neapsieidavo. Ne, 
jai reikėdavo dviejų šimtų cinamono bandelių. Kai sugalvodavo 
rimtai apsipirkti, atrodydavo, jog ruošiasi karui. Visad priga- 
mindavo per daug maisto, tad šaldytuvas lūžo nuo likučių. Tas 
aistringas gyvybingumas buvo viena iš savybių, dėl kurių mylėjo 
Liną. Dabar ji neramiai miegojo vilkėdama ilgus medvilninius 
oranžinius marškinėlius su stambia gėle ant krūtinės. Plaukai su- 
sivėlę, skruostai įraudę. Rankos nusėtos strazdanėlių. Gražiausia 
jo pažįstama moteris. 

Lina pasirinko savo charakteriui labai tinkamą specialybę. 
Buvo pribuvėja. Kiek kūdikių ji padėjo ateiti į pasaulį? Lina dir- 


bo puse etato Visbio ligoninės gimdymo skyriuje ir mėgavosi 


43 


MAR! JUNGSTEDT 


savo darbu. Įpratusi prie nelauktų įvykių ir to, kad ne viskas vyks- 
ta, kaip tikiesi, buvo be galo kantri. Kiek kartų ji likdavo su nėš- 
čiąja pasibaigus pamainai tik todėl, kad būdavo skaudu ją palikti 
arba tiesiog iš smalsumo. Jeigu kelias valandas praleisdavo prie 
gimdyvės, neišeidavo tol, kol moteris nepagimdydavo. Kartais tai 
erzindavo kolegas. O Linai kas? Ji buvo nuostabiausia ir stipriau- 
sios valios moteris, kokią jam teko sutikti. 

Atsargiai uždaręs duris jis nusileido laiptais į virtuvę, įsipylė 
stiklinę pieno ir įkišo ranką į sausainių maišelį. Ištraukęs saują 
atsisėdo prie virtuvės stalo. Knutui po įtemptos dienos neretai 
sunkiai sekdavosi užmigti. Jis paglostė katę, kuri užšokusi ant 
stalo ėmė meiliai glaustytis. Ji /abiau primena šunį, - pagalvojo 
inspektorius. Ištikima ir amžinai ištroškusi draugijos. Ir dar labai 
mėgo atnešti mėtomus žaislus. Kelis kartus nusviedė jai porėtos 
gumos kamuoliuką. Murklė nubėgusi vis grįždavo su juo danty- 
se. Koks juokingas tu padaras, - pagalvojo Knutas ir nuėjo į lovą. 


Priešingai nei visada, užmigo iš karto. 


Trečiadienis, birželio 6-oji 


Johaną Bergą pažadino atkakli, linksma mobiliojo telefono 
melodija. Iš pradžių jis niekaip negalėjo suprasti, kur esąs. Me- 
lodija nutilo. Pasirąžęs pastebėjo pastelines tapetų gėles. Tylu. 
Jokio kurtinančio eismo, kurį buvo pratęs girdėti už savo lango. 
A, teisingai. 

Visbio viešbutis pajūryje. Žmogžudystė. Žvilgsnis užkliuvo 
ties elektroniniu žadintuvu šalia lovos. Pusė šešių ryto. Tada jo 
mobiliojo melodija vėl pragydo. Aimanuodamas išvirto iš lovos 
atsiliepti. 

Skambino rytinių žinių redaktorius: 

— Sveikas, pažadinau? Atsiprašau, kad taip anksti, bet mums šį 
rytą norisi gauti šviežienos. Jeigu nerasi nieko naujo, gal galėtu- 
me paimti interviu telefonu? 

— Aišku, - vangiai atsiliepė Johanas. - Nežinau nieko daugiau, 
nei žinojau vidurnaktį, bet budinčiam pareigūnui visada galiu 
paskambinti. 


— Gerai. Kiek laiko tau reikia? Tarkim, po valandos? 

— Užteks. Susisieksiu. 

Greitai užkandęs jis išlėkė į akmenimis grįstą garvelę ir pasu- 
ko į TV aparatinę. Naktų lijo; tai vienur, tai kitur blizgėjo balos. 
Oras kvepėjo jūra. 

Ankšta „Regioninių žinių“ redakcija buvo įsikūrusi netoli 
Gotlando radijo pastato miesto centre. Johaną tiesiog siutino 
mintis, kad vietinė komanda buvo atleista Švedijos TV sugalvo- 
jus apkarpyti kaštus. Milžiniškas jos deficitas turėjo pasidengti 
mažinant regioninių redakcijų skaičių. Po reorganizacijos atsa- 
komybė informuoti apie įvykius Gotlande teko Stokholmui, o 
nebe Noršiopingo žinių skyriui. Naujoji Švedijos TV vadovybė 
jautė, kad gotlandiečiai turi daugiau sąsajų su Stokholmo, o ne 
Noršiopingo piliečiais. Johanas iš esmės sutiko su tuo, bet gėda, 
kad atleido vietos reporterius ir operatorius, žmones, buvusius 
arti savo žiūrovų. Kartu jis džiaugėsi, kad yra čia. Jam visad labai 
patiko Gotlandas. 

Liesas senyvo amžiaus vyras prie viešbučio kabino Švedijos 
vėliavas. 4, teisingai, šiandien nacionalinė Atminimo diena, - pa- 
galvojo Johanas. Birželio šeštoji. 

Atrodo, šventei kliuvo graži diena. Saulė glostė viduramžių 
laikų pastatus, nebuvo jokio vėjelio. Miestas praktiškai ištuštėjęs. 
TV patalpas pasieks per porą minučių. Dabar jis jau apgailestavo, 
kad kelias toks trumpas. 

Nors laiko daug neturėjo, Johanas nutarė leisti sau šiek tiek 
pasivaikščioti. Vos už kelių metrų už pastatų jis išvydo nusidrie- 
kusį šiaurinį miesto sienos sparną. Šioje senojo Parako bokšto, 


kuris anksčiau buvo gynybinis įtvirtinimas, pusėje siena nutrūku- 

si. Johanas mėgavosi reginiu tol, kol įsuko į Rostoko alėją. Traukė 
pro neaukštus akmeninius pastatus, aplipusius vijoklinių rožių 
pumpurais, ir lentų tvoras, slepiančias sodelius. Daugelio namų 
langai buvo vos per pėdą ar dvi nuo žemės. Durys į gatvę tokios 
žemos, kad augesnis nei pusantro metro praeidamas turėjo pa- 
lenkti galvą. 

Pro atvirą kepyklos langą plyšojo radijas, Johanas įtraukė švie- 
žiai keptos duonos aromato. Šalia kepyklos, ant įvijų laiptų, tupė- 
jo juoda katė ir stebėjo jį praeinantį. 

Jis iš kišenės išsitraukė mobilųjį ir paskambino budinčiam po- 
licininkui. 

- Labas rytas, čia Johanas Bergas iš Švedijos TV Regioni- 
nių žinių redakcijos. Ar yra kokių naujienų, susijusių su moters 
žmogžudyste Friojelyje? 

— Taip, prokuroras nusprendė suimti moters partnerį. Jis įta- 
riamas nužudymu. 

— Mėšlas. Kokiu pagrindu? 

— Neturiu įgaliojimo pasakyti. Jums teks susisiekti su tyrimą 
atliekančiu pareigūnu, Andersu Knutu. 

— Arjis vietoje? 

— Ne, pasirodys apie aštuntą, bet tada numatytas susirinkimas. 

— Kur dabar nužudytosios draugas? 

— Jis ligoninėje. Ryte kažkuriuo metu bus išrašytas ir suimtas. 

— Kas šios bylos prokuroras? 

— Vyriausiasis prokuroras Birgeris Smitenbergas. 

— Kada jis nutarė suimti aukos partnerį ? 


— Šį rytą ketvirtą, priešingu atveju negalėtų ilgiau jo sulaikyti. 

— Gal žinote, ar Andersas Knutas šiandien lankysis nusikalti- 
mo vietoje? 

— Negaliu atsakyti. Turėsite susisiekti su juo pačiu. 

— Gerai. Dėkui. 

Johanas puolė į TV studiją. 

Radijo pastatą puošė tiek Gotlando radijo, tiek Švedijos TV 
iškabos. Ryto saulėje mėlynos ir baltos markizės virš langų atrodė 
keistokai. Kieme stovėjo keli vietos radijui priklausantys automo- 
biliai. Johanas pastebėjo, kad viena vieta rezervuota „Regioninėms 
žinioms“. Tuščia kaip praverta burna ji tarsi kvietė jį. Praeityje čia 
buvo laikomas vietinės TV furgonėlis, bet jis, žinoma, taip pat ne- 
beegzistuoja. Johanui gėda darėsi pagalvojus, kaip prastai „Regio- 
ninės žinios“ pastaruoju metu informuoja apie salą. Dažniausi bū- 
davo pranešama apie turizmą, išsiliejusios naftos dėmes ir eismą. 

Johanas studijoje sumetė šiek tiek daugiau kaip minutę trun- 
kantį pranešimą rytinei programai. Su paprastais tekstais jis 
puikiai susitvarkydavo pats. Viską baigęs, persiuntė pasakojimą 
elektroniniu paštu naująja kompiuterio sistema. Po kelių minu- 
čių jie galės atsidaryti failą Stokholme. Jis taip pat davė interviu 
telefonu Madeleinei Hagai, vienai iš mėgstamiausių Švedijos TV 
reporterių. 

Rytinės žinios gavo tai, ko norėjo. Buvo po pusės aštuonių, 
tad Johanas nusprendė dar kartą pamėginti pasikalbėti su Knutu. 
Vyriausiasis inspektorius atsiliepė pats. 

— Girdėjau, kad naktį buvo išduotas arešto orderis aukos drau- 
gui, - pradėjo žurnalistas. - Kodėl? 


— Negaliu komentuoti. 

— Juk ką nors pasakyti tikrai galite? 

— Ne. 

— Ar šiandien vyksite į nusikaltimo vietą? 

— Taip, dar šį rytą. Maždaug apie dešimtą. 

— Kiek laiko ten užtruksite? 

— Manyčiau, kelias valandas. 

— Ar galėčiau ten gauti iš jūsų neilgą interviu? 
— Manau, taip. 


— Gerai, sutarta. Dėkui. Susitiksime ten. 


Knutas, išjungęs mobilųjį telefoną, pagalvojo, kad šį kartą po- 
kalbiui bus pasirengęs. Iš pusiausvyros neišmuš jokie nemalonūs 


klausimai. 


Kai pakirdo, kambaryje tvyrojo kone aklina tamsa. Ža- 
liuzės užtrauktos, bet pro jas vis tiek smelkiasi baltos nakties 
šviesa. Langus skalbė lietus. Kūną skaudėjo, liežuvis prike- 
pė prie gomurio. Jis sunkiai pakilo iš lovos. Už sienų snioks- 
tė jūra. Atsuko čiaupą prisipilti vandens. Kliūstelėjęs šaltas 
vanduo aptėškė keraminės kriauklės dugną nespėjus pakišti 
stiklinės. Išmaukęs vandenį dideliais gurksniais įsistojo į me- 
dines klumpes ir išėjo laukan. Šlapimo čiurkšlė pataikė tiks- 
liai į skylę akmeninėje namą juosiančioje tvoroje, jis visada 
ten taikėsi. Gaivi nakties vėsa maloniai vėsino pliką odą. Ne- 
buvo šalta, nors vilkėjo tik pižamines kelnes. 

Jis sapnavo ją. Kaip sekė ją pakrante. Kaip ji išsigando 


jam atsistojus už nugaros rūke. Jis buvo susitelkęs. Visiškai 

susikaupęs. Jai atsigręžus, neapykanta sprogo galvoje kaip 
raudonas fejerverkas. Spėjo pasimėgauti siaubu jos akyse ir 
kirto. Jai nukritus ant žemės, jautėsi kaip užkariautojas. 
Kapojo. Nors ir suprato, kad daro kai ką siaubingo, kai ką 
nepakeičiamo, dar niekada nesijautė taip gerai. 

Pakilią nuotaiką sugadino šuo. Paaiškėjo, kad tas padaras 
nenugaišęs, noys pirmas kirtis nusileido tiesiai į galvą. Kai 
susidorojo su ja ir vilko lavoną į miškelį, išgirdo inkštimą. 


Enktas, kad tas šlykštus šuva vis dar gyvas, pripildė jį įsiūčio. 


Paprastai, kai nutikdavo kas nors dramatiška, Andersas Knu- 
tas likdavo policijos būstinėje ir telkdavo savo pajėgas kaip voras 
voratinklyje. Tačiau tokios žmogžudystės Gotlande iki šiol nėra 
buvę, todėl jis norėjo dar kartą tyliai ir ramiai apsilankyti nusikal- 
timo vietoje. Štai dabar jis Eriojelyje, stovi ant Hilerstriomų šei- 
mai priklausančio vasarnamio laiptelių. Apsirengęs kaip įprastai, 
mėlynais džinsais ir polo marškinėliais, avi minkštus vaikščioti 
skirtus batus. Striukę paliko automobilyje. Tarp medžių įžiūrėjo 
mirgant vandens lopinėlius. Tai stai kur ji pradėjo vakar rytą, — 
pagalvojo. 

Jis nutarė sekti maršrutu, kuriuo greičiausiai bėgo Helena Hi- 
lerstriom. 

Iš karto už namą supančio kiemo prasidėjo siauras žvyro ta- 
kelis, vedantis prie vandens už kelių šimtų metrų. Netoli kranto 
stovėjo keli policijos automobiliai. 

Nusikaltimo vietos juosta plaikstėsi vėjyje. Inspektorius liko 


už jos nenorėdamas kliudyti medicinos ekspertų darbo. Nuo 

namo iki paplūdimio vos kelios minutės. Persirito per kopą ir 
prie vandens. 

Šiandien jūra dantyta. Bangos lūžo, vanduo putojo. Virš ke- 
terų klykaudamos būriais plasnojo žuvėdros. Iš jūros kyšančios 
Mažoji ir Didžioji Karlso salos iš tos vietos atrodė itin egzotiškai. 
Aiškiai matyti uolos, bent jau Mažosios Karlo salos. Didžioji slė- 
pėsi už Mažosios, buvo kiek plokštesnė ir toliau. 

Knutas nužvelgė pakrantę. Šviesaus smėlio pliažas neilgas, 
daugiausia aštuoni šimtai metrų. Siauras, kopos apžėlusios žole ir 
meldais. Tobula užuovėja norintiems pasideginti, nes pats pajūris 
paprastai būna vėjuotas. 

Knutas dirstelėjo į laikrodį. Devynios trisdešimt. 

Jis nužingsniavo palei vandenį, tolo nuo aptvertosios vietos. 
Moteris nieko neįtardama ėjo palei krantą su šunimi. Vakar iš 
ryto laikėsi tirštas rūkas, todėl žudikui nebuvo sunku likti ne- 
pastebėtam. Sūlmanas raportavo pakrantėje aptikęs keletą batų 
pėdsakų. Jie pasirūpino Helenos paliktais įspaudais; kiti, rasti 
nužudymo vietoje, turėjo priklausyti žudikui. Kraujo klanai ir 
pėdsakai smėlyje liudijo, kad moteris nužudyta paplūdimyje, o 
vėliau nutempta į giraitę. Technikai tiria pėdsakus aptvertoje te- 
ritorijoje. Viskas, ką ras įdomaus ir susijusio su nusikaltimo vieta, 
bus išsiųsta į Švedijos kriminalistikos laboratoriją (ŠKL) Linšio- 
pinge analizei. 

Jis pasiekė pliažo galą nieko ypatinga nepastebėjęs ir pasuko 
atgal. Viskas rodo, kad žudikas pirmiausia pribaigė šunį. Nieko 
keisto, juk Spenseris buvo sargus šuo, todėl suprantama, kad turė- 


jo jį pribaigti. Tiksliau tariant, jeigu šuva jo nepažinojo. Priešin- 

gu atveju, visai kitas reikalas. Nusikaltėlis galėjo būti pažįstamas 
su auka. Taip dažniausiai būna nužudymų bylose. Knutas beveik 
buvo įsitikinęs, kad aukos partneris su tuo nesusijęs, bet kol kas 
niekam apie tai neprasitarė. Labiausiai tikėtinas variantas buvo 
vienas iš vakarėlyje dalyvavusių žmonių. Kristianas Nordstrio- 
mas? 

Jis buvo vienintelis, su kuriuo Knutui dar neteko kalbėtis. Ap- 
klausa numatyta kitą dieną. Vyriausiasis inspektorius netikėjo, 
kad Helena Hilerstriom tik atsitiktinai tapo auka, kad dėl nelai- 
mingo atsitiktinumo ramiame paplūdimyje dar gerokai iki turis- 
tų sezono pradžios susidūrė su kirvį nešančiu žudiku. Žmogžu- 
dystė itin žiauri, buvo įtūžio požymių, kuriuos būtų galima sieti 
su kerštu. Žinoma, tai visiškai nereiškia, kad prie to prisidėjusi 
Helena. Galbūt žudikas keršijo moterų giminei apskritai. 

Taip svarstydamas Knutas grįžo į vietą, iš kur pradėjo maršru- 


tą pakrante, taip nieko naujo ir nesužinojęs. 


Kelyje automobilių beveik nesutiko. Šiek tiek po devintos 
valandos ryte Johanas su Peteriu važiavo į pietus. Ryto saulės 
šviesoje abipus kelio driekėsi plokščias peizažas. Dešinėje pusėje 
retsykiais suboluodavo jūros lopinėlis, kairėje dirbamus laukus 
kartais pakeisdavo ganyklos. 

Žaliose lankose žolę šlamštė galvijų bandos. Johanas spėliojo, 
kodėl Gotlando avys juodos, o bemaž visos karvės — baltos. Že- 
myne priešingai: baltos avys ir juodos arba rudos karvės. 

Jie pravažiavo Toftos šaudyklą ir bažnyčią mediniu bokštu, 


paskui sumažinę greitį aplenkė Vestergarno kaimelį ir pravažia- 

vo Klintehamną. Už keliasdešimt kilometrų pakelėje subolavo 
baltai tinkuota Friojelio bažnyčia. Toje vietoje jūra buvo matyti 
daug geriau. Kieme risnojo keli bėriai. Javų laukai vis dar buvo 
labiau žali nei gelsvi. Netoli medžių juostos, besileidžiančios iki 
vandens, jie pastebėjo policijos automobilius ir nusikaltimo vie- 
tos apsaugos juostą. Automobilį pasistatė greta kitų. 

Knutas kalbėjosi su kolege. Artinantis žurnalistams, pažvelgė 
į juos ir perspėjo, kad interviu skirs penkiolika minučių, į užkar- 


dytą zoną jų nejįleis. 


Buvo aptverta maždaug keli šimtai kvadratinių metrų. Joha- 
nas žvelgė į giraitę, smėlio kopas ir jūrą. Štai tokioje idiliškoje 
aplinkoje įvykdyta žvėriška žmogžudystė. Jis mintijo, kaip viskas 
vyko, svarstė, ar moteris spėjo išsigąsti. 

Jie nuėjo į pakrantę. Aptvertoje teritorijoje pora pareigūnų, 
greičiausiai nusikaltimo vietos tyrėjų, vaikščiojo ratais ir tyrinėjo 
žemę. Protarpiais kažką pakeldavo ir įkišdavo į plastiko maišelį. 

Nejaugi draugas prisėlino prie jos ir taip aršiai susidorojo? - pa- 
galvojo Johanas. Šiaip ar taip, suimtas jis. Nors patirtis sakė, kad 
retsykiais prokurorai suima asmenis remdamiesi labai menkais 
įrodymais. 

Jo mintis staiga nutraukė Peteris. 

— Ei, gal pasitrauksi? — sušuko pasislėpęs už kameros, sutelkęs 
dėmesį į kadrą. Jis buvo pasistatęs didįjį filmavimo aparatą ant 
trikojo, o žurnalistas užstojo ketinamą filmuoti vaizdą. 

Vienuolikta valanda. Vidurdienio žinių redaktorius apsieis su 


rytine medžiaga, todėl dėl to jaudintis neverta. 

— Manau, mums reikėtų aplankyti to senuko, kuris rado kūną, 
seserį, - pasiūlė Johanas, kai juodu susėdo į automobilį. - Sveja Jo- 
hanson gyvena šalimais. Galime pamėginti paimti iš jos interviu. 


— Žinoma, — atsakė Peteris, visada pasirengęs bendradarbiauti. 


Sveja Johanson atidarė duris tik pasibeldus ketvirtą kartą. Juos 
pasitiko ką tik iškeptų cinamono bandelių kvapas. 

— Taip? Ir kas čia galėtų būti? — smalsiai juos nužvelgdama pa- 
klausė su melodingu Gotlando akcentu,. 

Vyrams dar niekad neteko sutikti tokios smulkutės senutės. 
Balti plaukai buvo susukti į kuodelį. Veidas raustelėjęs, nusėtas 
smulkių raukšlelių, nosies galiukas miltuotas. Pasirišusi dryžuotą 
medvilninę prikyštę. Tikrai ne aukstesnė nei metro keturiasdesim- 
ties, - sužavėtas pagalvojo Johanas. Juodu su Peteriu prisistatė. 

— Naką, gerai, užeikit į vidų, - pakvietė Sveja, įleisdama į ankš- 
tą, tamsų koridorių. - Kaip tik kepu bandeles, todėl jums teks pa- 
sėdėti virtuvėje. 

Vyrams susėdus ant virtuvės suoliuko, po akimirkos ant stalo 
prieš juos jau garavo kavos puodeliai. 

— Išgersite kavos, tiesa? —- sumurmėjo moterytė nelaukdama 
svečių atsakymo. - Jums pasisekė, kadangi netrukus iškeps pirma 
bandelių skarda. 

— Nuostabu, - vienu balsu atsakė vyrai. 

Johanas dirstelėjo į kiemą ir suprato, kad interviu šiek tiek už- 
truks. 

— Ar galėtumėte papasakoti, kaip brolis rado tą negyvą mote- 


rį? — pradėjo Johanas. 

— Aišku, galiu, - atsakė senutė, traukdama iš orkaitės bandeles 
su cinamonu. - Jis labai nusiminė, vargšelis. Vis dar ligoninėje. 
Gydytojai paliko jį dar dienai. Šį rytą kalbėjausi su broliu, atrodė 
visai linksmas. 

— Kaip jis rado ją? 

— Na, mes turėjome eiti pasivaikščioti. Paprastai einame kie- 
kvieną dieną, bet vakar aš nenorėjau, kadangi perštėjo gerklę, 
siaubingai kosėjau. Šiandien jaučiuosi kur kas geriau, - paaiškino 
ji, sužnybdama kaklo odą. 

— Taigi, jis išėjo apie vienuoliktą, kaip papratęs. Prieš tai kaip 
visada kartu užkandome. Išėjo vienas. Aš likau namuose, pasiu- 
vinėjau. Netrukus brolis grįžo ir puolė belsti į duris, nors palikau 
jas neužrakintas. Buvo labai susijaudinęs, kalbėjo apie negyvą 
moterį, negyvą šunį ir tai, kad turi paskambinti policijai. 

Johanas sukluso. 

— Negyvą šunį? Gal galite daugiau papasakoti ? 

— Taip, atrodo, kad buvo nužudytas ir šuo. Nukirsta galva, at- 
rodė kraupiai, - sielojosi ji purtydama galvą. 

Johanas su Peteriu susižvalgė. Kažkas naujo. 

— Ar šuo buvo tos nužudytos moters? - paklausė Johanas. 

— "Taip, reik manyt, ji visur vaikščiojo su tuo šunimi. Taip sakė 
policija. 

Po pusės valandos reporteris su operatoriumi paliko Svejos Jo- 


hanson ūkį. Išvažiavo įrašę interviu su senute. 


Ema Vinarvė pakirdo sukaitusi ir šlapia nuo prakaito. Burnoje 


jautė bjaurų poskonį, o pilvas iš baimės susigniaužė. Niekaip ne- 

galėjo pamiršti košmaro. Jos su Helena vaikštinėjo pajūryje, kaip 
darė tai šimtus kartų. Helena ėjo šiek tiek priekyje. Ema pašaukė 
ją, kad palauktų, bet atsako nesulaukė. Tada paspartino žingsnį 
ir vėl pašaukė draugę. Ši neatsigręžė. Ema mėgino bėgti, tačiau 
niekaip negalėjo pasivyti. Jos kojos kilnojosi kaip sulėtintame fl 
me, ir nors stengėsi kiek įmanydama, niekaip nepavijo. Taip ir 
pabudo šaukdama. 

Supykusi nubloškė ant josios užkritusią Ulės antklodę, nes bū- 
tent dėl to jai tapo per karšta. Norėjosi verkti. Moteris nusikratė 
sapno ir atsikėlė. Saulė smelkėsi pro plonos medvilnės užuolaidas 
ir apšvietė erdvų didelį miegamąjį. 

Ji namuose, nors iki mokslo metų pabaigos liko tik dvi dienos 
ir darbo buvo marios. Nenorėjo palikti mokinių bėdoje, bet šiuo 
metu negalėjo į juos žiūrėti. Pamėgins iš namų pasirūpinti neati- 
dėliotinais reikalais prieš uždarant mokyklą vasarai. Direktorius 
ją suprato. Šokas. Sielvartas. Ema ir Helena. Helena ir Ema. Jos 
buvo geriausios draugės. 

Ema mechaniškai pradėjo ryto rutiną. Dušo vanduo perliejo 
įkaitusį kūną, bet negaivino. Oda tarsi virto storu šarvu, toli nuo 
to, kas jos viduje. Ryšys tarp jos išorės ir vidaus buvo nutrūkęs. 

Ulė prieš darbą nuvedė vaikus į mokyklą. Jis siūlėsi likti namie, 
bet Ema griežtai atmetė vyro pasiūlymą; ji norėjo likti viena. Už- 
sitraukusi megztinį ir džinsus basa nuėjo į virtuvę. Ji dažnai vaikš- 
čiodavo namie basa, netgi žiemą. Po stiprios kavos puoduko ir 
poros skrebučių pasijuto geriau, bet vis tiek neapleido nerealumo 


jausmas. Kaip šitai galėjo atsitikti? Jos geriausia draugė nužudyta 

pajūryje, kur abi kadaise žaidė su kibirėliais ir kastuvėliais; kur 
lenktyniavo ant arklių, kai buvo pamišusios dėl arklių dvylikame- 
tės; kur vaikštinėjo paauglės ir kalbėdavosi apie savo problemas; 
kur važinėjo motociklais ir pirmą kartą prisigėrė. Ji net nekaltybę 
prarado kopose. 

Jos mintis nutraukė telefono skambutis. Skambino vyriausia- 
sis inspektorius Knutas. 

— Apgailestauju, kad turiu jus trukdyti, bet būtų gerai kuo 
greičiau pasikalbėti. Taip pat norėčiau pranešti, kad šį rytą buvo 
suimtas Peras Bergdalas. Ar galiu atvažiuoti susitikti su jumis po 
pietų? 

Emą nusmelkė šaltis. Peras suimtas? Tai neįmanoma. Policija 
jau sužinojo apie muštynes, - pagalvojo ji. 

— Kodėl jis suimtas? 

— Yra kelios priežastys, kurias galėsiu nurodyti susitikus. 

Nors giliai sukrėsta ir sutrikusi, ji mažiausiai norėjo savo pra- 
gare dar kokio nors policininko. Geriau susitikti neutralioje er- 
dvėje. 

— Ar galėtume susitikti policijoje? Apie antrą? 

— Būtų puiku. Kaip jau sakiau, apgailestauju, kad turiu jus 
trukdyti, bet tai svarbu, - pakartojo Knutas. 


— Nieko tokio, - abejingai atsakė Ema. 


Knutas maktelėjo kavos iš vietinės AIK futbolo komandos 
emblema dekoruoto porcelianinio puodelio, brolio dovanos. Jis 
siutindavo kolegą Eriką Sūlmaną, nuo gimimo didžiausių jų var- 


žovų - Jurgordeno komandos - sirgalių. 

Vyras pažvelgė į kabantį ant sienos laikrodį. Be penkiolikos 
dvylikta. Sugurgė skrandis. Jis nespėjo išsimiegoti ir, kaip visada, 
turėjo kompensuoti tai valgymu. Netrukus bus pats metas pie- 
tauti. 

"Tyrėjų komanda susirinko peržvelgti to, kas iki šiol išaiškėjo. 
Dalyvavo ir bylą tiriantis prokuroras. 

Patalpoje buvo karšta ir ankšta. Vitbergas atvėrė langą į poli- 
cijos nuovados automobilių stovėjimo aikštelę. Saulės zuikučiai 
žaidė liestynes žaliuose medžių vainikuose. Vėjas plaikstė Šve- 
dijos vėliavą. Birkos gatve pralėkė gerklojančių abiturientų su 
baltomis studentų kepuraitėmis prigriuvęs sunkvežimis. Baigėsi 
mokslo metai, vyko nacionalinė šventė, o jie duso patalpoje ir 
kalbėjo apie bene baisiausią Gotlande įvykusią žmogžudystę. 

— Susirinkome apibendrinti situaciją, — pradėjo Knutas. — 
Helena Hilerstriom buvo nužudyta vakar maždaug tarp 8.30 ir 
12.30. Batų pėdsakai, kraujas ir vilkimo žymės pajūryje rodo, kad 
žmogžudystė įvykdyta netoli Gustavso baptistų vasaros stovyklos. 
Tai reiškia, kad kūnas nebuvo atvežtas čia iš kitur. Preliminari pa- 
tanatomo ataskaita sako, kad moteris mirė nuo galvos traumos. 
Galvos žaizdos padarytos aštriaašmeniu įrankiu, greičiausiai kir- 
viu. Kirviu padarytos daugybinės žaizdos visame kūne. Be to, nu- 
sikaltėlis aukai į burną sukišo jos pačios kelnaites. Helena Hilers- 
triom rasta nuoga. Dar nežinome, ar ji buvo išžaginta. Išorinių 
seksualinės prievartos žymių nematyti, nesukapoti ir jos lytiniai 
organai. Kūnas išgabentas į teismo ekspertizės laboratoriją Sol- 
noje. Preliminarią autopsijos ataskaitą gausime po kelių dienų. 


Kelnaitės nusiųstos į SKL ištirti. Ant jų ir ant kūno medicinos 

ekspertai spermos pėdsakų nerado, tačiau teks palaukti tyrimų 
rezultatų. Kiti jos drabužiai nerasti. 

— O žmogžudystės įrankis? - paklausė Vitbergas. 

— Jo taip pat nėra, - įsikišo Sūlmanas. - Apieškojome vieto- 
vę, kurioje rasta nužudytoji. Nieko ypatingo neradome, tik kelias 
nuorūkas, kurias taip pat išsiuntėme į ŠKL. Apklausėme netolie- 
se gyvenančius kaimynus, niekas nieko nepastebėjo, nieko negir- 
dėjo. Vienintelis tikras mūsų turimas įkaltis yra batų pėdsakai. 
Tie patys pėdsakai rasti ir paplūdimyje, ir giraitėje. Nežinomo 
gamintojo sportiniai batai, vienuolikto su puse dydžio. Jie galėjo 
priklausyti žudikui. 

Sūlmanas atsistojo. Nerangiai išvyniojo žemėlapį ir pritvirti- 
no prie sienos. Tai buvo Gustavso pliažo ir apylinkių žemėlapis. 
Sūlmanas nosine nusišluostė nuo kaktos prakaitą ir bakstelėjo į 
nusikaltimo vietą. 

— Čia buvo rastas kūnas. Pėdsakai rodo, kad auka ėjo pakrante 
šia kryptimi. Tada ji apsisuko ir grįžo tuo pačiu keliu atgal. Pliažo 
gale, toje vietoje, iš kurios pajudėjo, žolė sutrypta. Tai reiškia, kad 
ten žudikas stovėjo ir laukė jos. Jis galėjo žinoti, kuriuo maršru- 
tu moteris grįš, ir sukliudė jai pasiekti kelią. Nėra jokių padangų 
žymių, todėl žudikas turėjo ateiti pėsčias. Greičiausiai čia ją ir 
nužudė. Kraujo dėmės ant žemės apie tai liudytų. Tada nuvilko 
kūną į miškelį. 

— O kaip šuo? - paklausė Karina Jakobson. 

— Juo buvo nusikratyta pirmiausia. Pasak aukos draugo, tai 
buvo budrus ir sargus šuo, nesitraukdavęs nuo Helenos ir visa- 


da pasirengęs ją ginti. Šuniui smogta kirviu į galvą, o tada kaklą. 

Galva praktiškai nukirsta. Viena letena taip pat nukirsta. Galim 
tik spėlioti, kodėl. 

Susirinkusieji neramiai pasimuistė. Jakobson perkreipė lūpas. 

— Kiek žmonių žinojo, kad moteris atvykusi į salą? — pasitei- 
ravo Norbis. 

— Maždaug trisdešimt, jeigu gerai suskaičiavome, — pavarčiu- 
si savo užrašus atsakė Jakobson. - Šeima, bendradarbiai ir keli 
draugai iš Stokholmo, draugė Ema Vinarvė, artimiausi kaimynai 
ir, žinoma, tie, kurie dalyvavo vakarėlyje. 

— Kodėl manote, kad tai galėjo padaryti jos vaikinas? — pa- 
klausė Vitbergas, atsigręždamas į prokurorą. 

— Per vakarėlį juodu su Helena susimušė, jis trenkė jai per 
veidą, - paaiškino Smitenbergas. — Iš pavydo. Ji, atrodo, šoko su 
senu mokyklos laikų draugu, Kristianu Nordstriomu. Bergdalas 
įsitikinęs, kad Kristianas glamžė Heleną, o ji leidosi. Jis išsitempė 
draugę į lauką, jie susikivirčijo, tada vyras skėlė antausį. Helena 
puolė jį nagais ir įkando. Muštynės truko vos porą minučių. Tada 
su Bergdalu išėjo pasikalbėti Nordstriomas ir gavo smūgį į veidą. 
Įsikišus draugams muštynės baigėsi. Visi tvirtina, kad jiems palie- 
kant draugų namus viskas buvo ramu. Bergdalas miegojo, Helena 
taip pat nuėjo miegoti . Įtariame jį todėl, kad jis paskutinis matė 
ją gyvą ir kad žmogžudystės išvakarėse juodu susimušė. Man tai 
pasirodė pakankamas pagrindas skirti areštą esamomis aplinky- 
bėmis. Kita vertus, norėdamas apkaltinti jį įvykdžius nusikalti- 
mą, turiu rasti svaresnių įkalčių. Jeigu negausime naujų įrodymų 


iš teismo medicinos, turėsime jį paleisti. Turime dvi dienas. 

— Ką žinome apie Heleną? — paklausė Jakobson. — Apie jos 
gyvenimą? 

Knutas permetė akimis savo užrašus. 

— Helenos gyvenimas atrodo įprastas. Gimė 1966 metų liepos 
penktą dieną, taigi buvo trisdešimt ketverių. Kitą mėnesį būtų 
suėję trisdešimt penkeri. Gimė ir augo Gotlande. Su visa šeima 
persikėlė į Stokholmą 1986 metais, kai buvo dvidešimties. Šeima 
pasiliko vasarnamį prie Friojelio ir atvažiuodavo ten keletą kartų 
per metus. Vasarodavo ten kiekvienais metais. Stokholmo uni- 
versitete baigė informatikos mokslus, paskutinius trejus metus 
dirbo kompiuterių kompanijoje. Turėjo daugybę draugų. Prieš 
Bergdalą, atrodo, nėra turėjusi jokių ilgalaikių meilės santykių. 
Susituokusi ir susižadėjusi nebuvo. Anot Bergdalo, kažkas ka- 
daise yra buvę tarp jos ir Kristiano, dalyvavusio tame vakarėlyje. 
Nors tai gali būti ir iš piršto laužta. Kaip jau žinote, jos vaikinas 
kenčia nuo pavydo. Niekas iš draugų negalėjo patvirtinti, kad tai 
tiesa, o bent vienas kuris tikrai būtų ką nors žinojęs. Nordstrio- 
mo dar neapklausėme, nes kitą dieną po vakarėlio jis išskrido į 
Kopenhagą. Ten gyvena jo tėvai. Kalbėjausi su juo telefonu, jis 
grįžta rytoj. 

— Ar apie Heleną Hilerstriom yra kokių nors įrašų kartoreko- 
je? — paklausė Vitbergas. 

— Ne. Dabar klausimas, ko imtis toliau. Dar kartą apklausime 
vakarėlyje dalyvavusius žmones. Labiausiai noriu pasikalbėti su 
Kristianu Nordstriomu. Kam nors teks nuvažiuoti į Stokholmą 
ir pasikalbėti su Helenos šeima, bendradarbiais, draugais bei ki- 


tais pažįstamais. Tai reikia padaryti kuo greičiau. Turim žvelgti 

plačiai. Nesame įsitikinę, kad kaltas Bergdalas. Jeigu ne jis, tada 
neaišku, ar žudikas yra iš salos, ar atsekė ją iš žemyno. Galbūt jis 
netgi nepažinojo jos, tiesiog pasipainiojo po ranka. 

— Mielai nuskrisiu į Stokholmą, - tarė Jakobson. - Reikia kuo 
greičiau pasišnekėti su jos pažįstamais. Galiu išvykti šiandien po 
pietų. 

— Pasiimk ką nors. Stokholme daug darbo, reikia apklausti 
daug žmonių. Esu įsitikinęs, kad padės Nacionalinė kriminalinė 
policija, bet turėtumėt keliauti dviese. 

— Aš galiu, - pasisiūlė Vitbergas. 

Jakobson atsakė dėkinga šypsena. 

— Gerai. Vadinasi, nuspręsta. Beje, laukiame atsakymo iš ŠKL. 
O kol kas reikia apibrėžti Helenos pažįstamų ratą čia, saloje. Su 
kuo leisdavo laiką atvykusi? Be geriausių draugų, turiu omenyje. 
Reikia dar kartą apklausti kaimynus. Ketinu rimčiau pasikalbė- 
ti su Ema Vinarve. Ką Helena veikė kelias dienas prieš žmogžu- 
dystę? Su kuo kalbėjo mobiliuoju telefonu? Kieno elektroninius 
laiškus gavo? Jos draugas sako, kad išlipę iš kelto visada abu iš- 
sijungdavo mobiliuosius. Kaip mėginsime ieškoti jos drabužių? 
Reikia išplėsti nusikaltimo vietos plotą tiek apieškant apylinkes, 
tiek apklausiant kaimynus. Komentarų bus? - baigė Knutas. 


Niekas neprieštaravo, tad policininkai pasidalijo užduotis. 


Po vėlyvų pietų Johanas su Peteriu nuėjo į policijos nuovadą 
paimti papildomo interviu iš vyriausiojo inspektoriaus. Iki bus 
parengtos vakarinės naujienos jie norėjo įsitikinti, ar informacija 


apie šunį tiksli. 

Traukdamas stiklines policijos kriminalinio skyriaus duris Jo- 
hanas susidūrė su moterimi. Smėlio spalvos pečius siekiančiais 
plaukais, tamsiomis, veriančiomis akimis. Ji mandagiai pasisvei- 
kino ir nužingsniavo koridoriumi per petį persimetusi krepšį — 
aukšta, patraukli, vilkinti nuskalbtus mėlynus džinsus ir kaubo- 
jiškus aulinius. 

— Kas čia tokia? — nespėjęs pasilabinti sa Knutu paklausė re- 
porteris. 

— Aukos draugė, - burbtelėjo inspektorius. - Užeikite. 

Knutas sudribo už stalo ir pavargusiu balsu paklausė: 

— Tai ko dabar norite? Aš labai užsiėmęs. 

— Kodėl nieko neminėjote apie šunį? 

Knuto veido išraiška nepasikeitė: 

— Kokį šunį? 

— Žudikas nukirto tos moters šuniui galvą. Jis buvo rastas gre- 
ta jos kūno. 

Ant Knuto kaklo išryškėjo raudonos dėmės. 

— Negaliu to patvirtinti. 

— Prie kokių išvadų priėjote remdamiesi šia informacija? 

— Kadangi nei patvirtinu, nei paneigiu jūsų žodžius, negaliu 
pateikti ir jokių išvadų. 

— Mes jau iš dviejų šaltinių girdėjome, kad moteris buvo nu- 
žudyta kirviu. Ši informacija paskelbta visuose laikraščiuose. Ar 
nebūtų geriau ir jums ją patvirtinti ? 

— Nesvarbu, kiek šaltinių turite, apie tyrimą nekalbėsiu. Turė- 
site su tuo susitaikyti, — tramdydamas nekantravimą atsakė ins- 


pektorius. 

— Vienaip ar kitaip, noriu gauti dar vieną interviu. 

- Žinoma, bet nepasakysiu nieko daugiau, kaip tik tai, ką 
pasakiau. Šiuo metu nesame pasirengę atskleisti nieko daugiau. 
Kol kas įtariamajam kaltinimai nepateikti, prokuroras nepatei- 
kė apygardos teismui prašymo jį užkardyti. Dėl tos priežasties, 
atsižvelgdami į tyrimą, negalime patvirtinti to, ką pasakėte apie 
šunį. Gali būti, kad nusikaltėlis laisvėje, o jeigu taip, svarbu, kad 
tam tikra informacija nepasklistų. Tikiuosi, jums užteks nuovo- 
kos nieko neskelbti ir palaukti, kol žinosime daugiau, - griežtai į 


juos pasižiūrėdamas pareiškė Knutas. 


Po ganėtinai varginančio interviu abiem pusėms Johanas ir 
Peteris nuskubėjo į redakciją. Porą valandų susikaupę dirbo. Kli- 
javo tris gana skirtingus vakaro reportažus, siekdami patenkinti 
įvairius TV redakcijos redaktorius. Dieve gink, naujienų progra- 
mos negali būti panašios! 

Pasikonsultavę su Grenforsu, jie nusprendė pranešti apie nu- 
žudytą šunį ir paskelbti interviu su Sveja Johanson. Ta informaci- 
ja atrodė svarbi, nes atskleidė žudiko portretą. Išklausyti, ką kal- 
ba vyro, radusio auką, sesuo, žiūrovams taip pat bus neabejotinai 
įdomu. 

Grenforsas džiaugėsi, kad jiems pavyko įrašyti pokalbį su Sve- 
ja, nes jis neabejotinai gaus leidimą transliuoti reportažą per TV. 
Kai Johanas įspėjo ją apie didžiulę televizijos įtaką, senutė tik pa- 
sakė, jog buvo kaip buvo, ir žmonės turi žinoti, kas atsitiko. Ta 


senuliukė gimusi būti žurnaliste, - pagalvojo Johanas. 


64 


NEMATYTAS 


Kai jau buvo pasiruošę, jis paskambino inspektoriui Knutui 
ir paaiškino, kad ketina transliuoti interviu su Sveja Johanson ir 
kad ji papasakojusi jiems apie šunį. Johanas puikiai žinojo, kaip 
svarbu turėti policiją savo pusėje, kad ateityje nebūtų keblumų 
gauti informacijos. Knutas nesupyko, atrodė su tuo susitaikęs. 
Kaip kompensaciją Johanas pažadėjo reportaže pabrėžti, kad 
policija visuomenei būtų dėkinga už bet kokią su žmogžudyste 


susijusią informaciją. 


Švelnią vasaros popietę jie paliko redakciją. Peteris pasiūlė pa- 
sivaikščioti ir užkąsti kurioje nors lauko kavinėje, užuot skubėjus 
atgal į viešbutį. 

Johanui Gotlandas buvo gerai pažįstamas. Nesuskaičiuojamas 
vasaras praleido šioje saloje, ypač ant dviračio, kuriais buvo taip 
madinga važinėti devintajame dešimtmetyje. Vasarą išvažinėti 
salą dviračiais praktiškai teko kiekvienam: su šeima, mokinių kla- 
sėmis, paauglystėje, įsimylėjus. Jis spėliojo, kodėl dabar dviračiai 
nebėra tokie populiarūs? Juk sala ir dabar puikiai pritaikyta jais 
važinėti. Plokščia, žydinčiomis pakelėmis, ilgais smėlėtais paplū- 
dimiais palei kelią. 

Jie pasiekė Kranto gatvę ir pro ertmę miesto sienoje išlindo į 
Almedaleną, didelę aikštę su suoliukais, fontanais, vejos plotais 
ir scena, suręsta politikams, kurie paprastai čia rėždavo kalbas 
per tradiciškai politikai skirtą savaitę liepos mėnesį. Vasarą parke 
knibždėjo saulės voniomis besimėgaujančių turistų ir šeimų su 


vaikais. 

Dabar aikštė buvo tuščia. Johanas su Peteriu nuėjo per parką 
ir apsuko uostą, kur nuo jūros pūtė vėjas. Uoste rado vos vieną 
kitą jachtą. Dauguma lauko kavinių ir restoranų dar buvo užda- 
ryti. Po dviejų trijų savaičių jie bus sausakimši beveik kiekvieną 
vakarą. 

Miestas be turistų ordų atrodė visiškai kitaip. Johanas ir Pete- 
ris užkopė Bažnyčios laiptais apžiūrėti vaizdingų Klinteno pasta- 
tų. Prieš juos apačioje atsivėrė Visbio panorama su namų labirin- 
tais, senais griuvėsiais ir siauromis gatvelėmis, susispaudusiomis 
už miesto sienos, už kurios mėlynavo jūra. 

Kai traukė per Rakarbakeną, pro katedrą, į miestą nusileido 
sutemos. Katedroje repetavo choras. Pro medines duris sklido 


malonūs švediškos giesmės garsai. 


Vėlai vakare, grįždami į viešbutį, jie sutarė rytoj pamėginti 


gauti Helenos Hilerstiom draugės interviu. 


Ketvirtadienis, birželio 7-oj1 


Namas stovėjo senųjų namų kvartale Romoje, Gotlando cen- 
tre, visai šalia Romos mokyklos ir sporto aikščių. Jį supo vilos su 
išpuoselėtais sodais. Visas rajonas alsavo idiliška ramybe. Johanas 
jau iššniukštinėjo Helenos draugės pavardę, su kuria kaktomuša 
susidūrė policijos nuovados koridoriuje, ir jai paskambino. Iš pra- 
džių ji dvejojo dėl pokalbio, bet Johanui sekėsi įtikinėti žmones, 
todėl po neilgo pokalbio moteris nenoriai pažadėjo susitikti su 
juo ir Peteriu. 

Jie pasistatė automobilį prie peraugusių alyvų gyvatvorės. Bal- 
ti ir violetiniai žiedai buvo vos pradėję skleistis. Sodas su erdviais 
vejos lopais ir gėlių, kurių Johanas net pavadinimo nežinojo, 
klombomis buvo įspūdingas. Šiaurėje telkėsi juodi debesys. Dar 
nesulaukus pietų ims lyti. 

Ema Vinarvė atidarė duris vilkėdama baltus marškinėlius ir 
minkštas pilkas kelnes. Ji buvo basa. Pečius dengė drėgni plaukai. 
Kokia ji graži, - pagalvojo Johanas, mėgindamas susikaupti. Pau- 


zė išsitempė ir moters akyse pasirodė susirūpinimas. 

— Sveiki. Johanas Bergas iš Švedijos televizijos Regioninių 
žinių redakcijos. Čia Peteris Bilundas, mano operatorius. Kaip 
miela, kad sutikote priimti. 

— Sveiki, aš Ema Vinarvė, - prisistatė šeimininkė, spausdama 
jiems rankas. — Užeikite. 

Ji nulydėjo juos į svetainę tamsiomis kietmedžio grindimis, 
baltai tinkuotomis sienomis ir dideliais langais, atsiveriančiais į 
sodą. Baldų buvo nedaug. Prie vienos sienos stovėjo dvi pilkšvai 
mėlynos sofos. Jie susėdo ant vienos. Ema nutūpė ant kitos ir 
klausiamai pažiūrėjo. Išbalusi, paraudusia nosimi. 

— Nežinau, ką galėčiau jums papasakoti. 

— Mes norėtume išgirsti apie jūsų santykius su Helena, - pra- 
dėjo Johanas. - Ar gerai ją pažinojote? 

— Ji buvo geriausia mano draugė, nors paskutinius kelerius 
metus kartu praleisdavome mažai laiko, - atsakė su minkštu go- 
tlandietišku akcentu. - Kartu mokėmės mokykloje, pažinojome 
viena kitą nuo darželio laikų. Po devintos klasės atsidūrėme skir- 
tingose klasėse, bet tai nekliudė mums praleisti kartu tiek pat lai- 
ko, kaip prieš tai. Tuo metu abi gyvenome tame pačiame Visbio 
vienbučių namų rajone, Rutės gatvėje, netoli Ericsson kompani- 
jos. Dabar jau Hextronics. 

— Ar ir užaugusios daug laiko praleisdavote kartu? 

— Helenos šeima išsikėlė į Stokholmą praėjus maždaug me- 
tams po gimnazijos. Beje, tą vasarą jai suėjo dvidešimt. Prisime- 
nu, nes čia, Gotlande, surengėme didelį vakarėlį jos dvidešimtojo 


gimtadienio proga. Jie išsikraustė į Danderiudą, bet mes toliau 

bendravome ir susiskambindavome po keletą kartų per savaitę. 
Dažnai važiuodavau į Stokholmą jos aplankyti. Ji visada grįžda- 
vo čia vasaroti. Jie tebeturi vasarnamį netoli Gustavso. 

— Kokia Helena buvo kaip žmogus? 

— Ji beveik visada būdavo laiminga. Gyvybinga, sakytum. Vi- 
siška ekstravertė. Jai visad buvo paprasta susipažinti su naujais 
žmonėmis. Begalinė optimistė. Visur įžvelgdavo šviesiąją pusę. 

Ema staiga atsistojo ir išėjo iš kambario. Sugrįžo su stikline 
vandens ir ritinėliu popierinių rankšluosčių. 

— O kaip Helenos vaikinas? — paklausė Johanas. 

— Peras? Jis tikrai puikus. Mielas, rūpestingas, dievino Hele- 
ną. Esu tikra, kad jis nekaltas. 

— Kick laiko jie kartu? 

Ema nurijo gurkšnį vandens. Ji žavinga, - pagalvojo Joha- 
nas. 

— Jau beveik šešeri metai, nes pradėjo susitikinėti tą pačią va- 
sarą, kai aš ištekėjau. 

— Vadinasi, jie sutarė gerai? — tęsė Johanas, smilktelėtas nu- 
sivylimo, kad ji paminėjo savo santuoką. Aišku, kad ištekėjusi. 
Didelis namas, smėlio dėžė ir maži triratukai kieme. Mulkis, — 
keikė save. - Liaukis vertinti ją kaip kitą partiją! 

— Taip, manau, taip. Žinoma, retsykiais nuo jo pavargdavo, 
abejodavo, ar tikrai jį myli. Man regis, daug ilgai kartu gyvenan- 
čių žmonių taip jaučiasi. Nors manau, kad Helena buvo įsitiki- 
nusi, jog Peras jai skirtas. Žinau, nes keletą kartų sakėsi, jei kada 


nors turės vaikų, tai tik su Peru. Su juo jautėsi saugi. 

— Ar galėčiau užduoti jums kelis klausimus prieš kamerą? 
Naudosime tik tuos kadrus, kuriems jūs pritarsite. 

— Nežinau. Nežinau, ką turėčiau kalbėti. 

— Tai gal tiesiog pamėginkim? Jeigu atrodys, kad per daug ne- 
patogu, nutrauksime. 

— Gerai. 

Peteris atsinešė savo kamerą. Nesirūpino nei trikoju, nei papil- 
domu apšvietimu. Situacija ir taip buvo jaudinanti. Johanas per- 
sėdo ant sofos šalia Emos. Galėjo užuosti ką tik išplautų plaukų 
aromatą. 

Interviu pavyko. Ema pasakojo apie Heleną, apie jų draugystę, 
savo baimę ir kaip ta žmogžudystė sukrėtė jos gyvenimą. 

— Leiskite palikti savo vizitinę, jeigu sugalvotumėte, kad nori- 
te ką pridurti, ar tiesiog norėtumėte pasikalbėti, - prieš išeidamas 
tarė Johanas. 

— Ačiū. 


Ji pasidėjo jo kortelę ant komodos net nepažvelgusi. 


Atsidūręs ant žvirgždo prie namo, Johanas giliai įkvėpė. 

— Kokia moteris, - sudejavo ir atsigręžė į Peterį, žingsniavusį 
įkandin su kamera ant peties. 

— Tokios gražuolės jau seniai nemačiau, — pritarė kolega. — 
Koks žavingas akcentas. Ir tos akys. O kokia figūra. Įsimylėjau. 

— "Tu irgi? Kaip gaila, kad ji ištekėjusi ir turi vaikų. 

— Tokia jau mano laimė, - kreivai šyptelėjo Peteris. — Reikia 
padaryti kelis kadrus lauke. Duok man kelias sekundes. - Ir pra- 


nyko už namo kampo. 

Automobilių stovėjimo aikštelė šalia OBS parduotuvės Ostey- 
centrum prekybos centre buvo beveik tuščia. Po poros savaičių čia 
nebus galima apsisukti, - pagalvojo Knutas, sėdėdamas kabinete 
prie savo stalo. Kalbėjosi su žmona telefonu. Su kokiu užsidegi- 
mu ji pasakojo, kaip tą dieną padėjo ateiti į šį pasaulį dvyniams. 
"Tai nuteikė ją pakiliai, nes pati buvo dvynių motina. Pozityvus 
žmonos nusiteikimas persidavė ir Andersui, tačiau tik trumpam. 
Šilumą, apėmusią kalbantis su ja, greitai pakeitė maudžiantis ne- 
rimas dėl Helenos Hilerstriom žmogžudystės. 

Iki šiol Gotlandas nužudymais negarsėjo. Nuo 1950 metų 
saloje įvykdytos tik dvi dešimtys žmogžudysčių, pusė iš jų įvyko 
dešimtajame dešimtmetyje. Tas augimas inspektorių glumino. 
Beveik visos žmogžudystės susijusios su šeimyniniais konfliktais. 
Dažniausiai pavydas ir muštynės padauginus alkoholio. Dvi by- 
los liko neišnarpliotos. Pirma buvo senyvos moteriškės žmogžu- 
dystė lazda jos pačios namuose Friojelyje 1954 metais, kita Vis- 
bio viešbutyje 1996 metais, kai nužudyta darbuotoja, greičiausiai 
sukliudžiusi įsilaužimui. Ta žmogžudystė įvyko jau Knutui esant 
Kriminalinio skyriaus galva. Nepaisant to, kad NKP atvyko 
ankstyvojoje stadijoje ir trys jų tyrėjai liko Gotlande pusei metų 
po įvykio, taip ir nesugebėjo išnarplioti nusikaltimo. 

Nesėkmė vis dar maudė kaip senas pašinas, bet inspektorius 
stengėsi apie tai negalvoti. Žmogžudystė viešbutyje ir taip atėmė 
iš jo daug naktų. 


Jis išsitraukė savo pypkę ir ėmė rūpestingai kimšti. 

Dabar šitai. Juk tai visai kas kita, - mąstė jis. Žvėriškai nužu- 
dyta jauna moteris, į burną subruktos kelnaitės. 

Ryte pasirodė du inspektoriai iš NKP, rada buvo surengtas 
pirmasis pasitarimas. Draugiškas, linksmas ir garsiakalbis de- 
tektyvas vyriausiasis inspektorius Martinas Kilgardas atrodė net 
per daug smarkus. Anksčiau Knutui teko girdėti apie jį, žinojo, 
kad kompetencijos jam netrūksta, tačiau nepaisant to su kolega 
jautėsi šiek tiek nejaukiai. Be abejo, ilgainiui apsipras. Kilgardo 
padėjėjas, detektyvas inspektorius Bjornas Hansonas, paliko for- 
malesnio ir pedantiškesnio žmogaus įspūdį, Knutui jis patiko 
kur kas labiau. 

Helenos Hilerstriom kūnas buvo išsiųstas į Solnos teismo 
ekspertizės skyrių, bet prieš tai teismo medikų komanda apžiū- 
rėjo kūną nusikaltimo vietoje. Inspektorius buvo už tai dėkingas. 
Patirtis sakė, kad vilčių ištirti žmogžudystę smarkiai padaugėja, 
kai lavoną vietoje apžiūri pati kriminalistikos ekspertų komanda. 
Be to, aptverta didelė teritorija iškart radus lavoną. Tai irgi su- 
prato per ilgametę patirtį: kuo didesnis plotas apsaugomas, tuo 
geriau. 

Pagrindinė problema, kad nėra liudininkų. Niekas nieko ne- 
matė ir negirdėjo. Arti pakrantės pastatų nėra. Arčiausi namai 
stovi gerokai toliau, ant šlaito. 

Nerastas ir nužudymo įnagis, jokių kitokių reikšmingų įkal- 
čių. Vieninteliai dalykai, už kurių gali užsikabinti, tai kelios gal- 
būt ir seniausiai nuorūkos ir keletas batų pėdsakų. Iš esmės, jie 


buvo tikri tik dėl didelių žudiko pėdų. 

Jau apklausti visi, dalyvavę nelemtame vakarėlyje, išskyrus 
Kristianą. Nieko naudingo nepaaiškėjo. Knutas beveik buvo įsi- 
tikinęs, kad Peras Bergdalas nekaltas. Daugelį metų dirbdamas 
policijoje atliko tiek apklausų, kad jau galėjo pasikliauti savo nuo- 
jauta. Bergdalas atsakinėjo tiesiai ir nuoširdžiai. Patvirtinta, kad 
kaklą jam apdraskė Helena, o teismo medikai aptiko kraujosruvą 
ant mirusiosios skruosto ir už ausies, liudijančią, jog buvo sumuš- 
ta dar iki mirties. Kita vertus, jie žinojo, kad Peras su Helena susi- 
mušė. Faktas, jog Bergdalas prisipažino ne iš karto, pakankamai 
suprantamas. Dabar jiems greitai reikėjo rasti ką nors naujo. 

Knutas pasisuko kėdėje ir pažvelgė pro langą. Niūriai pilka 
diena. Kol kas nieko gero iš vasaros sezono pradžios. Vakarykštė 
saulutė buvo maloni permaina, bet šiandien debesys sugrįžo. 

Karina Jakobson ir Tomas Vitbergas jau Stokholme. Jie ap- 
klausinėja žmones, pažinojusius Heleną Hilerstriom, todėl grei- 
čiausiai užtruks ten dar kelias dienas. Knutas visada pasigesdavo 
Karinos. Suprantama, neblogai sutarė ir su kitais tyrimo grupės 
nariais, bet juos su Karina siejo ypatingas ryšys. Kai atvyko kele- 
rius metus praleidusi kaip kursantė Stokholme, lengvai rasdavo 
bendrą kalbą. Netrukus jis ėmė visiškai Karina pasikliauti. Pra- 
džioje, kai ėmė pažinti vienas kitą, Knutas netgi tarėsi ją įsimylė- 
jęs, bet kaip tik tada susipažino su savo būsima žmona ir žaibiškai 
ją įsimylėjo. 

Karina Jakobson, kiek jis žinojo, vaikino neturėjo. Ir nors 
buvo labai artimi bendradarbiai, ji retai kada kalbėdavo apie as- 


meninį savo gyvenimą. 

"Trečią valandą po pietų Johanas su Peteriu baigė redaguoti 
interviu su Ema Vinarve ir išsiuntė į Stokholmą. Grenforsas pa- 
skambino po dešimties minučių. Pagyrė juos už siužetą, kuris bus 
parodytas per visas to vakaro žinių programas. Bet redaktorius, 
niekada nebūdavęs iki galo patenkintas, norėjo, kad juodu pasi- 
šnekėtų su tos apylinkės gyventojais. Juk žmogžudystė, šiaip ar 
taip, įvyko jų galiniame kieme. 

— Bet mes juk kalbėjome su ta senute iš Friojelio, — šiaušėsi 
Johanas. Balsas iš nepasitenkinimo net trūkinėjo. 

Peteris sėdėjo krėsle ir jį stebėjo. 

— Ketvirtas kanalas vidurdienį transliavo jų kaimynus, — pa- 
brėžė redaktorius. 

— Tai ir mes turime juos rodyti? — niršo Johanas. 

— Turi pripažinti, kad verta pasišnekėti su bet kuo, kas gyvena 
žmogžudystės vietos kaimynystėje. 

— Aišku, tik nesu garantuotas, kad spėsime vakarinėms nau- 
jienoms. 

— Mėginkite, - paragino Grenforsas. - Jeigu ką, panaudosime 
vėlesnėms programoms. 


— Taip, žinoma. 


Jie vėl nieko nelaukę išvyko į Klintehamną, paskui pasuko 
Friojelio kryptimi. Po nužudymo praėjo vos dvi dienos, tačiau Jo- 
hanui atrodė, kad kur kas daugiau. Iš tiesų neįtikėtina, kiek daug 
gali padaryti žmogus, - pagalvojo jis. 

Jie sustojo prie pirmo ūkio už posūkio į Gustavsą, netoli rau- 
dono namo su tvartu ir vištide. Aptvare žemę kapstė linksmai ku- 
dakuojančios vištos. Jų pasitikti uodegą vizgindamas išbėgo šuo. 
Mavyrt, nekoks sargas. 

Jie paskambino varpeliu. Iškart duris pravėrė moteris šviesiais 
garbanotais plaukais ir įtariu žvilgsniu. 

— Taip? — įsmeigė į juos klausiamą žvilgsnį. 

Ilgaplaukis katinas meiliai trynėsi jiems į kojas. Iš namo vidaus 
sklido vaikų balsai. 

Johanas pristatė operatorių ir prisistatė pats. 

— Kalbamės su vietos gyventojais dėl įvykdytos žmogžudystės. 
Ar pažinojote nužudytąją moterį? 

— Ne, negaliu pasakyti, kad pažinojau. Aišku, žinojome tą šei- 
mą, bet mažai su jais bendraudavome. 

— Kaip vertinate tai, kas nutiko? 

— Baisu, kad taip nutiko. Aš labai tikiuosi, kad tą žmogų su- 
gaus kaip įmanoma greičiau. Labai liūdna. Negaliu liautis apie 
tai galvojusi. Ir dėl vaikų, suprantate, nenuleidžiu nuo jų akių. 
Turime penkis. 

Moteris šūktelėjo vaikams, tada uždarė lauko duris ir atsisėdo 
verandoje ant suolelio. Ji pasiėmė s2uf0* skardinę, išsitraukė mai- 
šelį ir užsikišo už lūpos. Pasiūlė vaišintis ir Johanui su Peteriu, bet 


abu atsisakė. 


* Angl. s2uff - tabakas mažais paketėliais, pakišamas po lūpa, veikia tiesiogiai 
per gleivinę. 

— Vakar naktį prisiminiau vieną dalyką. Policija čia jau lankėsi, 
klausinėjo. Daugiausia kalbino mano vyrą, tačiau vakar negalėjau 
užmigti ir staiga kai ką prisiminiau. 

— Ir ką gi? — paragino Johanas. 

— Man būna sunku užmigti, todėl naktį dažnai guliu lovoje 
ir nemiegu. Praėjusį pirmadienį girdėjau į mūsų gatvę įsukantį 
automobilį. Pro čia niekada naktį niekas nevažinėja, todėl man 
pasirodė keista. Atsikėliau pasižiūrėti, kur jis nuvažiavo, bet dirs- 
telėjusi pro langą nieko nepastebėjau. Tarsi skradžiai žemę pra- 
nyko. Pasirodė keista, nes kelias eina jūros link. Būtinai turėjau 
išeiti ir pasižiūrėti. Vos tik pravėriau laukujes duris, vėl jį išgirdau. 
Prašvilpė pro mūsų namą. Gatvė čia pat užsisuka, todėl taip ir 
nespėjau pamatyti, koks ten automobilis. 

— Pastebėjote dar ką nors? 

— Įsidėmėjau garsą. Variklis... sakyčiau... plerpė senoviškai. Ne 
kaip šiuolaikinių automobilių. 

— Ar ten galėjo būti kuris nors jūsų kaimynas? 

- Ne. Šiandien visus apklausiau, kadangi labai keista, jog kaž- 
kas sugalvojo važiuoti pro šalį vidurnaktį. Iš kaimynų niekas ne- 
važiavo, be to, iš garso pažįstu visų kaimynų mašinas. 

— Kiek jūsų čia gyvena? 

— Na, mes ir veterinaras gretimame ūkyje. Tada Jonsonų šei- 
ma, ūkininkai, jiems priklauso laukai čia aplinkui. Turi didelį 
ūkį kairėje kelio pusėje tolėliau, pravažiavus pro veterinarą. Dar 
gyvena šeima su vaikais, Larsonai, jie arčiausiai vandens dešinėje 


kelio pusėje. 


76 


NEMATYTAS 


— Ar prisimenate, kokiu metu girdėjote tą automobilį ? 

— Man atrodo, buvo maždaug trečia valanda nakties. 

— Ar pasakojote apie tai policijai? 

— Taip, šį rytą jiems paskambinau. Šiandien daviau parody- 
mus. 

— Aišku, — tarė Johanas. — Ar galėtume užduoti jums kelis 
klausimus prieš kamerą? 

Po neilgų įkalbinėjimų moteris sutiko. Likę tos apylinkės 
žmonės griežtai atsisakė. 

Johanui nenoriai teko pripažinti, kad Grenforsas buvo teisus. 
Gera mintis išvažiuoti pasikalbėti su kaimynais. 

Jie ir vėl sėdėjo Regioninių žinių redakcijoje ir rezgė dviejų 
minučių trukmės reportažą, kuris, didžiam redaktoriaus pasiten- 
kinimui, buvo išsiųstas į Stokholmą likus penkioms minutėms iki 


pagrindinių žinių transliacijos pradžios. 


Kristianas Nordstriomas atvyko į policijos nuovadą lygiai 
penktą valandą popiet, kaip ir žadėjo. Jis gerai atrodo, - spaus- 
damas ranką pastebėjo Knutas. Buvo nusprendęs apklausą atlikti 
savo kabinete dalyvaujant detektyvui inspektoriui Larsui Nor- 
biui. 

— Norėtumėt kavos? - pasiūlė Norbis. 

— Taip. Su pienu, jei galima. Aš tiesiai iš oro uosto, o kava lėk- 
tuve kaip katės šlapimas. 

Nuo kaktos nusibraukęs plaukus jis atsilošė kėdėje ir sukryžia- 


vo elegantiškomis kelnėmis apmautas kojas. Siek tiek įsitempęs 

šypsojosi vyriausiajam inspektoriui, kuris išsitraukė diktofoną ir 
padėjo ant stalo priešais. 

— Ar tikrai to reikia? 

— Deja, būtina, - atsakė Knutas. - Tikiuosi, labai jūsų nevar- 
Žys. 

— Na, šiek tiek blaško dėmesį. 

— Įsivaizduokite, kad jo čia nėra. Kaip jau minėjau telefonu, 
tai visiškai įprasta apklausa. Kalbėjomės su visais, dalyvavusiais 
tame vakarėlyje, išskyrus jus. Štai kodėl buvote čia pakviestas. 

— Suprantu. 

Norbiui grįžus su kava, pradėjo kalbėtis. 

— Ką veikėte birželio ketvirtąją, antrąją švenčių dieną? 

— Kaip jau žinote, vakarieniavau pas seną savo draugę Heleną 
Hilerstriom ir jos draugą Perą Bergdalą. Mes su Helena pažįsta- 
mi daugelį metų. Kartu mokėmės. 

— Atėjote vienas? 

— Taip. 

— Papasakokite mums apie tą vakarą. 

— Iš pradžių buvo labai smagu. Vaišinomės, gėrėme daug gero 
vyno. Jau metai, kai visa šutvė buvo nesimačiusi. Po vakarienės 
pradėjome šokti. Niekam rytoj nereikėjo į darbą, todėl, manau, 
visi tikėjosi gerai paošti. 

— Kaip prasidėjo muštynės tarp jūsų ir Pero Bergdalo? 

Nervingai nusijuokęs Kristianas paglostė trumpą, dailiai pa- 
kirptą barzdelę, tiksliau, šerius. 

— Na, taip, buvo tikrai kvaila. Nežinau, kas jam užplaukė. El- 


gėsi kaip koks prakeiktas neandertalietis. Prasidėjo nuo to, kad 

šokome su Helena. Staiga pripuola kaip viesulas Peras ir atplė- 
šia ją nuo manęs. Net nespėjau sureaguoti. Tik pamačiau, kad 
mauna pro verandos duris. Tiksliau, į galinę verandą. Nekreipiau 
dėmesio. Ėmiau šokti su Beata. Po kurio laiko įbėgo Helena ir 
verkdama nulėkė į vonią. Neišlindo. Daugiau jos tą vakarą ne- 
mačiau. 

Daugiau tu jos niekada nematei, - pagalvojo Knutas, bet nie- 
ko nepasakęs paklausė: 

— O kas nutiko vėliau? 

— Išėjau pasikalbėti su Peru, bet vos tik išėjęs gavau smūgį į 
veidą. Prakeiktas mulkis, - purtydamas galvą pusiau sau burbte- 
lėjo Kristianas. 

— Ar smogėte atgal? 

— Tikrai būčiau, jeigu kiti nebūtų išlėkę ir mūsų atskyrę. Aiš- 
ku, po viso to vakarėlis baigėsi. Jis tikrai pasistengė viską suga- 
dinti. 

— Kur ėjote vėliau? 

— Sėdau į taksi su Beata ir Džonu. Jie gyvena Visbyje, o aš — 
Brisunde. 

— "Tai jie išlipo iš taksi, o jūs nuvažiavote namo vienas? 

— Taip. 

— Ar gyvenate vienas? 

— Taip. 

— Merginą turite? 

— Ne. 

— Kodėl ne? 

Apklausiamojo reakcija į tą klausimą juos nustebino. Kristia- 
nas Nordstriomas staiga smarkiai išraudo. 

— Koks jūsų suknistas reikalas? 

— Viskas yra mūsų reikalas, - ramiai atsakė Knutas, - bent jau 
tol, kol tęsiasi šios žmogžudystės tyrimas. Atsakykite į klausimą. 

— Neturiu atsakymo. 

— Arjūs gėjus? 

Nordstriomas dar labiau išraudo. 

— Ne. 

— Nagi, - įkalbinėjo Knutas, - gerai atrodote. Esu tikras, kad 
prisižiūrite. Atrodo, turite gerą darbą, esate vienišas, pačiame 
jėgų Žydėjime. Ar kada turėjote ilgalaikių santykių? 

— Kam visa tai, po velnių? Kokia visų šitų klausimų prasmė? 
Jūs gal psichologai ? 

— Ne, mes esame policininkai. Ir norime išgirsti atsakymą. 

— Niekada nebuvau vedęs ar susižadėjęs, niekada su niekuo 
negyvenau. Dėl darbo keliauju du šimtus penkiasdešimt dienų 
per metus. Tad gal nėra nesuvokiama, kad tai atsiliepia, - sarkas- 
tiškai atsakė Kristianas. - Jeigu norite išgirsti, ar esu seksualiai ak- 
tyvus, tai atsakymas „taip“. Galima užsiimti seksu įvairiais būdais, 
ir man šiuo gyvenimo etapu daugiau nieko nereikia. 

Jis susiruošė stotis. 

— Jau pakaks? Ar dar ką nors norite sužinoti? Gal kokios po- 
zos man patinka labiausiai? 

Norbį ir Knutą nustebino tokia smarki reakcija. 


— Nusiraminkite ir atsisėskite, - paragino inspektorius. 

Nordstriomas atsisėdo ir nosine nuo kaktos nusišluostė pra- 
kaitą. Jautruolis, - pagalvojo Knutas. - Tėks elgtis atsargiau. 

— Kokie buvo jūsų santykiai su Helena Hilerstriom? 

— Geri. Buvome geri draugai. Pažinojome vienas kitą nuo vi- 
durinės. 

— Ar tarp jūsų be draugystės buvo kas nors daugiau? 

— Ne, niekada nebuvo. 

— Arjautėte jai ką nors daugiau, ne tik draugiškus jausmus? 

— Aišku, ji man atrodė graži. Visiems ji buvo graži. Juk patys 
matėte. 

— Tarp jūsų niekada nieko nebuvo? 

— Ne. 

— Kodėl ne, kaip manote? 

— Neįsivaizduoju. Tiesiog nebuvo. 

— Anot Pero Bergdalo, tarp jūsų su Helena kažkas vyko. Kurį 
laiką ir labai seniai. 

— Nesąmonė. 

— Kaip manote, iš kur jis tai ištraukė? 

— Nežinau. Jis toks prakeiktas pavyduolis. Prisigalvoja visokių 


dalykų. 


Per pirmą apklausą iš Kristiano Nordstriomo jie daugiau nie- 
ko neištraukė. Jam leista grįžti namo išgavus pažadą pranešti, kai 
sugalvos palikti salą. Po apklausos policininkai sėdo prie kavos 
puodelių susumuoti savo įspūdžių. 


— Reikia nepaleisti to vyruko iš akių, - tarė Knutas. 

— Taip, atrodo, kad jam padai svyla. Tikras karštakošis, — susi- 
mąstęs pritarė Norbis. - Mums reikia apklausti daugiau to ratelio 
žmonių, kad patvirtintų jo žodžius. 

Knutas buvo tos pačios nuomonės. 


— Nedelsdamas paskirsiu ką nors juo pasidomėti. 


Penktadienis, birželio 8-oji 


Ema Vinarvė ruošėsi paskutinei mokslo metų dienai nedidu- 
kėje Kirko mokykloje Romoje. Už lango juodavo medinis Romos 
bažnyčios bokštas. Žydėjo obelys, netoli mokyklos pono Matono 
avys godžiai pešė jauną vasaros žolytę. 

Klasę, išpuoštą beržų ir alyvų šakelėmis, greitai užplūs šešioli- 
ka nekantraujančių aštuonmečių, kurių laukia ilgos vasaros atos- 
togos. 

Ema kelias dienas praleido namuose ir norėjo pabūti viena, 
kol susirinks mokiniai. 

Nuo Helenos žmogžudystės praėjo trys nerealios dienos. Ji 
negalėjo suprasti, kas iš tikro atsitiko. Verkė ir kalbėjo, kalbėjo 
ir verkė, paskui vėl kalbėjo. Su Ule, su bendrais savo ir Helenos 
draugais, su visais, dalyvavusiais vakarėlyje, sa Helenos tėvais ir 
kaimynais, su bendradarbiais iš mokyklos. O Peras Bergdalas liko 
areštinėje Visbyje ir su niekuo negalėjo pasikalbėti. 

Ema susisiekė su policija ir prokuroru. Ji prašė ir karštai mal- 


davo leisti pasikalbėti su Peru, bet veltui. Jie nenusileido. Jam už- 

gintas kontaktas su išoriniu pasauliu dėl su nusikaltimo tyrimu 
susijusių priežasčių. 

Ema buvo įsitikinusi, kad Peras nekaltas. Ji svarstė, kaip jis, 
šitaip apšmeižtas žiniasklaidos, gyvens, kai visa tai baigsis. Kie- 
kvienas abejos dėl jo, bent jau tol, kol suras tikrąjį žudiką. Ir kas 
jis galėtų būti? Moteris suvirpėjo apie tai pagalvojusi. Ar Helena 
susidūrė su juo atsitiktinai? Ar jis koks nors pažįstamas, apie kurį 
Helena jai nepasakojo? 

Žinoma, jos su Helena gerai pažinojo viena kitą, viską viena 
kitai pasakodavo. Bent jau ji taip manė. O gal Helena turėjo pa- 
slapčių, kuriomis nesidalijo su drauge? Tokios ir panašios mintys 
kankino Ėmą, vargino ir erzino ją gedinčią. Ji pykosi su Ule, nes 
jai atrodė, kad sulaukia per mažai užuojautos iš vyro. Ema garsiai 
jį aprėkė ir ant grindų taip tėškė pieno pakelį, kad pienas ištiško 
po visą virtuvę, netgi ant lubų sijų, kaip įsitikino kitą rytą viską 
valydama. 

Viskas atrodė tarsi nerealus košmaras. Nuo palangės nurinko 
apgeibusius augalus vazonėliuose. Parsinesiu namo ir pamėginsiu 
atgaivinti, - pagalvojo. Dar kartą žvilgtelėjo į laikrodį. Beveik de- 
vynios. Metas atverti klasės duris. 

Vaikai droviai sveikinosi virsdami į klasę ir sėsdamiesi į suolus. 
Suprantama, jie visi žinojo, kad nužudytoji moteris buvo geriau- 
sia mokytojos draugė. Ema pasisveikino ir susijaudino pamačiusi, 
kaip jie stengėsi gražiai atrodyti paskutinę mokslo metų dieną. 
Šviesūs drabužėliai ir išplauti plaukučiai, nublizginti batukai ir 
gėlės plaukuose. 


Ema atsisėdo prie pianino. 

— Ar visi pasiruošę? — paklausė, vaikai palinksėjo. Tuomet 
klasę pripildė skardūs vaikų balseliai. Sužydo pievos ir laukai, — 
traukė jie pritariant Emos pianinui. Viskas kaip įprasta paskutinę 
mokslo metų dieną. Ema leido sau užsisvajoti, klausydama taip 
puikiai pažįstamų eilučių. 

O taip, vasaros atostogos. Pati ji neturėjo jokių lūkesčių. Da- 
bar buvo svarbu išlaikyti savitvardą ir nesubyrėti. Reikia pasirū- 
pinti savo vaikais. Sara ir Filipu. Jie turi teisę į šlovingas vasaros 
atostogas ir nekantriai laukia visko, ką sugalvos šeima. Žygiai ir 
maudynės, pusbrolių lankymas, ekskursija į mažąją Gotska San- 
diono salelę, gal net kelionė į Stokholmą. Iš kur ji ras visam tam 
jėgų? Aišku, šokas praeis. Sielvartas nutols, bet Helenos netektis 
tokia skausminga. Ji taip lengvai širdgėlos neatsikratys. Kaip jai 
įsisąmoninti visa tai, kas atsitiko? Geriausia jos draugė nužudyta 
taip, kaip rodo tik filmuose, arba atsitinka kažkur toli, kitoje vie- 
toje. 

Buvo paskelbta Helenos laidotuvių diena. Ceremonija vyks 
Stokholme. Apie tai pagalvojus akyse susitvenkė ašaros, bet ji jas 
nurijo. 

Staiga Ema pastebėjo, kad vaikai nutilo. Ji nežinojo, kiek laiko 


dar grojo pasibaigus dainai. 


Johanas buvo įsitikinęs, kad Gotlande jam nebėra ką veikti. 
Bent jau kol kas. Jis tarėsi su Grenforsu, ar jam verta pasilikti sa- 
loje. Policija slapsto visą su tyrimu susijusią informaciją. Atrodo, 
kad nepaaiškėjo jokių naujų faktų ir pasakojimų. Aukos partneris 


sulaikytas, greičiausiai jam bus pateikti kaltinimai. Jie vis dar ne- 

žino, kodėl Peras laikomas įtariamuoju. Žinių apie žmogžudystę 
karštinė atslūgo, ji liko verta tik kelių eilučių žinių reportažuose. 
Šiandien penktadienis, „Regioninės žinios“ savaitgaliais nedirb- 
davo. Nacionalinių žinių programos nebuvo suinteresuotos lai- 
kyti reporterį vietoje, jeigu nėra naujų tyrimo posūkių. Jie sutarė, 
kad Johanas su Peteriu grįš į Stokholmą kitą rytą. 

Johano laukė kelios laisvos dienos. Pirmiausia susitvarkys na- 
mus ir išsiskalbs drabužius, paskui aplankys motiną ir praleis su 
ja šiek tiek daugiau laiko. Ji vis dar gedėjo prieš metus nuo vėžio 
mirusio jo tėvo. Visi keturi broliai kaip išmanydami stengėsi jai 
padėti, bet Johanas buvo vyriausias, jam atrodė natūralu prisiimti 
didžiausią atsakomybę. Jis pamėgins mamą prablaškyti, nusives į 
kiną ar kur nors pavalgyti. Tada pats pailsės. Ką nors paskaitys. 
Paklausys muzikos. Sekmadienį Rosundoje Hamarbio futbolo 
komanda žaidžia su AIK“. Draugas Andreasas gavo bilietus į 
mačą. 

Iš Gotlando skyriaus reikėjo susirinkti daiktus, bet Johanas 
nusprendė dar pasivaikščioti po miestelį. Gatves drėkino lengvas 
lietutis. Jis nesuko galvos dėl lietsargio. Užvertė galvą į dangų, 
užsimerkė ir leido lašams tekėti skruostais. Johanui visad patiko 
lietus. Jis ramino. Lijo ir kai laidojo tėtį, Johanas prisimena, kad 
dėl lietaus jautėsi geriau, kažkaip iškilmingiau ir ramiau. 

Išėjęs į Arklių gatvę pamatė ją pro didelį kavinės langą kitoje 
gatvės pusėje. Ji viena sėdėjo už staliuko vitrinoje ir vartė žurnalą. 


Priešais stovėjo aukšta stiklinė, greičiausiai su latės kava. 


* Švedijos futbolo klubas. 

Johanas neryžtingai stabtelėjo. Dar turi laiko iki susitikimo su 
operatoriumi žinių skyriuje. Neįsivaizduodamas, kaip prieis ir ką 
sakys, nutarė įeiti. 

Kavinė buvo beveik tuščia. Johaną apstulbino madingas in- 
terjeras: gražios aukštos lubos, baro kėdės tiesiomis kojomis, 
tviskantys kavos aparatai. Šalia itališkų sūrių ir dešros griežinėlių 
sukrautos bandelių stirtos. Ant padėklų pūpso milžiniški šoko- 
ladiniai keksiukai. Už kasos aparato stovėjo sultingai atrodanti 
mergina dailiai į mazgą susuktais plaukais. Tikra itališka kavi- 
nukė. 

Kaip neįtikima rasti tokią vietelę mažame Visbyje, - pagalvo- 
jo jis. Prieš kelerius metus saloje duris atvėrus koledžui, pridygo 
naujų verslų ir miestelyje pasibaigus atostogų sezonui prasidėda- 
vo naujas gyvenimas. 

Ema sėdėjo tolimajame kavinės kampe. Johanui prisiartinus, 
ji pakėlė galvą. 

— Sveiki, — pasisveikino galvodamas, kaip juokingai turi atro- 
dyti jo šypsena. Kodėl ši moteris jį taip veikia? Ema klausiamai į 
jį pažiūrėjo. Viešpatie, ji net jo neprisimena! Po akimirkos mo- 
ters išraiška pasikeitė, Ema nusibraukė nuo veido plaukus. 

— A, sveiki. Jūs iš televizijos, taip. Johanas? 

— Tikrai taip. Johanas Bergas, iš „Regioninių žinių“. Ar galiu 
prie jūsų prisėsti? 

- Žinoma, — tarė ir į šalį padėjo žurnalą. 

— Nueisiu kavos. Gal galiu kuo pavaišinti? — paklausė jis. 


— Ne, ačiū. Man užtenka. 

Johanas užsisakė dvigubą espreso. Kol laukė prie prekystalio, 
negalėjo atitraukti nuo Emos akių. Plaukai tiesūs ir tankūs, lais- 
vai krinta ant pečių. Vilki baltus marškinėlius ir džinsinį švarke- 
lį. Šiandien ir vėl nuskalbtais džinsais. Ryškūs antakiai ir didelės 
tamsios akys. Prisidegusi cigaretę pasisuko į jį pasižiūrėti. Joha- 
nas pajuto raustąs. Po velnių! 

Susimokėjęs už kavą įsitaisė priešais Emą. 

— Nemaniau, kad dar susitiksime. 

— "Taip, tikrai, - ji įdėmiai pasižiūrėjo ir užsirūkė. 

— Kaip jaučiatės? — paklausė jausdamasis kaip paskutinis 
kvailys. 

— Nieko gero, bet gerai bent tiek, kad prasidėjo vasaros atos- 
togos. Aš mokytoja, - paaiškino ji. - Šiandien buvo paskutinė 
mokslo metų diena, popiet mokykloje rengiamas vakarėlis vai- 
kams ir jų tėvams. Neturiu jėgų ten eiti. Dėl Helenos mirties ir 
visko, kas su tuo susiję, jaučiuosi prastai. Vis dar negaliu patikėti, 
kad tai tiesa. Nesiliauju apie ją galvoti. - Ji vėl užsirūkė. 

Johanas pajuto jai tokią pačią trauką, kaip ir anksčiau. Labiau 
už viską norėjo apkabinti, priglausti ir nuraminti, tačiau susi- 
valdė. 

— Taip sunku suprasti, kas iš tikro įvyko, — tęsė Ema. 

Moteris išsiblaškiusi spoksojo į cigaretę, galiausiai mostelėjo 
peleninės link ir nukratė kelias pelenų kruopeles. 

— Vis mąstau, kas galėjo taip pasielgti. Tada apima didžiulis 
pyktis. Kažkoks niekšas atėmė ją iš manęs. Jos daugiau nebėra. 


Tuomet apima gėda, kad taip savanaudiškai galvoju. Negana to, 

policija nežino, ką daro. Aš nesuprantu, kaip jie gali laikyti Perą 
Bergdalą suėmę. 

— O kodėl ne? 

— Jis mylėjo Heleną labiau už viską pasaulyje. Manau, kad jie 
planavo susituokti. Greičiausiai policija laiko jį žudiku dėl tų 
muštynių. Aišku, nemalonu, bet tai visai nereiškia, kad jis nu- 
žudė Heleną. 

— Kokių muštynių? 

— Helenos nužudymo išvakarėse keliese buvome susirinkę pas 
ją ir Perą vakarienės. 

— Kas nutiko? 

— Perui sukilo pavydas pamačius Heleną šokant su vienu 
vaikinu, Kristianu. Jis kirto jai pakankamai stipriai, net paleido 
kraują, o vėliau smogė ir Kristianui. Buvo taip kvaila. Jie nieko 
blogo nedarė. Šoko kaip visi kiti. 

— Ir tai nutiko naktį prieš žmogžudystę? 

— Taip, jūs ką, nežinojote? 

— Ne, nenumaniau, - burbtelėjo Johanas. 

Tai štai kur šuo pakastas, - pagalvojo jis. Tai paaiškinimas, ko- 
dėl Bergdalas suimtas. 

— "Tai taip siaubinga... nerealu. - Ji užsidengė veidą delnais. 

Johanas negrabiai paplekšnojo jai per plaštaką. Emos pečiai 
trūkčiojo. Rauda veržėsi garsiais kūkčiojimais. Johanas atsargiai 
atsisėdo šalia jos ant sofos ir padavė popierinę nosinę. Moteris 
garsiai išsipūtė nosį ir padėjo galvą jam ant peties. Vyras ramin- 


damas apkabino per pečius. 

— Nežinau, ką darysiu, - verkė Ema. — Tiesiog noriu iš čia 


išvažiuoti. 


Kai Ema nusiramino, jis palydėjo ją prie automobilio, kurį 
buvo pastačiusi šoninėje gatvelėje. Sekė per kelis žingsnius atsi- 
likęs nuo jos, įsmeigęs akis į sulinkusius pečius. Kai jie pagaliau 
pasiekė jos mašiną, minutei stabtelėjo, kol Ema kuitė rankinę 
ieškodama raktelių. Kai tarė: „Iki pasimatymo“ ir pasilenkė at- 
rakinti durelių, jis suėmė ją už žasto. Labai švelniai. Lyg norė- 
damas paklausti. Ji atsisuko ir pažvelgė į jį. Johanas paglostė jai 
skruostą, Ema palinko į priekį. Vos vos, tik tiek, kad jis išdrįso ją 
pabučiuoti. Atsargus bučinys truko vos sekundę, nes Ema stai- 
giai atstūmė jį. 

— Atsiprašau, - tyliai saumurmėjo Johanas. 

— Nieko tokio, nereikia atsiprašinėti. 

Ema įsėdo į automobilį ir pasuko raktelį. Nustėręs Johanas 
stovėjo lietuje ir spoksojo į ją pro automobilio langą. Tada mote- 
ris išsuko iš kelkraščio ir nuvažiavo. Johano lūpos tebedegė buči- 


niu, jis bukai spoksojo į gatvę. 


Kliurkt, kliurkt. Guminiai 2,5 ir 3,5 dydžio botukai klumše- 
no per pažliugusią pievą. Macildai su Joana patiko tas garsas, kai 
purvas mėgino nutraukti joms nuo kojų batus. Kur ne kur avys 
buvo padariusios nedidelius ežeriukus, po kuriuos mergaitės ir 
taškėsi. Pliaupė lietus, rausvi mergaičių veideliai buvo paraudę 


iš pasitenkinimo. Jos tvirtai klampojo per purvą ir traukė kojas 

iš balos. Kliurkt, kliurkt. Dvi neperšlampamais kostiumėliais ap- 
sirengusios mergaitės bežaisdamos nuklydo nuo namų. Joms iš 
tikro taip toli eiti buvo neleidžiama, bet mama nepastebėjo. Ji 
sėdėjo prie sergančio mažojo broliuko, panirusi į diskusiją apie 
neištikimybę per Opros pokalbių šou. 

— Žiūrėk! — sušuko vyresnė ir labiau nuotykius mėgstanti Ma- 
tilda. Ji kažką pastebėjo po krūmu lauko gale ir iš visų jėgų sten- 
gėsi pakelti rastą daiktą. Ten buvo kirvis. Matilda atkišo radinį 
seseriai. 

— Kas čia? — paklausė išpūtusi akis Joana. 


— Kirvis, kvailute, - atsakė Matilda. - Parodykime mamai. 


Kadangi kirvis atrodė suteptas krauju ir mergaitės aptiko jį 
netoli nužudymo vietos, motina nieko nelaukusi paskambino 
policijai. 

Knutas pirmasis išgirdo apie radinį. Jis nušuoliavo policijos 
nuovados koridoriais ir laiptais į ekspertizės skyrių. Šiandien nu- 
tiko daug visokių dalykų. Preliminarioje autopsijos ataskaitoje, 
gautoje šį rytą, rašoma, kad Helena Hilerstriom, kaip jie ir manė, 
mirė nuo kirvio smūgio į galvą, bet išžaginta nebuvo. Kita vertus, 
jos panagėse iš tiesų rasta Bergdalo odos fragmentų, kas nė kiek 
nekeista, nes jie žino apie kivirčą. Jis taip pat kalbėjo su ŠKL ir 
išsiaiškino, kad ant kelnaičių spermos pėdsakų nėra. 

Knutas šniokštuodamas įvirto pro stiklines duris kaip tik 
tada, kai Erikas Sūlmanas gavo kirvį popieriniame maiše. 


— O, sveikas, - pasisveikino jis su Knutu. 

— Katik jį gavai? — inspektorius pasilenkė virš maišo. 

— Aba, — atsiliepė Sūlmanas, tempdamasis lateksines piršti- 
nes. - Pasižiūrėkim. 

Jis įjungė dar porą Auorescensinių lempų virš tyrimų stalo 
ir atsargiai atvėrė maišą, užklijuotą lapeliu su užrašu: „Rastas 
2001-06-06, maždaug 15.30, lauke, Lindarvių ūkyje, Friojelyje. 
Rado Matilda ir Joana Lorelės iš Lindarvių ūkio Friojelyje. "Tel. 
0498-515-776/ 

Sūlmanas pradėjo fotogratuoti kirvį. Atsargiai pavertė vie- 
naip, kitaip, kad pagautų įvairiais kampais. Baigęs apžergė kėdę 
šalia tyrimų stalo. 

— Dabar pažiūrėkim, gal pavyks rasti ką nors įdomaus, - pa- 
sakė stumteldamas akinius aukščiau ant nosies. - Matai šitą ant 
ašmenų? 

Andersas Knutas patyrinėjo sunkius kirvio ašmenis. Aiškiai 
matė tamsias dėmes. 

— Kraujas? 

— Panašu į tai. Į ŠKL nusiųsime DNR analizei. Blogiausia, 
kad tai visada užtrunka siaubingai ilgai. Kol gausime atsakymą, 
gali prireikti kelių savaičių, - bambėjo Sūlmanas. 

Pasiėmęs lupą susikaupęs ėmė tyrinėti kirvio rankeną. 

— Mums pasisekė. Kadangi kotas nudažytas ir blizgantis, dau- 
giau šansų rasti pirštų atspaudus. 

Po minutėlės švilptelėjo. 

— Pažiūrėk štai čia. 


Knutas vos nenugriuvo kildamas nuo savo kėdės. 

— Kas ten? 

— Štai, ant koto. Matai? 

Inspektorius paėmė Sūlmano pasiūlytą didinamąjį stiklą. Ant 
koto buvo matyti piršto atspaudas. Pasuko lupą ir pamatė net ke- 
lis atspaudus. 

— Matyti, kad jie palikti bent dviejų skirtingų žmonių, - pa- 
aiškino Sūlmanas. — Matai, skirtingų dydžių. Vienas didelis, ki- 
tas mažas. Taigi reikės gauti abiejų mergaičių, kurios rado kirvį, 
atspaudus, kad galėtume palyginti. Kirvis turėjo būti kažkaip ap- 
saugotas, nes lietus būtų nuplovęs atspaudus. 

— Manai, čia gali būti nužudymo įrankis? 

— Esu tuo įsitikinęs. Dydis ir tipas atitinka paliktas žaizdas. 

Sūlmanas ištraukė juodų miltelių dėžutę ir teptuku ištepė kir- 
vio kotą. Paskui paėmė dvi tūteles, sumaišė jų turinį į tąsią pastą 
ir aptepė kotą nedidele plastiko mentele. 

— Reikia leisti sustingti. Užtruks dešimt minučių. 

— Gerai, - sumurmėjo Knutas, gniauždamas nekantrumą. — 


Per tą laiką paimsiu Bergdalo pirštų atspaudus. 


Atsakymą jie turėjo po keturiasdešimt penkių minučių. Piršto 
atspaudas ant kirvio koto pasirodė priklausantis Perui Bergda- 
lui. 

Tai štai kaip yra vis dėlto, - nusivylęs pagalvojo Knutas. Berg- 
dalas bus nužudęs savo merginą paplūdimyje. Jie negalėjo būti 
visiškai tikri, kol negavo kraujo DNR atsakymo, bet jeigu ant 


kirvio Helenos kraujas, abejonių nelieka. Žudikas yra Moters 

partneris. Greičiausiai senstu, - pagalvojo inspektorius. - Mano 


nuojauta ima skysti. 


Jis pakvietė visus tyrimo komandos narius į savo kabinetą ir 
pranešė rezultatus. 

— Po velnių, puiku, — tarė Norbis. 

— "Tai verta atšvęsti, - šūktelėjo Sūlmanas. —- Einam į miestą 
pelnyto alaus. Aš visiems statau po pirmą. 


Linksmai šnekučiuodamiesi visi pakilo. 


Andersas Knutas nedelsdamas informavo apygardos policijos 
komisarą ir prokurorą Smitenbergą. Jis paskambino Karinai Ja- 
kobson ir Tomui Vitbergui į Stokholmą ir pasakė, kad abu gali 
grįžti. Perui Bergdalui bus pateikti kaltinimai dar tą patį vakarą. 
Teismas išduos kaltinamąją išvadą savaitgalį. 

Ši žinia perduota laikraščiams, radijui ir televizijai, byla pradė- 


ta vertinti kaip išaiškinta. Gotlandas galįs ramiau atsikvėpti. 


Pirmadienis, birželio 11-oji 


Johanui savaitė buvo sunkesnė, nei galvojo. Vos tik pirmadienį 
įkėlė koją į redakciją, buvo pakviestas į Grenforso kabinetą. 

— Šauniai padirbėjai Gotlande. 

— Ačiū, - šiek tiek įtariai atsakė žurnalistas. Jis visad nujausda- 
vo, kad iš jo ko nors tikimasi, kai redaktoriai pradėdavo pokalbį 
nuo pagyrų. | 

— Manau, ten viskas baigta. Vienaip ar kitaip, žudikas, atrodo, 
jos vaikinas, - tęsė Grentorsas. 

— Galbūt. 

— Reikalas tas, kad mes sėdime mėšle. 

- Tikrai? Atrodo, girdžiu ne pirmą kartą? — sausai pastebėjo 
Johanas. 

Redaktorius apsimetė negirdėjęs jo tono. 

— Turim sukurpti pagrindinį siužetą penktadienio naujie- 
noms. Jokių idėjų. Esi minėjęs, kad prikaupei minčių apie gangs- 


terių karą Stokholme. Manai, užteks laiko baigti ? 


95 


MARI JUNGSTEDT 


Johanas suprato redaktoriaus bėdą, todėl nenorėjo likti abe- 
jingas, nors labai tikėjosi bent vienos ramios dienelės po kelionės 
į salą. Visą savaitgalį jo mintis buvo užėmusi Ema Vinarvė, net 
užmigti sunkiai sekėsi. Jis niekaip nesuprato, kas jam užėjo. Ište- 
kėjusi moteris, jauna mama iš Gotlando, jis beveik jos nepažįsta. 
Juokinga. Johanas pasižiūrėjo į Grenforsą. 

— Na, tikiuosi, kad užteks. Turiu nemažai seniau įrašytos me- 
džiagos. Nemanau, kad jau laikas padaryti pilną reportažą, bet 
septynias aštuonias minutes suklijuosiu. 

Redaktoriui, atrodo, palengvėjo. 

— Gerai. Taip ir padarykime. Žinojau, kad galiu tavimi pasi- 


kliauti. 


Grįžęs į savo kabiną redaktorių skyriuje ėmė peržiūrinėti me- 
džiagą. Susišaudymas Varberge — trimis šūviais į galvą tiesiog ga- 
tvėje paklotas vyras su kriminaline praeitimi. Grynas ir paprastas 
susidorojimas. Prieš du mėnesius auka buvo įsivėlusi į picų kepėjo 
iš Hiogdaleno, kuris nušautas savo mašinoje automobilių stovė- 
jimo aikštelėje, žmogžudystę. Savo ruožtu, picų kepėjas buvo itin 
daug skolingas neįvardytam restorano savininkui iš Stokholmo 
nusikaltėlių pasaulio, kuris, visų žiniomis, buvo susijęs su rusų 
mafija. Be to, jis buvo siejamas su Farstos sporto klubo savininko, 
nušauto Tiorbio hipodrome prieš keletą metų, mirtimi. Ir taip 
toliau. Susišaudymai, ginkluoti apiplėšimai, netgi žmogžudystės 
Stokholme jau nieko nebestebino. Naujienų skyrius liovėsi pra- 


nešinėti apie visus ginkluotus plėšimus. Jų buvo tiek daug, kad 

tapo nebeverta transliuoti į eterį. Visas žmogžudystes ir sunkius 
nusikaltimus Stokholme vykdė nedidelė užkietėjusių nusikaltė- 
lių klika. Šiuo kampu Johanas ir ketino pakreipti savo pasakoji- 
mą. 

Johanui pavyko užmegzti ryšius su vieno iš paskutinių šių me- 
tų aukų mergina. Jis surinko jos telefono numerį. Mergina žadė- 
jo duoti interviu. 


Dabar metas priminti tą pažadą. 


Penktadienis, birželio 15-oji 


Ilgais, galingais mostais plaukdamas krūtine Knutas karpė ba- 
seino vandenį. Iškėlė galvą į viršų įtraukti daugiau oro ir vėl pani- 
ro. Vandenyje jautėsi besvoris, nepavaldus laikui. Vanduo nuskai- 
drindavo mintis. 

Buvo septinta valanda ryto. Jis vienas plaukiojo Solbergo pir- 
čių dvidešimt penkių metrų baseine. Praėjo beveik savaitė, kaip 
Peras Bergdalas apkaltintas žmogžudyste. Nors Helenos Hilers- 
triom žmogžudystė laikoma išaiškinta, jis negalėjo pamiršti bylos. 
Bergdalas pasirodys prieš Gotlando apygardos teismą rugpjūčio 
15 dieną ir bus teisiamas už savo merginos nužudymą. Jis atka- 
kliai neigia savo kaltę, o Knutas buvo linkęs juo tikėti. Neužti- 
krintumas persekiojo jį kaip įkyrus danties maudimas. Jis vakar 
kalbėjosi su ŠKL iš Linšiopingo. Išaiškinta, kad kraujas ant kir- 
vio iš tiesų Helenos. Vadinasi, jie gali patvirtinti, kad nužudymo 
įrankis buvo kirvis, ir tikrai ant jo rasta Bergdalo pirštų atspaudų. 
Tačiau inspektorius vis dar negalėjo nusikratyti nuojautos, kad 


tas vyras nekaltas. 

Jis apsivertė ant nugaros. 

Pasak Bergdalo, kirvis priklausė Hilerstriomams, jis greičiau- 
siai buvo pavogtas iš nerakinamos vasarnamio pašiūrės. Jie turėjo 
tą kirvį kelerius metus, Peras Bergdalas ne kartą juo kapojo mal- 
kas. Tad nieko keista, kad ant koto atsispaudė jo pirštai. 

Knutas per vieną pokalbį išsakė savo abejones bylos proku- 
rorui Smitenbergui. Prokuroras buvo protingas vyras, visada 
laikęsis požiūrio, kad objektyvumas svarbiausia. Jis paragino 
inspektorių nenuleisti rankų ir aiškintis faktus. Aišku, reikia pri- 
pažinti, kad fiziniai įrodymai įtikinami, bet jeigu Bergdalo versi- 
ją parems naujos aplinkybės, tai jis nestovės skersai kelio. Deja, 
Knutui nesisekė. Faktas, kad Peras nešiojo vienuolikto su puse 
dydžio batus, atitikusius nusikaltimo vietoje rastą pėdsaką, rei- 
kalų nepataisė. Kita vertus, policijai nepavyko rasti bato, priklau- 
sančio Bergdalui ir galėjusio palikti tuos pėdsakus. "Tai, kad He- 
lena Hilerstriom nebuvo išprievartauta ir nepatyrė kokios nors 
kitos seksualinės prievartos, inspektorių glumino. Klausimas: ką 
reiškia kelnaitės aukos burnoje, jeigu žudikas neturi seksualinių 
motyvų? Kažkas čia nesueina, - galvojo Knutas ir sukaupė visą 


savo energiją paskutiniams grybšniams baseine. 


Nuplaukęs savo mylią jautėsi patenkintas. Šiek tiek pasikai- 
tinęs saunoje nusiprausė po šaltu dušu ir pasijuto tarsi naujai 
gimęs. Drabužinėje atsistojo priešais veidrodį per visą sieną po 
negailestingu apšvietimu ir kritiškai apžiūrėjo savo kūną. Pilvas 


paskutiniu metu tikrai padidėjo, rankų raumenų irgi nebeverta 

demonstruoti. Gal reikėtų pradėti kilnoti svarmenis? Policijoje 
yra nedidelė salytė. Jis perbraukė pirštais per plaukus. Pražilę, bet 
vis dar tankūs ir blizgantys. 

Grįžęs į kabinetą pusryčiams suvalgė šviežių sūrio suktinukų 
su kava. 

Grįžę iš Stokholmo Karina Jakobson ir Tomas pateikė detalią 
ataskaitą apie artimųjų apklausas. Apie Helenos Hilerstriom gy- 
venimą neišgirdo nieko ypatinga. 

Kelis kartus per savaitę ji lankė dziudo pamokas Pyiskis 67 
Svettis sporto klube, draugai ją laikė pamišusia dėl sporto. Be to, 
paskutinius kelerius metus intensyviai domėjosi šunimis. Dažnai 
nueidavo į šunų dresavimo pamokas su savo trumpaplaukiu re- 
triveriu Spenseriu, kuris nesitraukė nuo jos, kai būdavo ne darbe. 
Visi vienbalsiai tvirtino, kad šuva buvo puikiausias sargas. 

Nedaug ką davė ir susitikimas su Helenos tėvais. Abu vis dar 
buvo neatsigavę nuo sukrėtimo, todėl sunkiai spaudė žodžius. 
Motiną teko išvežti į Danderiudo ligoninės psichiatrinio sky- 
riaus priimamąjį, ji liko ten keletą dienų. Kai Vitbergas su Jakob- 
son aplankė tėvus, Helenos motina buvo ką tik grįžusi namo. Ji 
atsakinėjo trumpai. Tėvas nepastebėjo Helenos gyvenime nieko 
keista. Jokių pavydžių buvusių vaikinų, jokių grasinimų ar dar 
ko nors, kas galėtų sudominti žmogžudystę tiriančius krimino- 
logus. 

Helenos broliai, draugai ir kolegos — visi piešė panašų moters 
portretą. Rami, karjeros siekianti moteris. Protinga ir sociali. Tu- 


rėjo daug draugų, bet lengvai bet ko neprisileisdavo. Artimiau- 

sios atrodė su Ema Vinarve, nepaisant fakto, kad gyveno toli 
viena nuo kitos. 

Pero Bergdalo tėvai, žinoma, buvo apimti nevilties, kad sūnus 
apkaltintas žmogžudyste. Dauguma jį pažinojusių ir parodymus 
davusių žmonių buvo tikri, kad jis nekaltas. Vienintelis, kuriam 
Bergdalo kaltė nekėlė abejonių, buvo Kristianas Nordstriomas. 
A, taip, Nordstriomas, - pagalvojo Knutas. Jis kažkoks slidus. 
Inspektorius negalėjo tiksliai pasakyti, kas kelia įtarimą, bet 
kažką jautė. Jis manė, kad Nordstriomas ne viską jiems papasa- 
kojo. 

Rytą inspektorius paskyrė dokumentų krūvai tvarkyti. Ke- 
lias valandas jis vijo iš galvos mintis apie Helenos Hilerstriom 
žmogžudystę. Jo kabinetas buvo gana didelis, bet gerokai apšiu- 
ręs. Dažai aplink langus keliose vietose atšoko ir ėmė luptis, per 
daugybę metų pagelto tapetai. Siena už jo nugaros pasislėpė už 
oranžinių, žalių ir geltonų segtuvų. Šalia į automobilių aikštelę 
išeinančio lango, aplink apvalų nedideliems susirinkimams skir- 
tą stalelį, stovėjo keturios kėdės. Ant jo gulėjo kelios brošiūros 
apie bendruomenės policijos padalinius. Kiek dirbo, savo kabi- 
netui Knutas skyrė mažai dėmesio, ir tai jau buvo matyti plika 
akimi. 

Nuotrauka ant darbo stalo liudijo apie jo gyvenimą už poli- 
cijos būstinės durų. Lina su vaikais juokiasi išsitiesę ant Toftos 
paplūdimio smėlio. Ant palangės žydėjo vienintelis augalėlis, 
ištverminga balta pelargonija, su kuria jis pasišnekėdavo ir kurią 


palaistydavo praktiškai kiekvieną dieną. Prieš keletą metų gim- 

tadienio proga ją padovanojo Karina Jakobson. Knutas įprato 
ryte su gėle pasilabinti, paklausti, kaip sekasi, bet apie savo įprotį 
niekam nepasakojo. 

Priešpiečiauti išėjo vienas. Kaip gera pajusti lauke laisvę. Be- 
veik pats vasaros pikas. Mieste jau matyti artėjančio turizmo se- 
zono ženklai. Duris atveria vis daugiau restoranų, plūsta turistai, 
vakarais Visbyje daugiau gyvenimo ir bruzdesio. Šiuo metų laiku 
į Gotlandą atvažiuoja daug moksleivių, konferencijų dalyvių. 

Po priešpiečių jis užsidarė kabinete su puodeliu kavos. Su ko- 
legomis kalbėtis nenorėjo, šį penktadienį policijoje buvo ramu. 
Jis pervertė Hilerstriom bylos dokumentus ir patyrinėjo nuo- 
traukas. 

Mintis nutraukė drovus barbenimas į duris. Galvą įkišusi 
Karina plačiai nusišypsojo apnuogindama tarpelį tarp priekinių 
dantų. 

— "Tu dar čia? Penktadienis, dėl Dievo meilės, po penkių. Man 
reikia sustoti prie gėrimų parduotuvės. Gal tau irgi ko nors rei- 
kia? 

— Važiuosiu su tavim, — stodamasis nuo kėdės atsakė Knutas. 

Gera vakarienė su buteliu raudonojo vyno tikrai pataisys 


nuotaiką. 


Užeiga buvo sausakimša. Vienuolio rūsys populiarumo nepra- 
rado. Si senovinė užeiga su viduramžiškomis arkomis veikė gerus 
tris dešimtmečius ir tapo savotiška Visbio vizitine kortele. Žiemą 


dirbdavo tik mažesnysis baras ir dalis restorano. Tada savaitgalio 


103 


MARI JUNGSTEDT 


vakarais prisirinkdavo minios lankytojų. Sezono metu Vienuolis 
tapdavo malonumų rūmais su keliais restoranais, barais ir šokių 
aikštelėmis, taip pat scena gyviems pasirodymams. Šį penktadie- 
nio vakarą keli mažesni barai - Sa/sos, Vinslo ir jaukusis Alaus — 
jau buvo atidaryti. Į visus net uodas nosies neįkištų. 

Frida Lind su grupele draugių sėdėjo aplink apskritą stalą V?- 
nilo bare. Jos įsitaisė taip, kad gerai matytų visą patalpą ir pačios 
būtų matomos. 

Triukšmo ir šurmulio netrūko. Iš garsiakalbių Dv07s visu gar- 
su plyšojo „Riders on the Storm“. Žmonės iš didelių bokalų gėrė 
alų ir kėlė tostus. Ant vieno stalelio keli jauni vaikinukai žaidė 
triktraką. 

Frida jautėsi maloniai apgirtusi. Vilkėjo apremptą glaustinu- 
kę ir prigludusį juodą trumpą sijonėlį. Jautėsi graži, seksuali ir 
kupina energijos. 

Kaip gera pasiausti su naujomis draugėmis. Ji atsikraustė į Go- 
tlandą su šeima tik pernai. Kurį laiką Visbyje nieko nepažinojo, 
bet per vaikų darželį ir darbą grožio salone susipažino su daugy- 
be moterų, susidraugavo ir labai jas pamėgo. Jos turėjo tradiciją 
kelis kartus per metus kartu išeiti pasilinksminti. Šiandien išėjo 
trečią kartą. Visos už stalelio buvo puikios nuotaikos. Frida mė- 
gavosi susidomėjusiais žvilgsniais nuo baro, ieškančiais jų akių. 
Ji garsiai nusijuokė iš pokšto ir akies kampeliu pastebėjo nepa- 
žįstamąjį. Prie baro prisėdo aukštas tamsus blondinas. Tamsūs 
antakiai, tankūs plaukai, platūs pečiai, vilki polo marškinėliais. 


"Tokiu sudėjimu pasižymi daug buriuojantis vyras. 


104 


NEMATYTAS 


Blondinas buvo vienas. Apsidairė bare ir jų žvilgsniai susitiko. 
Tikras saldainiukas, - pagalvojo ji. Vyras nugėrė alaus gurkšnį 
ir vėl sugavo jos žvilgsnį, šįkart pažiūrėjo ilgiau ir nusišypsojo. 
Frida nukaito, pajuto kūnu nusiritančią karščio bangą. Jai darėsi 
sunku susikaupti ir klausytis, ką kalba už stalo sėdinčios drau- 
gės. 

Draugės mėgdavo pasišnekučiuoti įvairiomis temomis — pra- 
dedant knygomis ir filmais, baigiant valgių receptais. Dabar 
visos įsitraukusios į diskusiją, kiek mažai namuose joms pade- 
dantys vyrai. Visos buvo bendros nuomonės, jog vyrams trūksta 
vaizduotės ir įžvalgos suvokti, kad vaikas negali eiti į darželį su 
purvinais marškinėliais ar kad skalbinių krepšys lipa per viršų. 
Frida klausė puse ausies, siurbčiojo vyną ir protarpiais dirstelda- 
vo į šviesiaplaukį už baro. Kai pokalbis už stalo pasisuko apie 
vaikų darželio problemas ir per dideles grupes, ji apskritai prara- 
do susidomėjimą. Moteris nutarė paėjėti iki moterų tualeto, kad 
galėtų praeiti pro pat nepažįstamąjį. 

Kai Frida žingsniavo atgal, vyras palietė petį ir paklausė, ar 
gali pasiūlyti jai kokio gėrimo. Ji laiminga atsakė „taip“ ir kleste- 
lėjo šalia jo už baro. 

— Kuo tu vardu? - paklausė. 

— Frida. O tu? 

— Henrikas. 

— Tu juk ne vietinis? 

— Nejaugi taip matyti? — nusišypsojo jis. - Aš gyvenu Stok- 


holme. 

— Atvažiavai atostogauti ? 

— Ne. Man su tėvu priklauso keli restoranai, galvojame atida- 
ryti vieną Visbyje. Šniukštinėju situaciją. 

Jo beveik nenatūraliai žalios akys prietemoje į ją spiginte spi- 
gino. 

— Kaip šaunu. Ar teko anksčiau lankytis Gotlande? 

— Ne, esu čia pirmą kartą, tačiau tėtis dažnai atvyksta. Jis nori 
atidaryti užeigą su geru švedišku maistu ir gyva muzika vakarais. 
Žmonėms, kurie nori gerai pavalgyti ir papramogauti neidami į 
klubą. Ir ne tik vasarą, bet tokią, kuri dirbtų visus metus. Kaip 
jums ši mintis? 

— O, skamba gerai. Čia žiemą nėra taip nyku, kaip dauguma 
žmonių galvoja. 

Draugės jau buvo pastebėjusios, kas vyksta. Jos spoksojo į po- 
relę už baro. Žvilgsniuose buvo galima įžvelgti nuostabą, džiugesį 
ir pavydą. 

Frida patempė sijoną žemyn ir gurkštelėjo vyno. Slapčia dirs- 
telėjo į vyrą greta. Skeltu smakru, iš arčiau netgi geriau atrodo. 

— O kuo tu užsiimi? — paklausė jis. 

— Aš kirpėja. 

Nevalingai vyro ranka perbėgo plaukais. 

— Čia, mieste? 

— Taip, Ostercentrum prekybos centro salone Hairline. Užsuk, 
jei reikės apsikirpti. 

— Ačiū. Turėsiu omenyje. Pastebėjau, kad neturi gotlandietiš- 


ko akcento. 

— Ne, aš atsikrausčiau maždaug prieš metus. Kiek laiko čia 
būsi? 

Ji skubiai pakeitė temą vengdama aiškinti, kodėl atsikėlė, ir 
minėti vyrą bei vaikus. Frida mokėjo traukti vyrus ir tai žinojo. 
Jai patiko flirtas, todėl stengėsi išlaikyti šio gardaus kąsnelio susi- 
domėjimą. Bent jau kol kas. Tik todėl, kad smagu. 

— Nežinau. Žiūrint, kaip seksis, — atsakė žaliaakis. - Gal savai- 
tę. Jeigu rasiu gerą vietą, galbūt praleisiu čia visą vasarą. 

— Aišku. Kaip miela. Tikiuosi, kad ką nors rasi. 

Frida vėl gurkštelėjo vyno. Koks jaudinantis vyras. 

Henrikas apsidairė, o kai pasuko galvą, Frida įsitikino: jis su 
peruku. Kažin kodėl, - spėliojo ji. - Gal plaukai išretėję? Neatro- 
do labai senas. Maždaug jos metų. Gana daug žmonių anksti ne- 
tenka plaukų. Viešpatie, vyrukai irgi turi teisę gerai atrodyti. Šias 
mintis nutraukė šviesiaplaukio klausimas. 

— Apie ką galvoji? 

— Ai, nieko, - atsakė ji jausdama, kaip rausta. 

— Kokia tu meilutė, - tarstelėjo vyras, suspausdamas jai kelį. 


— Tikrai taip manai? — kvailai sukvaksėjo ir patraukė jo ran- 


ką. 


Maždaug po valandos merginos ėmė ją kviestis, tad Frida nu- 
tarė grįžti prie draugių staliuko. Henrikas vis tiek jau rengėsi iš- 
eiti, tačiau prieš tai paprašė jos telefono numerio. Štai tada ji ir 
nutarė išsklaidyti kerus. Papasakojo jam, kad yra ištekėjusi, todėl 


sulaukti jo skambučio nelabai norėtų. 

Apie pirmą valandą barą uždarė, tad moterų grupelė išsisky- 
rė. Išsiglėbesčiavo lauke ir pasižadėjo greitai vėl susibėgti. Frida 
vienintelė gyveno Sioderverno rajone, maždaug už kilometro 
nuo miesto sienos. Ji sėdo ant dviračio ir viena numynė ta kryp- 
timi. 

Kai riedėjo pro Pietinius vartus, Fridą pasitiko šaltas vėjas. 
Už sienos visad būdavo šalčiau. Kaip gerai, kad bent jau šviesu, - 
pamanė ji. Beminant pedalus, viena pėda nuslydo ir pedalas nu- 
braukė koją. Žaizdą perštėjo. 

Prakeikimas. Frida suprato, kad apgirto labiau, nei manė. Bet 
nesustojo, trokšdama kuo greičiau parkakti namo. 

Pasukusi į kairėje esančią automobilių stovėjimo aikštelę, nu- 
mynė pro Gutavaleno sporto centrą, kirto gatvę ir pasuko į viršų 
ilgu, stačiu šlaitu šalia vandens bokšto. Pusiaukelėje jai teko nu- 
lipti nuo dviračio. Toliau minti jautėsi per daug išsekusi. 

Kairėje kelio pusėje buvo kapinės. Paminklai stovėjo išri- 
kiuoti kaip kraupiame parade už žemos akmenų tvoros. Nors 
ir apkvaitusi nuo alkoholio, Frida pajuto nerimą. Kodėl ji užsi- 
spyrė važiuoti dviračiu? Stefanas mėgino įtikinti ją grįžti namo 
taksi, ypač po Helenos Hilerstriom žmogžudystės, nuo kurios 
praėjo vos dvi savaitės. Ji atsisakė, nes, esą, per brangu. Jie negalį 
išlaidauti. Įsigijus namą vos durstė galus. Be to, žudikas sugautas. 
Paaiškėjo, kad tai aukos vaikinas. 

Dabar gailėjosi savo sprendimo. Po galais, kokia buvo kvaila. 
Kelionė taksi nebūtų kainavusi nė šimto kronų. Ir tikrai būtų jų 


vertą. 

Ji visai viena kelyje. Kiek akys mato, nė vieno žmogaus. Gir- 
dėti tik jos aukštakulnių kaukšėjimas. Nuo jų pėdas siaubingai 
maudė. 

Kapinės driekėsi dar šimtą metrų. Reiks pro jas praeiti. 

Kai Frida nukėblino pusę atstumo, už nugaros išgirdo žings- 
nius. Sunkius ir tvirtus. Įsiklausė. Labai norėjo atsigręžti, bet ne- 
drįso, todėl tik paspartino žingsnį. 

Žingsniai vis garsėjo. Moteris aiškiai jautė, kad vejasi ją. O gal 
ji tik išsigalvoja? Pamėgino sustoti. Žingsniai nutilo. Akimoju 
galva išblaivėjo. Kelias vis dar kyla į viršų, todėl jokios prasmės 
šokti ant dviračio. Vienoje kelio pusėje kapinės. Kitoje stovi na- 
mai su didžiuliais šešėliuotais kiemais. Visi langai tamsūs. 

Ji ėjo iš visų jėgų, nebejausdama jokio šalčio. Tegu būna pra- 
keiktas tas trumpas sijonas ir kojas žalojantys batai. 

Ji galvojo mesti dviratį ir pasileisti į kieno nors kiemą, bet 
pradėjo bėgti. Persekiotojas irgi pasileido vytis. Persigandusi 
skuodė, kiek jėgos leido. Kelias išsilygino ir ėmė leistis žemyn. 

Frida jau ketino šokti ant dviračio, bet dvi stiprios rankos su- 
griebė už sprando iš nugaros ir pirštais sugniaužė kaklą. Negalė- 
dama įkvėpti paleido iš rankų dviratį. Jis garsiai driokstelėjo ant 


žemės. 


Šeštadienis, birželio 16-oji 


Stefanas Lindas apie žmonos dingimą pranešė šeštadienio 
rytą. Jis pabudo aštuntą, į miegamąjį atėjus jauniausiam vaikui. 
Fridos lovos pusė buvo tuščia. Iš pradžių pagalvojo, kad žmona 
vonioje, bet netrukus išsiaiškino, jog jos apskritai nėra namuo- 
se. Iš karto paskambino jos draugėms, tačiau nė pas vieną iš jų 
nerado. Tada nesėkmingai ieškojo ligoninėje ir policijoje. Bu- 
dintis pareigūnas pasiūlė palaukti dar kelias valandas. 

Kai Erida negrįžo namo iki pietų, jis susisodino vaikus į au- 
tomobilį ir nuvažiavo iki Vienuolio rūsio. Pervažiavo visą marš- 
rutą, kuriuo Frida turėjo grįžti dviračiu. Antrą valandą po pie- 
tų nebeištvėrė ir apimtas susirūpinimo paskambino policijai. 
Knutas, atsižvelgdamas į tai, kad vos prieš nepilnas dvi savaites 
nužudyta moteris, nutarė sušaukti tyrėjų komandą. Kol laukė 
kolegų, paskambino nevilties apimtam sunerimusiam vyrui, 
meldusiam padėti. Jo žmona niekada anksčiau nebuvo šitaip 


dingusi. 

— Nusiraminkite, - sumurmėjo Knutas. — Šiuo metu turime 
neilgą pasitarimą, po jo iškart aš pats arba mano kolegos užva- 
žiuos pas jus. Sakykim, po valandos, gerai? 

Jis padėjo ragelį. Vienas po kito susirinkę kolegos susėdo prie 
mažojo stalelio: Karina Jakobson, Tomas Vitbergas ir Larsas 
Norbis. 

— Dingo moteris, - pradėjo Knutas. - Frida Lind, trisdešimt 
ketverių metų amžiaus, ištekėjusi, trijų vaikų motina. Šeima gy- 
vena Sioderverne, tiksliau, Obelų gatvėje. Ji dingo vakar naktį, 
pavakarojusi su kitomis trimis moterimis. Jos buvo Vienuolio rū- 
syje pavakarieniauti, paskui įsitaisė viename iš barų ir gėrė alų, kol 
barą uždarė. Kaip pasakoja vyras, draugės atsisveikino prie užei- 
gos durų šiek tiek po pirmos valandos nakties. Frida vienintelė 
gyvena į pietus nuo centro, todėl ji atsiskyrė ir viena nuvažiavo 
dviračiu namo. Nuo tada niekas jos nebematė. Tokią informaciją 
gavome iš jos vyro. Kadangi ji yra pareiginga mažų vaikų motina, 
neatrodo, kad dingo savo noru. Vyras teigia, kad niekada anks- 
čiau nebuvo šitaip užtrukusi. 

— Ar negalėjo nueiti pas ką nors į svečius? — kreivai šyptelėjo 
Norbis. — Pas ką nors šaunesnį nei vyras? 

- Žinoma, tokia galimybė yra, bet jau būtų grįžusi, ar ne? Jau 
beveik pusė penkių, o ta moteris turi tris mažus vaikus, dėl Die- 
vo. 

— Sakytum, taip, nors šiame darbe niekada nenustoji stebė- 
tis, — burbtelėjo Norbis. 

— Nemanai, kad per daug jautriai reaguoji? — paklausė suk- 


damasis į Knutą Vitbergas. - Neatrodo šiek tiek dramatiška su- 

kelti aliarmą tik todėl, kad išgerti nuėjusi moteris iškart negrįžo 
namo? 

Tomas perbraukė ranka tankius, tamsius, garbanotus plaukus, 
paskui patrynė šerius ant veido. Priešais save jis pasistatė pusiau 
nugertą koka kolos buteliuką. 

— Toks paniuręs, nes kamuoja pagirios? A? - paerzino Karina, 
kumštelėdama jam į šonkaulius. 

— Visai ne, - išsigynė Tomas. 

Knutas atrodė sunerimęs. 

— Atsižvelgiant į tai, kad prieš dvi savaites nužudyta moteris, 
manau, reikia nedelsiant imtis veiksmų. Pirmiausia išsiaiškinsime, 
ką gali papasakoti kitos merginos. Karina, gali pakalbinti moterį, 
gyvenančią Bogės gatvėje? Kitos dvi iš Celvaro gatvės. Jūs abu 
galėsite su jomis pasikalbėti, — tarė jis, pasisukdamas į Vitbergą 
su Norbiu. — Aš aplankysiu dingusiosios vyrą. Vėliau susitiksime 
čia. Sakykim, kokią aštuntą? 

Visiems pakilus nuo stalo, girdėjosi per grindis besibrūžinan- 
čių kėdžių garsas. Norbis su Vitbergu bambėjo: „Po velnių, kvai- 
lystė. Atsitempia savaitgalį dėl tokio nieko. Dėl moters, apgaudi- 
nėjančios vyrą. Jie abu purtė galvas ir dūsavo. 


Knutas apsimetė negirdėjęs. 


Jis iki pat juosmens stovėjo šaltame vandenyje. Net kū- 
nas tirpo, bet jam tai patiko. Priminė vaikystę, kai eidavo 
paplaukioti su tėvu ir seserimi netoli vasarnamio. Pirmas pa- 


nėrimas į vis dar nespėjusią sušilti jūrą. Kaip jie juokdavosi 

ir krykšdavo. Tai buvo vienas is nedaugelio laimingų vaikys- 
tės prisiminimų. 

Mama, aišku, kartu niekada neidavo. Ji niekada nesi- 
maudydavo. Amžinai užsiėmusi kuo nors kitu. Plauna in- 
dus, skalbia, verda, kloja lovas, tvarko namus. Jis prisimena 
svaystydavęs, kodėl tai atima tiek daug laiko. Juk jie tik ke- 
turi, tėvas irgi daug prisidėdavo prie namų ruošos. Kažkodėl 
atrodydavo, kad motinos darbai neissenka. Ji niekada netu- 
vėjo jiems laiko. Pažaisti. 

Radusi laisvą minutėlę motina spręsdavo kryžiažodžius. 
Amžinai tie prakeikti kryžiažodžiai. Kartais jis mėgindavo 
jai padėti. Atsisėsdavo greta ir siūlydavo sprendimus. Moti- 
na mesdavo, kad jis atimąs iš jos visą malonumą. Ji nenorin- 
ti niekieno pagalbos. Ir atstumdavo jį. Kaip visada. 

Jis pažvelgė į pilką, sustingusią jūrą. Visai kaip dangus. 
Kaip dvasinga. Viskas tyku. Tarytum laikas ir erdvė būtų 
sustoję. Ir štai jis. Jau apsipratęs su lediniu vandeniu. Sutelkė 
drąsą ir panėrė. 

Vėliau sėdėjo nuogas ant seno virtuvės suolo dangčio ir il- 
gai džiovinosi. Jautėsi apsisvarinęs. Dėžė po juo vėl pripildy- 
ta. Jis iškvėpė viską, kas slėgė jį visus tuos metus. Atrodo, kuo 


daugiau kraujo išlieja, tuo švaresnis jaučiasi. 


Siodervernas yra maždaug už kilometro dviejų šimtų metrų 
nuo miesto sienos. Tai daugiausia dvidešimtojo amžiaus pradžios 


privačių namų rajonas, nors pasitaiko ir vienas kitas šiuolaikinės 

statybos. Lindų šeima gyveno viename iš jų. Vieno aukšto pas- 
tatas baltų plytų fasadu, dailiu kiemeliu ir amerikietiško stiliaus 
pašto dėžute. Gatvėje keli vaikigaliai žaidė su žolės riedulio laz- 
domis. Jie paeiliui mušė į vartus, pastatytus ant šaligatvio. Knutas 
paliko savo mersedesą prie baltai nudažytos medinės tvorelės, Jis 
pastebėjo lipdukus ant langų, kad namą saugo viena didžiausių 
saugos tarnybų. Gotlande tai kiek neįprasta. 

Paspaudęs durų skambutį, išgirdo jį skambant viduje. Stefa- 
nas Lindas beveik iškart atvėrė duris. Jo akys buvo paraudusios 
ir nelinksmos. 

— Kur ji gali būti? Girdėjote ką nors? — užvertė klausimais net 
nepasisveikinęs. 

— Manau, pirmiausia mums reikia atsisėsti ir pasikalbėti, — 
tarė Knutas ir nuėjęs į svetainę atsisėdo ant gėlėtais apmušalais 
aptrauktos svetainės sofos, nesivarginęs nei nusiauti, nei nusivilk- 
ti striukės. Išsitraukė užrašinę. 

— Kada supratote, kad Frida negrįžo namo? 

— Maždaug aštuntą ryte, kai mane pažadino Svantė. Mūsų 
dvimetis pagrandukas. 

Jis prisėdo ant pintos kėdės šalia vyriausiojo inspektoriaus. 

— Nuvežiau vaikus pas savo tėvus. Nenoriu, kad būtų namie, 
kai taip nerimauju. Turime dar du, penkerių mergaitę ir ketverių 
berniuką. 

— Ką darėte supratęs, kad žmonos nėra namie? 

— Mėginau skambinti jai į mobilųjį, bet neatsiliepė. Tada pa- 


skambinau jos draugėms. Nė viena nieko nežinojo. Tuomet įspė- 

jau policiją. Vėliau nuvažiavau į Vienuolio rūsį tuo pačiu keliu, 
kuriuo ji turėjo važiuoti, bet nieko nepamačiau. 

— Ar kalbėjotės su Žmonos tėvais ar kitais šeimos nariais? 

— Ji iš Stokholmo. Jos tėvai ir broliai su seserimi gyvena čia, 
bet mes mažai su jais bendraujame. Jie nelabai artimi. Frida su 
savo tėvais, turiu galvoje. Todėl ir nekalbėjau. Seseriai neskambi- 
nau, nes nenoriu jos be priežasties liūdinti. 

— Kur gyvena jūsų tėvai? 

— Jie gyvena Slytėje, rytinėje salos pusėje. Atvažiavo vaikų pa- 
siimti maždaug prieš valandą. 

— Kiek laiko čia gyvenate? 

— Maždaug metus. Anksčiau gyvenome Stokholme. Praėjusią 
vasarą persikraustėme į salą. Aš čia gimiau ir augau, visa mano 
giminė Gotlande. 

— Kokia Frida vakar išėjo iš namų? Mane domina jos nuotai- 
ka. 

— Tokia kaip visada. Linksma, pasirengusi pasiausti. Išsipus- 
tė. Ji taip džiaugiasi, kad susirado draugių. Na, aš, žinoma, irgi 
džiaugiuosi. Čia atsikėlus iš pradžių jai buvo nelengva. 

— Suprantu. Atleiskite, kad klausiu, bet kokie buvo jūsų su Fri- 
da santykiai? Kaip jūs sutarėte? 

Stefanas Lindas pasimuistė. Sėdėjo užmetęs vieną koją ant ki- 
tos. Dabar sukeitė jas vietomis, šiek tiek nuraudo. 

— Hm, viskas gerai. Aišku, visada gali būti geriau. Trys vaikai 
atima didžiąją dalį mūsų laiko. Kitiems dalykams beveik nelieka 
laiko. Manau, gyvename panašiai kaip dauguma. Didelių proble- 


mų nėra, bet ir padebesiais neskraidome. 

— Ar paskutiniu metu buvote susipykę ? 

— Ne, kaip tik priešingai. Manau, paskutiniu metu mūsų san- 
tykiai pasitaisė. Persikrausčius buvo sunku, bet dabar Frida pra- 
žydo. Vaikams sekasi, jiems darželyje patinka. 

— Ar paskutiniu metu nepastebėjote nieko keisto? Kokių nors 
keistų pokalbių telefonu, gal žmona susipažino su kuo nors ir 
jums papasakojo? Galbūt darbe? 

— Nemanau, - lyg dvejodamas atsakė Lindas, suraukęs anta- 
kius. - Nieko, ką dabar prisiminčiau. 

— Kokį darbą ji dirba? 

— Ji kirpėja. Dirba salone priešais OBS, Ostercentrum preky- 
bos centre. 

— Vadinasi, susipažįsta su daug žmonių. Gal minėjo kokį naują 
klientą? Ką nors keista? 

— Ne. Aišku, ji pasakojo apie daugybę išprotėjusių klientų, bet 
paskutiniu metu nieko keistesnio, verto dėmesio. 

— Pastebėjau, kad namuose esate įsirengę apsaugos sistemą. 
Kam? 

— Frida taip norėjo. Ji bijo tamsos ir be apsaugos jaučiasi ne- 
saugiai. Dėl darbo man dažnai tenka keliauti, kartais išvykstu ke- 
lioms dienoms. Kai įsirengėme apsaugą, viskas daug geriau. 

Knutas padavė Stefanui Lindui savo vizitinę kortelę. 

— Jeigu Frida grįš namo ar susisieks su jumis, paskambinkite 
man tiesiogiai. Galite ir į mobilųjį. Aš visada atsiliepiu. 

— Ką dabar darysite? - paklausė Lindas. 


— Pradėsime paiešką, - stodamasis atsakė Knutas. 

Vyriausiasis inspektorius grįžo tiesiai į savo kabinetą. Kiti rin- 
kosi vienas po kito. Po devintos vakaro pas Knutą sugrįžo visi. 
Visi išgirdo daugmaž panašią istoriją: Frida bare susipažino su 
vyru ir kalbėjosi su juo apie valandą. Nė viena iš draugių anksčiau 
nėra jo mačiusios. Apibūdina jį kaip aukštą ir gerai atrodantį, 
tankiais medaus spalvos plaukais, maždaug trisdešimt penkerių 
metų. Viena iš moterų pastebėjo, kad tądien buvo nesiskutęs. Fri- 
da gana atvirai Alirtavo su nepažįstamuoju, kurį laiką jis laikė ją už 
rankos. 

Draugės pagalvojo, kad ji iš proto išsikraustė. Ištekėjusi, trijų 
vaikų motina! Ką žmonės pasakys? Visbis yra mažas miestelis, 
užeigoje pilna pažįstamų veidų. 

Draugės ėjo namo kartu, nes gyveno netoli viena kitos, o Frida 
numynė dviračiu viena. Jos buvo įsitikinusios, kad Frida, nors ir 
mėgo lirtuoti, nebūtų važiavusi pas kažkokį nepažįstamą vyrą. 
Dėl šito visos vienbalsiai sutarė. 

Suskambo Knuto telefonas. Pokalbio metu, per kurį inspekto- 
rius tik niūriai murmėjo patvirtinimus, jo veidas papilkėjo. Knu- 
tui padėjus ragelį, visų akys buvo susmigusios į jį. Tyla kambaryje 
atrodė apčiuopiama. 

— Kapinėse rasta negyva moteris, - liūdnai pasakė jis, siekda- 


mas striukės. — Visos aplinkybės liudija apie žmogžudystę. 


Jaunuolis, radęs moterį, vedžiojosi šunį be pavadžio. Kai ėjo 


pro kapines, šuo nėrė pro tvorą tiesiai į krūmus. 

Atvykus tyrėjų komandai, prie kapinių jau būriavosi grupe- 
lė žmonių. Keli policininkai tvėrė nusikaltimo vietą juosta, kad 
smalsuoliai nelįstų artyn. Vienas iš pareigūnų palydėjo grupelę 
į Žmogžudystės vietą. Moters kūnas buvo paslėptas po krūmais 
taip, kad nekrito į akis. Knutas su siaubu žiūrėjo į liekną figū- 
rėlę ant žemės. Moteris buvo nuoga, tysojo ant nugaros. Kaklas 
apkepęs krauju, nutekėjusiu iki krūtų. Žaizdos, kelios kone de- 
šimties centimetrų, bjaurojo pilvą, šlaunis ir vieną petį. Rankos, 
aptaškytos purvu, buvo prispaustos prie šonų. Ant kojų aiškiai 
matyti nudrėskimai. Veidas siaubingai išblyškęs. Atrodo kaip vas- 
kinė lėlė, - pagalvojo Knutas. Lyg būtų išvarvintas kraujas. Oda 
gelsvai balta, matinė, akys plačiai išplėstos, nereginčios. Kai Knu- 
tas pasilenkė apžiūrėti jos galvos, tarsi ledinis raištis ėmė veržti 
kaktą. Jis užsimerkė, tada vėl atsimerkė. Iš aukos burnos kyšojo 
nėrinių audinio kampelis. 

— Matai? - kreipėsi į Jakobson. 

— Taip, matau. - Jo kolegė stovėjo užsidengusi delnu burną. 

Už jų išdygo Sūlmanas. 

— Medikai pakeliui. Kaip tyčia savaitgalį lankėsi Visbyje. Kar- 
tais ir mums laimė nusišypso. Dar nepatvirtinome aukos tapaty- 
bės. Ji neturi jokios rankinės, piniginės ar asmens kortelės, bet 
greičiausiai tai Erida Lind. Atitinka amžius ir apibūdinimas, o 
moters dviratis rastas krūmuose kitoje kelio pusėje. 


— Kaip šiurpu, vos keli šimtai metrų iki namų, - tarė Knutas. 


Milžiniškas TV centro koridorius Stokholme, Jerdeto apy- 


gardoje, buvo sausakimšas žmonių. Vyko kasmetis Švedijos te- 

levizijos vasaros vakarėlis, į kurį buvo sukviesti visi darbuotojai. 
Susirinko per penkis šimtus svečių, jie sukiojosi didžiulėse stu- 
dijose palei fojė. Paprastai jose būdavo įrašinėjami pramoginiai 
šou ir muilo operos, tačiau dabar vienam vakarui studijos virto 
šokių aikštelėmis ir vieta paūžti. Pati fojė buvo paversta milži- 
niška kokteilių erdve, kurioje įsikūrė keletas skirtingų barų. 

Štai ten savimi pasitikintis meteorologas leipo juokais su ne- 
gailestingiausiais reporteriais. Programos vedėjas klaidžiojo ap- 
siblaususiomis akimis, tarsi ieškodamas figūringos, glotniaodės 
praktikantės, į kurią galėtų suleisti savo dantis. Šauni pramogų 
padalinio šutvė raitė kulnis šokių aikštelėje, laikydamiesi būryje 
ir akivaizdžiai nekreipdami dėmesio į žmones aplinkui. 

Johanas su Peteriu stovėjo šalia kolegų iš Regioninių žinių 
redakcijos prie vieno iš barų ir gėrė meksikietiškus atsuktuvus: 
tekila su gazuotu limonadu, žaliųjų citrinų sultimis, šviežiai 
spaustomis paprastomis ir žaliosiomis citrinomis ir gausybe 
ledo. 

Johanas nurijo didelį gurkšnį savo gėrimo. Paskutines kelias 
dienas rankoves pasiraitojęs rengė reportažą apie gangsterių karą 
Stokholme. Užtruko ilgiau, nei tikėjosi, visą savaitę krapštėsi iki 
vėlumos. Baigė reportažą likus penkiolikai minučių iki eterio. 

"Ta užduotis jį išsunkė, todėl dabar buvo smagu atsipalaiduo- 
ti ir nusiplauti visą sunkų praėjusios savaitės vargą. Tačiau net 
užsivertęs darbu negalėjo pamiršti Emos ir dėl to save keikė. Jis 
neturi teisės lįsti prie jos ir galbūt sugadinti jai gyvenimą, bet ji 


sužadino tokią ugnį, kurios jam niekaip neišėjo užgesinti. 


120 


NEMATYTAS 


Kadangi nužudytos moters byla kaip ir išaiškinta, Gotlande 
apsilankyti daugiau nebus progų. Bent jau artimiausioje ateityje. 
Todėl geriausia Emą pamiršti. Štai apie ką jis mažiausiai šimtą 
kartų pagalvojo praėjusią savaitę. Mintinai žinojo jos telefono 
numerį ir kelis kartus vos susilaikė nepaskambinęs. Puikiai suvo- 
kė, kokią klaidą būtų padaręs. Blogiau būti negalėjo. 

Dar kartą siurbtelėjęs nuslydo žvilgsniu per besilinksminan- 
čius. Netoliese pastebėjo Madeleinę Hagą. Ji šnekučiavosi su 
keliais reporteriais iš centrinės redakcijos. Smulkutė, tamsi ir 
miela, pasipuošusi juodais džinsais ir tviskančia alyvinės spalvos 
palaidinuke. Johanas nutarė prie jos prieiti. 

— Labas, kaip sekasi? — paklausė. 

— Gerai, — mergina jam nusišypsojo. - Tik jaučiuosi šiek tiek 
pavargusi. Visą dieną redagavau. Įpusėjau didelį darbą. O kaip 
tu? 

— Puikiai. Nori pašokti ? 

Madeleinei ėmus dirbti centrinėje redakcijoje, jis buvo ja 
susidomėjęs. Daili, nors ir griežto grožio, trumpais plaukais ir 
didelėmis rudomis akimis. Nerimą kėlė tik tai, kad jie visad pra- 
silenkdavo. Dažnai dirbdavo skirtingu grafiku, o kai pagaliau 
susitikdavo, ji visuomet atrodė užsiėmusi. Kartais netgi neturė- 
davo laiko pasisveikinti. 

Dabar Johanas mėgavosi stovėdamas tiesiai priešais ją. Ji šoko 
ritmingai, pusiau primerkusi akis, banguodama klubais. Protar- 
piais įdėmiai į jį pasižiūrėdavo. Jie nutarė pasiimti alaus ir kur 


nors atsisėsti. Kur nors nuošaliau, vylėsi Johanas. 

Kai iš baro paėmė du šalto alaus butelius, suskambo Johano 
mobilusis. Jis dvejojo, ar atsiliepti, bet vis tiek atsiliepė. Iškart 
pažino tą girgždantį balsą. 

— Gotlande rado dar vieną negyvą moterį. Visbio kapinėse. Ji 
buvo nužudyta. 

— Kada? - paklausė Johanas, mesdamas žvilgsnį į Madeleinę. 
Ji jau stovėjo atsukusi jam nugarą ir su kažkuo kalbėjosi. 

— Šį vakarą, apie devintą, — girgždėjo jo šaltinis. - Žinau tik 
tiek, kad ji rasta nužudyta ir tikrai negalėjo pragulėti ten ilgai. Ir 
atkreipk dėmesį: jos burnoje taip pat buvo kelnaitės. 

— Jūs tuo tikras? 

— Šimtu procentų. Policija jau kalba apie serijinį žudiką. 

— Ar žinote, kaip ji nužudyta? 

— Ne, bet, manyčiau, panašiai kaip Friojelio mergšė. 

— Gerai. Labai ačiū, - tarė Johanas. 


Jam vakarėlis jau baigėsi. 


Ema sėdėjo prie virtuvės stalo ir šliurpė kefyrą. Šliurpė — tiks- 
lus žodis. Ji kėlė šaukštą iki burnos, automatiškai prasižiodavo, 
suversdavo kefyrą ir nuleisdavo šaukštą į dubenį. Smulkūs balti 
lašelyčiai tiško aplinkui. Iki burnos, žemyn į dubenį, aukštyn, 
žemyn. Dar ir dar kartą, mechaniškai, nekeičiant ritmo. Ji spok- 
sojo į dubenį jo nematydama. Vaikai miega. Ulė išėjo su draugais 
pagerti alaus. Vyras pavargo nuo jos ir to, kad jo vengia. Taip ir 
pasakė šiandien prieš išeidamas. Buvo šeštadienio vakaras, o ji 


net neturėjo noro įsijungti televizorių. 

Lauke pūtė vakaris vėjas. Ema nematė, kaip už lango linko ir 
siūbavo liekni berželiai. 

Šiuo metu ji nieko nematė. Paskutinę savaitę praleido susisu- 
kusi į savo pasaulį. Nuo visko nutolusi. Ji glaudė vaikus, mylavo 
ir bučiavo juos nieko, visiškai nieko nejausdama. Žvelgė į lai- 
mingus jų veidelius, lietė švelnias rankytes. Ji virė valgyti, skalbė, 
šluostė nosis, suruošdavo kuprines į darželį, klojo lovas, lankstė 
patalynę, skaitė pasakas, bučiuodavo migdydama, bet viską darė 
atsainiai. Buvo toli toli nuo jų. 

Dar labiau nutolo nuo Ulės. Jis mėgino su žmona pasikalbėti, 
paguosti, apkabinti. Viskas, ką kalbėjo, Emai atrodė kvaila, be- 
prasmiška ir niekaip jos neveikė. Ulė netgi mėgino su ja mylėtis. 
Ema pasijuto įžeista ir jį atstūmė. Praktiškai jautėsi taip, tarsi gy- 
ventų už galybės šviesmečių. Kaip dabar gali rūpėti seksas? 

Ema visą laiką galvojo apie Heleną. Tai, ką veikė kartu. Ką 
Helena kalbėdavo. Kaip atmesdavo plaukus. Kaip siurbčiodavo 
kavą. Kaip jos nutolo, kai Helena išsikėlė iš salos, nepaisant to, 
kad nuolat bendravo. Ji nebežinojo apie draugę tiek, kiek anks- 
čiau. Apie ką mąstė jos draugė? Kaip ji jautėsi? Kokie iš tikro 
buvo jų santykiai su Peru? Nepaisant visų svarstymų, Ema buvo 
tikra, kad jis nekaltas. 

Jie su Ule ginčijosi ir dėl to. Jam pirštų atspaudai atrodė įti- 
kimi įrodymai, ypač prisiminus muštynes per vakarėlį. Tas vyru- 
kas - kaip granata ištrauktu žiedu, - mestelėjo jis pažvelgdamas 


su užuojauta, kai ji ėmė tvirtinti, jog Peras niekada to nepada- 
rytų. 

Lyg būtų maža problemų, dar tas žurnalistas užvaldęs mintis. 
Johanas. 

Ema nesuprato, kas jai užėjo toje kavinėje. Tos akys. Mirti- 
nos. Tos rankos. Sausos ir šiltos. Jis pabučiavo ją. Tik pakštelėjo, 
bet nuo bučinio sutvinksėjo visas kūnas. Kaip kadaise. 

Ji buvo patyrusi tai anksčiau. Iki susipažinimo su Ule turėjo 
daugybę vaikinų. Kai tik santykiai tapdavo rimti ir ji pasijusdavo 
priklausoma, išsiskirdavo. 

Ulė buvo bičiulis, vienas iš gerų draugų šutvės. Iš pradžių, kai 
jis kelis kartus nerangiai mėgino pakviesti ją į pasimatymą, jai 
buvo visai neįdomu, bet pradėjus susitikinėti nejučia praėjo me- 
tai. Šalia jo buvo patogu ir ramu. Gera tiesiog dviese. 

Ema pavargo nuolat įsimylėti. Laukti skambučio ar pačiai 
skambinti besidaužančia širdimi, susitikinėti jaukiuose mažuose 
restoranėliuose, eiti kartu miegoti, jausti sekso drėgmę tarp kojų. 
Ką jis galvoja? Ar aš jam patikau? Ar mano krūtys jam neatrodo 
per mažos? 

Paskui kitas etapas su trumpomis laimės akimirkomis, reika- 
lavimais, nusivylimais ir galop abejingumu, kol viskas daugiau ar 
mažiau užgęsta. 

Su Ule jai buvo smagu, jautėsi saugi. Ilgainiui karštai jį pami- 
lo ir daug metų tarp jų viskas buvo gerai, tačiau paskutiniu metu 
jausmai atvėso. Ema nebejautė jam aistros. Laikė labiau draugu, 
nei vyru. Johanas įžiebė visai kitą jausmą. 

Ema įsijungė radiją ir virtuvę užliejo jausmingi Aretos Fran- 


klin garsai. Ją traukė užsirūkyti, bet nenorėjo išeiti į kiemą ant 

laiptų. Mintys nuklydo pas Johaną. Vaikinas iš Stokholmo, grei- 
čiausiai jau niekada nebepasirodysiantis Gotlande. Gal ir gerai. 
Galbūt tądien ji buvo per daug neatspari, nes jautėsi pervargusi. 
Pirma diena mokykloje po žmogžudystės ir beveik paskutinė 
prieš atostogas. Ji grįžo į darbą dar porai dienų, kad pasirūpintų 
viskuo, kuo reikia, prieš prasidedant vasaros atostogoms. 

Dabar Ema troško laiko sau, galimybės atgauti pusiausvyrą ir 
sutelkti mintis. Laimė, vaikai porą savaičių praleis stovykloje. 

Ema jautėsi susirgusi apatija. Šis metų laikas paprastai būna 
toks žavingas, bet ji jaučiasi tik ankstesnės savęs šešėliu. Tiesiog 
neliko energijos. Netgi išnešti šiukšles buvo vargas. 

Moteris pažvelgė į laikrodį ant sienos. Beveik vienuolika. Ga/ 
reikėtų įjungti skalbyklę pries einant miegoti? Susikaupk, po vel- 
nių, - piktai pagalvojo. 

Su glėbiu nešvarių drabužių pasilenkė prie skalbimo mašinos 
ir staiga sustingo. Pranešėjas per radiją skelbė, kad Visbio kapi- 


nėse rasta nužudyta moteris. 


Sekmadienis, birželio 17-oji 


Sekmadienio popietę prie 5žra24 viešbučio iš taksi lipančius 
Johaną ir Peterį pasitiko šaltas vėjo gūsis. Vėjas tik pradėjo įsi- 
smarkauti. Vyrai važiuodami iš oro uosto netgi jautė, kaip mėto 
taksi. Tirtėdami smuko vidun, prie registracijos stalo. Tai, kad 
abu buvo pagiringi, reikalų visai nepataisė. 

Jie gavo tuos pačius kambarius kaip ir pirmą kartą. Įdomu, su- 
tapimas ar kai kas daugiau, - pagalvojo Johanas, kišdamas raktą 
į spyną. 

Jis pasuko Knutui, o tas paaiškino, kad jie apgulti žurnalistų, 
todėl spaudos konferencija įvyks trečią valandą popiet. Iki to lai- 
ko jis neturįs ką pasakyti. 

— Kai ką pasakyti galite, - spyrėsi Johanas. - Ar moteris buvo 
nužudyta? 

Knuto balsas buvo prikimęs iš nuovargio. 

— Taip. 

— Kaip? 


— Negaliu jums pasakyti, kaip ji buvo nužudyta. 

— Koks ginklas panaudotas? 

— Ir to negaliu atskleisti. 

— Ar moters tapatybė jau nustatyta? 

— Taip. 

— Kokio amžiaus ji buvo? 

— Gimusi 1967-aisiais, vadinasi, trisdešimt ketverių. 

— Aranksčiau turėjo kokių nors reikalų su policija? 

— Ne. 

— Arji iš Visbio? 

— Taip. Kol kas tiek užteks. Turėsite palaukti spaudos konfe- 
rencijos. 

— Paskutinis klausimas. Ar tą vakarą ji lankėsi bare? 

— Taip, moteris buvo Vienuolio rūsyje sa draugėmis. Jos lauke 
atsisveikino ir ji išvažiavo dviračiu namo. 

— Spėju, kad buvo nužudyta pakeliui namo? 

— Galite padaryti tokią išvadą, - nekantriai atsakė Knutas. — 
Daugiau laiko neturiu. 


— Dėkui. Susitiksime spaudos konferencijoje. Iki. 


Johanas su Peteriu nuvažiavo į kapines Peder Hardings Vege 
pafilmuoti nusikaltimo vietos ir surasti ką nors, kas sutiktų duoti 
interviu. Vieta, kur rastas lavonas, policijos buvo aptverta, bet ne- 
toliese jie rado pareigūną, saugojusį, kad niekas nepažeistų draudi- 
mo. Mėgino pakalbinti policininką, tačiau netrukus paaiškėjo, kad 
pastangos bergždžios. Pareigūnas atsisakė atsakyti į klausimus. 

Johanas žingsniavo apie kapines mėgindamas įsivaizduoti, kas 


įvyko, operatorius filmavo aplinką. Moteris, išėjusi iš baro, dvira- 

čiu važiuoja namo. Ar ten ji susipažino su žudiku? Helena Hilers- 
triom nužudyta mažiau nei prieš dvi savaites. Kaltinimai pateikti 
jos partneriui, bet, jeigu Johano šaltinis gerai įvertino situaciją, 
policija mano, kad siautėja tas pats žudikas. Vadinasi, ieškoti rei- 
kia serijinio žmogžudžio, kuris bet kada vėl gali smogti. Čia, ma- 
žučiame Gotlande. Neįtikima. 

Šaltinis mėgins išgauti daugiau informacijos. Nors policija 
tiki, kad žudikas tas pats, jis abejojo, ar sutiks tai patvirtinti. Per 
dvi savaites žiauriai nužudytos dvi moterys. Tiesiog prieš sezono 


pradžią. Policija žūtbūt sieks pasilaikyti informaciją sau. 


Jis yrėsi ramiais, tvirtais grybšniais. Irklų spynos girgždė- 
jo. Reikia sutepti. Jau seniai neplaukiojo valtimi. Keliolika 
metų. Skylę valties dugne užtaisė. Tada nuvilko valtį į van- 
denį. Žinojo, kur plaukia. Pasuks į iškyšulį. Bus gera vieta. 
Kruopščiai ją parinko. Ta mintis atėjo naktį. Tiesiog gulėjo 
žy mąstė. Daugiau nedarys ankstesnės klaidos. Tada prarado 
savitvardą. Svaigo iš triumfo, sumišusio su baime. Nustebęs 
savimi ir savo galia, tuo, kad iš tikro gali įvykdyti planą. 
Buvo išdidus ir išsigandęs. Labiau isdidus. Dabar apėmė ki- 
tokia ramybė. Jis žinojo, ką sugeba. Šį kartą nužudymo įran- 
kio jie nesuras. 

Pasisekė, kad jūra tokia rami. Svarstė, ar nepasiėmus mes 
kerės, kad turėtų paaiškinimą kiekvienam, jį pastebėjusiam. 
Bet ne, tai nebūtina. Kam rūpi, ką jis veikia savo valtyje? Juk 
niekam neturi aiškintis. Tegu skrandžiai visus žmones, nejta- 


riančius, ką jis sugalvojęs. Tegu skradžiai visas likęs pasaulis. 

Šiaip ay taip, niekam nerūpi. Niekas nesupranta. Jis vienas. 
Visada buvo vienas. O dabar yra stiprus. Šildė dosnūs saulės 
spinduliai. Jis vilkėjo tik šortais, bet irklavo taip smarkiai, 
kad mušė prakaitas. Žvilgtelėjo į plaukuotą ir raumeningą 
besikilnojančią krūtinę. Jis lengvai su tuo susitvarkys. Jautėsi 


neįveikiamas. Garsiai nusijuokė. Jį išgirdo tik žuvėdros. 


Policijos kriminalinio skyriaus konferencijų salėje kybojo 
begalinė įtampa. Jau po pietų pagrindiniai tyrėjai prieš spaudos 
konferenciją susirinko aptarti paskutinės informacijos, susijusios 
su nauja žmogžudyste. Dalyvavo apygardos policijos komisarė. 
Ji sėdėjo šalia Knuto kietai suspaudusi lūpas. Sūlmanas, Vitber- 
gas, Jakobson ir Norbis įsitaisė vienoje stalo pusėje, kitoje sėdėjo 
prokuroras Smitenbergas su vyriausiuoju inspektoriumi Martinu 
Kilgardu ir Bjornu Hansonu iš NKP. 

— Situacija iš esmės pasikeitė ir tapo labai rimta, — pradėjo 
Knutas. - Atrodo, kad turime reikalų su tuo pačiu žudiku. Dėl 
tos priežasties Helenos Hilerstriom draugas, Peras Bergdalas, ne- 
bėra įtariamasis jos nužudymo byloje. Birgeris nusprendė, kad jis 
nedelsiant turi būti paleistas. 

Prokuroras pritardamas linktelėjo. 

Knutas tęsė: 

— Yra rimtų motyvų manyti, kad abi žmogžudystes įvykdė tas 
pats žudikas. Tai rodo daug panašumų. Moterys užpultos lauke, 
abiem į burnas sukimštos kelnaitės. Kita vertus, žudikas naudojosi 
skirtingais įrankiais, o tai, kaip visi žinome, serijinių žmogžudys- 


čių atveju retai pasitaiko. Sis dalykas vienintelis prieštarauja versi- 

jai, kad žudikas tas pats. Pirmoji auka, Helena Hilerstriom, buvo 
sukapota kirviu. Mirė nuo pirmo smūgio į galvą. Vėliau žudikas 
dar keletą kartų kirto į įvairias jos kūno vietas, panašu, apimtas ne- 
valdomo įniršio. Antroji auka, Frida Lind, preliminariais teismo 
medikų komandos vertinimais, mirė perpjovus miego arteriją. Vė- 
liau žudikas daug kartų subadė jos kūną. Mažiausiai dešimt dur- 
tinių žaizdų. Nė vienas smūgis nebuvo taikytas į lytinius organus. 
Nužudymo įnagis - kažkoks aštrus įrankis, greičiausiai peilis. Jis 
nerastas. Kaip žinote, Helena Hilerstriom seksualiai neišniekinta, 
nėra jokių duomenų, kad ir antroji auka būtų. Žinoma, nebūsime 
įsitikinę tol, kol nebus parengta preliminari Fridos Lind autopsijos 
ataskaita. Teks kelias dienas palaukti. Kaip jau minėjau, abi aukos 
rastos su kelnaitėmis burnose. Ant Helenos Hilerstriom kelnaičių 
spermos pėdsakų neaptikta. Fridos Lind kelnaitės nusiųstos į ŠKL 
ekspertizei. Dabar peržiūrėkim kelias nuotraukas. 

Šviesos buvo užgesintos, Knutas nuspaudė mygtuką ir vieną 
po kitos parodė nuotraukas. Niekas iš susirinkusių kabinete ne- 
komentavo. 

— Pirmiausia Helenos Hilerstriom, nužudytos birželio penktą 
dieną, nuotraukos. Kaip matote, kūnas liudija žiaurų smurtą. Nė 
į vieną kūno dalį nesitaikyta labiau, smūgiai nebuvo nukreipti į 
jos lytinius organus. 

Ekrane pasirodė Helenos Hilerstriom kūnas iš arti. 

— Prakeikimas, - saumurmėjo Morbis. 

— O čia antroji auka, - toliau dėstė Knutas. — Frida Lind, nu- 
žudyta vakar anksti ryte. Praėjus dešimčiai dienų po pirmosios 


žmogžudystės. Jos kūnas rastas kapinėse. Frida Lind taip pat iš- 

rengta. Šiuo atveju, kaip matote, auka neteko daugiau kraujo. Jos 
kūnas taip pat keliose vietose sužalotas. Ir vėl nėra akivaizdžių 
seksualinio užpuolimo požymių. 

— Ką galėtų reikšti kelnaitės burnoje? — pusbalsiu lyg pats sa- 
vęs paklausė Vitbergas. - Kodėl jis taip elgiasi ? 

— Velniškai keista, — sutiko Kilgardas. - Ar žudikas pažino- 
jo tas moteris? Ar juos siejo seksualiniai ryšiai? Kada nors buvo 
išsiskyręs ir norėjo atkeršyti? O gal tai žudikas, apskritai neken- 
čiantis moterų? 

Kilgardas nutilo ir už žando susikimšo šokoladinį saldainį. 
Ant atlapo nubiro keli trupinėliai. 

Knutą apėmė pasišlykštėjimas: kaip žmogus gali valgyti to- 
kiomis aplinkybėmis? Jis išjungė projektorių. 

— Turime išsiaiškinti, ar abi aukos kaip nors susijusios. Jeigu 
susijusios. 

Ir toliau kalbėjo tamsoje: 

— Kol kas žinome, kad abi moterys turėjo stiprių ryšių su 
Srokholmu ir Gotlandu. Helena Hilerstriom gimusi ir augu- 
si čia, Gotlande, jos šeima tebeturi saloje vasarnamį, kuriame ji 
lankydavosi mažiausiai porą kartų per metus. Taip pat čia gyve- 
na daug jos draugų ir giminių. Frida Lind atsikėlė iš Stokholmo, 
bet yra ištekėjusi už gotlandiečio. Maždaug prieš metus su šeima 
persikraustė čia ir įsikūrė Sioderverne. Anot jos sutuoktinio, jie 
sugalvojo pamėginti gyventi Gotlande, nes jis iš čia kilęs ir saloje 
tebegyvena jo giminės. Mes dar nežinome, ar abi aukos buvo pa- 
žįstamos. Abi įpusėjusios ketvirtą dešimtį. Tarp jų tik metų skir- 


tumas. Abi patrauklios. Kol kas žinome tiek. 

— Dabar noriu, kad suformuotume darbo grupę apibrėžti abie- 
jų moterų gyvenimus, įtraukiant žmones, kuriuos jos pažinojo. 
Antroji grupė gauna užduotį patikrinti visus Švedijoje žinomus 
žudikus ir užpuolikus, sutelkiant dėmesį į Stokholmą. Ar kuris 
nors iš jų turi ryšių su Gotlandu? Šiuo metu į mus susmeigtos 
visos tautos akys. Jau nekalbant apie žiniasklaidą. Taigi dabar vi- 
sas pastangas sutelksime sugauti šitą žudiką, kol neįvykdė naujos 
žmogžudystės. Paprašiau NKP pastiprinimo iš Stokholmo. Pasi- 
dalysime į dvi komandas: vietinę ir išorinę. Kilgardas su Hanso- 
nu padės mums, ypač atliekant apklausas ir ieškant smurtautojų 
policijos registruose. Keliems mūsų pareigūnams teks vėl vykti į 
Stokholmą. Žudikas gali slėptis tiek ten, tiek čia. 

— Labiau tikėtina, kad jis gyvena Stokholme, - tarė Vitber- 
gas. - Helena Hilerstriom atvykdavo į salą tik porą kartų per me- 
tus, o ji buvo užpulta praėjus vos kelioms dienoms nuo atvažia- 
vimo. Frida Lind dar prieš metus gyveno Stokholme. Visai gali 
būti, kad moterys susipažino su juo tenai. Galbūt turėjo nespėjusį 
nutrūkti romaną. Gal žinome, ar Frida Lind kada nors buvo grį- 
žusi į sostinę? Kiek kartų ji lankėsi ten jau persikrausčiusi? Gal 
lankė giminaičius ir su kuo nors turėjo romaną? 

— Tokiu atveju žudikas apdairiai pasirinko nužudyti jas čia. Jis 
nukreipia dėmesį į Gotlandą ir tykiai ramiai gali grįžti į Stokhol- 
mą, - įsiterpė Norbis. 

— Ar esame tikri, kad ji anksčiau nebuvo susipažinusi su tuo 
vyru iš Vienuolio rūsio? Gal tik dėl draugių apsimetė, kad jo ne- 
pažįsta. Kas, jeigu tarp jų anksčiau buvo romanas? — spėjo Sūl- 


manas. 

- Jis galėjo būti ir jos klientas, - įsikišo Jakobson. - Frida Lind 
dirbo grožio salone Ostercentrum, vienoje iš galerijų šalia OBS 
universalinės. Galėjo su juo susipažinti darbe. Kirpėjos labai pa- 
žeidžiamos. Kiekvienas beprotis gali jas šnipinėti ilgą laiką aukai 
net neįtariant. 

— Tai, žinoma, įmanoma, - pripažino vyriausiasis inspektorius 
Knutas. - Mes dar nepasikalbėjome su jos kolegėmis kirpykloje. 
Ar gali tai patikrinti? 

Jakobson linktelėjo brūkšteldama pastabą savo bloknote. 

— Mano įsitikinimu, neatmestinas ir bepročio, atsitiktinai pa- 
sirenkančio aukas, variantas, - tarė Kilgardas. - Galbūt Helenai 
Hilcrstriom tiesiog žiauriai nepasisekė, kad pasipainiojo Gotlan- 
de tuo metu, kai psichopatas nutarė žudyti. Kur nors ją pastebė- 
jo, atsekė ir laukė geros progos. Paprasta. 

— Tokiu atveju situacija nepavydėtina, - pareiškė Jakobson. — 
"Tai reiškia, kad jis gali bet kada pulti bet kokią moterį. 

Kambaryje stojo nemaloni įtampa. Visi pagalvojo apie savo 
žmonas, merginas, seseris ir drauges. Nė viena nėra saugi. 

— Mes galim sėdėti ir spėlioti čia amžinai, - burbtelėjo Knu- 
tas. — Tačiau dabar tiesiog reikia imtis faktų. - Jis pažiūrėjo, kiek 
valandų. - Gerai, kol kas šioje vietoje ir sustosime. Kaip visi žino- 
te, trečią valandą rengiame spaudos konferenciją. Susitiksime po 


jos ir aptarsime, kaip paskirstyti darbus. Tarkim, penktą? 


Karina Jakobson ir Andersas Knutas nuėjo į piceriją už kelių 
kvartalų nuo policijos skyriaus. Pavalgė greitai ir tylėdami. Kartu 


išdirbę bemaž penkiolika metų, jie gerai suprato vienas kitą. Kar- 

tais pajuokaudavo, kad yra daug dirbančių sutuoktinių pora, nors 
tarp jų buvo didelis metų skirtumas. Karinai Jakobson šiais metais 
sukaks trisdešimt aštuoneri, o Andersas Knutas buvo keturiasde- 
šimt devynerių metų. Karina jam visada atrodė žavi. Didelis tar- 
pas tarp priekinių dantų nekliudė jai greitai prajukti. Daug metų 
dirbdamas kartu jis pagalvojo, kad būtent tas juokas ir gelbėjo Ka- 
riną. Su kolegomis vyrais ne visada lengva sutarti, ypač naujokei. 
"Tai, kad ji nepaprastai mažutė, vos metro penkiasdešimt penkių, 
irgi negelbėjo. Tik skatino kolegas vyrus elgtis su ja globėjiškai. 
"Tačiau Karina įrodė, kad yra protinga ir rimta policininkė, todėl 
greitai išsikovojo jų pagarbą. 

Karina nurijo paskutinį picos kąsnį. 

— Apie ką mąstai? — pasiteiravo. 

— Apie tą vyrą užeigoje. Frida Lind prisėdo ir prašnekėjo su juo 
daugiau kaip valandą. Klausimas: kas jis? Išgirdęs apie žmogžu- 
dystę, jis turėtų atsiliepti. 

— Arjie išėjo kartu? 

— Ne. Iš visko sprendžiant, jis paliko restoraną pusvalandžiu 
anksčiau, nei kiti. Pasak draugių, Frida viena užsėdo ant dviračio 
ir išmynė namo. 

— Kaip tau mintis, kad Helena ir Frida galėjo turėti romaną su 
tuo pačiu vyru? Gal net tuo pačiu, kurį Frida susitiko Viemwolyje? 

— Žinoma, tai įmanoma. Nors jos neatrodo išprievartautos, mo- 
tyvas gali būti seksualinis. "Tai rodo kelnaitės. Bet keista, kad pasi- 
rinkti skirtingi ginklai. Pirma kirvis, paskui peilis. Įdomu kodėl. 

— Nesuvokiama, - sutiko Jakobson. — Galbūt jis stengiasi su- 


painioti tyrimą. 

Knucas atsilošė kėdėje. 

— Svarstau, ar nevertėtų mums sutelkti dėmesio į Stokholmą. 
Jos tikrai ten galėjo susipažinti su žudiku. Tada jis nusprendžia 
nužudyti jas Gotlande, kad pamestume pėdsaką. Žudikas nori, 
kad ieškotume čia. 

— Vis vien reikia patikrinti ridos klientus, - pabrėžė Jakob- 
son. — Gali būti vienas iš jų. Ji čia dirba neseniai, manau, penkis 
ar šešis mėnesius, ir gyvena nepilnus metus. Visi pažįstami nau- 
ji. Aišku, žudikas gali būti iš Srokholmo, bet vis tiek turėjo šiek 
tiek laiko praleisti saloje, kad iššniukštinėtų, kur moterys gyvena, 
kokia jų dienotvarkė, kur jos paprastai lankosi. Man regis, viskas 
labai gerai suplanuota. 

— Sutinku. Tikrai manau, kad nusikaltimai buvo apgalvoti, bet 
negalime atmesti ir kitų galimybių. Lengva prisirišti prie vienos 
versijos. Visa byla velniškai nemaloni, - papurtė galvą Knutas. — 
Turi laiko atsigerti kavos? 

— Žinoma, ačiū. Su pienu. Be cukraus. 

- Žinau, — užvertė akis inspektorius. Kartu gėrė kavą tūkstan- 


čius kartų. 


Johanas ilgiau neištvėrė. Nors kuo puikiausiai žinojo, kad ne- 
turėtų to daryti, vis tiek jai paskambins. Priešingai, nei manė, jis 
ir vėl Gotlande. Per daug laiko galvojo apie Emą, kad užgniaužtų 
norą paskambinti. Jausmai per stiprūs. Jis sėdėjo ant viešbučio 
lovos ir kankinosi. Tai juk nebūtinai ką nors reiškia, - mąstė. — 


Galbūt tiesiog pasišnekėsime. Nieko pavojingo. Netrukus jis eis į 

spaudos konferenciją, o po jos dirbs neatsikvėpdamas visą dieną ir 
vakarą. Gerai tai žinojo. 

Jis paėmė telefoną ir surado Vinarvės numerį. 

Suskambo kartą, du. 

Velnias, - keikė save, - velniop visa tai. O jeigu atsilieps jos vyras? 
Bet telefono nepadėjo. 

— Ema Vinarvė. 

Išgirdus Emos balsą kūną perliejo smagi šiluma. 

— Labas, čia aš. Johanas Bergas. Iš „Regioninių žinių“. Kaip jūs? 

Trys sekundės tylos. Jis sukando dantis, kad nesupanikuotų. 

— Viskas gerai. Jūs Gotlande? - paklausė Ema. 

Johanui pasirodė, kad balse nugirdo malonaus netikėtumo gai- 
delę. 

— Ką tik grįžau. Dėl antros žmogžudystės, juk žinote. Ką dabar 
veikiate? Gal trukdau? 

— Ne, visai ne, nesijaudinkite. Ulė išsivežė vaikus į baseiną. Kaip 
jums sekasi? 

— Galvojau apie jus, - sulaikęs kvapą tarė jis. 

— Tikrai? —- dvejodama atsiliepė Ema. 

Galėjo nusikąsti liežuvį. Mėslas. 

— Aš irgi apie jus galvojau, - pridūrė ji. 

Johanas vėl galėjo įkvėpti. 

— Ar galėtume susitikti? - paklausė. 

— Nežinau, ar galiu. 

— Tik trumpam. 

Dabar, įsižiebus vilčiai, jis vėl pasijuto savimi, atkakliu ir kryp- 


tingu. 

— Gal vėliau šiandien vakare? 
— Ne, negaliu. Galbūt rytoj. Vis tiek reikės važiuoti į miestą. 


— Puiku, tada rytoj. 


Kai likus kelioms minutėms iki konferencijos pradžios pa- 
sirodė Andersas Knutas ir Karina Jakobson, salė, kurioje turėjo 
būti surengta spaudos konferencija, sprogo nuo žmonių. Šį kar- 
tą atstovus atsiuntė ne tik vietos žiniasklaidos priemonės, bet ir 
šalies rytiniai laikraščiai, vakariniai laikraščiai, TT skaitmeninė 
televizija, Eko radijo žinios, keli komerciniai televizijos kanalai 
ir valstybinė Švedijos TV. Johanas Bergas ir Peteris Bilundas iš 
„Regioninių žinių taip pat dalyvavo. 

Salytė skambėjo nuo balsų. Reporteriai taisėsi kėdžių eilėse, 
spragsėjo šratinukais, šiureno užrašus. Kai kurie buvo pasirūpinę 
radijo įranga. Vaikinai su didžiulėmis televizijos kameromis užė- 
mnė strategines vietas ir derino savo aparatūrą. Ant pakylos vienas 
po kito išrikiuoti mikrofonai. 

Žurnalistų antplūdis tyrimo komandą privertė paskutinę mi- 
nutę pakeisti patalpas. Jie sėdėjo didžiojoje konferencijų salėje 
kitame policijos skyriaus korpuse. Skambučiu, kad atvyksianti, 
įspėjo apygardos gubernatorė Eva Erikson. 

Įdomu, ką ji čia veikia? - braudamasis per minią galvojo Knu- 
tas. Ant pakylos jau sėdėjo Martinas Kilgardas ir apygardos poli- 
cijos komisaras. 

Knutui pasveikinus susirinkusius, šurmulys salėje nuščiuvo. 
Jis prisistatė ir supažindino su greta sėdinčiais kolegomis, o tada 


trumpai informavo apie naujausią žmogžudystę. Policija stengė- 

si dosniai dalytis turima informacija. Tuo pat metu buvo svarbu 
neatskleisti jokių detalių, kurios galėtų kliudyti tyrimui. Viską 
suderinti buvo be galo sudėtinga. 

Kai baigė, vyriausiasis inspektorius pasiūlė užduoti klausimų. 

— Ar tarp šios žmogžudystės ir Helenos Hilerstriom nužudy- 
mo yra panašumų? - paklausė pirmas reporteris. 

— Taip, tam tikrų panašumų yra, bet bijau kol kas negalįs kon- 
kretizuoti. 

— Akivaizdu, kad žudikas negalėjo pasinaudoti tuo pačiu gin- 
klu, — užtikrintai pastebėjo vietos laikraščio reporteris. - Bet ar 
pasinaudojo tokios paties 72s7es ginklu? Ar ši auka taip pat už- 
mušta kirviu? 

— Ne. Pastaroji žmogžudystė įvykdyta aštriu įnagiu. 

— "Turite galvoje peilį? - paklausė Johanas. 

— Dar per anksti pasakyti, koks tai buvo įrankis. 

— Ar turite liudininkų? — domėjosi Go:/ands Tidningar žur- 
nalistas. 

— Šį kartą, atrodo, niekas nieko nematė ir negirdėjo. Šiuo 
metu apklausiame daugybę žmonių. 

— Ar įtariate tą patį žudiką kaip ir anksčiau? 

— Ir taip, ir ne. Yra požymių, galinčių reikšti, kad žudikas kitas, 
pavyzdžiui, faktas, kad jis naudojosi kitu ginklu. Kitos aplinky- 
bės liudija apie tą patį žudiką, todėl šiuo metu nieko konkretaus 
pasakyti negalime. Žinoma, tokios galimybės atmesti negalime. 

— Ar radote kokių nors sąsajų tarp abiejų aukų, be tos, kad abi 


aukos buvo maždaug vienodo amžiaus? 

— Dėl tyrimo specifikos negaliu daug komentuoti, bet galiu pa- 
sakyti, kad abi moterys turėjo sąsajų su Gotlandu ir Srokholmu. 

— Ar žudikas galėjo būti iš Srokholmo? 

- Žinoma. 

— "Tai kodėl ten jo neieškote? 

— Ieškome. 

— Kur? 

— Negaliu atsakyti. Manau, suprantate kodėl. 

— Ar tarp žudikų m20dus operandi* yra panašumų? 

— Negaliu to komentuoti. 

"Tarp žurnalistų kilo didelis nepasitenkinimas, bet Knutas nu- 
sileisti neketino. Tyrėjų komanda sutarė neatskleisti, kaip buvo 
nužudyta Frida Lind. Tai davė pagrindą spekuliacijoms. 

— Ar turime reikalų su serijiniu žudiku? — paklausė moteris iš 
Gotlando radijo. 

— Per anksti daryti tokias išvadas. Mes nežinome, - atsakė 
Knutas. 

— Bet to neatmetate? 

— Žinoma, ne. 

— Kas bus su pirmosios aukos vaikinu? — tęsė reporterė iš vie- 
tinės radijo stoties. 

- Jis bus paleistas iš areštinės, kadangi nebėra įtariamasis. 

Per salę nusirito murmėjimas. 

— Kodėl? - nerimo reporterė. 


— Bijau, kad negaliu to komentuoti. 


* Lot. veikimo būdas. 

— Kodėl esate tokie tikri, kad jis nekaltas? 

— Negalime atskleisti priežasčių, kodėl jį paleidžiame. Tik ga- 
liu patvirtinti, kad aukos partneris nebejtariamas kaip nors susi- 
jęs su Friojelyje įvykdyta žmogžudyste, - pakartojo Knutas, kurio 
veidas jau ėmė rausti iš susierzinimo. 

— Tai turi reikšti, kad esate įsitikinę, jog žmogžudystės yra 
vieno žmogaus darbas, — garsiai padarė išvadą Johanas. - Žmog- 
žudystės kapinėse Peras Bergdalas įvykdyti negalėjo, nes sėdėjo 
Visbio areštinėje. 

— Kaip jau sakiau kelis kartus, nesileisime į nusikaltimų aplin- 
kybių detales, - ramindamas save atsakė Knutas. 

Johanas metė žudiko temą. 

— O kaip nužudymo įrankis? Ar jis rastas? — paklausė jis. 

— Ne. 

— Ką šiuo metu veikia policija? - paklausė žmogus iš Eko. 

— Pas mus atvyksta pastiprinimas iš Nacionalinės kriminali- 
nės policijos. Aktyviai ieškome ir analizuojame saitus tarp abiejų 
aukų. 

— Ar nužudytosios buvo pažįstamos? — teiravosi kitos televi- 
Zijos reporteris. 

— Ne, sprendžiant iš dabar turimos informacijos. Šiuo metu 


tikriname galimas sąsajas. 


Beveik po valandos, kai žurnalistų klausimai išseko, Knutas 
išlėkė iš konferencijų salės. Už rankos jį sugavo gubernatorė. 
— Turite minutę? 


— Žinoma, - vangiai atsiliepė inspektorius. 

Jis pirmas nuėjo į savo kabinetą ir uždarė duris gubernatorei 
įėjus. 

— Situacija labai rimta, - pradėjo Erikson, guvi maždaug pen- 
kiasdešimt penkerių metų moteris. Paprastai ji būdavo linksma ir 
labai mėgo bendrauti. Dabar veide buvo matyti didelis susirūpi- 
nimas. Atsidususi susmuko ant lankytojų sofos Knuto kabinete, 
nusiėmė akinius ir nusišluostė kaktą nosine. 

— Situacija labai rimta, - pakartojo ji. - Birželio vidurys. Visi 
viešbučiuose, stovyklose, jaunimo viešbučiuose, privačiame sek- 
toriuje pasiraitoję rankoves pluša ruošdamiesi turizmo sezonui. 
Plūsta užsakymai. Bent jau kol kas. Klausimas, kas bus dabar. Jei- 
gu tai serijinio žudiko byla, turistų tikrai nepritrauks. Bijau, kad 
tos dvi žmogžudystės atbaidys žmones. 

— Žinau, — sutiko Knutas, — bet nieko pakeisti negalime. Nie- 
kas nenori, kad nusikaltėlis liktų laisvėje. 

— Ko planuojate imtis dabar? Kokius resursus naudojate? Esu 
įsitikinusi, kad suvokiate, kaip svarbu sugauti tą žmogžudį kuo 
greičiau. 

— Miela gubernatore, - atsakė inspektorius, nepajėgdamas nu- 
slėpti susierzinimo, - darome, ką galime, ypač atsižvelgiant į ribo- 
tus resursus. Visas mano skyrius - o tai dvylika pareigūnų, paliktų 
Kriminaliniame skyriuje po apkarpymų ir reorganizacijų — prie 
šios bylos dirba visą parą. Taip pat pasikvietėme keturis tyrėjus 
iš Nacionalinės kriminalinės policijos, jie liks pas mus tiek, kiek 
reikės. Užklausiau, ar galėčiau gauti porą žmonių iš vietos polici- 
jos, nors ir ten striuka. Mus apguls šeši šimtai tūkstančių turistų, 


su kuriais visoje saloje turės tvarkytis aštuoniasdešimt trys parei- 

gūnai. Dar priskaičiuokime ir Forės salą. Galite pati įsivaizduoti, 
kokie mūsų pajėgumai. Daugiau nėra iš kur paimti, — jis rūsčiai 
pažiūrėjo į Erikson. 

— O, aš žinau. Suprantu. Tik nuogąstauju dėl pasekmių. Ir už- 
imtumo situacijos. Tiek daug žmonių pragyvena iš turistų. 

— Duokite mums šiek tiek laiko, - paprašė Knutas. - Dar ne- 
praėjo nė keturiasdešimt aštuonios valandos nuo antrosios žmog- 
žudystės. Galbūt pavyks sugauti žudiką per kelias dienas. Tada vis- 
kas baigsis. Neskubėkim galvoti apie blogiausia. 


— Dievaži, tikiuosi, kad jūs teisus, — atsiduso gubernatorė. 


- Šūdas. 

Knutas ką tik iš automato nusipirko sprangų sumuštinį ir kąs- 
nis įstrigo gerklėje, sukeldamas ilgą kosulio priepuolį. Kolegos, su- 
sirinkę žiūrėti sekmadienio žinių virtuvėlėje, ragino nutilti. 

Vyriausiajam inspektoriui ėmė tvinksėti smilkiniuose. Repor- 
taže apie pastarąją žmogžudystę buvo pernelyg daug informacijos. 

— Iš kur jie gali tiek žinoti? Ir apie peilio žaizdą? Ir kelnaites? — 
sušuko kosėti baigęs Knutas. 

Jo veidas nuo kosulio ir pykčio buvo skaisčiai raudonas. 

— Kaip tai nutiko? Kaip, po šimts, mums tirti tokiomis sąlygo- 
mis! Kas nutekino informaciją žiniasklaidai ? 

Visi nustebę susižvalgė. Vienur kitur pasigirdo tylus neigimas. 
Žmonės purtė galvas. Kai kurie nutarė nesikišti. 

Knutas nudrožė į savo kabinetą ir taip trenkė durimis, kad virš 
staktos net stiklas sutirtėjo. Jis iškuitė Johano Bergo vizitinę korte- 


lę. Žurnalistas atsiliepė po poros skambučių. 

— Ką, po šimts, manaisi darąs? — sugriaudėjo Knutas nesitei- 
kęs prisistatyti. 

— Ką norite tuo pasakyti? - paklausė Johanas, nors gerai žino- 
jo kas ir kaip. 

— Kaip galite skelbti per televiziją tokią informaciją? Nejaugi 
nesuvokiate, kad tai kliudo mūsų darbui? Mes medžiojame žudi- 
ką! Kokių įrodymų turite? Kur traukiate tą informaciją? 

— Suprantu, kodėl jūs nusiminęs, - Johanas kalbėjo stengda- 
masis kuo labiau nuraminti, — tačiau privalote pasižiūrėti į situa- 
ciją iš mūsų pusės. 

— Kokia dar sumauta pusė gali būti? Mes vykdome nužudymo 
tyrimą! 

— Visų pirma, nebūtume skelbę jokios informacijos, jeigu ne- 
būtume šimtu procentų tikri, kad ji teisinga. Aš esu tikras, kad 
viskas yra taip, kaip nupasakojome reportaže. Antra, mes laikome 
savo pareiga pranešti, kad visi faktai rodo veikiant serijinį žudiką. 
Kelnaitės burnoje yra įtikimiausias to įrodymas, ir ši informacija 
yra tokia svarbi visuomenės labui, kad ją privalėjome paviešinti. 

— Kas manote esąs, kad galite priimti tokį sprendimą? Visuo- 
menės labui! 

Knutas tuos žodžius tiesiog išspjovė. Johanas galėjo įsivaiz- 
duoti, kaip jo seilės apraško mikrofoną. 

— Gerai, puiku, - tęsė Knutas. — Tik suvokite faktą, kad visa ši 
informacija tiesiogiai ištransliuota ir žudikui — apie tai nė velnio 
negalvojate! 

— Žmonės turi teisę žinoti, kad laisvėje šlaistosi serijinis žu- 


dikas. Mes tiesiog atliekame savo darbą. Aš nuoširdžiai apgailes- 

tauju, jeigu tai kliudo jūsų darbui, tačiau turiu galvoti ir apie savo 
darbą. 

— Ir kas tau sako, kad visa ta informacija yra teisinga? Iš kur 
gali būti tikras? 

— Savaime suprantama, negaliu jums to atskleisti, bet turiu la- 
bai patikimą šaltinį. 

— Patikimą šaltinį, sakai. Tai gali būti tik kas nors iš policijos 
biuro. Vienas iš artimiausių mano kolegų. Turi pasakyti, kas, nes 
nebegalėsime daugiau dirbti kaip komanda. 

Vyriausiasis inspektorius kalbėjo ramiau, bet Johanas jautė, 
kad jo kantrybė baigia išsekti. 

— Kaip policijos pareigūnas, turėtumėte pakankamai išmanyti 
įstatymus ir nereikalauti iš manęs tokio dalyko, - priekaištauda- 
mas atsakė. — Neturite jokios teisės aiškintis mūsų šaltinius, bet 
kadangi gerbiu jūsų darbą, galiu šį tą pasakyti. 'Tai nėra vienas iš 
artimiausių jūsų kolegų ar iš pačios tyrėjų koinandos. Bent jau 
aš informaciją gaunu ne iš ten. Daugiau atskleisti negaliu. Turė- 
kite galvoje, kad jei mes, žurnalistai, ką nors išsiaiškiname, dar 
nereiškia, kad skelbiame tai iš karto. Viskas priklauso nuo to, ar 
informacija patikrinta. Apie kelnaites žinojau iškart po Helenos 
Hilerstriom žmogžudystės, bet tik dabar buvo prasminga tą in- 
formaciją paviešinti. 

Knutas atsiduso. 

— Tikiuosi, kad bent įspėsi mane, kai kitą kartą sugalvosi 
skelbti jautrią ir konfidencialią informaciją. Noriu išvengti širdies 
smūgio. 


— Žinoma, pažadu. Viliuosi, kad suprantate ir mane. 


145 


MARI JUNGSTEDT 


— Na, ko gero, turite dirbti, tik neprašykite suprasti, kaip jūs, 


žurnalistai, mąstote, - baigė Knutas ir padėjo ragelį. 


Jau buvo po aštuonių vakaro. Tik dabar Knutas suprato, koks 
yra pavargęs. Jis atsilošė kėdėje. Kas, po velnių, nutekina infor- 
maciją? Savo kolegomis jis pasitikėjo, bet dabar nežinojo ką ir 
galvoti. Vis dėlto tikėjo Johano Bergo žodžiais, kad tai ne tyrėjų 
komandai priklausantis žmogus. 

Žmogžudystės tyrimo metu tas reporteris kelis kartus jį su- 
nervino, bet Knutas jautė, kad Johanas Bergas rimtai žiūri į savo 
darbą. Ne kaip tie kiti žurnalistai, neklausantys, kas pasakyta, ir 
neatlyždami klausinėjantys nekomentuojamų dalykų. Jis užsiuto 
ant Johano ne dėl jo elgesio, o dėl to, kad buvo taip gerai infor- 
muotas. Nenoriai inspektorius turėjo pripažinti, kad gali supras- 
ti, ką Johanas mąsto. Tik kaip jis sugeba tiek išsiaiškinti? Žino- 
ma, Knutui buvo ne naujiena, kaip lengva paskleisti informaciją. 
Reikia ko nors imtis. Kas skelbiama per policijos radiją? Jiems 
teks kontroliuoti, kiek ir ko skelbiama. Gotlando policija neturi 
didelės patirties tokiu plačiu mastu bendrauti su žiniasklaida. 

Kažkas pasibeldė į duris. 

Galvą įkišo Jakobson. 

— Atėjo Malina Bakman, Fridos Lind draugė. 


— Ateinu, — atsistodamas atsakė Knutas. 


Malina Bakman buvo paskutinė aukos draugė, su kuria jie 
dar nebuvo susitikę. Viena iš dviejų, gyvenančių Tjelbarvagene. 


Vitbergas ir Norbis vakar kalbėjosi su visomis, tačiau tada dar 

nežinojo, kad Frida Lind nužudyta. Dabar aplinkybės visiškai 
pasikeitė ir Knutas norėjo susitikti sa aukos draugėmis asmeniš- 
kai. Malina Bakman netgi dirbo kartu su Frida Lind kirpykloje. 
Apklausos, kurias atliko su kitomis draugėmis iš ryto, nieko nau- 


jo neatskleidė. 


Karina Jakobson taip pat nutarė dalyvavo pokalbyje. Jie nuėjo 
į pasitarimų kambarį. 

— Prašome sėstis, - pakvietė Knutas. 

Malina Bakman atsisėdo ant kėdės priešais jį. 

— Atleiskite, kad taip vėlai. Mano vyras buvo išvažiavęs į mies- 
tą ir grįžo tik vakare. Neturėjau kam palikti vaikų. 

Knutas numojo ranka. 

— Tai visiškai suprantama. Mes dėkingi, kad radote laiko atei- 
ti. Kaip susipažinote su Frida Lind? 

— Mes dirbome tame pačiame grožio salone. 

— Kiek laiko ją pažįstate? 

— Nuo tada, kai atėjo pas mus dirbti. Man regis, apie šešis 
mėnesius. Taip, teisingai, ji pradėjo dirbti po Kalėdų. Sausio pra- 
džioje. 

— Ar gerai ją pažinojote? 

— Gana gerai, kasdien susitikdavome darbe, taip pat retkar- 
čiais kartu kur nors išeidavome. 

— Ar paskutiniu metu ji nebuvo kitokia? 

— Ne, tokia pat kaip visada. Labai guvi ir linksma. 

— Ar neminėjo ko nors ypatinga, kas nutiko paskutiniu metu? 


Kokio nors nemalonaus kliento? 

— Ne, nemanau. 

— Arjums nepasirodė, kad kas nors keistai su ja elgiasi arba jai 
grasina? 

— Ne, mūsų klientai paprastai labai mieli. Daugumą jų pažįs- 
tame. 

— Bet kartais juk pasitaiko, kad ateina anksčiau nematytų 
žmonių? - įsiterpė Jakobson. 

— Na, taip, žinoma. Būna atsitiktinai užklydusių. Kiekvieną 
šeštadienį. 

— Ar prisimenate kokį nors klientą iš praėjusio šeštadienio? 

— Ne, tą šeštadienį aš nedirbau. 

— Kas dirbo tą dieną? 

- Frida ir moteris, kuriai priklauso tas salonas, Brita. Šeštadie- 
niais mūsų būna tik dvi. 

— Iki kelių dirbate? 

— Šeštadieniais iki trijų. Darbo dienomis iki šešių. O sekma- 
dieniais apskritai nedirbame. 

— Noriu, kad būtumėte visiškai atvira sa mumis. Ar Frida ne- 
turėjo meilės romano? Su kuo nors susitikinėjo? 

— Ne, neturėjo. Ji būtų man pasisakiusi. Nemanau, kad būtų 
tam kada pasiryžusi. 

— Kokia ji būdavo darbe? 

— Frida buvo tikrai gera kirpėja, klientai ją labai mėgo. Ji tokia 
patraukianti. Linksma, lengvai bendraujanti. 

— Kaip manote, ar kokiam klientui negalėjo pasirodyti, kad 


Airtuoja su juo? 

— Nežinau. Aišku, ji daug kalbėdavo ir juokdavosi. Ko gero, tai 
galima klaidingai suprasti. 

— Ar galite papasakoti apie vakarą Vienuolio rūsyje? 

— Mes vakarieniavome restorane. Vėliau nuėjome į Vizilo barą. 
Jis buvo pilnas žmonių, smagiai leidome laiką. Frida susipažino 
su vienu vyru, prisėdo prie jo ir ilgokai šnekėjosi. 

— Arjis prisistatė jums visoms? 

— Ne, jie visą laiką prasėdėjo prie baro. 

— Kaip jis atrodė? 

— Šatenas. Aukštas. Atrodė labai atletiškas. Kelias dienas ne- 
skusti šeriai. Man regis, labai tamsios akys. 

— Kaip jis buvo apsirengęs? 

— Polo marškinėlius ir džinsus. Gerai atrodė. 

— Kiek laiko jie kalbėjosi ? 

— Kokią valandą. Tada Frida grįžo prie stalelio ir pasakė, kad 
jis jau išeina. 

— Ar ką nors apie jį pasakojo? 

— Kadjis iš Stokholmo. Jie su tėvu ketinantys pirkti restoraną 
Visbyje. Atseit, jiems priklauso kelios kavinės sostinėje. 

— Ar minėjo, kuo jis vardu? 

— "Taip, Henrikas. 

— Pavardės nesakė? 

— Ne. 

— Kurjis apsistojo Gotlande? 

— Nežinau. 

— Kiek ketino likti? 


— Šito irgi nepasakysiu. 

— Arjis sutiko pažįstamų Vienuolyje? 

— Nemanau. Nepastebėjau, kad būtų kalbėjęsis su kuo nors be 
Fridos. 

— Jis jums pasirodė nematytas? 

— Ne. 

— Ką dar apie jį pasakojo Frida? 

— Jis atrodė jai labai patrauklus. Paprašė jos teletono numerio, 
bet ji nedavusi. 

— Kadajis išėjo iš Vienuolio? 

— Jis išėjo, kai Frida grįžo prie mūsų staliuko. Mes dar likome 
kokį pusvalandį bare. Iki uždarymo. 

— Ar pastebėjote, kaip jis išėjo? 

— Ne, Frida pasakė, kad jam reikia eiti. 

— Kokia buvo Frida, kai su ja atsisveikinote? 

— Kaip visada. Atsisveikinome ir ji nuvažiavo į namus savo 
dviračiu. 

— Ar buvo girta? 

— Nelabai. Mes visos šiek tiek įkaušome. 

Jakobson nutarė šiek tiek pakeisti temą. 

— Kaip Frida sutarė su savo vyru? 

— Manau, puikiai. Na, bent jau apie jokias dideles problemas 
nesipasakojo. Jokie santykiai nebūna tobuli, patys žinote. Turint 
vaikų visada yra kas veikti. 

— Dar vienas klausimas. Gal įsivaizduojate, kas galėjo norėti ją 
nuskriausti ? 


— Ne. Net neįsivaizduoju. 


Pirmadienis, birželio 18-oji 


Antroji žmogžudystė buvo gardus kąsnelis bulvariniams lai- 
kraščiams. O tai, kad abiem aukoms į burnas sugrūstos kelnai- 
tės, nusikaltimus darė dar sensacingesnius. Sekmadienio žinioms 
paskelbus naują informaciją, visa žiniasklaida kibo į šią istoriją. 
Natūraliai užplūdo spekuliacijos apie serijinį žudiką. Jos rėkė di- 
delėse pirmųjų puslapių antraštėse jau pirmadienio rytą. Eridos 


Lind veidas šmėkščiojo visoje bulvarinėje spaudoje: 


GOTLANDE SIAUTĖJA SERIJINIS ŽUDIKAS 
ŽUDIKAS ATOSTOGŲ ROJUJE 
ŽMOGŽUDYSTĖ PO VASAROS DANGUMI 


Televizijos naujienų programose reportažai apie žmogžudys- 
tes buvo svarbiausia tema. Sprendimą paskelbti informaciją apie 
kelnaites priėmė televizijos vadovybės vadybininkai. Visi sutarė, 
kad tai buvo teisingas sprendimas. Kai pasveri aukų šeimoms su- 


keltą nepatogumą su viešuoju interesu, svarstyklės nusveria žmo- 

nių teisės žinoti pusėn. Rytinių pokalbių laidų diskusijose daly- 
vavo kriminologai, psichologai ir įvairių moterų grupių atstovai. 
Radijas irgi kurstė liepsnas, kartodamas detales per vieną žinių 


programą po kitos. 


Gotlande žmogžudystės tapo pagrindine pokalbių tema. 
Žmonės aptarinėjo jas darbe, autobusuose, parduotuvėse, kavinė- 
se ir restoranuose. Žudiko baimė smelkėsi į namus. Žmonės jau 
buvo spėję susipažinti su Frida Lind. Labai graži ir linksma mo- 
teris. Trijų vaikų mama. Kas galėjo šitaip su ja pasielgti? Žmog: 
žudystės Gotlande buvo retos, o apie serijinius žudikus žmonės 


žinojo tik iš spaudos. 


Johanas ir Ema išsirinko itališką restoranėlį, įsikūrusį šiek tiek 
nuošaliau, vienoje iš gatvių, einančių nuo Didžiosios aikštės. 

Kadangi turizmo sezonas dar neprasidėjo, restoranas buvo 
pustuštis. Jie atsisėdo prie staliuko restorano gale. Ema jautėsi 
kalta, nors tarp jų nieko nebuvo. Ji nesakė vyrui, kad pietaus su 
Johanu. Pamelavo, kad susitiks su drauge. Melas tik sustiprino 
kaltės jausmą. Ema visada buvo sąžininga su Ule. 

Visai prieš pasimatymą Ema vos nepaskambino Johanui ir 
neatšaukė susitikimo, tačiau netgi suvokdama, kad neria į gilius 
vandenis, neprisivertė to padaryti. Nugalėjo susidomėjimas žur- 
nalistu iš Stokholmo. 

Kai ji leido jam atitraukti kėdę, pajuto, kad yra žuvusi. 

Abu užsisakė skirtingą makaronų patiekalą. Padavėjas atnešė 


gėrimus. Abiem baltojo vyno ir vandens. 

Man veikia vyno taurės, - nervingai mąstė Ema. Ji prisidegė 
cigaretę ir pažvelgė į Johaną. 

— Džiaugiuosi tave matydamas, — tarė Johanas. 

— Tikrai? — nesusilaikė nenusišypsojusi. 

Johanas atsakė šypsena. Duobutės skruostuose pagilėjo. Bau- 
ginamai žavinga. Rudos Johano akys buvo sutelktos į Emą. Ji pa- 
sistengė per ilgai neužlaikyti žvilgsnio. 

— Nekalbėkim apie žmogžudystes. Bent jau kol kas, - paprašė 
jis. - Noriu geriau tave pažinti. 

— Gerai. 

Jie pasipasakojo apie save. Johanui rūpėjo tiek ji, tiek jos vai- 
kai. Atrodo, jis nuoširdžiai susidomėjęs, - pagalvojo Ema. 

Ema pasiteiravo jo apie darbą. Kodėl jis tapo žurnalistu? 

— Mokydamasis vidurinėje, buvau ant visko supykęs, - paaiš- 
kino Johanas. — Ypač dėl visos tos socialinės neteisybės. Mačiau 
ją tiesiogiai, netgi priemiestyje, kur augau.. Geležinkelio bėgiai 
rajoną kirto skersai ir dalijo jį į dvi puses. Vienoje pusėje buvo 
gražus rezidencijų rajonas pasiturintiems žmonėms. Kitoje nebu- 
vo nieko, tik didžiuliai daugiabučiai su sienomis, nuterliotomis 
grafičiais, ir iškultais rūsių langais. Daugiausia ten gyveno narko- 
manai ir bedarbiai. Du skirtingi pasauliai. Bjauru. Visi vidurinės 
mokyklos amžiaus mokiniai lankė tą pačią mokyklą. Tai privertė 
mane atsitokėti. 

— Kuria prasme? - paklausė Ema. 

— Aš susidraugavau su vaikais iš tų daugiabučių. Supratau, kad 
ne visų galimybės vienodos. Keliese pradėjom leisti mokyklos 


laikraštį, rašėm straipsnius apie neteisybę. Viskas nuo to ir pra- 

sidėjo, nuo aistros ir idealizmo. Ir štai aš čia, eilinis kriminalinės 
žurnalistikos reporteris. 

Ema nusijuokė ir papurtė galvą. 

— Pradėjęs mokytis žurnalistikos, kaip dauguma, norėjau būti 
laikraščio reporteris, bet praktiką atlikau televizijoje ir galiausiai 
ten pasilikau. O kaip tu? Kaip tapai mokytoja? 

— Deja, neturėjau tokio aistringo pašaukimo, kaip tu. Klasi- 
kinis atvejis. Abu mano tėvai mokytojai. Ko gero, didžiąja dali- 
mi norėjau jiems įtikti. Mokykla man visad patiko ir vaikus labai 
mėgstu, — paaiškino ji galvodama apie savo vaikus, priekaištingą 
priminimą, kad apskritai neturėtų čia sėdėti. 

Johanas pastebėjo moters veidu nuslenkantį šešėlį. Jis greitai 
pakeitė temą. 

— Ką manai apie šią naują žmogžudystę? 

— Beprotybė. Tiesiog nesuvokiama. Mažame Gotlande? Nie- 
ko nesuprantu. Pirma Helena, dabar vėl. 

— Ar pažinojai Fridą Lind? 

— Ne. Ji čia tik metai, tiesa? Nors man jos veidas atrodo kažkur 
matytas. 

— Ji dirbo grožio salone Ostercentrum. Gal sutikai ją ten? 

— O, tu teisus. Porą kartų vedžiau ten apkirpti savo vaikus. 

— Kaip manai, ar Helena galėjo ją pažinoti? 

— Neįsivaizduoju. Svarstau, ar jos nužudytos atsitiktinai, ar yra 
koks nors ryšys. Negaliu nustoti galvojusi apie Heleną. Stengiau- 
si įsivaizduoti, kas gali slypėti už šito nusikaltimo, kas galėjo taip 


pasielgti. Važiavau į Stokholmą, į jos laidotuves, susipažinau su 

daugybe žmonių, pažinojusių Heleną. Jos tėvai, broliai, draugai. 
Pero tėvai, žinoma, taip pat dalyvavo laidotuvėse. Niekas nė mi- 
nutės nepagalvojo, kad žudikas jis. Vėliau susitikau su tais, kurie 
tą vakarą dalyvavo vakarėlyje Pero ir Helenos namuose. Nieko 
neišmąstėme. Spėlioju, gal ji susipažino su kokiu nauju vyru, apie 
kurį niekas iš mūsų nežinojo, užmezgė romaną su kokiu nors be- 
pročiu? 

Ema lėkštėje knaibė šakute maisto likučius. 

— Gal ji norėjo nutraukti tuos santykius supratusi, kad myli 
Perą, ir tą kitą apėmė beprotiškas pavydas? 

— Galbūt, - atsakė Johanas. — Taip, tokia tikimybė yra. Ar He- 
lena kada nors buvo neištikima Perui? 

— Taip. Bent jau vieną kartą, prieš kelerius metus. Viename 
vakarėlyje ji su kažkuo susipažino ir atsidūrė lovoje. Turėjo kelias 
savaites trukusį romaną. Tuo metu abejojo dėl Pero. Nežinojo, 
ką pati jaučia. Jai ėmė atrodyti, kad į santykius atėjo rutina. Buvo 
pamišusi dėl to kito vyruko. Apie nieką daugiau nekalbėjo, saky- 
davo, kad jis kaip raminamieji. Helena netgi kelis kartus išsmuko 
iš darbo, kad su juo susitiktų. Tai jai nebūdinga. 

— Kuo jis buvo vardu? 

— Nežinau, to ji man nesakė. Maniau, kad elgiasi juokingai. 
Atsisakė išduoti, kas jis, kuo užsiima ir kur gyvena. 

— Kodėl? 

— Neįsivaizduoju. Aišku, mėginau iškvosti, bet ji buvo nepa- 
lenkiama. „Greitai sužinosi“, - sakė man. 


— Ir kas nutiko tada? 

— Vieną dieną pareiškė, kad viskas baigta. Nežinau, kas nuti- 
ko, nežinau, kodėl. Tik pasakė, kad baigta, ir nusprendė likti su 
Peru. 

— Kada tai nutiko? 

— Hm... prieš kelerius metus. Atrodo, prieš trejus ar ketverius. 

— Ar kada nors vėliau apie jį užsimindavo? 

— Ne. Laikas bėgo, aš visai išmečiau jį iš galvos. Iki dabar. 

— Reikia patikrinti, — nusprendė Johanas. — Kas nors turėjo 
apie tai žinoti. Ar kalbėjai apie tai su kitais savo draugais, kai lan- 
keisi Stokholme? 

— Ne, nesikalbėjau. Nepagalvojau. 

Ji žvilgtelėjo į laikrodį. Pusė trijų. Liko pusantros valandos iki 
reikės pasiimti vaikus. Jautė, kad vynas ima veikti, bet nurijo dar 
gurkšnelį ir pažvelgė į Johaną. 

— Privalau stebėti, kiek valandų, kad spėčiau į autobusą ir ne- 
vėluočiau iš darželio pasiimti vaikų. 


— Galiu pavežti. Išgėriau tik taurę. Viskas bus gerai. 


Per miestą jie važiavo tylėdami. Ema atsilošė ir užsimerkė jaus- 
dama palengvėjimą, kokio labai ilgai nejautė. 

Ji atsimerkė ir pažvelgė į Johaną. 

Viešpatie, - mąstė, - nejaugi imu įsimylėti? Tai kvailystė. Ir 
kartu negalėjo nesidžiaugti ta akimirka. Johano draugijoje atsi- 
palaiduodavo, pralinksmėdavo ir būdavo kalbesnė nei pastarąsias 
savaites. Ji nužvelgė jo rankas ant vairo. Labai įdegusios ir vyriš- 


kos. Trumpi, švarūs nagai. 

Jis pasisuko į ją. 

— Į ką žiūri? 

Ema nuraudo. 

— Į nieką. - Šypsena išlenkė lūpas. 

Neįspėjęs jis išsuko iš pagrindinio kelio į Romą ir sustojo žvyr- 
kelyje miško pakraštyje. Ji nenustebo ir neišsigando, tik pilve su- 
plazdėjo. 

Nieko netaręs Johanas pasilenkė ir pabučiavo ją. Ji atsakė buči- 
niu. Johaną nustebino reakcijos stiprumas. Jis glostė jos plaukus, 
rankas, šlaunis. Ema jautė, kaip kyla aistra. Dar kelias minutes, — 
galvojo, jų liežuviams pradėjus švelnias imtynes. Da7 truputį. Kol 
jo ranka nuslydo po marškinėliais. Ema jį atstūmė. 

— Reikia liautis. Negalime šitaip elgtis. 

— Dar truputuką, - meldė Johanas. 

Bet Ema liko tvirta. Į smegenis sugrįžo nuovoka. 

Likusi kelionė į Romą truko tyloje. 

Kai pasiekė darželį, Johanas pasisuko į Emą. 

— Kada vėl galėsiu tave pamatyti ? 

— Dabar atsakyti negaliu. Vaikai laukia. Man reikės apie tai 


pagalvoti. Paskambinsiu. 


Pamačius Sarą mojant iš žaidimų aikštelės apėmė palengvėji- 


mo jausmas. 


Artėjant prie mokyklos pilvą ėmė skaudėti dar smarkiau. 
Su kiekvienu žingsniu. Kai įsuko į Briomsebru gatvę ir pa- 


matė Norbakos mokyklos raudonų plytų fasadą, pajuto pa- 

žįstamą spaudimą krūtinėje, nuo kurio kvėpuoti darėsi dar 
sunkiau. Jis stengėsi nuginti šalin tą jausmą. Dabar reikia 
būti savimi. Vaizduoti, lyg nieko nebuvo. Ana ten eina Jo- 
nas su Pele. Čiauška, spardo akmenėlius, stumdosi ir erzina 
vienas kitą. Visiskai natūraliai ir užtikrintai. Vos pries kelis 
mėnesius jis buvo vienas iš jų, o dabar viskas pasikeitė. Jie 
pasiekė žaidimų aikštelę vienu metu. Jis išsitiesė ir nusispjovė 
ant kelio. Slapčia dirstelėjo į klasės draugus. Berniukai ne- 
kreipė į jį dėmesio. Jautė, kaip musa karštis į veidą, ir nulei- 
des galvą greitai kirto aikštelę. Pilve plėtėsi nevilties jausmas. 
Kaip viskas galėjo taip staiga pasikeisti? Mokykla virto di- 
deliu, juodu neapykantos objektu. Absoliučia tamsa. Ar tai 
kada nors praeis? 

Kaip jis troško atsukti laikrodį atgal! Grąžinti viską, kas 
buvo praeitą rudenį. Tada lankė mokyklą ir žaidė su dyau- 
gais, lyg tai būtų natūvaliausias dalykas pasaulyje. Per ber- 
žraukas žaisdavo futbolą ix ledo ritulį. Tada mokykla buvo 
smagiausia jo gyvenimo dalis. Ta, kurios jis ilgėdavosi grį- 
žęs namo. Mokykloje viskas buvo normalu. Visi aplinkui 
laimingi ir geri. Ne kaip namie, kur Jis nepajėgė perprasti 
keistų nuotaikų ir nežinojo, kaip turėtų į jas reaguoti. Na- 
mie neretai jautėsi vaikštąs ant kiausinių lukštų, kad tik įtik- 
ty mamai. Nekelk problemų. Jis priprato, kad tėvai beveik 
niekada nebekalba, prie keistos atmosferos vakarieniaujant. 
Svarbiausia buvo kuo greičiau išsmukti nesukėlus niekieno 
vūstybės. Anksčiau namie nebūdavo taip pavojinga. Tada jis 


turėjo draugų, kuriuos aplankydavo. Vaikų, su kuriais galėjo 


158 


NEMATYTAS 


išeiti pažaisti. Dabar nebe. Štai kodėl slogi nuotaika namie 
atrodė day slogesnė. Jis nebeturėjo kur eiti. Dabar bėgdavo 
tik į savo kambarį. Į save. Skaitė knygas. Sprendė sudėtingus 
žy painius galvosūkius, kuriuos įveikti reikėdavo laiko. Itin 
kruopščiai ruošė namų darbus. Gulėdavo lovoje ir spoksoda- 
v0 į lubas. Dažniausiai jausdavosi vienišas ir niekam tikęs. 
Niekas negeidė jo draugijos. Niekas jo nesiteiravo. Nebuvo 
laukiamas nei namie, nei mokykloje. Sesuo turėjo savo drau- 
gy tr didžiąją laiko dalį leisdavo žirgyne. Kas norės būti su 
Juo? 

Jis pasiekė klasės duris. Ant kablio pasikabino striukę ir 
kuprinę. 

Kai nuskambėjo skambutis į pertrauką, pajuto palengvė- 


jimą. Nors žinojo, kad tas jausmas labai laikinas. 


Įžengusi į grožio saloną Karina Jakobson nugirdo gilumoje 


grojant Radio Mix megapol reklamą. Vienintelė klientė tądien 


buvo pusamžė ponia, kurios garbanas kirpėja suko į toliją. 


Viename kampe krepšyje ant grindų gulėjo gauruotas šunytis, 


pamatęs Jakobson jis vikstelėjo uodega. 


Kirpėja vilkėjo nedažyto lino kostiumėlį ir raudonus batelius. 


Kojos buvo lieknos ir įdegusios. Policininkei įžengus, ji pasisuko 


į duris. 
— Sveiki, — tarė klausiamai žiūrėdama į Jakobson. 
] 


Karina prisistatė. 


— Aš tuojau pat baigsiu, - draugiškai atsiliepė kirpėja. - Pra- 


šau prisėsti. - Mostelėjo rudos sofos link. 

Jakobson atsisėdo ir ėmė vartyti visokiausių šukuosenų nuo- 
traukų žurnalą blizgiais viršeliais. Kirpykla nedidelė. Prie sienos 
trys juodos odos kėdės salono klientams. Vieną užėmusi moteris 
vis smalsiai žvilgčiojo į pareigūnę. Šviesiai dažytos salono sienos 
buvo tuščios, dekorui neišlaidauta. Tik veidrodžiai ir laikrodis. 
Labiau primena spartietišką ir šiek tiek senamadišką vyrų kirpy- 
klą. Po kelių minučių kirpėja baigė dažyti moters plaukus. Paso- 
dino ją po šildykle, parūpino kavos ir kelis žurnalus, o tada pamo- 
jo Karinai ateiti už užuolaidos. 

— Kuo galėčiau padėti? - paklausė abiem susėdus už nedidelio 
kavos staliuko. 

— Norėčiau, kad papasakotumėte apie Fridą Lind. 

— Gerai, bet ką galėčiau pasakyti? Ji čia dirbo šešis mėnesius. 
Rizikavau ją samdydama. Atvyko iš Stokholmo, todėl ne ką apie 
ją Žinojau. Vienintelė jos darbo patirtis buvo dveji metai puse 
etato viename salone Stokholme, ir tai seniai, todėl turėjau abe- 
jonių. Tačiau paaiškėjo, kad Frida yra didelis laimikis, bent jau 
finansiškai. Talentinga, dirbo greitai, buvo linksma ir maloniai 
aptarnaudavo klientus. Jiems ji tikrai patiko. Frida išsinuomojo 
darbo vietą mano salone ir po kelių savaičių užpildė savo dieno- 
tvarkę užsakymais. Netgi atvedė naujų klientų, kuriais pasirūpin- 
davome mes, jeigu ji neturėdavo laiko apsiimti. 

— Ką pati apie ją manote? 

— Jeigu atvirai, man ji nelabai patiko. Galbūt tiesiog todėl, kad 
per daug Airtuodavo su klientais vyrais. O pas ją ir užsirašydavo 
daugiausia vyrai. 


— Kodėl taip reagavote? 

— Na, aš, žinoma, tikiu, kad su klientais reikia palaikyti gerus 
santykius, bet Frida nemokėjo nubrėžti ribos. Ji kikendavo ir gar- 
siai tarškėdavo visokiausiomis temomis, man neretai pasirodyda- 
vo, kad leidžiasi su jais į asmeniškumus. Kirpykloje neįmanoma 
negirdėti, ką kiti kalba, ir kartais tai trikdydavo. Ji paprasčiausiai 
nueidavo per toli. 

— Kuria prasme? 

— Pavyzdžiui, kartais ji su klientu leisdavosi į juokelius su viso- 
kiomis seksualinėmis užuominomis. Nemanau, kad tai padoru. 
Visbis yra mažas miestelis, daug žmonių čia pažįsta vieni kitus. 

— Ar kada nors kalbėjote su Frida apie tai? 

— Iš tiesų, taip, prieš kokią savaitę. Frida su klientu vyru taip 
įsijuokavo, kad kvatodama net negalėjo kirpti jam plaukų. Buvo 
šeštadienis, atėjo tiek daug neužsiregistravusių klientų, kad žmo- 
nės stovėjo eilėje laukdami, o ji elgėsi taip, lyg jų nematytų. Klien- 
tas taip įsijautė, kad niekaip negalėjo nutilti.' Tą vyrą ji kirpo il- 
giau kaip valandą. Tada su ja ir pasikalbėjau. 

— Kaip Frida reagavo? 

— Ji atsiprašė ir pažadėjo man, kad tai daugiau nepasikartos. 
Ašja patikėjau. 

— Kada visa tai nutiko? Sakėte, prieš savaitę? 

— Taip, praėjusį šeštadienį. 

— Ar tas klientas buvo pažįstamas? 

— Ne, mačiau jį pirmą kartą. Naujas. 

— Ar galite jį apibūdinti? 

— Man atrodo, kad buvo šiek tiek už ją vyresnis. Aukštas ir 


patrauklus. Galbūt todėl ji šitaip elgėsi. 

— Manote, kad jis gotlandietis? 

— Ne, jis kalbėjo be Gotlando akcento. Pastebėjau, nes jie įsi- 
jautė ir sukėlė daug triukšmo. Tartis buvo stokholmietiška. 

— Arjie atrodė pažįstami? 

— Nemanau. 

— Galbūt netyčia prisimenate, kaip jis buvo apsirengęs ? 

— Ne, neprisimenu. Ko gero, tvarkingai, nes būčiau pastebėju- 
si, jeigu kaip nors išskirtinai. 

— Ar neregistruotų klientų vardų nepasižymite? 

— Ne. Deja, ne. 

— Ar dar kada nors matėte tą klientą? 

— Ne. 

— Ar pastebėjote dar ką nors salone? Kas rodė išskirtinį susi- 
domėjimą Frida? 

— Ne. Aišku, ji buvo labai populiari, bet nieko ypatingo nepa- 
stebėjau. Galiu paklausti Malinos. Ji taip pat čia dirba. 

— Mes jau kalbėjome su ja. O daugiau darbuotojų yra? 

— Ne, tik mes trys. Na, dabar jau dvi. 

Tą akimirką iš salono pasigirdo čirškimas. Įsijungė šildyklės 
laikmatis. 

Kirpėja atsistojo. 

— Turiu atsiprašyti, man metas prie darbo. Dar kas nors? 

— Ne, - atsakė policininkė. - Jeigu ką nors prisiminsite, nesi- 
varžykite paskambinti. Čia mano vizitinė kortelė. 

— Ar yra kokia nors priežastis, dėl kurios mes su Malina turė- 


tume bijoti? Manote, kuris nors mūsų klientas gali būti žudikas? 

— Kol kas nėra preteksto taip manyti, tačiau nepakenktų būti 
budrioms, jeigu kas nutiktų. Jei pamatysite ar išgirsite ką nors 


įtartina, paskambinkite mums. 


Knutas sėdėjo kabinete ir kimšosi pypkę. Dar kartą perkratė 
mintyse tai, ką žinojo apie abi žmogžudystes. Du dalykai kėlė di- 
džiausią galvos skausmą: nužudymo įrankiai ir kelnaitės. 

Helena Hilerstriom buvo nužudyta šeimai priklausančiu kir- 
viu. Žudikas pavogė jį iš pašiūrės, kaip ir tvirtino Bergdalas. Kaip 
tai nutiko? Kiek jis buvo artimas Helenai? Turėjo kurį laiką ją 
šnipinėti. Aišku, jei jis nėra jos pažįstamas, pavyzdžiui, kuris nors 
vakarėlio svečias. 

Frida Lind nužudyta peiliu. Kodėl žudikas pasinaudojo dviem 
skirtingais ginklais? Gal nenorėjo vaikščioti po miestą nešioda- 
masis kirvį? Peilį kur kas lengviau paslėpti. Tarkim, patykojo jos 
prie kapinių. Tai reiškia, jog žinojo, kur ji gyvena. Koks nors jos 
pažįstamas? Paslaptingas vyras iš Vienuolio rūsio dar neatsiliepė. 

Barmenas gana gerai jį prisiminė, bet negalėjo pasakyti, ar 
yra matęs anksčiau, beje, po to vakaro irgi. Kitų darbuotojų, tą 
penktadienio vakarą dirbusių bare, apklausos rezultatų nedavė. 
Jeigu žudikas kurį laiką šnipinėjo Fridą ir nutarė nužudyti, kodėl 
pasirinko tą momentą? Jis smarkiai rizikavo žudydamas ją vidury 
miesto, kur galėjo būti lengvai pastebėtas. Taip pat didelė rizika, 
kad kūnas bus greitai aptiktas. 

Švedijoje ir plačiau. Kiekvienoje byloje, kur žudikas padarė ką 


nors panašaus, auka būdavo išžaginta ar patirdavo kitokią seksu- 

alinę prievartą. Ar Frida Lind buvo išprievartauta, nesužinos iki 
preliminarios autopsijos ataskaitos, tačiau nėra išorinių tai liudi- 
jančių požymių. 

Grupė Nacionalinės kriminalinės policijos ekspertų renka 
intormaciją apie ankstesnius panašiai veikusius žmogžudžius. Jo 
komanda - Virbergas, Norbis, Jakobson ir Sūlmanas — atlieka 
apklausas ir pildo ataskaitas apie jau įvykdytas apklausas. Solnos 
teismo ekspertizės skyrius išduos preliminarią ataskaitą apie Fridą 
Lind, jie vis dar laukia atsakymo iš ŠKL. Viskas užsukta, bet An- 
dersas nerado sau vietos. Kad ir kaip viską suko ir vartė, prieidavo 
prie vienos išvados. Visos aplinkybės kiša prielaidą, kad aukos pa- 
žinojo žudiką. Žmogžudysčių atveju taip būna dažniausiai. 

Frida Lind Gotlande turėjo labai menką pažįstamų ratelį. Aiš- 
ku, ją pažinojo daug žmonių, bet tikrų draugų ratas buvo mažas. 
Visai nemaža tikimybė, kad su žudiku ji susipažino grožio salo- 
ne. 

Helena Hilerstriom Gotlande taip pat neturėjo daug draugų. 
Be giminių, jos pažįstami apsiribojo daugiausia tais, kurie daly- 
vavo vakarėlyje. Ir vėl prieš akis pasirodė Kristiano Nordstriomo 
veidas. Nordstriomas kartą apklaustas, bet Knutas norėjo dar 
kartą su juo pasikalbėti. Nutarė nuvažiuoti ir jį aplankyti. Neį- 
spėjęs. 

Buvo ketvirta valanda popiet. Pagaliau atėjo tikras, negailes- 
tingas vasaros karštis. Dvidešimt aštuoni ir nė menkiausio vėje- 


lio. Jo mersedesas laukė įprastoje vietoje prie policijos nuovados. 


Knutas nusivylė pamatęs, kad kaip tyčia stovi pačioje saulėkai- 

toje. Atvėręs dureles pasijuto lipąs į sauną. Numetė švarką ant 
galinės sėdynės, atsisėdęs vos neprikepė. Automobilyje oro kon- 
dicionieriaus nebuvo. Andersas iki galo nuleido langą, skersvėjis 
šiek tiek padėjo, tik džinsai prilipo prie kojų. Reikėjo apsimauti 
šoytus, - pagalvojo. Karštis erzino ir kliudė susikaupti. Jis išsuko 
į Šiaurinės Hansės gatvę ir po kelių minučių išvažiavo iš miesto. 
Lėkė keliu į šiaurę, į Brisundą, už šešių mylių nuo Visbio. 

Pasiekęs Kristiano Nordstriomo namus liko priblokštas apy- 
linkės grožio. Modernus medinis namas didingai stovėjo ant 
aukštos uolos palci jūrą ir seną žvejų kaimelį Brisundą. Pastatas 
puslankiu atkartojo kalvos linkį, atrodė, kad ropščiasi šlaitu į vir- 
šų. Sienose iš visų šonų vėrėsi milžiniški langai, į kranto pusę išėjo 
didžiulė medinė terasa. Prie namo stovėjo naujo modelio auto- 
mobilis, tamsiai žalias „Jeep Cherokee“. 

Vyriausiasis inspektorius plūsdamas prakaitu išlipo iš automo- 
bilio, išsitraukė pypkę ir neprisidegęs įsikišo tarp dantų. Pėsčias 
nuėjo iki mėlynai dažytų durų. Kaip kokioje Graikijoje, - pagal- 
vojo spausdamas skambutį. Jau seniai nebuvo išvažiavęs į užsienį. 
Girdėjo, kaip melodija nuaidi namo viduje. Palaukė. Nieko. Pa- 
skambino dar kartą. Palaukė. Ciulpė pypkės kotą. 

Nutarė apeiti aplink namą. Apačioje tyki jūra. Spiginanti sau- 
lė. Staiga ore pasigirdo šiurenimas. Prisidengęs ranka, pažvelgė į 
saulę. Iš dangaus pratrūko lyti tūkstančių juodų taškelių debesis. 
Šlykštoka. Knutas pažvelgęs žemyn suprato, kad krinta boružės. 
Pievelė priešais namą sumirgėjo nuo mažyčių dievo karvyčių taš- 


kuotais sparneliais. Atrodė, kad nutūptas kiekvienas žolės lapas. 

Kaip keista. Jis vėl pasižiūrėjo į saulę. Vabaliukai primena krin- 
tančias snaiges. Taip ir yra, boružėlės-snaigės. 

Jis užlipo ant medinės terasos priešais namą. Namas atrodė 
tuščias ir apleistas. Andersas dirstelėjo pro vieną vitrininį langą. 

— Kuo galiu padėti? 

Knutas vos neišdrėbė pypkės ant šviežiai impregnuotų terasos 
lentų. Kristianas Nordstriomas išlindo iš už namo kampo. 

— Sveiki, - tarė Knutas, tiesdamas ranką pasisveikinti. - Noriu 
su jumis pasikalbėti. 

— Gerai. Gal einam į vidų? 

Knutas nusekė aukštą vyrą į namą. Vestibiulyje buvo vėsu. 

— Ko nors išgersite? — pasiūlė Nordstriomas. 

— Stiklinę vandens. Lauke velniškai karšta. 

— Aš išgersiu ko nors stipriau. 

Kristianas Nordstriomas įsipylė Carlsberg Elepbant alaus, o 
inspektoriui padavė didelę taurę vandens su ledu. Susėdo į odos 
krėslus netoli vitrinos į pakrantę. Knutas išsitraukė apšiurusią už- 
rašų knygutę ir šratinuką. 

— Žinau, kad jau pasakojote anksčiau, bet kaip gerai pažinojo- 
te Heleną Hilerstriom? | 

— Gana gerai. Mes buvom pažįstami nuo paauglystės. Man 
Helena visad patiko. 

— Kiek laiko praleisdavote kartu? 

— Vidurinėje abu priklausėme paauglių grupei, kurie viską darė 
kartu mokykloje ir laisvalaikiu. Kai kurie iš vakarėlyje dalyvavu- 


sių draugų taip pat yra iš tos grupės. Kartu ruošdavome namų 

darbus, eidavome į kiną, susitikdavome po pamokų, šeštadienio 
ir sekmadienio vakarais. Sakyčiau, tais laikais kartu praleisdavo- 
me daug laiko. 

— Ar tarp jūsų su Helena be draugystės buvo dar kas nors? 

Kristianas atsakė greitai. Gal net per daug greitai, - pagalvojo 
Knutas. 

— Ne. Kaip jau sakiau, man ji atrodė graži, bet tarp mūsų nieko 
nebuvo. Kai aš neturėdavau poros, ji su kuo nors susitikinėdavo, 
arba atvirkščiai. Niekada vienu metu nebuvome vieniši. 

— Kąjai jautėte? 

Kristianas prieš atsakydamas pasižiūrėjo inspektoriui tiesiai į 
akis. Balse buvo justi akivaizdus susierzinimas. 

— Jau sakiau. Man ji atrodė puiki. Graži mergina, bet man nie- 
ko ypatingo nereiškė. 

Knutas nutarė keisti taktiką. 

— Ką žinote apie ankstesnius jos vaikinus ? 

— O, tikrai ne kažin ką. Per tuos metus ji daugybę jų turėjo. 
Helena visad su kuo nors susitikinėdavo. Dažniausiai ne ilgiau 
kaip du tris mėnesius. Su kuo nors iš mokyklos, kartais susipažin- 
davo kur nors kitur. Su vaikinais, iš žemyno atvykdavusiais į Go- 
tlandą vasaroti. Užmegzdavo romaną kelioms savaitėms, o paskui 
iškeisdavo į kitą. Paprastai santykiai nutrūkdavo jos iniciatyva. 
Manau, ji sudaužė nemažai širdžių. 

Knutas Kristiano balse pajuto kartėlį. 

— Paskui dar tas mokytojas, su kuriuo slapčia susitikinėjo. 


Knutas suraukė antakius. 

— Koks mokytojas? 

— Kūno kultūros. Kokia ten jo pavardė?.. Hagmanas. Giora- 
nas? Ne, Janas. Janas Hagmanas. Jis buvo vedęs, todėl apie tai 
daug kalbėta. 

— Kada tai nutiko? 

Kristianas susimąstė. 

— Galėtų būti antraisiais gimnazijos metais, nes pirmaisiais 
turėjome kitą mokytoją, vėliau išėjusį į pensiją. Mes su Helena 
buvome bendraklasiai, pasirinkome socialinių mokslų pakraipą. 

— Kiek laiko truko tie santykiai ? 

— Gerai nežinau, nors truko gana netrumpai. Mažiausiai pus- 
metį. Man atrodo, prasidėjo prieš Kalėdas, nes Helena papasa- 
kojo Emai, kad susitiks su juo per kalėdines atostogas. Ema, per 
vakarėlį padauginusi vyno, viską man išplepėjo. Nemanau, kad jai 
derėjo prasitarti, bet, kita vertus, tikriausiai bijojo dėl Helenos. 
Jos buvo geriausios draugės, juk žinote. Mokytojas buvo vedęs, 
turėjo vaikų, daug vyresnis. Prisimenu, kad prieš prasidedant va- 
saros atostogoms kartu važiavo į mokinių ekskursiją, į Srokhol- 
mą. Hagmanas su keliais kitais mokytojais važiavo kartu. Kažkas 
pastebėjo, kaip naktį Helena įsmuko į jo kambarį, ir išpasakojo 
kitiems mokytojams. Kai grįžome iš kelionės, apie juos pasipylė 
paskalos. Paskui prasidėjo vasara ir visi išvyko atostogauti. Vėliau 
bent jau aš nieko apie tai negirdėjau. Prasidėjus rudeniui, moky- 
tojas mūsų mokykloje nebedirbo. 

— Ar kada nors kalbėjotės su Helena apie jos santykius su tuo 


mokytoju? 

— Ne, nekalbėjau. Visi pastebėjome, kad jai buvo tikrai sunku. 
Prisimenu, kad vasarą su Helena nesusitikome, o kai po atosto- 
gų grįžo į mokyklą, atrodė numetusi kokius devynis kilogramus. 
Buvo išblyškusi ir vangi, o kiti atrodė sveiki ir įdegę. Esu tikras, 
kad visi tai prisimena, nes buvo visai nepanaši į save. 

— Kodėl anksčiau apie tai nepasakojote? 

— Nežinau. Nepagalvojau. Juk tai nutiko taip seniai. Daugiau 
kaip prieš penkiolika metų. 

— Ar įsivaizduojate, kas galėjo ją nužudyti? Gal po praėjusio 
pokalbio kilo kokių minčių? 


— Ne, - atsakė Kristianas. — Net neįsivaizduoju. 


Kristianas Nordstriomas palydėjo Knutą iki durų. Išėjęs iš vė- 
saus namo jis tarsi atsimušė į karščio sieną. Lauke gamta vilkėjo 
švelnios žalumos kostiumą. | 

Šviesią popietę grįžtant į Visbį Knuto galvoje sukosi įvairios 
mintys. Ką reiškia pasakojimas apie mokytoją? Kodėl niekas 
anksčiau apie tai nepasakojo, netgi geriausia draugė Ema. 


"Tai nutiko taip seniai. Bet vis dėlto... 


Pasiekęs policijos būstinę Knutas pajuto žvėrišką alkį. Neverta 
netgi galvoti apie vakarienę namuose. Gavęs šios naujos informa- 
cijos jis norėjo iškart sušaukti pasitarimą. Surinko namų numerį 
pranešti, kad grįš vėliau. 

Prie visko pripratusi žmona žinią sutiko ramiai. Metams bė- 


gant ji tiesiog atsisakė minties darbo dienomis sulaukti jo laiku 

ir kartu pavakarieniauti. Galbūt todėl mūsų santuoka tokia nusi- 
sekusi, - pagalvojo Knutas, lipdamas laiptais į kriminalinį skyrių. 
Tai, kad jie abu turi savo vaidmenis gyvenime ir nesitiki kartu 
praleisti kiekvienos sekundės, išties palengvina gyvenimą. 

Skyriuje buvę policininkai paskambino į piceriją ir užsakė 
maisto. Valgydamas Knutas perpasakojo pokalbį su Kristianu 
Nordstriomu ir apie Helenos Hilerstriom romaną su kūno kul- 
tūros mokytoju Janu Hagmanu. 

— Sakai, Hagmanas? - aiktelėjo Karina Jakobson. - Visai ne- 
seniai su juo kalbėjausi. Mes lankėmės jo name Griotlingbu. - Ji 
pasisuko į Tomą Vitbergą. - Prisimeni? Jo žmona nusižudė. 

— A,tikrai. Tai nutiko prieš kelis mėnesius. Pasikorė. "Tas vyru- 
kas atrodė keistas. Intravertas, sunkiai bendraujantis. Prisimeni, 
mums pasirodė keista, kad neatrodė nusiminęs ir netgi nustebęs, 
jog Žmona atėmė sau gyvybę, - atsiliepė Vitbergas. 

— Aišku, mes atlikome tyrimą, - tęsė Jakobson. — Viskas liu- 
dijo apie savižudybę, o kai gavome skrodimo rezultatus, versija 
pasitvirtino. Ji pasikorė sodyboje esančioje daržinėje. 

— Reikia jį patikrinti, - tarė Knutas. 

— Bet kodėl Hagmanas turėtų būti susijęs su šiomis žmogžu- 
dystėmis? — nusistebėjo Vitbergas. - Romanas buvo prieš dvi- 
dešimt metų. Nesuprantu, kam gaišti laiką tokiai senai istorijai. 
Draugystė su gimnazijos mokytoju? Helena nužudyta trisdešimt 
penkerių, dėl Dievo meilės. 

— Sutinku, kad per toli siekiam, - pritarė Norbis. 

— Gali būti, bet vis vien manau, kad verta pakalbinti Hagma- 


ną, - atsakė Knutas. — Kaip galvoji, Karina? 

— Taip, žinoma. Neturime už ko konkrečiai užsikabinti. Nors 
keista, kad nė vienas iš žmonių, su kuriais kalbėjomės, neužsimi- 
nė apie tą kūno kultūros mokytoją. Kodėl Kristianas Nordstrio- 
mas sugalvojo prisiminti jį būtent dabar? 

— Sakė, kad tiesiog nešovė galvon, - atsakė Knutas. - Senas 
įvykis. Ir daugiau niekas iš likusių apie jį neužsiminė. - Jis nustū- 
mė į šoną savo picos dėžę. 

— Jeigu grįžtume į dabartį, ar apie aukas žinoma kas nors nau- 
jo? - paklausė Jakobson. 

— Na, taip, grupė, analizuojanti jų gyvenimą, sunkiai dirba. 
Kilgardas iš Nacionalinės kriminalinės policijos pakeliui čionai. 
Kai paskambinau, jis miegojo, — tarė Knutas. - Pokaičio snaudu- 
liukas, kaip pats pavadino. 

Norbis užvertė akis. 

— Taip, kurgi ne. Džiaugiuosi, kad kai kurie žmonės randa lai- 
ko pailsėti. 

Murmesį nutraukė durų virstelėjimas. 

Stambus, didelis Kilgardo kūnas užstojo visą tarpdurį. 

— Ei, persiprašau, kad vėluoju. - Jis godžiai nužvelgė picų dė- 
žes. —- Man ko nors liko? 

— Štai, imk mano. Nesuvalgau visos, - Jakobson pastūmė jam 
savo dėžę. 

— Ačiū, - sukdamas viską, kas liko, į ritinėlį padėkojo ir atsi- 
kando. — Gera, - išspaudė kramtydamas. Kiti nutilo ir susižavėję 
jį stebėjo. Kurį laiką netgi pamiršo, ko buvo susirinkę. 


— Artune ką tik po vakarienės? - paklausė Knutas. 

— Žinoma, bet picos kąsnelis visada ne pro šalį, - sukikeno 
Kilgardas, prieš kąsdamas antrą kąsnį. — Tai kur baigėte? Papasa- 
kokite man tą istoriją su mokytoju. 

Knutas dar kartą perpasakojo savo pokalbį su Kristianu 
Nordstriomu. 

— Hm. Aišku. Kaip tik dabar analizuojame abiejų moterų gy- 
venimus, kol kas tokia istorija neiškilo, — tarė Kilgardas. - Kad 
ji turėjo daug romanų, teisybė, bet ne su mokytojais, kiek žinau. 
Spėju, kad viskas vyko gerokai anksčiau, gimnazijoje? 

— Taip. Jie pradėjo romaną rudens semestre, antraisiais He- 
lenos mokslo metais. Pasak Nordstriomo, jie kūrė planus susi- 
tikinėti kalėdinių atostogų metu. Santykiai tęsėsi visą pavasarį, 
baigėsi tik kažkuriuo metu vasarą. Mokytojas Janas Hagmanas 
buvo vedęs, turėjo vaikų ir, matyt, nutarė likti sa žmona. Atėjus 
rudeniui, jis persikėlė mokyti į kitą mokyklą. 

— Kas žino, ar jis tebegyvena saloje? Tas mokytojas, turiu gal- 
voje? — paklausė Kilgardas, rentgeno žvilgsniu tirdamas kitas 
picų dėžes ant stalo. Gal kur liko koks kraštelis. 

— "Taip, jis gyvena pietinėje Gotlando dalyje. Jakobson su 
Vitbergu lankėsi pas jį prieš kelis mėnesius, kadangi nusižudė jo 
žmona. 

— Tikrai? — pakėlė antakius Kilgardas. — Vadinasi, tas vyrukas 
našlys. Kokio jis amžiaus? 

— Hagmanui galėjo būti kiek daugiau nei keturiasdešimt, tai 
reiškia, kad jis buvo daugiau nei dvigubai vyresnis už Heleną. 


Šiandien jam turėtų būti apie šešiasdešimt. 

Vakaro saulė liejosi virš virtuvės suolų, sužibdama auksu vaikų 
plaukuose. Ema pasilenkė prie Filipo ir sa malonumu įtraukė jo 
kvapo. Minkšti sūnaus plaukučiai kuteno nosį. 

— Mmmm, kaip tu kvepi. Mamos saldainiukas, - meiliai kal- 
bino ji, paskui palinko prie dukters. Saros plaukai buvo tankesni 
ir tamsesni. Ji ir vėl giliai įkvėpė. Nosį vėl pakuteno. 

— Mmmum, - pakartojo ji. - Kaip tu gardžiai kvepi, mieloji. — 
Ji paglostė dukrai galvelę. - Mano mylimukai, abudu. 

Ema sėdėjo šalia jų prie spintelių didelės atviros virtuvės vidu- 
ryje. Ši vieta jai buvo jaukiausia visame name. Juodu su Ule patys 
viską pasidarė. Grindys buvo išklotos klinkerio plytelėmis, siena 
virš kriauklės išklijuota gražiomis plytelėmis, o virš didelės virtu- 
vinės salos, virš kaitlentės, kabojo gartraukis. Emai patikdavo sto- 
vėti ten ir gaminti valgyti. Tuo pat metu ji galėjo mėgautis vaizdu 
į sodą. Virtuvės saloje užteko vietos net keturioms kėdėms, ant 
kurių buvo galima greitai papusryčiauti ar su draugais pagurkš- 
noti gėrimų prieš vakarienę. Palipus porą laiptelių žemiau buvo 
valgomasis su alyvuotos pušies grindimis, storomis sijomis lubo- 
se ir didžiuliu senoviniu stalu. Į visas puses atsiveriantys langai 
lėmė, kad kambariniai augalai klestėjo ir mėgavosi erdve kaip ir 
pati šeimininkė. 

Vaikai, užsirangę ant aukštų baro kėdžių, gėrė šokoladinį pie- 
ną ir kimšo šiltas cinamonines bandeles. Tai buvo kompensacija 
už akis griaužusį šampūną ir vandenį, kuris buvo tai per šaltas, tai 


per karštas, kai duše maudė mama. Ema stebėjo juos valgančius. 

Septynerių Sara ką tik baigė pirmąją klasę. Linksma, populiari, 
gera mokinė, tamsiaakė ir raudonskruostė. Viskas kol kas gerai, - 
mąstė ji su dėkingumu. Jos akys nukrypo į Filipą, šešerių metų 
sūnų. Baltapūkis, šviesaus gymio, mėlynų akių, su duobutėmis 
skruostuose, geraširdis, bet triukšmadarys. Vos kiek daugiau nei 
metų skirtumas. Dabar ji džiaugėsi, nors pradžia su kūdikiais ant 
abiejų rankų buvo nelengva. Gimus Filipui, Sara dar nemokė- 
jo vaikščioti, o Ema dar buvo nebaigusi mokslų. Ji uoliai dirbo 
paskutiniaisiais metais mokytojų koledže su vienu kūdikiu prie 
krūties, o kitu — pilve. Dabar negalėjo suprasti, kaip jai pavyko, 
bet viskas išdegė, žinoma, Ulei padedant. Tuo metu jis taip pat 
buvo paskutiniame kurse, rašė magistro darbą iš ekonomikos, to- 
dėl jie paeiliui prižiūrėdavo mažylę ir mokydavosi. Kančia buvo 
derinti vaikus, mažas pajamas ir sunkius mokslus. Tada jie gyve- 
no mažame nuomojamame butuke Stokholme. Ema nusišypsojo 
prisiminusi, kaip tampydavo dvigubą vaikišką vežimėlį, pirkdavo 
sumaigytus pomidorus pigioje Rž2ž parduotuvėje ir kaip naudo- 
jo merlinius vystyklus su lipniąja juosta. Taip jie taupė pinigus ir 
saugojo aplinką. Vakare Ulė sėdėdavo ir lankstydavo palutes, žiū- 
rėdamas žinias per televizorių, o ji žindydavo kūdikį. Kaip tada 
buvo sunku, nors tuo metu jų meilė žydėjo, jie dalijosi ir džiaugs- 
mais, ir vargais. 

Tada Ema galvojo, kad juodu amžinai liks kartu, tačiau dabar 


nebebuvo tokia tikra. 


Sara saldžiai nusižiovavo. Aštuonios valandos. Metas į lovą. 


Kai vaikai išsivalė dantukus, Ema paskaitė jiems trumpą pasakai- 

tę ir išbučiavo linkėdama labos nakties. Tada prisėdo ant sofos 
svetainėje. Ji nesivargino įjungti televizorių, tiesiog žiūrėjo pro 
langą. Saulė vis dar aukštai danguje. Keista, kaip keičiasi žmogaus 
požiūris su saule, - galvojo. Dabar, kai sodas maudosi šviesoje, at- 
rodo absurdiška guldyti vaikus miegoti. Gruodį jau ketvirtą po- 
piet atrodo metas miegeliui. 

Ema įsipylė sau kavos ir susisuko sofos kamputyje. Mintimis 
sugrįžo į praeitį. 

Žinoma, tarp jų su Ule ilgą laiką viskas buvo gerai. Kai vaikai 
buvo mažiukai, ji skrupulingai rūpinosi, kad jie jaukiai pavaka- 
rieniautų penktadienio vakarais, nors kūdikiai verkšlendavo arba 
reikėdavo keisti palutes. Ne kartą vakare prie stalo su uždegromis 
žvakėmis vienas migdydavo glėbyje kūdikį, o kitas skubiai valgy- 
davo, kol maistas neataušo. Bet pasitaikydavo, ir kad viskas pavyk- 
davo, tos akimirkos neįkainojamos, - galvojo ji. 

Vienas kito vien todėl, kad susilaukė vaikų, jie nepamiršo. Šią 
klaidą daro daug jų draugų, o vėliau nutaria skirtis. Bet Emai ir 
Ulei buvo smagu, abu juokaudavo ir krėsdavo pokštus, bent jau 
pirmuosius kelerius metus. Tada Ulė dažnai dovanodavo jai gėlių 
ir sakydavo, kokia ji graži. Niekas kitas nesuteikė jai tokio pil- 
natvės jausmo. Net ir kai priaugo beveik dvidešimt devynis ki- 
logramus laukdamasi pirmojo kūdikio, susižavėjęs žiūrėdavo į ją 
nuogą ir sakydavo: „Brangioji, tu taip seksualiai atrodai“ 

Ema juo tikėjo. Eidama per miestą jausdavosi be galo graži, kol 
nepagaudavo savo atvaizdo parduotuvės vitrinoje ir nesuprasda- 


vo, kad yra triskart storesnė už savo vyrą. 

Jie labai ilgai rūpestingai saugojo savo meilę. Tačiau pastarieji 
dveji metai buvo kitokie. Ji negalėjo pirštu bakstelėjusi parodyti, 
kada viskas pasikeitė, tiesiog pajautė, kad kažkas pasikeitė. 

Viskas prasidėjo nuo lovos. Seksas darėsi vis nuobodesnis ir 
nuspėjamas. Ulė darė, ką galėjo, bet jai būdavo vis sunkiau pa- 
justi tikrą aistrą. Aišku, jie dar mylėdavosi, bet vis rečiau ir re- 
čiau. Dažniausiai ji labiau troško apsivilkti minkštus naktinius ir 
skaityti gerą knygą iki akys pačios užsimerks. Giliai širdyje ėmė 
griaužti nepasitenkinimas. Ar kada nors grįš jų ankstesnis seksu- 
alinis gyvenimas? Ema labai abejojo. 

Pasikeitė ir kiti dalykai. Pastaruoju metu Ulė įjunko dirbti 
kaip arklys visą savaitę. Jis, atrodo, nebegalvojo, ką smagaus abu 
galėtų nuveikti kartu. Jeigu išeidavo kur nors pavalgyti ar į kiną, 
išvyką organizuodavo ji. Ulė mėgavosi namais. Tulpių puokštės ir 
mieli komplimentai taip pat tapo reti. Tai buvo didelė permaina 
lyginant su pirmaisiais metais. 

Ema vėl pažvelgė pro langą. Ulė išvykęs į konferenciją žemyne. 
Jo nebus tris dienas. Šiandien skambino du kartus, atrodė sune- 
rimęs. Klausė, kaip ji jaučiasi. Aišku, Emai buvo malonus vyro 
rūpestis, bet šiuo metu ji troško tik ramybės. 

Mintys nuskriejo pas Johaną. Daugiau susitikinėti su juo ne- 
gali. Tai neįmanoma. Viskas ir taip nuėjo per toli. Bet kokius 
jausmus jis pažadino! Jau buvo pamiršusi, kad galima jausti to- 
kią laukinę aistrą. Ir kažkodėl ji atrodė visiškai teisėta. Tarsi Ema 
būtų sutverta taip jaustis ir visas jos kūnas trokštų taip degti. Jo- 
hanas leido jai vėl pasijusti gyvai, pilnakraujei. 

Realybė buvo skaudi. 


Antradienis, birželio 19-oji 


Knutas, uždusęs nuo skubėjimo ir pavėlavęs penkiolika minu- 
čių, įžengė į konferencijų salę ir greitai pasisveikino su kolegomis. 
Šįryt jis pramiegojo. Pažadino tik Kolgardo skambutis. 

Skubiai atsisėdęs ant kėdės vos neapvertė kavos puodelio, pa- 
statyto priešais jį ant stalo. 

— Taigi, ką išsiaiškinote apie Hagmaną? 

Kilgardas sėdėjo viename stalo gale su puodeliu kavos ir mil- 
žinišku sūrio sumuštiniu per mažoje lėkštutėje. Knutas negalėda- 
mas patikėti spoksojo į sumuštinį ir mąstė, kad vyrukas pamiršo 
perpjauti bandelę pusiau. 

— Na, mes šį tą atkapstėme, - atkandęs nemažą kąsnį ir garsiai 
nuplovęs jį kava tarė Kilgardas. — Jis dirbo Savės gimnazijoje iki 
1983 metų pavasario semestro. Paskui, pasak direktoriaus, tebe- 
dirbančio ten, išėjo savo noru. Mums tai buvo laimingas lūžis, 
su pasitenkinimu reziumavo Kilgardas ir vėl kibo į maistą. 

Susirinkusieji kambaryje nekantriai laukė, kol jis sužiaumos ir 


nuris. 

— Žinia, kad jis turi romaną su mokine, greitai pasklido, tad 
Hagmanui tapo riesta. Žmonėms, aišku, liežuvių neužriši. Kaip 
jau žinote, Janas buvo vedęs, turėjo du vaikus. Jis susirado dar- 
bą kitoje mokykloje ir persikraustė su visa šeima į Griotlingbu, į 
Gotlando pietus, - paaiškino Kilgardas, lyg pamiršęs, kad iš visų 
susirinkusių tik jis nėra gotlandietis. 

Inspektorius dirstelėjo į savo užrašus. 

— Jis mokytojavo Ejos mokykloje, netoli Burgsvyko. Hagma- 
nas dirbo ten iki išankstinės pensijos, į kurią išėjo prieš dvejus 
metus. 

— Ar Hagmanas figūruoja policijos duomenų bazėje? — pasi- 
domėjo Knutas. 

— Ne, netgi neturi baudų už greičio viršijimą, - atsakė Kilgar- 
das. — Bet jis iš tikro turėjo romaną su Helena Hilerstriom. Di- 
rektorius tai patvirtino. Visi mokytojai apie tai žinojo. Hagma- 
nas išėjo pats, mokyklai nespėjus imtis prieš jį priemonių. 

Kilgardas atsilošė su sumuštiniu rankoje ir klausiamai apsidai- 
rė. 

— Tuoj pat važiuojam su juo pasikalbėti, - pasiūlė Knutas. — 
Karina, norėčiau, kad vyktum su manim. Tinka? 

— Žinoma. 

— Ar neprieštarausite, jeigu ir aš važiuosiu? —- paklausė Kilgar- 
das. 


— Ne, žinoma, - nustebo Knutas. — Mielai prašom. 


Johanas su Peteriu baigė rengti gana ilgą reportažą apie nuo- 


taiką saloje po paskutinės žmogžudystės. Jie gavo kelis gerus in- 

terviu: nervingos mamos, restorano savininko, kuris jau pastebė- 
jo verslo smukimą, ir kelių jaunų merginų, vakare bijančių išeiti 
iš namų. Tačiau net ir tai nenudžiugino redaktoriaus. To Makso 
Grentorso. Jo niekas niekada nedžiugina, jeigu nebūna tokio for- 
mato, kokį pats būtų suteikęs. Šuzsmukis, — širdo Johanas. Gerai 
dar, kad leido pasilikti kelias dienas, nors nieko nevyko. Reikia 
nuveikti daug dalykų. Johanas sutarė rytoj paimti interviu iš vy- 
riausiojo inspektoriaus Anderso Knuto siekdamas išsiaiškinti pa- 
skutines nužudymų tyrimo naujienas. 

Likęs saloje Johanas turėjo daugiau šansų susitikti su Ema. 
Tiksliau tariant, jeigu ji norėtų su juo susitikti. Johanas nuogąsta- 
vo, kad paskubėjęs ją bus išgąsdinęs. Be to, graužė kaltės jausmas. 
Ji, šiaip ar taip, ištekėjusi. Nepaisant to, praktiškai vien apie ją 
tegalvojo, net garsiai tarė jos vardą. Ema. Ema Vinarvė. Jo lūpose 
tas vardas skambėjo labai gražiai. Jis privalo dar kartą su ja pasi- 
matyti. Bent kartelį. 

Johanas nutarė pamėginti. Galbūt ji namie, o vyro nėra. Ema 
atsiliepė po pirmo signalo, uždususi. 

— Labas, čia aš, Johanas. 

Pauzelė. 

— Labas. 

— Ar tu viena? 

— Ne, su vaikais. Ir anyta. 

Šūdas. 

— Ar galėtume susitikti ? 

— Nežinau. Kada? 


— Dabar. 

Ji nusijuokė. 

— Tu išprotėjai. 

— Ar tavo anyta girdi, ką kalbi? 

— Ne, jie lauke. 

— Turiu tave pamatyti. Ar tu nenori susitikti sa manim? 

— Noriu, bet negaliu. Tai beprotybė. 

— Kam rūpi, kad beprotybė. Tai likimas. 

— Iš kur žinai, kad jaučiu tą patį? 

— Nežinau, bet viliuosi. 

— O Dieve, aš tikrai nežinau. 

— Prašau. Ar negali pabėgti? 

— Palauk minutėlę. 

Jis girdėjo, kaip Ema padeda ragelį ir nueina. Tai užtruko maž- 
daug minutę. Gal dvi. Jis sulaikė kvapą. Grįžusi pakėlė ragelį. 

— Gerai, galiu. 

— Tave paimti? 

— Ne, ne. Aš nuvažiuosiu į miestą. Kur susitinkame? 

— Lauksiu automobilių stovėjimo aikštelėje prie Didžiosios 
aikštės. Po valandos? 


— Gerai. 


Nesuprantu, ką darau, - dėdama ragelį galvojo Ema. — Aš vi- 
sai išprotėjau. Bet šiuo metu jai ir nerūpėjo. Viskas pavyko len- 
gviau, nei tikėjosi. Pasakė anytai, kad vienai draugei depresija, 
negali liautis verkusi, todėl turi nedelsdama ją aplankyti. „Viskas 


gerai“, - patikino ją anyta. Ji pasirūpins vaikais ir iškeps pietums 

blynų. Aišku, kad Ema turinti nuvažiuoti. Anyta pasisiūlė likti 
visą vakarą ir netgi per naktį, jeigu reikės. Ulė grįš namo tik kitą 
dieną. 

Ema puolė praustis po dušu. Jie kepė lauke visą dieną, todėl 
jautėsi suprakaitavusi, paaiškino jausdama, kaip galvoje mirksi 
avarinis signalas. Ji išsitrinko plaukus, į odą įtrynė kvapaus losjo- 
no, iš nekantravimo plakančia širdimi keliais lašais pasikvėpino. 
Nieko nelaukusi užsisegė geriausią liemenėlę, palaidinę ir sijoną. 
Pakštelėjo vaikus ir atsisveikino. Giliai įkvėpusi pažadėjo vėliau 
paskambinti. Sėsdama pric vairo pajuto, kad vėl muša prakaitas. 

Išvažiuodama į Visbio kelią visu garsu įjungė automobilio ra- 
diją ir nuleido langą. Leidosi glamonėjama vasaros pradžios vėjo, 
troško, kad jis ištrauktų kaltės jausmą pro langą. 

Įriedėjusi į tuščią automobilių aikštelę, pastebėjo Johaną, sto- 
vintį prie valstybinės alkoholio parduotuvės. Jis vilkėjo džinsais ir 
juodais marškinėliais. Galva pašiaušta. 

Tai, kas nutiko vėliau, atrodė visiškai natūralu. Jiems nereikėjo 
net kalbėtis. Tiesiog ėjo gatve, o kojos pačios nunešė į viešbutį, 
kur Johanas buvo apsistojęs, lyg tai būtų savaime suprantama. Per 
vestibiulį, laiptais į viršų, pro duris — ir jie viduje. Pirmą kartą 
vieni privačioje erdvėje. Jie nebuvo ištarę vienas kitam nė žodžio. 
Johanas apkabino ją, vos tik uždarė duris. Ir užrakino, - pastebėjo 


Ema. 


Knutas lėkė į Siudretą. Karina Jakobson ir Martinas Kilgar- 


das sėdėjo automobilio gale. Jie nutarė pasirinkti 142 apygardos 

plentą, kuris kirto salą per patį centrą, ėjo pro Trekumlą, Valą ir 
Hejdą, paskui skersai Lojstos viržynus, kur beveik laisvai ganosi 
Gotlando poniai. Jakobson, jaunystėje dirbusi gide, pasakojo Kil- 
gardui apie ponius, kitaip dar vadinamus „miško avinais“. 

— Matėte ženklą „Ponių parkas“? Jeigu važiuosite ta kryptimi 
kelis kilometrus, pasieksite Lojstos regioną, skirtą poniams. Jie 
laksto bandomis laisvėje visus metus bet kokiu oru. Yra vienas 
eržilas ir apie penkias dešimtis kumelių. Eržilas lieka metus ar 
dvejus, priklausomai nuo to, kiek patelių sugeba apvaisinti. Kie- 
kvienais metais gimsta maždaug trisdešimt kumeliukų. 

— Iš kur jie prasimano maisto? — paklausė Kilgardas, akies 
kampeliu stebėdamas mašinyčių formos guminukų maišelį. Jis 
mėgino gražiai jį praplėšti. Galiausiai pasidavė ir nuplėšė kampą 
dantimis. 

— Žiemą atveža šieno, o šiaip jie ėda žolę ir viską, ką gali pa- 
siūlyti miškas. Porą kartų per metus nuvežami pas veterinarą 
patikrinti kanopas, banda kasmet birželį sugenama ponių varžy- 
boms. 

— Koks tikslas laikyti ponius, jeigu jie visą laiką laksto po lau- 
kus? 

— Siekiant išsaugoti veislę. Gotlando ponis yra vienintelė li- 
kusi vietinė Švedijos ponių veislė. Jų kilmė siekia akmens amžių. 
Dvidešimtojo amžiaus pradžioje jiems buvo kilusi grėsmė visai iš- 
nykti, bet tada žmonės vėl ėmė ponius auginti, ir dabar jų skaičius 
išaugo. Šiandien Gotlande yra pora tūkstančių ponių, dar mažiau- 


siai penki tūkstančiai gyvena Švedijoje. Jie labai populiarūs kaip 

kinkomieji arkliai, nes yra nedideli, vos metro dvidešimt dviejų 
ties petimi: idealiai tinka vaikams, ypač dėl savo temperamento. 
Gotlandukai yra švelnūs, darbštūs ir labai ištvermingi arkliai. Jie 
taip pat labai tinka žirgų lenktynėms. Mano brolis turi čia arklių. 
Atėjus varžybų metui, paprastai važiuoju su juo. Susirenkame 
anksti ryte, maždaug trisdešimties grupė, ir padedame suvaryti 
ponius. Nuostabi patirtis, - nostalgiškai baigė Jakobson. 

Važiuodami mašina jie plepėjo toliau. Kilgardas pasiūlė savo 
guminukų, nors daugumą mašinyčių jau pats nugurgė. Jakob- 
son vertino kolegos iš Stokholmo patirtį ir gerą humoro jausmą. 
Susižavėjimą kėlė ir mažų mažiausiai įdomūs Kilgardo valgymo 
įpročiai. Atrodė, kad jis visą laiką kramto, nesvarbu, kuriuo pa- 
ros metu. Paprastai, jei burnoje nieko neturėdavo, buvo pakeliui 
valgyti arba ką tik pavalgęs. Nepaisant to, viršsvorio neturėjo. At- 
rodė kresnokas ir tiek. 

Knutas nebuvo nusistatęs prieš Kilgardą, bet tas žmogus pra- 
dėjo jį erzinti. Toks bendraujantis ir malonus, kad policijos sky- 
riuje tarp jo darbuotojų greitai išpopuliarėjo. Aišku, tai gerai, bet 
atvykėlis per daug sau leidžia. Kilgardas apie viską turėjo savo 
nuomonę, mėgino kištis į Knuto vadovaujamo tyrimo organiza- 
vimą. Vyriausiasis inspektorius pastebėjo, kaip jo kolega mėgina 
slapta sukritikuoti ar pakišti savo požiūrį. Nors nieku gyvu ne- 
būtų pripažinęs, atvykėlis demonstravo savo pranašumą. Policija 
Stokholme veikiausiai mano, kad dirbti pareigūnu Gotlande yra 
žingsnelis atgal. Ar ten kas nors apskritai vyksta? Iš tikro, daugu- 


mą nusikaltimų saloje sudaro įsilaužimai ir girtų muštynės, ne- 

palyginsi su sudėtingais Stokholmo nusikaltimais. Todėl kiekvie- 
nas, dirbantis Nacionalinėje kriminalinėje policijoje, žinoma, 
yra geresnis ir labiau patyręs pareigūnas. Tam tikro pasipūtimo 
Kilgardui niekaip nepavyko nuslėpti, nors labai stengėsi su visais 
bičiuliautis. Normaliomis aplinkybėmis Knutas nelaikė savęs la- 
bai įtakingu, tačiau dabar pajuto kovos dėl teritorijos požymius ir 
tuo visai neapsidžiaugė. Jis nutarė pakilti aukščiau visų ambicijų, 
laikytis teigiamo požiūrio į vyresnį kolegą, nors tai ir ne visada 
buvo lengva. Ypač, kai tas tipas taip atkakliai visą laiką gromu- 
liuoja. Ir kodėl jis sėdosi su Karina į galinę sėdynę? Toks dram- 
blys turėtų sėdėti priekyje. Atrodo, jiems ten gale smagu. Apie ką 
jie ten kuždasi? Knutas suirzo. Mintis nutraukė Kilgardas, atkiš- 
damas maišelį su trimis apgailėtinomis mašinėlėmis dugne. 


— Nori? 


Kelias skrodė salą ties viduriu. Pro šalį lėkė ūkininkų sody- 
bos su baltų galvijų ir juodų avių pilnomis ganyklomis. Viename 
kieme trys vyrai vaikėsi didžiulę kiaulę, veikiausiai pasprukusią 
iš gardo. Jie pravažiavo Hemsę, Alvą ir galop Griotlingbu Sun- 
dretos centre, paskui įsuko į kelią, einantį jūros ir Griotlingbu 
iškyšulio link. 

Automobilyje pasitarė, kokios taktikos imtis atvykus. Ką jie 
žino apie Janą Hagmaną? Iš tikrųjų, labai nedaug. Jis anksčiau 
laiko išėjo į pensiją, prieš kelis mėnesius tapo našlys. Turi du su- 
augusius vaikus. Ir domėjosi jaunomis mergaitėmis, bent jau ka- 


daise. 

— Ar turėjo problemų su kitomis mokinėmis? — paklausė Ja- 
kobson. 


— Ne, kiek žinome, bet galėjo turėti, - atsakė Kilgardas. 


Plikame Griotlingbu iškyšulio kraštovaizdyje dominavo ke- 
turios didelės vėjo elektrinės. Palei kelią, išvedantį tiesiai į jūrą, 
ėjo žemos akmenų tvorelės. Tarp dygių kadugių ir vėjo nulenktų 
nykštukinių pušaičių, tarp milžiniškų riedulių kiaurus metus ga- 
nėsi ypatingos Gotlando veislės avys: tankiakailės, lenktais ragais. 
Hagmano ūkis buvo pačioje kelio pabaigoje, iš jo vėrėsi vaizdas 
per Gansvikeną. Nesunku rasti, nes čia buvo tik keli namai. Kelią 
rodė Jakobson, kadangi jau lankėsi čia anksčiau. 


Jie atvažiavo neperspėję. 


Ant pašto dėžutės buvo užrašyta: HAGMANAI. Jie sustojo 
kieme ir išlipo. Priešais stovėjo apšepęs baltai dažytas medinis 
namas pilkais apvadais ir kampiniais stulpais. Kadaise buvęs nea- 
bejotinai gražus statinys prašėsi dažų. 

Netoliese riogsojo didelė daržinė, grasinanti bet kurią minutę 
sugriūti. Štai kur pasikorė jo žmona, - pagalvojo Knutas. 

Artindamiesi prie namo, pastebėjo judesį už užuolaidų viena- 
me antro aukšto langų. Jie užlipo sutrešusiais verandos laipteliais 
ir pasibeldė. Durų skambučio tiesiog nebuvo. Tik po trečio pasi- 
beldimo durys pagaliau atsivėrė. 

Už jų stovėjo per daug jaunas, kad būtų Janas Hagmanas, vy- 
ras. Jis klausiamai į juos pažiūrėjo. 


— Kuo galiu padėti? 

Knutas prisistatė. 

— Mes ieškome Jano Hagmano, - tarė jis. 

Draugišką vyro išraišką pakeitė nerimas. 

— Kas negerai? 

— Nieko rimto, - raminamu tonu atsiliepė inspektorius. - Tie- 
siog norime užduoti jam kelis klausimus. 

— Ar tai susiję su mama? Aš Jensas Hagmanas. Jano sūnus. 

— Ne. Tai visai dėl ko kito, - patikino jį Knutas 

— Aišku. Na, Janas kapoja malkas. Minutėlę palaukite. — Jis 
apsisuko ir išsitraukė porą medinių klumpių. — Eikite sa manim. 
Jis ten. 

Eidami aplink namą girdėjo ritmišką kirvio pokšėjimą. Vyras, 
kurio ieškojo, stovėjo palinkęs virš trinkos ir atrodė nepaprastai 
susikaupęs. Jis pakėlė kirvį ir nuleido. Ašmenys perskrodė pliaus- 
ką perpus, medgaliai nukrito ant žemės. Tanki ševeliūra dirbant 
užkrito vyrui ant veido. Jis vilkėjo šortais ir medvilniniais marški- 
nėliais. Gauruotos kojos jau buvo smarkiai įdegusios. Kai mostel- 
davo kirviu, išsipūsdavo rankų raumenys. Ant marškinėlių tam- 
savo didelės prakaito dėmės, 

— Janai! Policija. Nori su tavim pasikalbėti, - šūktelėjo sūnus. 

Knutas suraukė antakius galvodamas, kad keista girdėti sūnų 
atkakliai vadinant tėvą vardu. 

Janas Hagmanas nuleidęs kirvį padėjo jį į šalį. 

— Ko norite? Policija jau čia lankėsi, - suniurzgė jis. 

— Mes ne dėl jūsų žmonos mirties. Dėl ko kito, - atsakė vy- 
riausiasis inspektorius. — Ar galim užeiti vidun? 


Aukštas vyras tylėdamas nudelbė juos. 

— Leiskime, - paragino sūnus. — Aš paruošiu kavos. 

Visi nuėjo į namą. Knutas su Jakobson atsisėdo ant sofos, o 
Kilgardas prasmego fotelyje. Tylėdami sėdėjo ir dairėsi. Niūrus 
niūraus namo kambarys. Ant grindų tamsiai ruda kiliminė dan- 
ga. Sienos išklijuotos tamsiai žaliais tapetais. Ant trijų prikabinėta 
paveikslų, daugiausia gyvūnų gamtos fone: elnias sniege, baltieji 
tetervinai sniege, briedis ir kiškiai sniege. Nė vienas iš pareigūnų 
nesijautė meno žinovas, bet suprato, kad darbai anaiptol nesie- 
kia Bruno Liljeforso* lygio. Ketvirta siena buvo skirta visokiausio 
tipo ginklams. Karina Jakobson su siaubu pastebėjo žalios ilgauo- 
degės papūgos iškamšą ant daikto, primenančio rankų darbo de- 


koratyvinę nėrinių lėlę. 


Namas buvo tylus, slegiantis, atrodė, kad sienos dūsauja. Sun- 
kios užuolaidos, surištos įmantriomis juostomis, užstojo visą švie- 
są, sklindančią pro langus. Tamsūs, nedailūs baldai buvo matę ir 
geresnių laikų. 

Kai Knutas pradėjo spėlioti, kaip pakils iš išduobtos sofos ne- 
paprašęs paduoti rankos, kambaryje pasirodė Janas Hagmanas. 
Jis persirengė švarius marškinėlius, bet niūri veido išraiška nepa- 
sikeitė. Atsisėdo į fotelį prie lango. 

Knutas atsikrenkštė. 

— Mes čia ne dėl tragiškos jūsų žmonos mirties. Kche... Žino- 


ma, užjaučiame dėl netekties, — vėl užsikosėjęs pradėjo Knutas. 


* Bruno Andreas Liljefors (1860-1939) - švedų dailininkas, bene garsiausias ir 
įtakingiausias gamtos tapytojas XIX a. pab.-XX a. pr. 

Šeimininko žvilgsnis tapo atvirai priešiškas. 

— Mes čia dėl visai kito reikalo, — tęsė vyriausiasis inspekto- 
rius. — Spėju, kad girdėjote apie dvi Gotlande nužudytas moteris. 
Policija tiria aplinkybes, aiškinasi moterų gyvenimą. Išaiškėjo, 
kad devintojo dešimtmečio pradžioje, kai dirbote Savės moky- 
kloje, turėjote santykių su viena iš jų, Helena Hilerstriom. Ar tai 
tiesa? 

Slogi kambario atmosfera dar labiau sutirštėjo. Hagmano iš- 
raiška nepasikeitė. 

Stojo ilga pauzė. Kilgardas prakaitavo ir malėsi girgždančiame 
fotelyje. Knutas laukė nenuleisdamas žvilgsnio nuo Hagmano 
veido. 

Jakobson troško stiklinės vandens. Kai su kavos padėklu kam- 
baryje pasirodė sūnus, atrodė, kad kažkas pravėrė langą. 

— Pamaniau, gal norėsite kavos, - nenatūraliai ištarė ir padėjo 
ant stalo padėklą su puodeliais ir pirktinių sausainių su džemu 
lėkšte. 

— Ačiū, — vienu metu sumurmėjo pareigūnai, kurį laiką, kol 
dalijosi kava, įtampą atleido porceliano dzingsėjimas. 

— Dabar palik mus, - griežtai įsakė tėvas. - Ir uždaryk duris. 

— Gerai, - neprieštaravo sūnus ir išėjo iš kambario. 

— "Tai kaip ten buvo su Helena Hilerstriom? — užsidarius du- 
rims dar kartą paklausė Knutas. 

— Tai tiesa. Mes turėjome romaną. 

— Nuo ko viskas prasidėjo? 

— Ji buvo mano mokinė, per pamokas gerai sutarėme. Ji buvo 


tokia linksma ir... 

— Ir? 

— Na, dėl jos mokytojo darbas tapo smagesnis. 

— Kaip užsimezgė jūsų santykiai ? 

— Tai nutiko per mokyklos šokius rudenį. Antraisiais jos stu- 
dijų gimnazijoje metais. 1982-aisiais. 

— Kąjūs ten veikėte? 

— Buvau vienas iš mokytojų, paskirtų prižiūrėti renginį. 

— Kas nutiko tarp jūsų su Helena? 

— Tą vakarą po šokių tvarkėmės, Helena pasiliko padėti. Ji 
mėgo paplepėti, suprantate... - Hagmano balsas nutilo, išraiška 
sušvelnėjo. 

— Kas buvo toliau? 

— Po vakarėlio ją reikėjo pavėžėti, nes gyvenome toje pačioje 
miesto dalyje, tad aš ir pasisiūliau. Po to net pats nesuprantu, kas 
įvyko. Ji mane pabučiavo. Buvo jauna ir graži, o aš juk, pagaliau, 
tik vyras. 

— Kas įvyko vėliau? 

— Mes pradėjome slapčia susitikinėti. Buvau vedęs, turėjau 
vaikų. 

— Kaip dažnai susitikdavote? 

— Gana dažnai. 

— Kiek? 

— Gal du ar tris kartus per savaitę. 

— O kaip jūsų žmona? Ar ji ką nors pastebėjo? 

— Ne. Mes paprastai susitikdavome dieną, po pamokų. O 
mano vaikai jau buvo ne maži, galėjo patys savim pasirūpinti. 


— Kokia buvo jūsų santuoka? 

— Nieko gero. Visiškai mirusi. Dėl to ir nejaučiau kaltės. Bent 
jau dėl žmonos, turiu galvoje, - atsakė Hagmanas. 

— Kokia Helena buvo kaip žmogus? - pasidomėjo Kilgardas. 

— Ji buvo... Nežinau, ką turėčiau pasakyti, - dvejojo šeiminin- 
kas. — Ji buvo nuostabi. Jos dėka vėl pasijutau gyvas. 

— Kiek ilgai truko jūsų romanas? 

— Jis baigėsi vasaros atostogų pradžioje. 

Hagmanas pažvelgė į savo rankas. Karina Jakobson pastebėjo, 
kad jis beveik nesustodamas suka vieną apie kitą nykščius. Pri- 
siminė, kad ir praėjusį kartą, po žmonos mirties, elgėsi taip pat. 
Įsivaizduokite, dar yra taip darančių žmonių, - pagalvojo ji. 

— Pavasario pabaigoje, man regis, gegužę, klasė vyko į ekskur- 
siją Stokholme. Važiavo keli mokytojai. 

— Kas atsitiko? 

— Vieną vakarą po vakarienės mes su Helena pasielgėme neat- 
sargiai. Ji nuėjo į mano kambarį kartu su manimi. Ko gero, kažkas 
pamatė ir pasakė kitai mokytojai. Ta mokytoja papasakojo man, 
ką girdėjo. Man neliko nieko kito, tik prisipažinti. Ji pažadėjo 
nieko nesiimti , jeigu prisieksiu daugiau su Helena nesusitikinėti. 
Aš pažadėjau. 

— Kas nutiko vėliau? 

— Kai grįžome iš kelionės, nutraukiau su Helena ryšius. Ji ne- 
galėjo to suprasti. Neilgai trukus mes ir vėl susitikinėjome. Nieko 
negalėjau sau padaryti. Kartą vėlų vakarą vienas iš kolegų užklupo 
mus drabužinėje. Tai nutiko praėjus savaitei nuo vasaros atostogų 


pradžios. Mes, mokytojai, savaitę dar turėjome dirbti. 

— Kaip reagavo mokyklos administracija? 

— Direktorius triukšmo nesukėlė. Jis surado man darbą kito- 
je mokykloje. Buvo daug kalbų, tačiau man leido mokyti toliau. 
Daugumos žmonių akyse buvau tikras nevykėlis. Žinoma, suži- 
nojo ir žmona. Norėjau skirtis, tačiau ji nesutiko. Nutarėme iš- 
sikelti. Naujasis mano darbas buvo Ujoje, tad įsigijome šitą ūkį. 
Gera vieta, gana arti, galėjome pabėgti nuo paskalų. Daugiau su 
Helena susitikinėti negalėjau. Kai jos tėvai sužinojo apie tai, pa- 
siuto. Jie parašė man laišką, grasindami nužudyti, jeigu dar kada 
nors prisiartinsiu pric jų dukros. 

— Kaip reagavo Helena? 

Hagmanas ilgai sėdėjo tylėdamas. Karštligiškai suko nykščius. 
Kai tyla tapo nepakeliama ir Knutas jau norėjo užduoti kitą klau- 
simą, pasigirdo atsakymas: 

— Daugiau nieko apie ją negirdėjau. Ji buvo tokia jauna. Ma- 
nau, gyveno toliau kaip niekur nieko. 

— Nebandėte su ja susisiekti ? 

Hagmanas pakėlė galvą ir pažvelgė Knutui tiesiai į akis: 

— Ne. Niekada. 

— Kada paskutinį kartą ją matėte? 

— Tą vakarą. Drabužinėje. 

— Ir nutarėte su žmona nesiskirti ? 

— Teisybė. Ji norėjo viską pamiršti ir gyventi toliau. Nežinau, 
kodėl. Žmona manęs niekada nemylėjo. Ir vaikų nemylėjo, - pa- 
sakė Hagmanas, dirsteldamas uždarų durų pusėn, lyg norėtų būti 


tikras, kad sūnus negirdi. 

— Arjūsų vaikai sužinojo, kas nutiko? 

— Ne, jie nieko nepastebėjo. Jensas netgi negyveno namuose. 
Jis persikraustė pas mano seserį ir šešurą į Stokholmą iškart po 
vidurinės mokyklos. Jis norėjo ten mokytis gimnazijoje. Nuo to 
laiko ir gyvena Stokholme. Atvažiuoja čia tik aplankyti. Mano 
duktė Elina gyvena Halmstade. Po gimnazijos susirado vaikiną ir 
persikraustė ten. 

Ir vėl ta tyla. Knutas pastebėjo boružę, kopiančią stalo koja. Jy 
visur pilna, - pagalvojo. 

Tylą perplėšė Kilgardas. 

— Ar turėjote santykių su kitomis mokinėmis be Helenos? — 
įkišo trigrašį. 

Šeimininkas žaibiškai persimainė. Krumpliai, kai sugniaužė 
fotelio ranktūrius, net pabalo. Įrūžęs pasisuko į policininką. 

— Kokias nesąmones čia tauški? — išspjovė žodžius kaip kul- 
kas. 

Kilgardas atsakė rūsčia veido išraiška. 

— Aš noriu sužinoti, ar kada miegojote su kitomis mokinė- 
mis. 

— Ne. Nemiegojau. Man reikėjo tik Helenos, - Hagmanas gi- 
liai pro nosį įkvėpė. 

— Jūs įsitikinęs? Jeigu turėjote santykių su kitomis mokinėmis, 
anksčiau ar vėliau išaiškės. Viskas būtų daug greičiau, jeigu prisi- 
pažintumėte čia ir dabar. 

— Negirdėjote, ką pasakiau? Helena buvo vienintelė. Dabar 


užteks. Daugiau neturiu ką pasakyti. 

Hagmano veidas išbalo, nepadėjo nė įdegis. Jis pakilo nuo 
krėslo. 
Knutas suprato, kad laikas išeiti. Tas vyras toks nusiminęs, kad 


nieko daugiau nepavyks išpešti. Ne šį kartą. 


Mokyklos skambutis pagavo jį kaip tik susiruošusį pradėti 
naują matematikos uždavinį. Jis buvo taip įnikęs į užduotis, 
kad visai pamiršo apie laiką. Matematika buvo vienintelis 
dalykas, galintis jį visiskai užvaldyti — ir pakeisti pasaulį 
taib, kad jis pamirštų laiką ir erdvę. Matematika leido jam 
jaustis beveik laimingam. 

Bendraklasiai aplink jau kilo iš suolų. Per grindis braukė 
kėdžių kojos, buvo renkamos knygos, trinksėjo stalų dangčiai. 
Mokiniai prakalbo vienu metu. Jo ausis pagavo kelias padri- 
kas frazes. | 

Kaip tas pats skambutis vieną kartą gali reikšti dangų, 
o kitą - pragarą? Buvo laikas, kai jis mėgo skambutį. Tūs 
skardenimas galėjo reikšti išsivadavimą, šiltą glėbį, kuris gel- 
bėdavo sunkią valandą ir padėdavo ištrūkti į laikiną prie- 
globstį klasėje. Kitą kartą jis nekentė to skambučio labiau už 
viską pasaulyje. Nes keldavo baimę ir vertė nerimauti. Net 
pradėdavo dyebėti ir prakaituoti. Su siaubu laukdamas to, 
kas bus. 

Dabar, kol lėtai rinko vadovėlius, mintys blaškėsi galvoje 
kaip narvelyje uždaryti paukščiai. Jis pažvelgė žemyn į stalo 


dangtį. 


193 


MARI JUNGSTEDT 


Kaip viskas pakryps per šią pertrauką? Ar jam pavyks iš- 
trūkti? Ar geriau kuo ilgiau užgaisti? Galbūt tada pavargs 
jo laukti. O gal kaip įmanoma greičiau išsmukti, kad nepa- 
matytų, kur jis slepiasi ? 

Automatiškai rinkdamas knygas svarstė, kaip pasielgti. 
Kai pasiekė klasės duris, skausmas pilve rimtai įsismarkavo. 
Praktiškai ėmė pykinti. Jis nuėjo prie durų kaip pasmerkta- 
SIS. 

Koridorius buvo pilnas vaikų. Eilės kablių su kuprinėmis, 
batais, kepurėmis ir striukėmis, tamsiai mėlynais ir raudo- 
nais sporto aprangos maišais. Viskas, kas ženklino mokyklą, 
viskas, ko jis nekentė. Reikia į tualetą. Bėgte. 

Prieš tai teko susirasti savo sporto aprangos krepšį. Žvilgs- 
nis tyrinėjo blizgančius drabužinės kabliukus. Ilga eilė ka- 
bliukų ant raudonų plytelių sienos. Atrodo, kad nematyti 
nė vieno neapkenčiamo demono. Pasiekęs savo krepšį stvėrė 
2u0 kablio, apsisuko ant kulno ir šovė į tualetą, kuris, laimė, 
buvo tuščias. Uždaręs duris, iš palengvėjo atsiduso. Sėdės ant 
unitazo tol, kol vėl nuskambės skambutis į pamoką. Žino- 
ma, tai reiškia, kad kelias minutes pavėluos į kūno kultūros 
pamoką. Mokytojas, ponas Sturesonas, staugs ant jo, bet ne- 


svarbu. 


Trečiadienis, birželio 20-oji1 


Johanas gulėjo viešbučio numerio lovoje ir spoksojo į lubas. 
Jis ką tik kalbėjosi su savo motina. Tiksliau, ji daugiau verkė ir 
rypavo, kaip viskas sunku, o jis kaip įmanydamas ją guodė. Ne- 
gana, kad ją kankino sielvartas ir tuštumo jausmas po tėčio mir- 
ties, mama ėmė pastebėti tiesiog praktiškas netekties pasekmes. 
Perdega saugiklis ar užsikiša vamzdis, ir ji nežino ko griebtis. 
Sunkiau su finansais, neišgali įsigyti net to, prie ko buvo įpratusi: 
tenka kruopščiai planuoti biudžetą. Raminantys giminių ir drau- 
gų apsilankymai vis retėjo, kol visai nutrūko. Sutuoktinius tebe- 
turinčios draugės nebesikviečia pasisvečiuoti taip dažnai, kaip 
anksčiau. Arba apskritai nebekviečia. Johanui buvo gaila mamos, 
bet nežinojo, kaip galėtų pagerinti jos gyvenimą. Irzo, nes norėjo 
matyti ją laimingą. 

Jis pats vis dar nerado laiko išgyventi tėvo netektį. Iškart po 
jo mirties buvo užimtas praktiniais reikalais: laidotuvėmis, testa- 


mentu, visais tais dokumentais, kuriuos reikėjo sutvarkyti. Mo- 

tina buvo apimta apatijos, o į jį, kaip šeimoje vyriausią, broliai 
kreipėsi ieškodami paguodos, kiekvienas savaip. Gelbėjo kitus, 
paskui suvirto darbai televizijoje, neliko kada pačiam išgedėti 
tėvo mirtį. 

Johanas labai jį mylėjo. Juodu galėjo kalbėtis apie viską. Kaip 
norėtų dabar, kai jaučiasi toks sutrikęs dėl Emos, su juo pasikal- 
bėti. Kaip išvargino savigrauža! Kas jis toks, pagaliau? Netikėlis, 
negalintis susirasti laisvos merginos? Nesusisaisčiusios? Kokią 
teisę turi lįsti į Emos gyvenimą? Jokios. Yra vyras, mylintis Emą, 
besidalijantis su ja kasdieniu gyvenimu, tas vyras maždaug jo 
bendraamžis, mokantis puikiai pasirūpinti šeima. O ką jis — tik 
suvedžiojo svetimą žmoną ir jo vaikų motiną? Galbūt net mir- 
tinai jį sužeidė arba paliko rimtas žaizdas, po kurių liks amžini 
randai. 

Johanas neramiai žingsniuodamas po kambarėlį prisidegė ci- 
garetę. Kas, jeigu Ema iš tiesų laiminga šeimoje? Jeigu tik patiria 
laikiną atšalimo periodą? Ir visai nebūtų keista žinant, kas įvy- 
ko. 

Jis atsidarė minibarą ir išsiėmė alaus. Mintys nenumaldomai 
vijo viena kitą. 

O jeigu jos santuoka nėra laiminga? Kas, jeigu ji seniai mi- 
rusi? Suledėjusi? Jeigu Ema niekada nebuvo su vyru laiminga? 
Galbūt vaikai kenčia, nes tėvai nuolat vaidijasi? Niūrūs veidai ir 
slogios nuotaikos. Pikti balsai. Rietenos dėl menkniekių. Įtampa 
prie pietų stalo. Ar jis nutuokia, kokie jų santykiai? Ema nieko 


nepasakojo. Viešpatie, jie net gerai nepažįsta vienas kito. Vos 

keletą kartų susitiko. Kodėl ji užpildo visas jo mintis? Johanui 
darėsi baisu dėl savęs. 

Iš nerimo ir jaudulio nenustygo vietoje. Trūko oro. Jis apsiavė 
bėgimo batelius ir išėjo į lauką. 

Gatvėje vilkėdami vasariniais drabužiais vaikštinėjo žmonės 
ir valgė ledus, lyg pasaulyje nebūtų rūpesčių. Johanas nužings- 
niavo uosto link, pro jachtas. Laivų kiekvieną dieną vis daugiau. 
Jis prisėdo ant prieplaukos krašto ir pažvelgė į saulėje tviskančią 
jūrą. Giliai į plaučius pritraukė šviežio oro. Kaip gera taip arti 
jūros. 

Kiek prasmingas jo gyvenimas? Sunkiai dirba, bet dienos 
daugiau ar mažiau vienodos. Pasineria į vieną istoriją po kitos. 
Naujas reportažas apie narkotikus ten, nauja žmogžudystė čia, 
plėšimai, užpuolimai ir muštynės. Metai iš metų. Gyvena maža- 
me butuke, susitikinėja su draugais, lanko vakarėlius savaitga- 
liais. Dabar pirmą kartą susipažino su moterimi, kuri tikrai jį su- 
krėtė. Prasismelkė iki širdies gelmių. Privertė sustoti ir pagalvoti. 
Nuo žemyno arplaukiantis keltas išjudino klykti žuvėdras. Nauji 
atostogautojai pakeliui į nuostabųjį Gotlandą. Kodėl jam tiesiog 
nepersikrausčius čia? Gautų darbą kuriame nors laikraštyje, Go- 
lands Allehanda arba Gotlands Tidningar. Visad norėjo rašyti 
straipsnius, bet taip ir nepasitaikė proga. Iš čia jis galėtų rengti 
reportažus, priartėti prie vietos gyventojų. 

Tik pagalvokite, dėl kiek dalykų gotlandiečiams nereikia suk- 
ti galvos, su kuo stokholmiečiai susiduria kiekvieną dieną: eis- 


mas, spūstys, stresas, metro. Viskas turi vykti greitai, labai greitai. 

Netgi praėjusį kartą grįžęs iš salos aiškiai pajuto skirtumą. Vos 
tik iškėlė koją iš kelro Nyšamne, ėmė spėriau žingsniuoti. Jis su- 
sinervindavo, jeigu ilgai užstrigdavo parduotuvėse. Gyvenant di- 
deliame mieste stresas yra nuolatinis tavo palydovas. Žmonės ne- 
žiūri vienas į kirą, kaip čia, Gotlande. Čia jie turi laiko persimesti 
žodeliu, užmegzti akių kontaktą. Gyvenimas čia lėtesnis ir švel- 
nesnis. Svajingesnis. Be to, Gotlandas jam visad patiko. Nuostabi 
gamta, jūra, kad ir kur nueitum, visada arti. Ir Ema čia. Jis galėtų 
persikraustyti vien dėl jos. Ar ji sutiktų? Nežinia. Teks palaukti ir 


pažiūrėti. Svarbiausia dažniau pasimatyti. 


Ketvirtadienis, birželio 21-0j 


Buvo girdėti tik tekėlo sukimasis. Gunila Olson, apžergusi 
paprastą medinę kėdę, sunkiai triūsė, viena koja kontroliuodama 
rato sukimosi greitį. Iš pradžių, paėmus naują molio gabalą, labai 
greitai, paskui reikia lėčiau. 

Vakarinė saulė švietė pro langus palei visą-sieną. Vidurvasario 
išvakarės, šviesiausia metų diena. Lauke žąsys dar nespėjo išsi- 
aiškinti, kad metas miegoti. Jos maklinėjo po kiemą, skabė žolės 
kuokštelius ir sutartinai gageno. 

Gunila šleptelėjo dar vieną gotlandietiško molio gabalą ant 
tekėlo, sušlapino rankas panardinusi į gretimai stovintį kibirą 
ir švelniai, bet tvirtai prispaudė pirštus prie besisukančio molio 
luito. 

Studija buvo pilna lentynų su keramika: puodais, ąsočiais, 
lėkštėmis, dubenimis ir vazomis. Lentelėmis iškaltos sienos buvo 
nutaškytos moliu. Ant vienos sienos kabojo dulkėtas, taškuotas, 


beveik nieko neatspindintis veidrodis. 

Gunila ėmė niūniuoti dainelę. Išsitiesusi permetė kasas per 
petį. Nužies dar du puodus ir bus gana. 

Užsakymas, kurį ji stengėsi pabaigti, užėmė kelias intensyvaus 
darbo savaites. Už jį gaus gražią sumelę, su kuria turėtų išgyventi 
beveik per visą žiemą. Ji nutarė leisti sau kelias dienas paatosto- 
gauti per Vidurvasario šventę. Mėgausis tyla ir ramybe su Ceci- 
lija, kolege menininke, kuri taip pat gyveno viena. Jos buvo pa- 
Žįstamos vos kelis mėnesius. Susipažino meno parodoje Ljugarne 
per Velykas ir greitai susibičiuliavo. Dabar kartu praleis Vidurva- 
sario naktį Cecilijos trobelėje Kathamaršvykene. 

Jau daug metų Gunila nešventė švediškų Rasų. Praeitą žiemą 
ji sugrįžo į Švediją ir įsikūrė Nere po užsienyje praleisto dešim- 
tmečio. Mokydamasi meno mokykloje susitiko Bernhardą, pa- 
šėlusį, laisvamanį meno studentą iš Olandijos. Metė studijas ir 
nusekė paskui jį į Havajų salą, Maujį, pradėti naujo gyvenimo 
saulėkaitoje ir laisvėje. Jie gyveno komunoje ir kūrė. Gyvenimas 
buvo tobulas, tačiau jai pastojus viskas pasikeitė. Bernhardas pa- 
liko ją dėl jį dievinančios aštuoniolikmetės prancūzaitės. 

Gunila grįžo pasidaryti išvalymo. Slegiama niūrių minčių, li- 
kusi be draugų ji visą energiją sutelkė į darbą. Reikalai pasitaisė. 
Moteris surengė kelias parodas, pardavė daug dirbinių, verslas 
įsivažiavo. Pastaruoju metu susirado keletą naujų draugų. Ceci- 
lija buvo viena iš jų. 

Iš susimąstymo ją pažadino skardus žąsies girgsėjimas lauke. 
Jos visos piktai girgė. Velnias, — mąstė ji, nenorėdama nutraukti 
darbo kaip tik tada, kai beveik baigia žiesti puodo apačią. Kas 


joms darosi? 

Ji šiek tiek kilstelėjo ir pažvelgė pro langą. Žąsys spietėsi vie- 
name kiemo šone. Gunila apsidairė, kiek užmatė. Nieko neįpras- 
to. Vėl atsisėdo už tekėlo, nutarusi pabaigti tuos abu puodus. Gal 
ir buvo svajoklė, bet visad labai disciplinuota. 

Žąsys nutilo, ir vėl buvo girdėti tik ritmiškas rato sukimasis. 

Moteris dirbo sutelkusi žvilgsnį į molio gabalą ant tekėlo vi- 
durio. Puodas buvo beveik baigtas. 

Staiga Gunila sustingo. Kažkas šmėkštelėjo už lango. Žmo- 
gus? Lyg šešėlis praslinko. O gal tik įsivaizduoja? Nebuvo tuo 
tikra. Liovėsi dirbti ir įsiklausė, nelabai žinodama, ką tikisi iš- 
girsti. 
ris. Durys į kiemą buvo šiek tiek praviros. Ji pastebėjo pro šalį 
skubančią žąsį. Širdyje atlėgo. Gal tik paukštis. 

Moteris vėl užmynė pedalą ir tekėlas ėmė suktis. 

Sugirgždėjo grindys. Dabar jau buvo tikra, kad kambaryje 
kažkas yra. Akys nukrypo į veidrodį ant sienos. Ar ten ji kažką 
pastebėjo? Vėl sustabdė tekėlą ir įsiklausė. Visos juslės įsitempė. 
Ji nukėlė koją nuo pedalo. Automatiškai nusišluostė rankas į pri- 
juostę. Dar kartą girgžt. Kažkas kambaryje yra, bet nieko nesako. 
Paralpa alsavo pavojumi. Galvoje kaip kregždė švystelėjo mintis 
apie dvi nužudytas moteris. Gunila sėdėjo visiškai tyliai. Nedrįso 
net pakrutėti. 

Tada taškuotame veidrodyje ant sienos pamatė žmogaus silue- 
tą ir pajuto neapsakomą palengvėjimą. Iš plaučių išsiveržė sulai- 


kytas oras. Ji giliai įkvėpė. 

— A, čia tu, - nusijuokė. - Tikrai mane išgąsdinai. 

Nusišypsojusi atsisuko. 

- Žinai, išgirdusi triukšmą iš karto pagalvojau apie beprotį, 
žudantį moteris. 

Tiek tespėjo pasakyti iki kirviui kertant jai į kaktą ir išverčiant 
iš kojų. Griūdama ji nubraukė ranka ką tik nužiestą, dar šiltą nuo 


jos rankų puodą. 


Penktadienis, birželio 22-0ji1 


Kai Gunila neatsiliepė telefonu antradienio vakarą ir Vidur- 
vasario išvakarių rytą, Cecilija ėmė nerimauti. Gunila, po teisy- 
bei, kartais atrodydavo labai naivi ir lekiojanti padebesiais, bet 
anksčiau, kick teko tartis, visada būdavo punktuali. Ji buvo vy- 
turys, žadėjo išsikrapštyti prieš aštuonias. Juokavo, kad pažadins 
Ceciliją pusryčiais į lovą, o štai dabar ji kaip ir pavalgiusi šventės 
išvakarių pusryčius. 

Kodėl ji neskambina? - spėliojo Cecilija. - Žadėjo pasukti va- 
kar vakare. Gal dirbo iki panakčių, nenorėjo trukdyti ? Cecilija ga- 
lėjo ją suprasti. Pati buvo menininkė. 

Cecilija jau laukė savo trobelėje Kathamaršvykene. Ji atva- 
žiavo iš vakaro apsikrovusi maistu ir vynu. Pietums valgys silkės 
su bulvėmis, vakarienei žadėjo ant grilio lašišos mėsainių. Jokių 
šokių, jokio vakarėlio ir, svarbiausia, jokių kitų žmonių. Tik jos 
dvi. Išgers vyno, pakalbės apie meną, gyvenimą ir meilę. Tokia 


tvarka. 

Moteris sukonstravo nedidelį Vidurvasario stulpą, kurį abi 
galės išpuošti gėlėmis ir beržų lapais. Sėdės lauke, valgys, mėgau- 
sis tyla ir ramybe. Orų pranešėjas žadėjo aukšto slėgio lauką visą 
savaitgalį. 

Kur, po galais, ta Gunila? Jau po vienuolikos, Cecilija skambi- 
no kelis kartus. Skambino į namą, į studiją, mobiliuoju. 

Kodėl ji neatsako? Gal staiga susirgo ar net susižeidė? Gal kas 
nors rimto atsitiko? Cecilija svarstė apie tai rengdamasi Vidurva- 
sario šventei. Kai laikrodis išmušė dvyliktą, nutarė nuvažiuoti į 
draugės namus už dvidešimt keturių kilometrų. 


Cecilija sėdo į automobilį nebegalėdama suvaldyti jaudulio. 


Įsukus į kiemą, isteriškai gargsėdamos pirmyn atgal lakstė žą- 
sys. Durys į keramikos dirbtuves buvo šiek tiek praviros. Cecilija 
pastūmė jas ir įėjo. 

Pirma į akis krito kraujas. Ant grindų, ant sienų, ant puodžiaus 
tekėlo. Dirbtuvės viduryje Gunila gulėjo ant nugaros ištiestomis 


virš galvos rankomis. Riksmas įstrigo Cecilijos gerklėje. 


Knutas žvelgė į žmoną švelnumo sklidinomis akimis. Glostė 
jos saulėje įdegusį, strazdanotą skruostą. Jis nepažinojo kito to- 
kio strazdanėlėmis nusėto žmogaus, bet mylėjo alei vieną taškelį. 
Saulė įkaitino žemę, vaikai galėjo lakstyti basi. Ilgas stalas buvo 
padengtas mėlynomis gėlėmis pieštomis Rėrstrand lėkštėmis, į 
stiklines buvo šventiškai sukaišiotos servetėlės, blizgėjo stalo si- 


dabras. Keraminiuose ąsočiuose mirko vasarinių gėlių - ramunių, 

snapučių, migdolų, skaisčiai raudonų aguonų — puokštės. Lėkš- 
tėse puikavosi visas paruoštos silkės asorti: silkė garstyčių padaže 
ir su Aguavit*, marinuota silkė ir jo paties gaminta silkė su šeriu, 
šiek tiek deginanti liežuvį. Giliuose dubenyje garavo baltutėlės, 
švelnios šviežios bulvės, apibarstytos žaliais krapų lapeliais, sutei- 
kiančiais patiekalui malonų vasaros prieskonį. 

Duonos pintinėlė buvo prikrauta traškios duonos, ryžių tra- 
pučių ir mamos keptos neraugintos tešlos duonos, vien dėl kurios 
kai kurie žmonės važiuoja į Gotlandą. Ją kepa tik jo tėvų ūkyje 
Kapelshamne. 

Knutas nužvelgė kiemą, kur svečiai taisė Vidurvasario stulpą. 
Aukštas ir didingas jis kilo pievelės viduryje. Vaikai noriai padėjo 
jį puošti. 

Atvažiavo sesuo ir brolis su šeimomis. Svečiavosi ir jo tėvai, ir 
uošviai, kai kurie kaimynai ir šiaip geri draugai. Juodu su žmona 
tradiciškai rengdavo Vidurvasario šventę savo vasarnamyje. 

Kažkas pakuteno delną. Riešu nuropojo boružėlė. Jis nubraukė 
vabaliuką. Šios šventės jam labai reikėjo, kaip pertraukos tiriant 
nužudymus, ypač todėl, kad tyrimas įstrigo. Šitas akligatvis varė į 
neviltį dar ir todėl, kad žudikas gali įvykdyti naują žmogžudystę. 
Mums reikia grįžti gilyn į praeitį, - nedavė ramybės mintis. 

Kalbėjosi apie tai su Kilgardu. Kolega griežtai laikėsi savo teo- 
rijos: jis įsitikinęs, kad su žudiku moterys susipažino visai nese- 


niai, nors įtikinamų įrodymų kol kas nepavyko apčiuopti. Kita 


* Stiprus skandinaviškas alkoholinis gėrimas, kurio gamybai naudojami kmynai 
arba krapai ir kitos prieskoninės žolelės. 

vertus, gerasis Nacionalinės kriminalinės policijos inspektorius 
nesidrovėjo komentuoti Visbio policijos darbo. Kilgardas apie 
viską turėjo savo nuomonę, pradedant apklausos metodais, bai- 
giant nusikaltimo tyrimo priemonėmis. Jis netgi skundėsi, kad 
kava iš Visbio policijos nuovados automatų yra per silpna. Juo- 
kinga. Juk dabar svarbiausia sutelkti dėmesį į žudiko medžioklę. 

"Tačiau ne šiandien. Reikia trumpo atokvėpio, kelių valandų 
nuoširdaus bendravimo su šeima ir draugais. Jis netgi planavo 
prisigerti. Žmogžudystės tyrimas palauks iki rytdienos. Tada jis 
paragins komandą giliau panaršyti aukų praeitį. 

Staiga užplūdusį nerimo jausmą išvaikė žmona, atnešusi ir pa- 
stačiusi ant stalo apšarmojusius 4Agwavit butelius. Pilvas sugurgė. 
Knutas atsiriekė riebaus Vžsteybo/ten sūrio griežinėlį ir sukimšo į 
burną prieš skambindamas senu karvių varpeliu, kuriuo papras- 
tai skelbdavo puotos pradžią. 

— Ateikite visi ir pradėkime, - pašaukė jis. 

Kai svečiai įsidėjo maisto, visi pakėlė taureles ir Knutas pasvei- 
kino visus su vasara. Vos tik priglaudė prie lūpų stikliuką, vidinėje 
švarko kišenėje ėmė skambėti jo mobilusis. Jis nenoriai nuleido 
ranką. 

Kas galėtų man skambinti dabar, per pačią Vidurvasario šven- 


te? - piktai mintijo jis. Tik kas nors iš darbo. 


Vyriausiojo inspektoriaus vasarnamis stovėjo pakeliui į Li- 
kershamną, šiaurės vakarinę Gotlando dalį. Nužudytosios Guni- 


los Olson namai buvo Nere, pietryčiuose. Knutas atsidurs ten ne 

anksčiau kaip po pusantros valandos. Buvo pirma popiet, viena 
iš karščiausių Vidurvasario švenčių per daugelį metų. Termo- 
metras rodė beveik dvidešimt aštuonis laipsnius. Važiuodamas 
pro Tingstedę, kur gyveno Karinos tėvai, jis prigriebė Kariną Ja- 
kobson ir Martiną Kilgardą. Kolegė pasikvietė Kilgardą pasisve- 
čiuoti. 

Kiti Nacionalinės kriminalinės policijos tyrėjai buvo išvykę 
švęsti namo. Kilgardas užsispyrė likti saloje. Juk kas nors gali nu- 
tikti. 

— Kaip tik šito mums ir reikėjo, - tarė jis automobilyje, kuris 
švilpė per gėlėtus laukus. - Ko nors naujo, kad galėtume pajudėti 
toliau. Buvom aklavietėje. 

Kilgardas spėjo pasivaišinti ir silke, ir nacionaliniu gėrimu, 
nuo jo trenkė alkoholiu. Knutas, sėdėdamas prie vairo, pabalo 
kaip popierius. Jis staigiai sustabdė automobilį prie šiukšlių kon- 
teinerių pakelėje. Iššoko iš mašinos, arplėšė galines dureles iš Kil- 
gardo pusės ir ištraukė jį laukan. 

— Kaip tu gali sėdėti ir taukšti tokius dalykus? Gal išprotė- 
jai? — suriko jis. 

Kilgardas taip apstulbo, kad nežinojo, kaip reaguoti. Nutarė 
griebtis gynybos. 

— Po velnių, ką darai? Aš teisus, pats žinai. Dėl Dievo meilės, 
mums reikėjo ko nors, nes nejudame iš vietos. 

— Kaip suprasti? — subliovė Knutas. — Po velnių, kaip tu gali 
stovėti čia ir pliurpti: kokia laimė, kad kažkoks išprotėjęs mania- 


kas nužudė jauną moterį? Tau protas pasimaišė, ar ką? 


207 


MARI JUNGSTEDT 


Mašinoje likusi Jakobson nutarė įsikišti. Ji sugriebė Knutrą, 
tvirtai laikiusį Kilgardą už marškinių apykaklės. Dvi sagos kaž- 
kur nulėkė. 

— Gal jūs abu išprotėjote? — suriko ji. - Kaip šitaip galima? 
Nematote, kad žmonės žiūri? 

Abu vyrai išsiskyrė ir piktai pasižiūrėjo į kelią. Kitapus jo buvo 
ūkis, kieme vainikais pasipuošę žmonės spoksojo į policijos auto- 
mobilį ir piktus pareigūnus. 

— Velnias, - burbtelėjo Knutas ir susitvardė. 

Kilgardas pasitaisė drabužius, nusilenkė žiopliams ir vėl įsėdo 
į mašiną. 

Toliau važiavo tylėdami. Knutas niršo, bet nutarė palikti šį 
pokalbį vėlesniam laikui. Reikia manyti, jie visi jaučiasi nusivylę 
negalėdami sugauti žudiko. 

Jakobson sėdėjo priekinėje keleivio sėdynėje ir tylėjo. Knutas 
jautė, kad ji supykusi. 

Kad negirdėtų Kilgardo vapėjimo, inspektorius paleido radi- 
ją, paskui nuleido automobilio langą. Dar viena žmogžudystė. 
Siaubinga. Dar viena moteris. Kirvio žaizdos ir kelnaitės burnoje. 
Kada visa tai baigsis? Jie neranda už ko užsikabinti. Šiuo klausi- 
mu jis turėjo pritarti Kilgardui. Knutas ėmė psichologiškai ruoš- 
tis vaizdui, kurį netrukus pamatys. Žvilgtelėjo į dešinę, į Kariną. 
Ji tyliai sėdėjo ir žiūrėjo tiesiai priešais save. 

— Apie ką galvoji? - paklausė. 

— Mes turime sugauti tą niekšą. Dabar pat, — ryžtingai atsakė 


ji. - Žmonės bus mirtinai išgąsdinti. 

Policija, jiems pasiekus sodybą, jau buvo spėjusi apjuosti nusi- 
kaltimo vietą. Sūlmanas su kolegomis atsidėję rinko įkalčius. 

Palikę automobilį žvyru išpilrtame kieme nuskubėjo stačiais 
akmens laiptais. Įžengę į studiją visi trys instinktyviai atšlijo. 
Krauju aptėkštos sienos, grindys, lentynos. Salsvas, koktus yran- 
čio lavono kvapas privertė užsidengti burnas. Jakobson apsisuko 
ir sublogavo ant laiptų. 

— Tegu mane skradžiai, - iškošė Kilgardas, - nieko kraupiau 
nesu matęs. 

Nuogas moters kūnas tysojo ant grindų kraujo klane. Ryškioje 
Didžiulėmis valios pastangomis Knutas priėjo prie lavono. Tie- 
sa, moters burnoje baltos medvilninės kelnaitės. Tarpduryje vėl 
pasirodė Jakobson, arsišliejo į staktą. Policijos pareigūnai žiūrėjo 
į nusikaltimo vietą jausdamiesi bejėgiai. 

Į studiją buvo galima patekti tik vienu keliu, pro duris, pro 
kurias jie ir patys įėjo. Ant grindų gulėjo sudaužytas veidrodis. 
Šukėse žaidė saulės zuikučiai. Netoliese mėtėsi molio gabalas. 

- Ji sėdėjo ir dirbo, - pradėjo Knutas. - Matote tą molio ga- 
balą? 

— Taip, - patvirtino Jakobson ir pasisukusi į Sūlmaną paklau- 
sė: — Kaip manote, kiek laiko ji negyva? 

— Kūnas visiškai sustingęs. Atsižvelgiant ] 7igor mortis, spė- 
čiau, kad mažiausiai dvylika valandų, bet ne ilgiau. Kūnas vis dar 


šiltas. 

— Kas apie tai pranešė? 

— Jos draugė. Cecilija Engstriom. Ji name. 

— Einu pas ją, — tarė Knutas. 

Iš lauko Gunilos Olson namas atrodė per didelis vienam žmo- 
gui. Dviejų aukštų kalkakmenio pastatas, iš pažiūros labai senas. 
Knutas nuėjo prie pagrindinių durų, stengdamasis nusikratyti 
regėto smurto vaizdo. Už virtuvės stalo panarinusi galvą sėdėjo 
jauna moteris. Ilgi tamsūs plaukai slėpė veidą. Ji vilkėjo lengvą 
dryžuotą vasarinę suknutę. Šalia moters sėdėjo policininkė ir 
laikė ją už rankos. Knutas pasisveikino. Pareigūnė jam buvo pa- 
žįstama. Gunilos draugė maždaug dvidešimt penkerių, spėjo ins- 
pektorius. Ji žiūrėjo į jį tarsi nieko nematydama. Veidas blizgėjo 
nuo ašarų. 

Prisistatęs Knutas atsisėdo kitoje stalo pusėje. 

— Ar galite papasakoti, kas nutiko? 

— Na, Gunila turėjo šiandien pas mane atvažiuoti. Planavome 
kartu švęsti Vidurvasario šventę mano trobelėje Kathamaršvyke- 
ne. Ji žadėjo atvažiuoti iškart po pusryčių. Kai nesulaukiau nei 
žinutės, nei jos pačios iki dvyliktos, pradėjau nerimauti. Kad ir 
kiek skambinau, ji neatsiliepė jokiu telefonu. Tada nutariau pati 
atvažiuoti. 

— Kada atvažiavote? 

— Apie pirmą. 

— Kas buvo toliau? 

— Durys į studiją buvo praviros, todėl įėjau. Radau ją ten. Ant 


grindų. Aplink pilna kraujo. 

— Ką darėte toliau? 

— Nuėjau į savo automobilį ir užsirakinau. Tada paskambinau 
policijai. Buvau išsigandusi ir norėjau išvažiuoti, bet man liepė 
laukti čia. Policija pasirodė maždaug po pusvalandžio. 

— Ar ką nors matėte? 

— Ne. 

— Gal pastebėjote ką nors keista? 

— Ne. 

— Ar gerai pažinojote Gunilą? 

— Gana gerai. Mes draugaujame porą mėnesių. 

— Jūs ketinote kartu švęsti Vidurvasarį, tik judvi? 

— Gunila baigė vykdyti didžiulį užsakymą. Pastarąsias kelias 
savaites ji labai daug dirbo, todėl norėjo tylos ir ramybės. Aš irgi 
panašiai jaučiausi, štai todėl ir nutarėme praleisti šventes kartu. 

— Kada paskutinį kartą su ja kalbėjotės? 

— Užvakar. Ji turėjo vakar man paskambinti, bet skambučio 
nesulaukiau. 

— Gal žinote, ar ketino ką nors ypatingo vakar veikti? Ar su 
kuo nors susitikti. 

— Ne. Ji rengėsi dirbti visą dieną ir vakarą. 

— Ar žinote, kur gyvena jos šeima? Tėvai? Broliai ar seserys? 

— Jos tėvai mirę. Ji turi brolį, bet nežinau, kur jis gyvena. Tik 
jau ne Gotlande. 

— Ar ji turėjo vaikiną? 

— Ne, kiek aš žinau. Ji visai neseniai grįžo namo. Daug metų 


gyveno užsienyje. Man regis, sugrįžo į Švediją sausį. 

— Aišku. — Knutas paplekšnojo Cecilijai Engstriom per ran- 
ką ir paprašė kolegos nuvežti moterį į ligoninę. - Pasikalbėsime 
kada nors vėliau, - tarė jis Cecilijai. - Palaikom ryšį. 

Jis išėjo iš virtuvės ir perėjo namą. Pažvelgus pro langą, drąsa 
nusirito į kulnis. Kiek akys užmato, nė vieno kaimyno. Svetainė 
didelė ir šviesi. Ant sienų kabo spalvingi jam nežinomų meninin- 
kų paveikslai. Viršuje, miegamajame, stovėjo plati, viliojanti lova. 
Už gretimų durų buvo iš pažiūros nenaudojamas svečių kamba- 
rys, paskui studija, didelė vonia ir kabinetas. 

Bent jau iš pirmo žvilgsnio nepastebėjo nieko neįprasto. Kiek 
matė, niekas nesulaužyta ir nesugadinta. Sūlmanas pereis namą 
vėliau, todėl jis nenorėjo nieko liesti. 

Pirmas aukštas buvo toks pats šviesus ir erdvus. Šalia virtuvės 
įkurdintas didelis valgomasis su židiniu. Dar vienas miegamasis 
ir kambarys su daug knygų bei patogiu krėslu skaityti. Ji aiskiai 
nestokojo vietos, - pagalvojo inspektorius. 

Mintis nutraukė tarpduryje pasirodžiusi Karina Jakobson. 


— Ateik čia, Andersai, - šūktelėjo uždususi. - Kai ką radome. 


Iki pamokų pabaigos liko ne daugiau kaip penkios mi- 
nutės. Po jų jis paprastai traukdavo tiesiai namo. Greičiau. 
Greičiau. Raktas ant virvelės tabaluoja ant kaklo. Kadangi 
vienintelė iseitis išvengti kankintojų buvo is karto daug ati- 
trūkti, jis paprastai pradėdavo ruoštis dar nepasibaigus pa- 
mokai. Atsargiai ėmė rinktis daiktus. Tyliai užvertė knygą. 
Įkišo pieštuką į griovelį pieštukinėje, paskui trintuką. Visą 

laiką nenuleido akių nuo mokytojos, kuri turi nieko nepa- 
stebėti. Lėtai užtraukė pieštukinės užtrauktuką. Jam atrodė, 
kad garsas kaip griaustinis nuaidėjo per klasę, bet mokytoja 
žy vėl nieko nepastebėjo. Paprastai klasėje būdavo mirtinai 
tylu, nes mokytoja buvo griežta ir per pamoką nepakęsdavo 
jokių kalbų ar žaidimų. Dabar ji pasisukusi nugara. Gerai. 
Atsargiai atkėlė suolo dangtį. Vos vos, tik kad galėtų sukišti 
vidun vadovėlius. Paskui pieštukinę. Tvarka. Širdis pašėlu- 
siai daužėsi. Skambutis nuskardės bet kurią akimirką. Jei- 
gu tik mokytoja iki tol nieko nepastebės. Liza, sėdinti šalia, 
matė, ką jis daro, bet nekreipė dėmesio. Ji elgėsi su juo kaip ir 
visi kiti, visiškai ignoravo. Kaip ir kitos vištos. Niekas nedrįso 
su juo draugauti bijodami, kad irgi taps nepakenčiamų de- 


monų aukomis. 


Pasikalbėjęs su šaltiniu iš Nynašamo. Kaip tas senis taip grei- 


tai viską sužino? Jis spėliojo, kas toks taip noriai dalijasi su juo 


tokia gera informacija. 


Žurnalistas greitai stvėrė nešiojamąjį kompiuterį, mobilųjį te- 


lefoną, rašiklius ir išlėkė iš kabineto. Įvykdyta nauja žmogžudys- 


tė. Trečia per mažiau kaip tris savaites. Siurpu ir visiškai neįtiki- 


ma. Stokholmo redaktoriai norėjo, kad jis nedelsdamas važiuotų 


į sodybą Nare ir telefonu sukaltų reportažą iš įvykio vietos tiek 


Aktuellt, tiek Rapport naujienų programoms. Reikėjo surinkti 


kuo daugiau informacijos prieš transliaciją. Pasak informato- 


riaus, scenarijus toks pat, kaip ir ankstesniais atvejais: nužudyta į 

ketvirtą dešimtį įžengusi moteris, mirtinai sukapota ir palikta su 


kelnaitėmis burnoje. 


Johanas, laukdamas Peterio, turėjusio paimti jį iš viešbučio, 
paskambino Knutui. Operatorius buvo išvykęs, bandė vieną iš 
nesuskaičiuojamų Gotlando golfo laukų. Johanas surado jį per 
patį žaidimo įkarštį. Vyriausiasis inspektorius neatsiliepė. Jakob- 
son taip pat. Tada jis mėgino paskambinti budinčiam pareigū- 
nui, bet tas liepė susisiekti su tyrimą vykdančios komandos galva, 
Andersu Knutu. $ž4as. Budintis pareigūnas tegalėjo pasakyti, 
kad kažkas nutiko vienoje sodyboje Nere. Daugiau smulkmenų 
išduoti atsisakė. Policija nusikaltimo vietoje ir jos darbo kliudyti 
negalima. Johanas nekantriai prisidegė cigaretę ir apsižvalgė. Kur 
jis taip ilgai? 

Reporteris iš centrinės redakcijos atvyksta pirmuoju lėktuvu. 
Kelias dienas jis dirbs Švedijos TV nacionalinėms žinioms, o Jo- 
hanas tęs darbą regioniniam padaliniui. Nacionaliniai reporteriai 
pasirodydavo tik karštame taške. Kaip dabar, kai įvyko nesuvo- 
kiama - trečioji žmogžudystė. Įprastomis aplinkybėmis Johanas 
įsižeistų, kad nacionalinei žinių redakcijai neužtenka jo parengtų 
reportažų, tačiau dabar džiaugėsi. Jeigu reiktų dirbti visoms žinių 


laidoms iš karto, jis neturėtų laiko susitikti su Ema. 


— Greičiau. Ateik. 
Jakobson atrodė susijaudinusi. Knutas nusekė ją į kiemą. Ne- 
toliese, medžių sąžalyne, Sūlmanas su Kilgardu pasilenkę kažką 


tyrinėjo. Jis nurisnojo arčiau jų. 

Sūlmanas pincetu kažką kėlė nuo žemės. Kažkokį pailgą plas- 
tikinį daiktą. Pasukiojo į vieną ir kitą pusę. Per sprandą jam tekė- 
jo prakaitas. 

— Kas čia, po paraliais? — nugriaudėjo Kilgardas. 

— Astmininko inhaliatorius. 

— Ar Gunila Olson sirgo astma? - paklausė Knutas. 

Kolegos patraukė pečiais. 

Knucas vėl parbėgo į namą. Cecilija Engstriom ir policininkė 
kaip tik rengėsi išeiti. 

— Gal žinote, ar Gunila sirgo astma? — paklausė inspektorius. 

— Nemanau, - neužtikrintai atsakė velionės draugė. - Ne, ne- 
sirgo, — po kurio laiko atsakė jau tvirčiau. - Neturėjo sirgti. Prieš 
kelias savaites kartu buvome vakarėlyje pas mano draugus, o jie 
turi ir šunį, ir katę. Gunila dėl jų nesiskundė. 

— Ojūs ar sergate? 

— Ne. 

Knutas grįžo pas kolegas, kurie smalsiai į jį sužiuro. 

— Taip, — tarė inspektorius. — Labai gali būti, kad jau kai ką 


žinome apie žudiką. Jis gali sirgti astma. 


Johanas apie Narą žinojo tik tiek, kad tai 4inbusk grupės gim- 
tinė. Naršydami Gunilos Olson sodybos jie su Peteriu atsidūrė 
kelyje, vedančiame į vėjuotą Naršamno įlanką. Mažas žvejų kai- 
melis priminė Norvegiją ar Islandiją. Į jūrą atsikišęs styrojo molas. 
Ant jo rikiavosi barakai su žuvies prekystaliais. Suposi keli trale- 
riai, riogsojo polistireno dėžės laimikiui, krūvos tinklų. Laiveliai, 


neišplaukę į jūrą, lingavo prišvartuoti prie prieplaukos. Tolumoje 

jie pamatė turistų porą, sunkiai minančią dviračiais prieš vėją į 
Narsholmeno švyturį. Bangos lūžo tarytum iš anksto nustatytu 
ritmu. 

Johanas nuleido langą. Jūrų dumblių kvapas pažadino prisi- 
minimus. Jis pajuto nenumaldomą norą nužingsniuoti iki pat 
molo galo ir leisti vėjui pripildyti energijos. Mintys apie Emą 
dūzgė aplink, suspausdamos tai širdį, tai smegenis, tai genitalijas, 
tai pilvą. Dabar kita realybė reikalavo jo dėmesio. Peteris apsuko 
automobilį. 

— Prakeikimas! Ne tuo keliu pasukome. 

Nuklydę ne ten dar du kartus jie pagaliau pasiekė sodybą. Kad 
ir kaip vėjuota buvo pakrantėje, prie nužudytosios moters namo 
buvo visiškai ramu. Policija aptvėrė didžiulę teritoriją, keli smal- 
suoliai nutraukė Vidurvasario šventę norėdami paspoksoti prie 
atitvaro. 

Iš kaimo sklido tolimi akordeono garsai. Vidurvasario šven- 
tės aidai netoli nužudymo vietos. Paklausinėjęs Johanas sužinojo, 
kad Knutas išvažiavo iš nužudytosios namų vos prieš penkiolika 
minučių. Jakobson taip pat. Jie buvo vieninteliai žmonės Visbio 
policijoje, kuriuos jis gerai pažinojo. 

Johanas pagaliau prisiskambino Knutui, kuris patvirtino, kad 
savo namuose nužudyta trisdešimt penkerių metų moteris. Tiks- 
lus nusikaltimo laikas nėra žinomas. Policija atsisako komentuo- 
ti, kaip ji buvo nužudyta. 

Inspektorius, žinojęs, kaip greitai žurnalistai išsiaiškina aukos 
tapatybę, Johano paprašė reportaže neminėti moters vardo ir ne- 


rodyti nuotraukos. Policija dar nespėjo susisiekti su jos šeima. 

Prieš eterio laiką Johanui pavyko pasikalbėti su jaunu vaikinu- 
ku iš minios, susirinkusios prie policijos kardono. Taip, mergina 
iš tikro gyveno viena. Jai kiek daugiau nei trisdešimt. Dirbo su 
keramika. 

Aktuellt redaktoriui Stokholme jis paskambino be kelių mi- 
nučių šešios. Buvo sujungtas su studija ir tiesiogiai pranešė televi- 
zijos žiūrovams tai, ką pavyko sužinoti. 

Baigęs reportažą telefonu bandė rinkti medžiagą vėlesniems 
reportažams. Spaudos konferencija policijos būstinėje numatyta 
21.00. Per tą laiką atvyks nacionalinių žinių žurnalistas ir jie galės 


dirbti kartu. Johanui tiko tokia perspektyva. 


Peteris vaikštinėjo palei policijos atitvarą ir filmavo aplinką. 
Policininkai atsisakė ką nors komentuoti. Johanas nutarė verčiau 
pakalbinti žmones, besibūriuojančius ant siauro žvyrkelio prie 
sodybos. Kai kurie buvo atmynę dviračiais, keli paaugliai atbirzgė 
mopedais, palei kelią stovėjo ir keli automobiliai. Dauguma buvo 
kaimynai, pastebėję aplink sodybą sustojusias policijos mašinas. 

Johanas prisiartino prie neaukštos, apkūnios pusamžės moters 
su šortais ir sportiniais marškinėliais. Ji vedėsi šunį ir stovėjo ato- 
kiau nuo likusių žioplių. 

Žurnalistas prisistatė. 

— Ar pažįstate čia gyvenusią moterį? - paklausė jis. 

— Galima sakyti, ne, - atsakė moteris. - Girdėjau, kad ji nužu- 


dyta. Ar tiesa? Ar to paries, kuris nužudė kitas dvi moteris? 

Moteris kalbėjo nelaukdama atsakymo. 

— Kažkokia beprotybė. Kaip filme. Negaliu patikėti. 

— Kuo ji buvo vardu? 

— Gunila Olson. 

— Ji turi šeimą? 

— Ne, gyveno viena. Žiedė puodus. Dirbdavo ana toje studi- 
joje. - Parodė į žemą pastatą dideliais langais, atitvertą nuo smal- 
suolių. 

— Kokio ji buvo amžiaus? 

— Trisdešimt ketverių ar penkerių. 

— Jūs gyvenate kur nors netoliese? 

— Taip, toliau pavažiavus keliu. 

— Ar gerai ją pažinojote? 

— Pažinojau jos motiną, kai dar buvo gyva. Mes lankėme tą 
patį siuvimo būrelį, bet su dukterimi reikalų neturėjau. Susitiku- 
sios pasisveikindavome, bet ji neatrodė linkusi pasikalbėti. Buvo 
uždara. Atsikraustė visai neseniai. Sakyčiau, gal prieš kokius šešis 
mėnesius. Ilgai gyveno užsienyje. Toli, Havajuose. Tėvai iš Lju- 
garno, ten ji ir užaugo. Jau keleri metai kaip mirę. Žuvo automo- 
bilio avarijoje, kai Gunila gyveno taip toli. Galite įsivaizduoti, 
negrįžo net jų palaidoti! Galima sakyti, buvo praradę ryšį su ja. 
Netgi nenorėjo dalytis ta pačia pavarde. Vos tik sulaukė pilna- 
metystės, pasikeitė pavardę į Olson, nors tėvai yra Brostriomai. 
Žinau, kad motina labai dėl to išgyveno. Ji turi ir brolį, bet jis gy- 
vena žemyne. Man regis, pavardė ta pati, Brostriomas. Bet tėvams 


daugiausia problemų kėlė ji, duktė. 

— Kokių problemų? 

— Ji bėgo iš pamokų ir vilkėjo keistus drabužius. Kiek kartų 
ją sutikdavau, būdavo vis kitokios plaukų spalvos. Jos tėvas buvo 
pastorius. Man regis, jam buvo ypač sunku. Ji buvo... kaip čia 
pasakius? Maištininkė. Aišku, tai buvo jaunystėje. Vėliau persi- 
kraustė į Stokholmą, į meno mokyklą, paskui girdėjau, kad gyve- 
na užsienyje. 

Johaną pribloškė moteris, kuri pasirodė besanti tiesiog vaikš- 
čiojanti naujienų agentūra. Peteris prisijungė prie jų ir kamera 
veikė tol, kol Gunilos kaimynė kalbėjo. 

— Šiaip ar taip, šį pavasarį ji buvo surengusi porą parodų, - tęsė 
plepioji moteriškė. - Man regis, jai sekėsi visai neblogai. Gunila 
išties Žiedė nuostabią keramiką. 

Šnekioji moterytė paglostė šunį. Tas iš nekantrumo buvo pra- 
dėjęs inkšti. 

— Baisus dalykas, pasakysiu. Žmogus bijai kur nors išeiti. Nu- 
ėjau į vieną jos parodą, norėjau pasikalbėti, bet nepavyko. Ji vos 
teikėsi atsakyti į mano klausimą. 

— Gal žinote, ar turėjo kokį nors draugą? 

— Ne, bet dabar, kai pasakėte, prisimenu mačiusi nepažįstamą 
vyrą. Aš daug vaikštinėju su šunimis, mačiau jį keletą kartų. 

— Tikrai? Kur tai buvo? 

— Pirmą kartą gal prieš kelias savaites. Vieną vakarą ėjau pro 
šalį, o jis kaip tik išėjo iš Gunilos namų. 

— Kalbėjotės su juo? 


— Ne. Nemanau, kad jis mane pastebėjo. 

— Ar galite jį apibūdinti? 

— Jis buvo aukštas, labai šviesių plaukų. 

— Kokio amžiaus? 

— Man pasirodė gana jaunas. Gal apie trisdešimt. Dar porą 
kartų mačiau tą vyrą vėliau, beveik garantuota, kad tas pats. 

— Kada tai buvo? 

— Antrą kartą jį pastebėjau maždaug po savaitės. Išėjo iš jos 
namo ir patraukė keliu į autobusų stotelę. Atrodė, kad labai sku- 
ba, nes žingsniavo labai sparčiai. Susitikau jį kelyje ir gerai įsižiū- 
rėjau. Stilingas, labai gražiai apsirengęs. Ne koks dykūnas. 

— Sakėte, jis maždaug trisdešimties? 

— Na, gal kiek jaunesnis ar vyresnis nei trisdešimt. Sunku pa- 
sakyti. 

Johanas pajuto, kaip tankėja pulsas. Ši pagyvenusi moteris gal- 
būt matė žudiką. 

— Kaip manote, jis turėjo automobilį ? 

— Taip, porą kartų mačiau čia stovintį nepažįstamą automobi- 
lį. Saabą. Ganėtinai seną. Nežinau, kokio modelio, bet mažiausiai 


dešimties metų senumo. 


Baigę interviu Johanas su Peteriu grįžo prie automobilio va- 
žiuoti į policijos nuovadą, kur turėjo vykti spaudos konferenci- 
ja. Johanas susisiekė su nacionalinių žinių žurnalistu Robertu 
Viklanderiu. Aktuellt ketino surengti tiesioginę transliaciją. Go- 
tlande nebuvo furgonų su įranga, kurios reikėjo tiesioginei televi- 


zijos transliacijai, bet vienas turėjo pasiekti salą prieš pat spaudos 

konferenciją. Tai reiškė, kad Johanas su Peteriu gali eiti į redakci- 
ją ir sumontuoti medžiagą to vakaro laidoms. 

Iki to laiko jie laisvi. Regioninių žinių redakcija nerengia re- 
portažo apie Vidurvasario šventės išvakarės. Robertas su savo 
operatoriumi perims darbus visam vakarui. Johanui buvo pažadė- 
ta išeiginė per šventes. Kolega jau buvo anksčiau dirbęs Gotlande 
ir orientavosi. Jis pažadėjo paskambinti Johanui kitą dieną, tik 


jeigu bus visiškai būtina. 


Mama, padėk. Taip tamsu. Mama, padėk man. Taip 
LAMSU. 

Jis verkė prisbaudęs pražiotą burną prie minkštų pūkų 
pagalvės. Kartojo tuos pačius žodžius. Iš nosies tekėjo snar- 
gliai. Taip smarkiai užsimerkė, kad tamsoje matė aplink be- 
sirangančius pavidalus. Po jo vokais knibždėjo galybė ryškių 
kirmėlių, gyvačių milžiniškomis galvomis ir šlitinėjančių pa- 
baisų. Jis gulėjo ant šono, pritraukęs kelius, rankomis apsika- 
binęs pagalvę, su kietu skausmo kamuoliu pilve. Protarpiais 
imdavo siūbuoti. Pagalvė sumirko nuo ašarų ir snarglių. 

Buvo ketvirta valanda po pietų. Sesuo išėjo į arklides, tė- 
vai grįš ne anksčiau kaip šeštą. 

Diena buvo siaubinga. Sugavo jį pakeliui iš mokyklos. Jis 
netgi pradėjo jaustis laimingas. Buvo pamiršęs, kaip būna — 
maloniai kirbantis džiaugsmas pilve, sumišęs su viltimi, kad 
jo padėtis pasikeis. Jo niekas neerzino ir nesikabinėjo visą die- 


14, per pertrauką berniukas is kitos klasės netgi užkalbino. 

Jie sutarė kitą dieną atsinešti savo ledo ritulio kortelių kolek- 
cijas. Kai po paskutinės pamokos išskubėjo ir pasileido tekinas 
per žaidimų aikštelę, jie, prakeikti demonai, jau laukė. 

Uživėrė jam kelią. Mėgino istrūkti, bet jie buvo greitesni. 
Sugriebė jį ir nutempė laiptais prie sporto salės. Tarp įėjimo į 
salę ir laiptų buvo niekieno nenaudojamas sandėliukas šluo- 
toms. Nusitempė jį ten. Panika apsiautė jį kaip rūkas. Kietos, 
sausos, neatlaidžios rankos gniaužė burną. Jis užuodė sūrių 
savo ašarų skonį, kai jos tekėjo tarp tų pirštų ir jo lūpų. Dviese 
laikė jį už rankų ir spaudė burną, keliese mušė. Daužė per 
visą kūną, dyaskė nagais ir kandžiojo. Vis stipriau ir stipriau. 
Kai kažkas ėmė sagstyti kelnes, pagalvojo, kad mirs. Stiprios 
rankos sugriebė ir pargriovė ant žemės. 

Vėliau plakė užpakalį šokdyne. Geliantys, atkaklūs kir- 
čiai. Plakė paeiliui, vienas po kito. Visi norėjo prisidėti. Jis 
stipriai užmerkė akis ir stengėsi galvoti apie ką nors kita. 
Saulės šviesą, vonią, ledų porciją. Meškeriojimą su seneliu. 
Persekiotojai vis plakė ir užgauliojo. Balsai sklidini paniekos. 
Niekingas žliumbike. Kiaule. 

Po kurio laiko kvėpuoti darėsi vis sunkiau. Delnai taip 
spaudė burną, kad jam ėmė trūkti oro. Klykė be garso. Tūs 
riksmas liks jame iki gyvenimo pabaigos. 

Pajuto, kaip kažkas šilta nuteka tarp kojų. 

— Šūdas, kaip šlykštu. Jis apsimyžo! — išgirdo kažką sa- 
kant. 

— Dingstam iš čia, — atsakė kitas. Mušimas liovėsi, 


gniaužtai atsileido ir užpuolikai iš sandėliuko išsinešdino. Jis 

susmuko ant cementinių grindų. Nežinia kiek laiko ten gu- 
lėjo. Pagaliau pavyko atsistoti ant kojų, pasitaisyti drabužius 
iy išeiti. Grįžęs namo nuėjo į savo kambarį, uždarė duris ir 
susisukęs ant lovos išsiverkė. Užpakalį perstėjo, ėmė sunktis 
kraujas. Per veidą jo nemušė. Tikriausiai nenorėjo palikti 
žymių. Be viso kito, jis kentė begalinę gėdą. Koks jis netikėlis, 
kad buvo pasmerktas tokiam priekabiavimui. Jis niekam ne- 
drįso apie tai prasitarti. 

— Mama! - šaukė į pagalvę. - Mama! 

Nors gerai žinojo, kad jai grįžus namo elgsis kaip visa- 
da. Ašaros bus nudžiūvusios, veidas nupraustas. Norėdamas 
nusiraminti jis bus išgėręs kelias stiklines vandens. Ir kaip 
daugybę kartų anksčiau, mama nieko nepastebės. Dėl to jis 


jos nekentė. 


Spaudos konferencijai buvo paskirta didžiausia salė Visbio 
policijos poskyryje. Visos kėdės buvo užimtos. Dabar ir kitų 
Skandinavijos šalių žiniasklaidą sudomino paslaptingas serijinis 
žudikas, kurio niekaip nepagauna švedų policija. 

Knutas aiškiai paprašė žurnalistų neatskleisti aukos tapatybės. 
Dar nepranešta visiems jos šeimos nariams. Policija nesugebėjo 
susisiekti su jos broliu, buriuojančiu vakarinėje Švedijos pakran- 
tėje. 

Apie inhaliatorių neužsiminta. Knutas dar niekada anksčiau 
nejautė tokio spaudimo. Jautėsi mirtinai nuvargęs ir siuto, kad 
buvo išviliotas iš Vidurvasario vakarėlio. Siuto, kad įvykdyta nau- 


ja žmogžudystė. Kad nė per plauką nepriartėjo prie bylos atsa- 

kymo. Kelis kartus pažiūrėjo į kolegas — prašė padėti atsakyti į 
žurnalistų klausimus, dažniausiai į Kariną Jakobson, taip pat ir į 
Martiną Kilgardą, kuris šioje situacijoje virto akmeniu. 

Nepaisant to, kad nepavyko sugauti žudiko, ir vėl pasėjusio 
mirtį, Knutas buvo priverstas apginti tą milžinišką darbą, kurį jau 
spėjo atlikti. Žodžiai atrodė tušti netgi jo paties ausims. Mirusios 
Gunilos Olson vaizdas įsirėžė į raineles ir liko visą spaudos kon- 
ferenciją. 

Susirinkę žurnalistai darė viską, ką galėjo, kad atmestų polici- 
jos argumentus ir sutaršytų jau nuveiktus darbus. Kartais Knutas 
imdavo abejoti, kaip jie gali pakęsti savo darbą: amžinai kritiški, 
amžinai ieškantys konflikto, nuolat susitelkę į negatyvą. Kaip jie 
pakenčia save pačius? Apie ką šnekasi sėdėdami prie vakarienės 
stalo? Karą Vidurio Rytuose? Situaciją Šiaurės Airijoje? Moneta- 
rinę sąjungą? Premjero Persono mokesčių politiką? 

Jį staiga užplūdo neapsakomas nuovargio jausmas. Klausimai 
lėkė kaip sukiršintos širšės. Darėsi sunku sutelkti dėmesį. Jis išgė- 
rė stiklinę vandens ir pasistengė susikaupti. Po spaudos konteren- 
cijos žurnalistai mygo duoti asmeninius interviu. 

Pagaliau po dviejų valandų viskas baigėsi. Pasakęs kolegoms, 
kad netrukdytų, užsirakino savo kabinete. Ten kone verkdamas 
susmuko į kėdę už stalo. Dieve švenčiausias, jis suaugęs vyras, bet 
mirtinai nusikalęs ir alkanas. Tik tada Andersas suprato, kad nuo 
pusryčių nieko nevalgė, nes jo šventiniai pietūs buvo žiauriai nu- 
traukti. Nieko keista, kad žarna žarną rijo. Jis paskambino žmo- 


nai į vasarnamį Likershamne. 

— Grįžk namo, brangusis. Svečiai seniai išvažinėjo. Šventė taip 
ir neįsisuko. Liko galybė maisto. Prikrausiu tau tikrą Vidurvasa- 
rio lėkštę, turime šalto alaus. Gerai skamba, tiesa? Kodėl tau ne- 
išvažiavus tuojau pat? 


Švelnus jos balsas šildė ir darė pažeidžiamą. 


Johanas gerbė policijos prašymą neviešinti paskutinės aukos 
vardo ir nuotraukos. Jis net neužsiminė, kad moteris žiedė puo- 
dus. Kai Johanas su Peteriu galiausiai baigė darbą, jie nutarė išeiti 
laukan, nors jau buvo po dvyliktos nakties ir abu jautėsi mirtinai 
išvargę. Vis tiek Vidurvasario naktis, kaip pabrėžė operatorius. 

Johanas sutiko. Kelias dienas jis skambino ir siuntė žinutes į 
Emos mobilųjį telefoną, bet atsakymo nesulaukė. Ji tikrai kaž- 
kurioje saulėtoje pievoje švenčia Vidurvasarį su brangia šeimy- 
na. Nėra reikalo kankintis. Vis tiek nieko neišeis. Tačiau ilgesys 
kankino, o vienintelis padėdavęs dalykas buvo alkoholis. Johanas 
norėjo pamiršti Emą, žmogžudystes, depresija sergančią motiną 
ir visa kita. 

Jie nuėjo į užeigą prieplaukoje. Visi smagiai leido laiką, tarsi 
nebūtų girdėję apie paskutinę žmogžudystę. Dauguma žmonių 
greičiausiai turi geresnių užsiėmimų nei žiūrėti žinias per Vidur- 
vasario šventę, - galvojo Johanas. Kol kas jie mėgaujasi palaimin- 
gu nežinojimu. 

Johanas ir Peteris užsisakė alaus. 

— Kaip sekasi su Ema? — paklausė operatorius. 


— O, manau, beviltiškai. Nieko mums neišeis. 


225 


MARI JUNGSTEDT 


— Kąjai jauti? 

— Kažką labai stipraus. Tai ir blogiausia. Aš tiesiog nežinau. 
Esam pažįstami tokį trumpą laiką, bet niekada nesu sutikęs to- 
kios moters. Ji tikra rakštis, - atsakė Johanas ir išsišiepė. 

— Tai ką darysi? 

— Nežinau. Ko gero, reikia pasakyti jai velniop, paprastai ir 
aiškiai. Bet dabar nenoriu apie tai kalbėti. Ši diena ir taip buvo 
sunki, 

— Gerai. Su Vidurvasariu, — tarė Peteris. — Į sveikatą! - Jis vie- 
nu mauku išlenkė bokalą iki dugno. 

Porelė kikenančių ilgaplaukių merginų aptemptomis palaidi- 
nukėmis ir plikomis bambomis alkūnėmis prasiskynė kelią per 
žmones iki baro. Blizgios lūpos ir linksmos akys. Peteris kaipmat 
išnaudojo galimybę. 

— Aš statau, panelės. Ką gersite? 

Merginos supratingai susižvalgė. Nužvelgė Johaną su Peteriu 
mirksėdamos ilgomis, rūpestingai pariestomis blakstienomis. 


— Taurę vyno. Ačiū, - atsakė abi vienu balsu. 


Peteriui ta naktis buvo smagesnė, nei galėjo tikėtis. Johanas 
stengėsi įsitraukti į linksmybes, bet nesėkmingai. Padarė klaidą 
per daug išgėręs. Auštant Vidurvasariui jis pasilenkęs virš unitazo 


negalėjo liautis žiaukčiojęs. 


Šeštadienis, birželio 23-ioji 


Kitą dieną paskambino Ema. 

— Labas. Čia aš. 

— Labas, - sukrankė užsimiegojęs Johanas. 

— Atsiprašau, kad anksčiau nepaskambinau, bet buvau išvy- 
kusi švęsti Vidurvasario. Be to, turėjau kai ką apgalvoti, — tyliai 
pridūrė. 

Pagirias išstūmė palaipsniui stiprėjanti viltis. 

— Kaip gyveni? — tęsė ji. - Atrodai labai pavargęs. Gal paža- 
dinau? 

— A-ha. 

— Antra popiet. 

— Tikrai taip vėlu? 

— Noriu su tavimi susitikti. Susipykau su Ule. Pasakiau, kad 
man reikia pabūti vienai. Bent kelias dienas. Jis liko su vaikais 


brolio namuose Burgsvike. Man reikia tave pamatyti. 

Ema atrodė beveik permatoma, papilkėjusiu veidu ir sukritusi, 
lyg būtų susitraukusi po paskutinio jų pasimatymo. Tiesiog sto- 
vėjo raudona nosimi ir užtinusiomis akimis. Jis įtraukė ją į kam- 
barį. 

— Kas nutiko? 

— Nieko. Aš tiesiog išsekusi. Nežinau, ką daryti. 

— Sėskis. 

Ema šniurkščiojo. Johanas atnešė jai tualetinio popieriaus. 
Abu sėdėjo ant lovos. 

— Šventės buvo siaubingos, — pradėjo ji. - Nuvažiavome ap- 
lankyti Ulės brolio su šeima. Supranti, man reikėjo atitrūkti nuo 
tavęs, pajusti, lyg nieko nebūtų, ir atitolti. Maudėmės, žaidėme, 
vakarais lauke kepėme mėsą. Vaikai, žinoma, smagiai leido lai- 
ką su savo pusbroliais, seneliais ir šiaip. O man buvo nepaprastai 
sunku. Kartais jausdavausi visiškai tuščia. Negalėjau patikėti, kad 
visi elgiasi lyg nieko nebūtų įvykę. Viskas kaip paprastai, supran- 
ti. Kepi kepsnius ir verdi kavą. Žaidi Kubb. Na, tai vikingų rąsto 
mėtymo žaidimas, — paaiškino ji pastebėjusi Johano sutrikimą. — 
Pjauni žolę. Kuo didesnį chaosą jaučiau viduje, tuo sunkiau buvo 
tvarkytis su įprastais kasdienio gyvenimo dalykais. Supranti? 

Ema tęsė toliau nelaukusi atsakymo: 

— Ulė kurį laiką su vaikais pagyvens ten . Aš pasakiau, kad tu- 
riu grįžti namo. Pabūti viena. Jis mano, kad viskas dėl pastarųjų 
įvykių, kad išgyvenu šoką. Mano, kad ta krizė praeis. Susiskam- 


bino su terapeutu, nori, kad nueičiau pas jį, bet aš nemanau, kad 

viskas tik dėl to. Nepanašu. Man atrodo, kad nebeliko daugiau 
apie ką su Ule kalbėtis. Lyg nebeturėtume nieko bendra. 

Ji kelis kartus garsiai išsipūtė nosį. 

— Net neįsivaizduoju, ką darysiu toliau. Tai ne vien mūsų su 
tavimi reikalas. Mes juk tik kelis kartus buvome susitikę. Tai be- 
protybė. Nežinau, kas man užėjo. Tikriausiai iš proto išsikraus- 
čiau. 

— Aš tokią kaip tu sutinku pirmą kartą, bet nenoriu pridaryti 
bėdos nei tau, nei tavo šeimai, — tarė Johanas. 

— Čia visai ne tavo kaltė. Pati šokau atmerktomis akimis. Ko- 
dėl? Galbūt todėl, kad tarp mūsų su Ule nieko nebeliko. Nieko 
nejaučiame vienas kitam. Viskas baigta. Širdyje jaučiu, kad kitaip 
nebūtų, jei mes ir nebūtume susitikę. Anksčiau ar vėliau išsiskir- 
čiau su Ule. 

Ema ėmė verkti. 

Johanas apglėbė ją. 

— Gal mums reikėtų išsiskirti ? 

— Ne, nenoriu. 

Abu kurį laiką tylėjo. Johanas glostė Emai plaukus. Glaudė 
prie savęs. Jautė jos kūno šilumą. 

— Man reikia cigaretės, - pasakė Ema ir nuėjo pasiimti. Atsisė- 
do į fotelį prie lango. - Turi ko nors išgerti ? 

— Žinoma, ko norėtum? 

— Kokakolos. Gal yra šokolado? 

Johanas atidarė minibarą, išėmė dvi skardines ir šokoladinį 


batonėlį. 

— Ką žinai apie paskutinę žmogžudystę? — paklausė Ema. — 
Koks košmaras. Greitai aš bijosiu išeiti į lauką. Kas ji? Žinai? 

— Ji buvo keramikė. Gunila Olson. Trisdešimt penkerių. Kiek 
žinau, ilgai gyveno užsienyje, neseniai grįžo. Gyveno viena. Ki- 
lusi iš Ljugarno. Pažinojai ją? 

— Ne, vargu. Dėl ko jis žudo tas moteris? Neatrodo, kad tarp 
jų būtų kas nors bendro. Viena ištekėjusi, turėjo vaikų, kita gyve- 
no su partneriu, trečia - viena. Viena gyveno Stokholme, antra 
Visbyje, trečia kaime. 

Ema nugėrė kolos ir prisidegė cigaretę. 

— Viena dirbo su kompiuteriais, kita buvo kirpėja, trečia ke- 
ramikė. Gal jos priklausė kokiai nors keistai sektai ar pokalbių 
svetainei internete? Gyveno dvigubą gyvenimą? Gal pavyko ką 
nors išsiaiškinti ? 

— Ne, - gėdingai teko pripažinti Johanui. - Man nedaug pa- 
vyko iškapstyti šioje byloje. - O kiek jis kapstė? Nedaug. Aišku, 
turėjo informatorių ir kelis pažįstamus pareigūnus, bet nedėjo 
daug pastangų pats surasti atsakymus. Jam tai nebūdinga. Emos 


kaltė, - pagalvojo jis. 


— Man regis, per daug galvoju apie tave. 

— Ir aš per daug galvoju, — atsakė ji. — Visą laiką galvoju. Be 
perstojo. 

Ji vėl atsidūrė jo glėbyje. Kartu jie sudarė vieną kūną. 

— Aš tave myliu, —- bučiuodamas Emai plaukus tarė Johanas. 


Pirmą kartą tikrai mylėjo moterį. — Svajoju apie tave. Noriu 

gyventi su tavimi. Turėti namą čia, Gotlande. Rūpintis tavo ir 
mūsų vaikais. Auginti savo bulves. 

Jis nusijuokė ir suėmė jos veidą abiem delnais. 

— Įsivaizduoji, tai sena mano svajonė: turėti bulvių lysvę ir 
vasarą kada panorėjus pasikasti bulvių prie keptos lašišos. Kai 


gyvenau kaime, taip mes darydavome vaikystėje. 


Važiuodama namo Ema suprato, kad yra įsimylėjusi. Iki ausų 


įsimylėjusi. 


Karina Jakobson neklydo. Trečia per kelias savaites įvykdyta 
žmogžudystė išgąsdino tiek gotlandiečius, tiek turistus. Daug 
moterų daugiau nebedrįso vaikščioti vienos. Gotlande sezono 
pikas prasidėdavo iškart po Vidurvasario šventės ir trukdavo 
beveik du mėnesius, iki kasmetinės Viduramžių šventės, išpul- 
davusios antrą rugpjūčio savaitę. Netrukus po to baigdavosi 
mokyklos atostogos vaikams, ir turistai grįždavo į žemyninę 
Švediją. 

Rugpjūčio viduryje gyvenimas stodavo į įprastas vėžes, vos 
vienas kitas atsilikėlis mėgaudavosi atostogomis Gotlande. Da- 
bar dar tik birželio pabaiga, sezonas tik įsibėgėja, o į turizmo 
centrą, viešbučius ir stovyklas plaukia rezervacijų atšaukimai. 

Visbio policija jautė spaudimą iš visų pusių. Vidurvasario 
rytą Knutas sulaukė skambučio iš apygardos policijos viršinin- 
ko, turizmo vadovo, amatų ir pramonės direktoriaus, savivaldos 


vykdomosios tarybos pirmininko ir apygardos gubernatorės. 

Jau neminint pokalbio su Nacionalinės policijos komisaru. Visi 
reikalavo paprasto ir aiškaus dalyko. Sugauti žudiką. 

Tyrimų komandos nariai greitai grįžo į policijos nuovadą Vis- 
byje ir įsikūrė Kriminalinio skyriaus pasitarimų kambaryje. Buvo 
vienuolikta valanda ryto. 

Susirinkimą pradėjo Knutas. Padėkojo, kad žiniasklaida neat- 
skleidė Gunilos Olson tapatybės. Net ir praėjus dvidešimt ketu- 
rioms valandoms po kūno radimo policijai nepavyko susisiekti su 
jos broliu. 

— Sveiki sugrįžę, - pasveikino jis visus. - Džiaugiuosi, kad visi 
galėjote atvažiuoti. Paskutinė auka yra Gunila Olson, trisdešimt 
penkerių metų amžiaus, kaip spėjama, nužudyta Vidurvasario 
šventės išvakarėse. Ji vertėsi keramika. Gyveno viena sodyboje 
Nere. Vaikų neturi. Pradėsim nuo kelių nuotraukų. 

Šviesos buvo išjungtos. Kadangi langus slėpė užuolaidos, pa- 
talpoje tapo visiškai tamsu. Knutas kalbėjo ir skleidė ant sienos 
nuotraukas. Daugumai dalyvavusių sunkiai sekėsi išlaikyti įdėmų 
žvilgsnį, tekdavo nusukti akis, kad nesupykintų. 

— Preliminaria paramedikų nuomone, ji patyrė daugiau kirčių 
nei ankstesnės dvi moterys. Žaizdos taip pat kitokios, nei anks- 
tesnių aukų. Šį kartą žudikas kapojo su dar didesniu įniršiu. Jis 
žiauriai sumaitojo visą kūną. Sunku pasakyti, kokiu kirviu nau- 
dotasi. Žaizdos nelygiais kraštais, kai kurios labai gilios. Nė vie- 
nas smūgis nebuvo nukreiptas į lytinius organus. Nėra žymių, 
kad moteris būtų išprievartauta. Kaip ir kitoms aukoms, į burną 
buvo sugrūstos kelnaitės. Nužudymo įrankis nerastas, bet aptiko- 


me kai ką, kas gali priklausyti žudikui. 

Ekrane pasirodė astmininko inhaliatoriaus nuotraukos. 

— Tokius inhaliatorius naudoja sergantys astma, - paaiškino 
vyriausiasis inspektorius. — Jis rastas kieme, už keramikos dirb- 
tuvių. Nei auka, nei jos draugė astma nesirgo. Aišku, inhaliato- 
rius galėjo priklausyti kam nors kitam, kaimynui ar pažįstamam. 
Mes toliau einame per aplinkinius namus. Ant inhaliatoriaus liko 
pirštų atspaudų. Tiriama, ar jie nesutaps su turimais policijos 
duomenų bazėje. Kol kas nusikaltimo vietoje daugiau nieko įdo- 
maus neradome. Pati auka kilusi iš Visbio. Prieš dvidešimt metų 
jos šeima išsikraustė į Jugarną. Pastaruosius dešimt metų Gunila 
Olson gyveno Havajuose, Maujo saloje. Ji grįžo čia praeitą sausį 
ir įsigijo sodybą Nere greičiausiai už paveldėtus iš tėvų pinigus. 
Jie žuvo automobilio avarijoje prieš šešerius metus. Gal dar prisi- 
menate tą įvykį? Šalia Larbru mikroautobusas susidūrė su seda- 
nu, žuvo penki žmonės. Buvo žiema, labai slidu. Du iš žuvusiųjų 
buvo vaikai. 

Vietos pareigūnai sumurmėjo, kad prisimena įvykį. 

— Tai va, Gunilos Olson tėvai buvo tame autobusiukyje. Jų 
pavardė buvo Brostriomai. Gunila, sulaukusi pilnametystės, pasi- 
keitė pavardę į Olson. Pasiėmė mamos mergautinę pavardę. Grei- 
čiausiai nesutarė su tėvais. Turite klausimų? 

— Ar esame tikri, kad ji buvo nužudyta dirbtuvėse? - paklausė 
Vitbergas. 

— Taip. Visi įkalčiai rodo, kad nužudyta tenai. 

— Gal ką naujo žinome apie galimus ryšius tarp ankstesnių 


dviejų aukų? — pasiteiravo Norbis. 

— Na, pasižiūrėkim. Kilgardai? — Knutas klausiamai pažvelgė 
į kolegą iš sostinės. 

— Hmm. Grupė, dirbusi Stokholme, nemažai atkapstė. Jos abi 
gyveno Stokholme. Erida visą savo gyvenimą, Helena pastaruo- 
sius dvidešimt penkerius metus. Paskutinis abiejų gyvenamas ra- 
jonas Siodermalmas. Jei tiksliau, jos abi gyveno šalia viena kitos. 
Helena Hilerstriom kartu su savo draugu Peru Bergdalu Horno 
gatvėje, Frida Lind su šeima gyveno Sudegusios bažnyčios gatvė- 
je. Bendrų draugų neturėjo, bet viena sąsaja yra. Abi buvo Pyiskis 
e» Svettis sporto klubo narės. Vienas iš jo padalinių yra Hornstu- 
lyje, kuriame abi sportuodavo. Helena Hilerstriom lankėsi klube 
ketvirtadieniais ir šeštadieniais, o Frida Lind paprastai eidavo 
pirmadieniais ir trečiadieniais, tik retsykiais šeštadieniais. Jos 
galėjo susipažinti ten. Mes kalbėjomės su sportuojančiais tame 
klube, rodėme aukų nuotraukas. Jas abi prisiminė. Apklausėme 
visus klubo vadybininkus, ir moteris, ir vyrus. Nė vienas neturi 
jokių ryšių su Gotlandu, nors, aišku, dauguma yra lankęsi per 
atostogas. 

— Na, ne per daugiausia už ko užsikabinti, - sausai pastebėjo 
Sūlmanas. 

— Laikomės nuomonės, kad žudikas yra iš Stokholmo, - ne- 
išmuštas iš vėžių tęsė Kilgardas. — Gunila Olson taip par kelis 
kartus šį pavasarį lankėsi Stokholme. Krautuvėlė Gamla Stane 
prekiavo jos gaminiais. 

— Aš sutinku, kad žudikas gali gyventi Stokholme, - įsiterpė * 
Johanson. — Tokiu atveju kyla klausimas, kodėl jis jas nužudė Go- 


tlande? 

— Nepaisant nieko, reikia pasikapstyti giliau, - nutarė Knu- 
tas. — Rytoj ketinu vykti į Stokholmą. Žinoma, Nacionalinė ir 
Stokholmo policija dirba prie šios bylos, bet ir pats noriu bent 
porai dienų nuvažiuoti. Karina, siūlau vykti kartu. 

— Žinoma, - linktelėjo Jakobson. 

— Gerai. Kilgardai, palieku vadovauti tave. Kas nors turėtų pa- 
tikrinti, ką per šventes veikė Janas Hagmanas ir Kristianas Nords- 
triomas. Kaip gerai juos pažįstame? Kokie jų ryšiai su Stokhol- 
mu? Reikia nedelsiant kapstyti giliau. Norbis su Vitbergu gali tai 
padaryti. Aš tuo Hagmanu nė per nago juodymą nepasitikiu. Dar 
kartą noriu, kad būtų įvertintos jo žmonos mirties aplinkybės. 
Kažkuo čia kvepia. Reikia dirbti kiaurą parą. Negalime leisti, kad 


žudikas vėl imtų siautėti. 


Sekmadienis, birželio 24-0ji 


Kitą dieną Knutas su Jakobson jau buvo Stokholme. Sėdę į 
taksi iš oro uosto patraukė į policijos skyrių Kungsholme. Saulė 
buvo negailestinga. Temperatūra laikėsi apie trisdešimt laipsnių 
karščio, priartėjus prie Nortulio, eismas visai sulėtėjo. Oras mir- 
guliavo nuo išmetamųjų dujų smarvės ir karščio. Kai tik atkakda- 
vo į sostinę, inspektorių visada žavėjo nejtikimas eismo urzgimas. 
Netgi vidurvasario sekmadienį automobiliai vos šliaužė. 

Jie pravažiavo Šventojo Eriko tiltą, aplenkė Fridhemo aikštę, 
užkištą spūsčių prie nesuskaičiuojamų šviesoforų, ir įsuko į Ama- 
tininkų gatvę Kungsholmo aikštės kryptimi. 

Inspektoriui Kungsholmas su apygardos tarybos pastatu, rotu- 
še ir teismu vienoje vietoje visada atrodė impozantiškai. Prisime- 
na, kaip kažkas kartą pasakojo, kad teismo rūmus pastatė archi- 
tektas, užėmęs antrą vietą Stokholmo rotušės projekto konkurse 
dvidešimtojo amžiaus pradžioje. Nugalėjo Ragnaras Ostbergas, 


o antroje vietoje liko Karlas Vestmanas. Būtent jis suprojektavo 

teismo rūmus Šėlės garvėje. Knuto akims jie buvo ne mažiau pui- 
kūs nei rotušė. Už teismo rūmų buvo policijos skyrius. Jie sutarė 
atvykti į pasitarimą senajame pastate, vešliu parku apsuptuose 
dailiuose geltonuose rūmuose. 

Kaip skiriasi nuo mūsų skardinės, - galvojo Knutas, pūkšda- 
mas didingais akmens laiptais vasaros karštyje. Jie ėjo nusivilkę 
švarkus. Knutas pavydžiai nužvelgė plikas Jakobson kojas. Ji pa- 
keitė kelnes uniforminiu sijonu. 

Sekmadienį po Vidurvasario šventės policijos būstinėje buvo 
ramu. Vienas kitas žmogus dirbo kabinetuose. Akivaizdu, kad 
prasidėjo atostogų metas. 

Kabinete su vaizdu į parką jie susitiko su policijos viršininku 
ir Nacionalinės kriminalinės policijos grupe. Iškart po susitikimo 
pietavo gražiame restorane priešais teismo rūmus. Vėliau su vy- 
riausiuoju inspektoriumi Kurtu Fogestamu apsilankė Siodermal- 
mo rajone, kur gyveno Helena. Jos namas stovėjo beveik Horno 
gatvės gale, labai arti vandens ir garbingo amžiaus Liljeholmo 
maudyklos ant pantoninio pagrindo. Ne sykį grasinta ją išardyti, 
bet pirtis stovėjo kaip visada. 

Ant Hornoir Longholmo gatvių kampo buvo Fyiskis e> Svettis 
sporto klubas. Šiai kur jį ėjo mankštintis, - pagalvojo Knutas. — 


Galbūt čia susipažino su žudiku. 


Butas buvo viršutiniame aukšte. Siūbuojančiame lifte visiems 
trims vietos neužteko. Kresnesnių vyrų laimei, Jakobson pasisiūlė 


užlipti laiptais. Pastatas buvo apverktinas. Už vienų durų girdė- 

josi popmuzika, už kitų — tylus pianino skambesys. K4 žmonės 
veikia butuose tokią skaisčią vasaros dieną? - spėliojo Karina. 

Peras Bergdalas vis dar turėjo biuletenį, todėl atidarė duris po 
kelių skambtelėjimų. Jie vos jį atpažino. Buvo įdegęs saulėje ir at- 
rodė sveikas. Trumpai kirptais plaukais ir nusiskutęs. 

Jis ramiai pasisveikino. 

— Užeikite. 

Butas — visiška apšepusios laiptinės priešingybė. Didelis, 
šviesus, aukštomis lubomis, puikaus parketo grindimis, kurios 
blizgėjo saulės šviesoje. Išlindęs pro vieną langą galėjai pamatyti 
blizgančius Orstavikeno vandenis. Svetainė buvo sujungta su di- 
dele šiuolaikiška virtuve, kurioje dominavo nerūdijančio plieno 
šaldytuvas-šaldiklis ir gartraukis. Sienos išklotos plytelių mozai- 
ka. Knutas pastebėjo madingą plaktuvą. Ilgas baras su aukštomis 
kėdėmis iš abiejų pusių skyrė virtuvę nuo svetainės, kuri buvo ap- 
statyta avikailiais apdengrtais krėslais ir spalvinga mozaika puoštu 
stalu. Elegantiška moderni garso sistema užėmė vieną sieną, prie 
kitos stovėjo elegantiška beržinė sekcija sa kompaktinėmis plokš- 
telėmis. Bergdalo skonis, reikia manyti, labai prabangus. 

— Eisiu tiesiai prie reikalo, - pradėjo Knutas. - Esu tikras, gir- 
dėjote, kad Gotlande jau nužudytos trys moterys. Visais atvejais 
metodas tas pats. Mes manome, kad visas tris žmogžudystes įvyk- 
dė tas pats nusikaltėlis. Atvykome čia ieškoti sąsajų tarp Helenos 
ir antrosios aukos, Fridos Lind. Frida gyveno čia, Siodermalme. 
Jeigu tiksliau, ji dar prieš metus gyveno Sudegusios bažnyčios ga- 


tvėje, o tada su šeima išsikėlė į Visbį. Jos vyras kilęs iš Gotlando. 

Tiek Frida, tiek Helena eidavo sportuoti į vietinį Fyiskis 03 Svettis 
sporto klubą. Svarstome, ar jos galėjo ten susipažinti, o gal tame 
sporto klube susipažino su žudiku. 

Knutas nutilo ir įdėmiai stebėjo Bergdalo veidą. Tas atrodė 
sukrėstas. 

— Manote, kad žudikas iš Stokholmo? -— paklausė jis. 

— Taip, tokia galimybė yra. Ar pažįstate kokių nors žmonių, su 
kuriais Helena susipažino sportuodama:? 

— Nelabai, - netvirtai pradėjo Peras. - Ji paprastai eidavo spor- 
tuoti su pora kaimynystėje gyvenančių draugių. Nežinau, ar ten 
dar su kuo nors susitikdavo. Neprisimenu nieko ypatingo. Aišku, 
kartais pasakodavo apie žmones, su kuriais susipažino. Kartkar- 
tėmis susitikdavo kokį kolegą iš darbo, bet nemanau, kad su kuo 
nors matydavosi dažniau. Galite paklausti draugių, su kuriomis ji 
sportuodavo. Jos gali žinoti. 

— Gerai. Susisieksime su jomis. Ar jums Fridos Lind vardas 
girdėtas? 

— Ne. 

— Galbūt kas nors neįprasto įvyko prieš Helenos mirtį? Gal ką 
prisiminėte vėliau? 

— Aš nieko kito nedarau, tik galvoju apie Heleną ir kas galėjo 
ją nužudyti, bet nieko nesugalvoju. Tiesiog noriu, kad žudiką su- 
gautumėte, ir šitas siaubingas košmaras baigtųsi. 

— Darome viską, ką galime, - atsakė Knutas. 

— Yra vienas dalykas, kurį noriu jums parodyti. Vakar radau 


palėpėje. Palaukite čia minutę, - stodamasis tarė Bergdalas. 

Jis netrukus grįžo su kartonine dėžute. Nuėmęs dangtį ištrau- 
kė pluoštą popierių. 

— Nežinau, ar jums dar svarbu, bet aš buvau absoliučiai tei- 
sus. - Jis padavė pluoštą Knutui. 

Inspektorius pervertė lapus. Meilės laiškai ir rašteliai, elektro- 
niniai laiškai, kuriuos Helena išsispausdino ir išsaugojo. 

— Ši dėžė buvo užkišta pačiame palėpės gale, senoje spintoje. 
Štai kodėl anksčiau jos neradau. Mano brolis persikraustė į didelį 
namą ir užsigeidė tos spintos. Atidariau pasižiūrėti, ar viduje nie- 
ko nėra, ir radau šitą. 

Keturi elektroniniai laiškai buvo ketverių metų senumo. Para- 
šyti tą patį mėnesį, spalį. Rudeninis meilės romanas, - pagalvojo 
Knutas, - karstas romanas. Siuntėjas buvo Kristianas Nordstrio- 
mas. 

Tai štai kaip viskas buvo. Visiškai neaišku, kodėl Nordstrio- 
mas taip atkakliai neigia, kad tarp jo ir Helenos kas nors buvo, 
nepaisant to, kad buvo to klausiamas ne vieną kartą. 

Knutas paskambino Kilgardui ir paprašė nedelsiant telefonu 
iškviesti Nordstriomą dar vienai apklausai. Jis keikė save, kad ne- 
liko Visbyje. Daug ką atiduotų, kad dabar galėtų pats jį patardyti, 
tačiau tai buvo neįmanoma. Jie Stokholme ir turi tęsti tai, ko Čia 
atvyko. Neaišku, ar romanas su Nordstriomu kuo nors reikšmin- 
gas tyrimui. 

Dėžę su laiškais jie pasiėmė. 

Užsirašę sportuojančių Helenos draugių vardus ir telefonus 


nuėjo į Priskis > Svettis sporto klubą. Nepaisant vasaros karščio 

ir to, kad buvo tik trečia valanda po pietų, salėje buvo pilna žmo- 
nių. Jie įžengė į šviesų, erdvų priimamąjį, praėjo pro suolus su 
daugybe po jais sustatytų batų. Pro stiklinę sieną matė kambarį, 
kur trisdešimt ar daugiau įdegusių žmonių šokinėjo pagal /atino 
muziką, vadovaujami raumeningos merginos aptemptu triko. 

Pareigūnai nuėjo pas administratorę, ketvirtą dešimtį pra- 
dėjusią šviesiaplaukę. Su kompanijos logotipu puoštais baltais 
marškinėliais ant priekio ji atrodė tikra sveikuolė. Knutas pristatė 
kolegę ir prisistatęs pats paprašė pakviesti vadovą. 

— Aš esu vadovė, - atsakė blondinė. 

— Tada žinote, kad ieškome ko nors, kas galėtų mums papasa- 
koti apie dvi čia ateidavusias sportuoti moteris, - tarė Knutas. — 
Ar pažįstate kurią nors iš jų? — paklausė traukdamas iš vidinės 
kišenės voką su dviem nuotraukomis. - Čia Helena Hilerstriom. 
Ji buvo nužudyta pirmoji. 

Moteris už stalo dirstelėjo į nuotrauką ir papurtė galvą. 

— Ne, aš jos nepažįstu. Jau esu mačiusi tą nuotrauką. Čia lan- 
kosi labai daug žmonių. Viskas priklauso nuo to, kokiu metu ji 
sportuodavo. Galbūt ateidavo tada, kai aš nedirbu. 

Knutas parodė jai Fridos Lind nuotrauką. 

Moters išraiška pasikeitė. 

— Taip, šitą pažįstu. Frida. Frida Lind. Ji sportavo čia keletą 
metų. 

— Ar ateidavo viena? 

— Taip, manau, kad taip. Beveik visada. 


— Ar gerai ją pažinojote? 

— Na, nemanau, kad galima taip pasakyti. Mes paplepėdavo- 
me, bet tik tiek. 

— Nežinote, ar ji turėjo čia draugų? 

— Ne, nežinau. Paprastai ateidavo viena, tačiau retsykiais atsi- 
vesdavo kokį draugą. 

— Vyrą ar moterį? 

— Drauges, kiek galiu prisiminti. 


— Dėkui, - pasakė Knutas. 


Nė vienas iš darbuotojų neturėjo ką pridurti. Dauguma atpa- 
žino nužudytąsias, tačiau nieko ypatingo negalėjo apie jas pasa- 
kyti. 

Po valandos pareigūnai paliko sporto klubą ausyse aidint Ri- 
kio Martino „She Bangs“. 


Nordergravavas, Visbio viduramžių įtvirtinimų griovys, 
dunksojo kitapus pagrindinio kelio žiūrint iš mokyklos, vi- 
siškai už šiaurinės gynybinės sienos dalies. Buvo penktadie- 
nis, tad jis isspruko is vadinamosios klasės valandėlės pasakęs 
mokytojai, kad užsirašė pas odontologą, bet namie pamirso 
siuntimą. Taip gavo progą išeiti iš pamokų anksčiau už kitus. 
Mokytoja patikėjo juo ir išleido. Neįtikėtina, kad nieko nepa- 
stebėjo. Ar ji žino, ką kiti jam padavė? Ar tik apsimeta, kad 
nieko nemato? Jis atsakymo nežinojo. 

14 penktadienį paliko mokyklą nesiekdamas padais že- 


mės. Jautėsi beveik laimingas. Neilgai trukus prasidės vasa- 


243 


MARI JUNGSTEDT 


vos atostogos, visi bendraklasiai išsiskirstys. Jis pradės lankyti 
vidurinę kitame miesto gale ir atsikratys savo kankintojų. O 
dabar ketino atšvęsti progą apdovanodamas save prizu. Po 
komoda namuose aptiko nusiritusią dešimties kronų mone- 
tą. Pasiėmė. Dabar nusipirks kokį nors saldainį - ir ne šiaip 
saldainį! Jis traukė į saldainių parduotuvę Hesto gatvėje, 
netoli Didžiosios aikštės. I senovinio stiliaus krautuvėlę su 
vitrinoje kabančiais dideliais kristaliniais saldainiais. Vizi- 
tas į saldaininę buvo vienas iš mėgstamiausių dalykų. Kai 
jie su seserimi buvo maži, dažnai nueidavo ten šeštadienį 
su tėvu. Dabar tai nutikdavo retai. Tėvas vis labiau nuo jų 
tolo, jiems augant vis labiau tilo ir niuro. 
Saldainių krautuvė buvo kaip sapnas, ir jis smagiai risno- 
jo palei griovį. Tas kelias buvo labai smagus. Įsivaizduodavo 
viduramžių kautynes tarp švedų ir danų, kaip čia vyko kavai 
iki paskutinio kraujo lašo. Tekinas lėkdamas aukštyn žemyn 
kalvomis visiškai pamiršo siaubingą savo kasdienybę. 
Pagriebė kažkokią lazdą, ėmė badyti ja orą įsivaizduoda- 
mas, kad yra švedų karys, kovojantis pries danų karalių Val- 
demarą Aterdagą, kuris keturioliktajame amžiuje užkaria- 
vo Grenlandiją ir paskelbė salą Danijos provincija. Jis buvo 
taip įsitraukęs į savo žaidimą, kad nė nepastebėjo ant kalno 
viršaus stovinčių keturių vaikų. Staiga jie rėkdami nusilei- 
do nuo kalvos ir puolė jį. Kadangi buvo keturiese, nesunkiai 
patiesė jį ant žemės. Jokių vilčių ištrūkti. Užpuolimas buvo 


visiškai netikėtas ir jis nespėjo išleisti nė garso. 

— Dabar tai tu jau tikrai bijai, tešliau, — nusišaipė jų 
vadeiva. Kiti piktdžiugiškai prunkštė, tvirtai laikydami jį 
už rankų. 

— Juk šįkart nežadi apsimyžti, ką? Ne, mes pasirūpin- 
sime, kad nesuslapintum kelnyčių ir mama nepyktų. A-ba, 
nereikės, — erzino ji. Apstulbindama jį atsegė diržą. Kai 
ėmė sagstyti kelnių sagas, jį apėmė isterija. Nieko blogiau 
nutikti negalėjo. Jis kaip įmanydamas muistėsi, spardėsi ir 
šaukė. Bet kur tau. Ji pergalingai nutraukė kelnes. Jis susi- 
gėdo, likęs plikomis kojomis ir pilvu. Bandė įkąsti jį laikan- 
čioms rankoms. 

— Žiūrėkite, koks paršiukas. Pats laikas sėsti ant dietos, 
NEMANALĖ 

Tada vadeiva sučiupo už apatinių ir nutraukė juos. 

— Koks mažas pimpalas! - suriko ji, o kiti garsiai nusi- 
žvengė. Pažeminimas svilino kaip ugnis, jį paralyžiavo pa- 
nika. Užsimerkęs ėmė klykti taip garsiai, kol pajuto kažką 
minkšta burnoje ir užuodė savo apatines kelnaites. Vadeiva 
žy kita nekenčiama išgama grūdo kelnaites į gerklę. 

— Dabar tu užsičiaupsi, — iškosė vadeiva, sbausdama del- 
nu trumpikės, kad neiskristų. 

Jis pagalvojo, kad uždus. Negalėjo įkvėpti, desperatiškai 
muistėsi jų gniaužtuose. Akyse aptemo, iš toli pasiekė bal- 
SA$. 

— Baikite. Paleiskite. Jis negali kvėpuoti. 

Rankos atsileido, jis girdėjo, kaip užpuolikai traukiasi. 

Pagulėjo dar kurį laiką užsimerkęs, jeigu staiga persigal- 
votų ir sugalvotų grįžti. Kai pagaliau išdrįso atsistoti, nebe- 
sumetė, kiek laiko pragulėjo toje įduboje. Kelnaitės gulėjo ant 
žemės šalia. Jis greitai apsirengė. 

Įkišęs ranką į kelnių kišenę suprato, kad dešimties kronų 


moneta dingusi. 


Helenos Hilerstriom tėvai gyveno pasiturinčiųjų rajone, Stok- 
sundėe, į šiaurę nuo Stokholmo. Knutas su Jakobson nutarė patys 
juos aplankyti ir pasikalbėti. Hansą ir Agnetą Hilerstriomus rado 
namuose, tėvas telefonu pasakė, kad kviečia užeiti. 

Nė vienas iš jų anksčiau neturėjo progos lankytis tame rajone, 
todėl iškart įspūdį padarė didžiuliai namai su erdviais kiemais. 
Kirto Svartaną su blizgančiu vandeniu. Prabangiai vilkintys Dan- 
deriudo gyventojai vaikštinėjo pakrantėje įrengta promenada. 
Tūkstantmečio pradžios namas, priklausantis Hilerstriomams, 
stovėjo ant kalvos milžiniškame žemės sklype. Galėjo pasigrožėti 
juo pro tankios alyvų gyvatvorės properšas. 

Duris atidarė Helenos tėvas, aukštas, ištįsęs vyras retėjančia 
ševeliūra, įdegusiu, rimtu veidu su daugybe smulkių raukšlelių. 

— Gerą dieną, - pasisveikino šiek tiek formaliai. — Prašome 
užeiti vidun. 

Pareigūnai atsidūrė vestibiulyje įspūdingo aukščio lubomis. 
Apvalios kolonos rėmino didingus medinius laiptus į antrąjį 
aukštą. 


Jakobson mintyse atsiduso. Koks didingas rūmas. 

Iš vestibiulio vėrėsi vaizdas į svetainę ir kelis kambarius su di- 
deliais langais į kiemą. Iškart pasirodė Agneta Hilerstriom. Ji taip 
pat buvo aukšta ir liekna, plieno pilkumo plaukais, apsikirpusi 
žavingu karė stiliumi. 

Jie įsitaisė ant minkštos ir patogios kampinės sofos svetainėje. 
Ant stalo laukė skoningi kavos puodeliai ir sausainių lėkštė. Xo- 
koso rutuliukai, - pastebėjo Knutas ir įsikišo vieną į burną. Kaip 
keista. Kažkodėl tokio tipo saldumynai nederėjo su apstatymu. 
Paprastai tokius jis pats kepdavo savo dvynių gimtadieniui. Jo 
vaikai dievino šį gardumyną. 

— Mes žinome, kad kelis kartus kalbėjote su policija, bet no- 
rėjau susitikti su jumis asmeniškai, - pradėjo Knutas. - Aš vado- 
vauju bylos tyrimui Gotlande. Šiuo metu įtariamojo neturime, 
tačiau tyrimo metu paaiškėjo įvairios informacijos, kurią norė- 
čiau su jumis aptarti. Ar jūs nieko prieš? 

— Žinoma, - atsakė abu kartu, klausiamai sužiurę į inspekto- 
rių. 

Knutas atsikrenkštė. 

— Tada tiesiai prie reikalo. Mums tapo žinoma, kad jūsų duktė 
užmezgė romaną su vienu gimnazijos mokytoju. Kūno kultūros 
mokytoju, vardu Janas Hagmanas. Žinojote apie tai? 

Atsakė Helenos tėvas. Jis kalbėjo nuolankiai, tarsi su viskuo 
susitaikęs. 

— Taip, mes apie tai žinojome. Helena po kurio laiko pasi- 
pasakojo. Ji pastojo nuo to pašlemėko. O buvo vos septynioli- 
kos. - Hanso Hilerstriomo veidas įsitempė, jis ėmė gniaužyti 


rankas. 

- Ji pastojo? — pakėlė antakius Knutas. Šito jie nežinojo. 

— Viskas buvo numarinta. Savaime suprantama, jai padarė 
išvalymą. Uždraudėme su juo matytis. Pasikalbėjome su direk- 
toriumi, Hagmano paprašė išeiti. Gavo darbą kitoje mokykloje, 
kažkur į pietus nuo Sudreto. Tas tipas buvo vedęs, turėjo du vai- 
kus. Niekšas išdrįso paskambinti mums į namus. Aiškino, kad 
myli Heleną. Koks mulkis. Daugiau kaip dvigubai už ją vyresnis. 
Sakė išsiskirsiąs su šeima, pasirūpins Helena ir kūdikiu. Aš pagra- 
sinau jį nudėti, jeigu dar kada nors prisiartins prie jos. 

— Kaip Helena visa tai išgyveno? — paklausė Jakobson. 

— Iš pradžių jautėsi baisiai prislėgta. Buvo įsimylėjusi tą kvailį, 
siuto ant mūsų, kad neleidžiame jai daugiau su juo susitikinėti. 
Manė, kad mes nesuprantame. Abortas irgi ne maloni patirtis. Ji 
dar ilgai po to liūdėjo. Išvykome į kelionę po Vest Indiją, kad ji 
viską pamirštų. Rudenį, kaip suplanuota, pradėjo trečius metus 
gimnazijoje. Iš pradžių buvo sunku, tačiau ji gana greitai atsigavo. 
Helena visada turėjo daug draugų, o tai, manau, labai svarbu, — 
susimąstęs pabaigė vyras. 

Stojo tyla. Knutas ir Jakobson jautėsi nepatogiai. Liūdna is- 
torija. Ant sienos kabėjo didelis Helenos portretas auksiniais rė- 
mais, nuotrauka iš mokyklos baigimo šventės. Ji šypsojosi, veidą 
rėmino ilgi tamsūs plaukai. Knutui buvo skaudu į ją žiūrėti, bai- 
su, kad jos gyvenimas baigėsi taip tragiškai. 

— Kokie buvo jūsų santykiai su dukra? — pats nutraukė tylą. 

— Ne be savų problemų, reikia manyti, — atsiliepė Hansas 


Hilerstriomas. - Kai suaugo, ji nustojo mums pasakoti svarbius 


248 


NEMATYTAS 


dalykus. Tapo uždaresnė. Ne su kitais, tik sa mumis. Mes nesu- 
pratome, kodėl. 

— Ar bandėte išsiaiškinti ? 

— Ne, tiesiogiai ne. Manėme, kad ilgainiui praeis. 

— Kiek žinau, vasarą ir toliau važinėdavote į savo vasarnamį 
Gotlande. Gal žinote, ar Helena kada nors vėliau buvo susitikusi 
su Janu Hagmanu? 

— Ne, kiek mums žinoma, - atsakė tėvas. - Daugiau apie tai 
nekalbėjome. 

Dabar prabilo ir motina: 

— Aš mėginau kelis kartus ją prakalbinti. Norėjau išsiaiškinti, 
kaip ji jaučiasi, kaip jai sekasi. Ji sakė, kad viską pamiršo. Sakė su- 
pratusi, kad jų santykiai buvo pasmerkti nutrūkti. Pripažino, kad 
teisingai pasielgėme nutarę padaryti išvalymą. Ji būtų negalėjusi 
pati pasirūpinti kūdikiu. Ir nenorėjo to. Vertino jį kaip kažką blo- 
go, ko reikia nusikratyti. Tarsi kokios ligos. — Ji kietai suspaudė 
lūpas. 

— Kokie buvo jos ir Pero santykiai? — pasiteiravo Jakobson. 

— Viskas buvo gerai. Jie seniai kartu ir, mano įsitikinimu, Pe- 
ras labai ją mylėjo. Faktas, kad jis įtartas nužudymu, mums buvo 
labai skaudus. Man rodos, Helena jam buvo viskas. Esu tikra, jie 
būtų susituokę. Jeigu viso šito nebūtų įvykę, - pasakė motina ir 
nutilo. 

— Gal žinote, ar ji, gyvendama su Peru, dar su kuo nors susiti- 
kinėjo? Ar buvo kritinių jų draugystės laikotarpių? Juk jie kartu 


ilgus metus. 

— Ne, nieko panašaus nesu girdėjusi. Kai paklausdavome, vi- 
sada viskas būdavo labai gerai. Argi ne? - Agneta Hilerstriom 
klausiamai pažvelgė į savo vyrą. 

— Aširgi negirdėjau, kad būtų kokių problemų, - pritarė Han- 
sas. 

— Radome naujų sąsajų tarp Helenos ir antrosios aukos, Fridos 
Lind, - pasakė Knutas. - Pirma, jos abi sportavo Friskis 6“ Svettis 
sporto klube Hornstulyje. Gal ji kada užsiminė su kuo nors ten 
susipažinusi ? 

Abu Hilerstriomai papurtė galvas. 

— Kodėl anksčiau neužsiminėte apie Jano Hagmano istori- 
ją? - paklausė Knutas. 

— Nemanėme, kad tai svarbu, — atsakė tėvas. — Viskas vyko 
labai seniai. Manote, kad Hagmanas nužudė Heleną? 

— Mes nieko nežinome. Tačiau viskas, kas susiję su Helena, 
policijai yra svarbu. Ar yra dar kas nors iš Helenos praeities, ko 
mums nepasakojate? 

— Ne, nemanau, - atsakė Hansas Hilerstriomas. 

— Pastaruoju metu nieko neįvyko? 

— Ne. 

Knutas spėliojo, kaip vyko ankstesnės šios poros apklausos. 
Kaip galėjo būti, kad ši istorija niekaip neišlindo anksčiau? Nu- 
tarė apie tai vėliau padiskutuoti su Karina. Visos apklausos lygiai 
tokios pat nepabaigtos, teks atlikti jas iš naujo, visas alei vieną, - 
niūriai mąstė jis. 


Pilvas gurgė. Metas eiti. 

— Ką gi, kol kas tiek. Ar Helena tebeturi savo kambarį jūsų 
namuose? 

— Taip, viršuje. 

— Ar galime jį apžiūrėti? 

— Taip, žinoma. Policija jau perkratė, bet jūs, žinoma, galite 
pasižiūrėti patys. 

Hansas Hilerstriomas užvedė įspūdingais laiptais į viršų. An- 
trajame aukšte lubos buvo ne ką žemesnės nei pirmajame. Jie nu- 
ėjo ilgu šviesiu koridoriumi pro biblioteką, kur iš balkono ins- 
pektorius pastebėjo tviskant vandenį. Visur stovėjo židiniai. 

Helenos kambarys buvo gana didelis. Aukšti smulkių langelių 
langai atsivėrė į kiemą. Atrodė, kad kambariu seniai nesinaudota. 
Viename kampe stovėjo senovinė medinė lova su aukštais balda- 
kimo stulpais. Šalia jos buvo baltas naktinis stalelis. Prie vieno iš 
langų stovėjo rašomasis stalas, sena lengva kėdė ir kelios knygų 
prikimštos lentynos. 

Hansas Hilerstriomas paliko juos vienus ir uždarė duris. Jie 
išnaršė stalčius, lentynas ir spintą, bet nieko įdomaus nerado. 
Staiga Jakobson švilptelėjo. Už vasarnamio Gotlande nuotraukos 
sienų apmušaluose buvo padaryta kišenė. Joje kyšojo nuotrauka. 

— Pažiūrėk čia, — pašaukė ji. 

Nuotraukoje buvo vyras dideliame laive, veikiausiai keleivi- 
niame kelte — Gotlando kelte. Jis stovėjo denyje vėjo taršomais 
plaukais žydro dangaus fone. Įsikišęs vieną ranką į kišenę, links- 
mai šypsojosi fotografui. Tai, be jokios abejonės, buvo Janas Ha- 
gmanas, bemaž dvidešimt metų jaunesnis ir keturiasdešimt svarų 


lengvesnis už tą, kurį jie matė paskutiniu metu. 

— Žiūrėk, — tarė Jakobson, - jo veide ta kvaila pasitenkini- 
mo išraiška, kokia būna tik ką įsimylėjusio žmogaus. Greičiausiai 
nuotrauka daryta Helenos. 

— Pasiimsim ją, - nusprendė Knutas. - Eime. 

Jie lengviau atsikvėpė palikę tuos melancholiškus namus ir iš- 
ėję į žalią vasarą. Gėlių klombos tryško spalvomis, gatvėje žaidė 
vaikai, o kieme netoliese kaimynai ant keptuvo kepė kepsnius. 

— Mums reikia labiau įsigilinti į tą istoriją sa Hagmanu. Dar 
kartą patikrinti jo alibi. Apie abortą jis neprasitarė. Kodėl slepia 
šią paslaptį? Bet kam jam žudyti Heleną? Kiek matau, jis tikrai ją 
mylėjo. Ir dar po šitiek metų? Gal apėmė pavydas? Pamatė ją su 
nauju vaikinu ir apėmė beprotybė? 

— Tai menkai tikėtina, - atsakė Karina. - Nuo jų romano 
praėjo dvidešimt metų. Kodėl tik dabar žudyti žmoną? Kodėl 
nepadarė to tada? 

— Geras klausimas. Ir kaip visa tai susieti su Fridos Lind mir- 
timi? O Gunilos Olson? 

— Galbūt tai visai nesusiję su Hagmanu, - garsiai svarstė Jo- 
hanson. - Gal mes pasukome klaidingu keliu. Visos aukos susi- 
jusios su Stokholmu. Žudikas gali slėptis kur nors čia. 

— Gal ir tavo teisybė, — sutiko Knutas. — Jau po septynių, 
mano pilvas riaumoja. Rytoj aplankysime Fridos Lind tėvus, o 
paskui patikrinsime krautuvę Gamla Stane, kur prekiauja Guni- 
los Olson keramika. Dabar noriu stipraus gėrimo ir normalaus 
maisto. O tu? 


— Skamba puikiai, — pritarė Jakobson ir paplojo jam per petį. 

Vitbergas pasibeldė į Kilgardo kabineto duris ir uždusęs įvir- 
to į vidų. 

— Surinkome atsakymus į klausimą, kas iš aukų artimųjų serga 
astma. Pažvelkite, — išpoškino jis ir padėjo popieriaus lapą ant 
inspektoriaus stalo. — Čia pavardės žmonių, kurie serga astma 
arba turi kokią nors su kvėpavimu susijusią alergiją. 

Kilgardas perskaitė sąrašą, kurį sudarė apie dvi dešimtis pa- 
vardžių. Sąraše buvo tiek Kristianas Nordstriomas, tiek Janas 
Hagmanas. 

— Hmmm, - numykė jis, pakeldamas akis į Vitbergą. - Kaip 
matau, Nordstriomas serga astma. Ką tik iš Knuto sužinojau, kad 
tarp jų su Helena Hilerstriom vis dėlto buvo seksualinių santy- 
kių. 

— Šūdas. Neseniai? 

— Ne, prieš kelerius metus. Noriu, kad du pareigūnai aplan- 
kytų Hagmaną, o kiti du —- Nordstriomą. Neskambinkite jiems 
perspėti. Noriu užklupti nepasiruošusius. Atveskite abu apklaus- 


ti ir pasirūpinkite jų inhaliatorių pavyzdžiais. 


Jie sėdėjo vienas priešais kitą už virtuvės stalo su kavos puode- 
liais. Vaikai liko kaime su pusbroliais. Ulė grįžo į namus Romoje 
pasikalbėti sa Ema. Jis nervinosi žiūrėdamas per stalą į žmoną ir 
negalėjo paslėpti savo nusivylimo. 

— Kas tau darosi? - pradėjo jis. 


— Nežinau. 

— Prie tavęs negalima prieiti jau kelias savaites, - pakėlė bal- 
są. - Nuo Helenos mirties. Kas negerai? 

— Nežinau, - monotoniškai pakartojo Ema. 

— Po velnių, juk negali nuolat kartoti, kad nežinai, - užsiplies- 
kė jis. - Nenori mano apkabinimų, nenori, kad liesčiausi. Nesi- 
mylėjome jau velniažin kiek laiko. Stengiuosi padėti tau kalbėda- 
mas apie Heleną, bet tu nenori. Tau nė velnio nerūpiu nei aš, nei 
vaikai, kas penkias minutes lakstai į miestą palikusi mano motiną 
už auklę. Kas vyksta? Susiradai ką nors kitą? 

— Ne, - skubiai atsakė, užsidengdama veidą delnais. 

— Tai ką man, po galais, galvoti? — šaukė Ulė. - Juk tu ne vie- 
nintelė kenti, nepagalvojai? Aš irgi pažinojau Heleną. Man irgi 
atrodo siaubinga tai, kas įvyko. Aš irgi esu šokiruotas, bet tu gal- 
voji tik apie save. 

Staiga Ema pratrūko: 

— Gerai! Velniop viską. Skirkimės! Vis tiek daugiau tarp mūsų 
nėra nieko bendra! - Ji pašoko ir nubėgusi į vonią užtrenkė du- 
ris. 

— Nieko bendra! - užriko Ulė. - Dėl Dievo meilės, mes tu- 
rime du vaikus. Du mažus vaikus! Tau jie irgi nė velnio nerūpi? 
Nieko nereiškia? 

Ema sėdėjo ant unitazo dangčio ir iki galo atsuko vandens 
čiaupus, kad negirdėtų vyro rėkimo. Užsispaudė delnais ausis. 
Jautėsi visiškai sutrikusi. Ką jai daryti? Neįsivaizduojama, kad 
galėtų papasakoti vyrui apie Johaną. Ne dabar. Ji tiesiog negali. 


Kad ir kaip pyko ant vyro, kankino nešvari sąžinė. Jautėsi atsidū- 

rusi spąstuose. Po kurio laiko užsuko vandenį ir vėl atsisėdo ant 
unitazo dangčio. Sėdėjo ten labai ilgai. Jos gyvenimas virto chao- 
su. Kažkas nužudė geriausią jos draugę. Gali būti, kad galbūt net 
kuris nors jos pažįstamas. Staiga šmėkštelėjusi mintis buvo per 
šiurpi, kad ja patikėtų. 

Ką Ema žino apie ją supančius žmones? Kas pikta slepiasi už 
uždarų durų? Tas žudikas visiškai sutriuškino jos saugumo jaus- 
mą. Kas gali jį sugrąžinti? 

Ji mąstė toliau. Yra tik vienas žmogus pasaulyje, kuriuo ji gali 
visiškai pasikliauti, ir tas žmogus — Ulė. Jeigu ir galėtų kuo pasi- 
remti, tai juo. Jis visad rasdavo laiko išklausyti, jis keldavosi vidu- 
ry nakties virti arbatos, kai ją kankindavo košmarai, jis rūpinosi 
ja, kai buvo nėščia. Jis valė jos vėmalus, kai sirgo gastroenteritu, jis 
šluostė prakaitą nuo kaktos, kai gimdė judviejų vaikus. Jis mylėjo 
ją verkiančią, tekančia nosimi, kai sirgo vėjaraupiais arba kankino 
mėnesinės. Ulė. Ką, po galais, ji daro? 

Ema ryžtingai atsistojo ir nusiprausė. Kitapus durų buvo visiš- 
kai tylu. Ji atsargiai jas pravėrė. 

Vyro ten nebuvo. Nuėjo į svetainę. Nerado ir tenai. Namai 
buvo mirtinai tylūs. Ema užlipo laiptais ir dirstelėjo į miegamąjį. 
Štai jis, guli ant pilvo lovoje, apsikabinęs pagalvę. Akys užmerk- 
tos, lyg miegotų. Ji atsigulė šalia jo ir prisiglaudė. Ulė atsakė ne iš 
karto. Tada apglėbė ją ir išbučiavo visą veidą. 


— Aš myliu tave, - sumurmėjo ji. - Esam tik mudu. 


Priešais jį ant stalo gulėjo krūvos ranka prirašytų lapų. Kai 


kurie buvo numeruoti. Johanas surašė viską, ką žinojo apie tris 

žmogžudystes. Paskui ėmė dėlioti po gabalėlį faktus. Pirma Hele- 
na. Vakarėlis. Muštynės. Nužudymas pajūryje. Kirvis. Vakarėlio 
dalyviai. Kristianas. Vaikinas, Peras. 

Taip pat jis sudėliojo ir kitas dvi žmogžudystes. Baigęs išrūšia- 
vo lapus į tris krūveles. Kas jungia visas tris? - mąstė. 

Linksmindamasi su draugėmis bare, Frida Lind susipažino su 
vyru. Kodėl jis neatsišaukė? Tai gali reikšti, kad yra prisidėjęs prie 
žmogžudysčių. Jeigu dar neišvyko iš salos. 

Ant popieriaus lapo jis užrašė: Frida + vyras, 30-35. Po to tas 
vyras išgaruoja. Pranyksta. 

Kaimynė pasakojo Johanui apie vyrą Gunilos Olson namuose. 
Jis irgi tarp trisdešimties ir trisdešimt penkerių, patrauklus. Ant 
kito lapo užrašė: Gunila + vyras, 30-35. 

Helena Airtavo su Kristianu per vakarėlį, nužudymo išvakarė- 
se. Jis trisdešimt penkerių, išvaizdus vyras. 

Ant popieriaus lapo užrašė: Helena + vyras, 35 = Kristianas. 

Kristianą kelis kartus apklausė policija. Jis neabejotinai turi 
alibi žmogžudystės nakčiai, nes kitaip būtų jį suėmę. Bet vis tiek 
yra pats akivaizdžiausias įtariamasis. Ar ne jis pasirodė Vienuolio 
rūsyje tą vakarą, kai buvo nužudyta Frida Lind? Jeigu taip, kodėl 
darbuotojai ar kuris nors lankytojas jo neįsidėmėjo? Juk turėtų jį 
pažinoti. Kristianas Nordstriomas daug dirba užsienyje, bet vis 
vien. Aišku, vyras galėjo užsimaskuoti. Bet kokį motyvą turėtų 
Kristianas? 

Johanas atsistojo, perėjo redakciją ir užsiplikė jau trečią kavos 


puodelį tą vakarą. Buvo be ketvirčio dvylikta. Nusižiovavo jaus- 

damas, kaip sunku galvoti. Kas, jeigu Kristianą išbrauktų? Kas 
tada lieka? Policijos tyrimas Stokholme. Ką tai reiškia? Nauja 
jam nežinoma informacija. Prieš kelionę jis bandė iškvosti Knucą, 
bet nesėkmingai. 

Ema daugiau nieko apie Heleną negalėjo prisiminti, tačiau jos 
pažįstamos nuo mokyklos laikų. 

Jį apėmė ilgesys. 

Ema. Kaip ji atrodė paskutinį kartą susitikus. Šviesa jos plau- 
kuose, kai sėdėjo kėdėje prieš langą, blyškus veidas. Jį kerėjo pati 
Emos asmenybė. Jos galia baugino ir viliojo. Johanas troško pa- 
skambinti, bet suprato, kad jau per vėlu. 


Jis padėjo galvą ant popierių krūvos ir užmigo. 


Jaunuoliai išėjo iš vakarėlio per patį įkaršųį. Visam vakarui 
buvo išnuomotas $/7224 restoranas Nisevikene, šokių salė buvo 
sausakimša šventiškai išsipuošusių paauglių. Muzika paleista iki 
absoliutaus maksimumo. Bare viena po kitos buvo pildomos tau- 
rės. Nuotaika pakili, laukinė — paskutinė Vidurvasario švenčių 
naktis, nors ir sskmadienis, puikus laikas švęsti. 

Peterio vedama į paplūdimį Karolina kikeno. 

— Kvaileli, ką tu darai? 

Jis vedėsi ją pro paplūdimio namelius, kurie buvo išnuomoti 
turistams vasarai. 

— Einam čia, — pasakė jis ir pabučiavo ją į kaklą. 

Abu buvo apgirtę ir laimingi. Vos po kelių dienų jiems teks 


išsiskirti. Karolina išvyks studijuoti į Valstijas, o Peterio šiaurė- 

je, Bodene, laukia vienuolikos mėnesių karinė tarnyba. Svarbu 
buvo mėgautis jiems likusiu laiku. 

Jie siautė pliaže, Peteris stūmė priešais save Karoliną ir kartu 
bučiavo jai sprandą. Susipynusiems kūnams tolstant nuo kranto 
ir kitų žmonių, jo ranka slankiojo po jos drabužiais. 

Buvo beveik trečia nakties, brėško. Kadangi į paplūdimį ti- 
krai ateis dar kelios poros, jie troško susirasti nuošalesnę vietelę. 
Išėję į iškyšulio smaigalį, aptiko atokią žvejo pašiūrę. 

— Eisim ten, — pasiūlė Peteris. 

— Tu išprotėjai? Per vėlu, - užprotestavo Karolina. - Ten gali 
kas nors būti. 

— Patikrinkim! 

Jis paėmė Karoliną už rankos ir abu nubėgo per akmenis iki 
pakrantės. Matė, kad pašiūrė apleista. Atrodė jau daug metų ne- 
naudojama. 

— Tobula. Einam vidun, - pasakė Peteris. 

Kelią jiems pastojo vienintelis dalykas - aprūdijusi spyna. 

— Gal turi plaukų segtuką? 

— Gal nereikia? 

— Kodėl ne? Galėsime likti čia, kiek tik norėsime, ir niekas 
mums netrukdys. 

— O jeigu kas nors grįš? 

— A-ha. Matai, kad užrakinta. Manau, kad niekas čia nesilankė 
jau daug metų, — pareiškė Peteris, krapštydamas spyną segtuku. 
Karolina, pasistiebusi ant pirštų galiukų, mėgino ką nors įžiūrėti 


pro langelį kitoje pašiūrės pusėje. Vaizdą užstojo tamsiai mėlyna 

užuolaida. Mums pasisekė, - džiūgavo ji. Peterio užsidegimas už- 
krėtė. Kaip smagu. Mylėtis senoje, apleistoje žvejo pašiūrėje. 

— Štai, atrakinau. 

Durys girgždėdamos atsivėrė. Jie dirstelėjo vidun. Pašiūrėje 
buvo tik vienas kambarys su mediniu suolu, išklerusiu stalu ir 
kėde. Sienos murzinai geltonos, šalta. Ant kablio karojo senas 
sieninis kalendorius iš ZCA universalinės. Trenkė drėgme ir pri- 
dvisusiu oru. 


Patenkintas Peteris ant grindų patiesė savo bluzoną. 


Numigusi kelias valandas Karolina pabudo, nes užsimanė 
šlapintis. Iš pradžių niekaip negalėjo prisiminti, kur atsidūrė. 
Paskui prisiminė. A, teisingai. Vakarėlis. Pasiūrė. Ji išsipainiojo iš 
Peterio glėbio ir šiaip ne taip atsistojo. Pykino. 

Išsvirduliavusi iš pašiūrės pritūpė. Paskui apsiprausė skaidriu, 
šaltu jūros vandeniu. 

Reikia pažadinti Peterį. Kaip grįš namo? Jie visiškame už- 
kampyje. Tirtėdama mergina grįžo į trobelę. Peteris tysojo ant 
grindų užsimetęs seną apklotą. Stalas buvo uždengtas sena dė- 
mėta nuo kavos klijuote. Ant grindų stovėjo termosas. Nors ba- 
kūžė atrodė apleista, Karolinai atrodė, kad kažkas neseniai čia 
lankėsi. 

Nuo maudynių ji drebėjo iš šalčio. Apklotas ant Peterio atro- 
dė siaubingai plonas. Bet jai norėjosi dar šiek tiek pagulėti. Nu- 
migs truputį, gal ir pykinimas praeis. Ji apsidairė ieškodama, kuo 


dar galėtų apsikloti, ir pastebėjo, kad suolas pakeliamu dangčiu. 

Mergina atvožė jį. Viduje gulėjo drabužių ryšulys, tiksliau, keli 
ryšuliai. 

Ištraukusi vieną daiktą, ištiesė prieš save. Marškiniai su dide- 
liais lopais sukepusio kraujo. Ji ėmė atsargiai tikrinti kitus daik- 
tus. Sijonas, palaidinė, kruvinų džinsų pora, perplėšta liemenėlė, 
šuns pavadėlis. Jai ėmė suktis galva. Ji ėmė purtyti Peterį. 

— Ei, pažiūrėk, kas tame suole! — ragino ji. 

Peteris lėtai pabudo ir apžiūrėjo drabužius. 

— Kas čia, po velnių? 

Jis garsiai užtrenkė dangtį, išsitraukė mobilųjį telefoną ir pa- 


skambino policijai. 


Pirmadienis, birželio 25-oj1 


Gamla Stanas daug kuo priminė Visbį. Lankydamasis sosti- 
nėje Knutas visada apic tai pagalvodavo. Jam patiko to rajono 
atmosfera. Daug gražių pastatų su mūro inkarais ant fasadų ir 
skulptūromis virš įėjimo buvo septyniolikto amžiaus statybos, 
kai Švedija buvo galingiausia Europos valstybė ir Stokholmas 
spėriai plėtėsi. Pastatai stovi vienas prie kito T primena, kaip tan- 
kiai miestas buvo apgyvendintas. 

Siauros grįstos gatvės kaip aštuonkojo kojos šakojosi į visas pu- 
ses nuo istorinio miesto centro, Didžiosios aikštės. Dabar Gamla 
Stanas pilnas restoranų, kavinių ir mažų antikvariatų, rankdarbių 
ir, žinoma, tūkstančių niekniekių krautuvėlių. 

Gamla Stanas su Visbiu turėjo daug bendra. Viduramžiais 
juos abu veikė didelė vokiečių įtaka. Vokiečių pirkliai dominavo 
tiek Stokholme, tiek Visbyje, paliko savo pėdsaką pastatuose ir 
gatvių pavadinimuose. Kadaise Gamla Staną taip pat juosė įtvir- 


tinimai. Gynybinė siena išardyta septynioliktame amžiuje, kai 

prireikė vietos didingiems pastatams palei krantinę. Už gatvėn 
išeinančių fasadų, kaip ir Visbyje, galima rasti žalumos oazes ir 
žydinčius sodus. 

Knutas su Jakobson traukė Esterlongo gatvės link, kuri Knutui 
patiko labiau nei komercinė Vesterlongo gatvė. Rytinėje gatvėje 
buvo daugiau galerijų, rankdarbių parduotuvių ir restoranų. 

Kaip tik šioje vietoje Gunila Olson pardavinėjo savo dirbi- 
nius. Parduotuvės vitrinoje buvo pridėta įvairių keramikos gami- 
nių. Pravėrus duris suskambo varpelis. 

Krautuvėlė buvo tuščia. Ji priklausė stilingai šeštą dešimtį bai- 
giančiai moteriai. 

Knutas prisistatė pats ir pristatė kolegę, paskui paaiškino, kas 
juos čia atvedė. 

Moteris susirūpino: 

— Kokios šiurpios tos žmogžudystės! Visiškai nesuvokiama. 

— Taip, - sutiko Knutas. - Kiek žinau, jūs prekiaujate Gunilos 
dirbiniais. Kiek laiko? 

— Tik kelis mėnesius. Jai neblogai sekasi. Pastebėjau jos kū- 
rybą Gotlande surengtoje parodoje praėjusią žiemą, iškart krito 
į akis. Ji buvo talentinga. Ir klientams taip atrodė. Parduodavau 
jos kūrinius iškart, kai tik gaudavau. Šie dubenys yra ypač popu- 
liarūs, - pasakojo verslininkė, rodydama aukštą, platų indą su 
daugybe smulkių duobučių. Dubuo buvo užkeltas ant atskiros 
lentynėlės. 

— Ar Gunila pasakojo apie savo asmeninį gyvenimą? - paklau- 


sė Jakobson. 

— Ne. Ji buvo labai uždara. Asmeninio kontakto neužmezgė- 
me. Paprastai susitardavome telefonu. Kažkas kitas rūpinosi pre- 
kių pristatymu. Ji kartą lankėsi mano krautuvėlėje pavasarį, vėliau 
aš dar aplankiau ją Gotlande, paskutinį kartą mačiau vos prieš 
kelias savaites. 

— Ką veikėte Gotlande? 

— Na, aš apsistojau Visbio viešbutyje. Norėjau aplankyti keletą 
menininkų. Vieną dieną nuvykau į jos sodybą, buvo gana malo- 
nu. Kartu papietavome, apžiūrėjau jos dirbtuves. 

— Gal pastebėjote ką nors neįprasta? 

— Ne, ničnieko. 

— Arji pasakojo apie naujus pažįstamus, galbūt savo vaikiną? 

— Ne, bet ten buvo vienas jaunuolis, kuris sustojo važiuoda- 
mas pakeliui. Mes kaip tik valgėme pietus, jis nenorėjo kliudyti 
jai, kol turi svečių. Bet kokiu atveju, labai maloniai pasisveikino, 
mes truputį šnektelėjome ir jis išvažiavo. 

— Ar prisimenate, kuo jis vardu? 

— Henrikas. Prisimenu, nes pati turiu brolį Henriką. 

— Ojo pavardė? 

— Neprisistatė. 

— Arjie atrodė artimi draugai? 

— Na, sunku pasakyti. Jis tik pravažiuodamas užsuko. Man pa- 
sirodė, kad gyvena netoliese, gal net yra jos kaimynas. 

— Kaip jį apibūdintumėte? - pasiteiravo inspektorius. 

— Maždaug jos amžiaus. Aukštas, gerai sudėtas. Tankūs pelenų 


pilkumo plaukai. Ypač gražių akių. Man regis, žalių. 

Kaip puiku, kad menininkai tokie pastabūs, - galvojo Knutas. 

— Gal dar ką nors pastebėjote? 

- Taip. Nors man ir atrodo, kad jis kaimynas, negalėjo būti 
kilęs iš Nero, nes kalbėjo su ryškiu stokholmietišku akcentu. Ne- 
statyčiau nė penkių erių, kad jis iš Gotlando. 

Suskambo Knuto mobilusis. Jis išgirdo susijaudinusį Kilgardo 
balsą. Vyras pranešė, kad jaunuoliai rado nužudytų moterų dra- 
bužius apleistoje žvejo pašiūrėje Nisevikene. 

Knutas greitai baigė pokalbį su galerijos savininke ir padėkojo 
už pagalbą. Tada su Karina išėjo į gatvę. Papasakojo jai apie rastus 
drabužius. 

— Galim grįžti namo, - pasakė jis. - Padarėme viską, ką galime 
čia, tačiau žudikas yra Gotlande. Tiek tai jau aišku. 


Po poros valandų jie jau sėdėjo lėktuve atgal į Visbį. 


Ema miegojo prastai. Kai pabudo, atrodė, kad dar labai anks- 
ti. Dirstelėjo į laikrodį. Tik pusė šešių. 

Ulė gulėjo šalia jos. Atrodė kietai įmigęs. Miegojo plačiai pra- 
sižiojęs, su kiekvienu iškvėpimu ji užuodė blogą burnos kvapą. 
Ji atsikėlė ir nuėjo į vonią. Kai atsisėdo nusišlapinti, šmėkštelėjo 
Johano prisiminimas, bet ji nuvijo tą mintį šalin. Nuo šiol tarp 
jos ir Ulės viskas bus gerai. Ji atsuko dušą ir mėgavosi per kūną 
bėgančio vandens srove. Paskui susisuko į rankšluostį ir grįžo at- 
sigulti šalia vyro, prisiglaudė galva prie jo galvos. Aisku, kad aš jį 
myliu, - galvojo kartu jausdama ir abejonės šešėlį. - Šiaip ar taip, 


jis mano Ulė. 

Kaip ji nuo savęs pavargo! Kiek galima šitaip mėtytis? Kodėl 
negali apsispręsti? 

Ema atsisėdo ir pažvelgė į vyrą. Jis gulėjo nejausdamas, kad 
žmona jį tyrinėja, nuogas ir pažeidžiamas kaip vaikas. Galbūt ji 
nebemyli jo. Galbūt viskas baigta. Bet ar svarbiausia visą laiką 
būti įsimylėjusiai ir kažko geisti? Ji pažadėjo jam savo gyvenimą. 
Mylėti jį, kai sveikata tvers ar ligos suims. Koks skirtumas, kad 
nejaučia jam traukos? 

Žvilgsnis nuslydo vyro kakta ir vokais. Ema spėliojo, kas po 
jais, kokios mintys sukasi. 

O kaip vaikai? Jų du nuostabūs vaikai? Kaip tėvai, jie turi par- 
eigą, didelę kaip visata. 

O kaip ji pati? Kas ji per žmogus, jei nori viską atiduoti taip 
paskubomis ir rizikuoti visu gyvenimu? Tai juk labai pavojinga. 
Kaip drįsta? Svarbu ne ji su Ule. Nuo to priklauso visos šeimos 
ateitis. Vaikų ateitis. 

Vis dėlto jausmai Johanui vertė ją kilti ir kristi kaip laivą au- 
dringose bangose. 

Ema pakilo ir nuėjusi į virtuvę prisidegė cigaretę, nors buvo 
tik ketvirtis po šešių. Ji nesuko galvos dėl to, kad rūko namuose. 
Užteks laiko viską išvėdinti iki vaikams sugrįžtant. 

Mintys mainėsi su kiekvienu nauju dūmu. Gal jai tiesiog rei- 
kia palaukti. Susitaikyti su vidine suirute. Nebūtina tuojau pat 
apsispręsti. Geriau kol kas palūkėti. Pasižiūrėti, kaip klostysis rei- 
kalai. 

Ema nebenorėjo daugiau eikvoti energijos savo chaotiško 


emocinio gyvenimo apmąstymams. 

Staiga suskambo jos mobilusis. Išsitraukusi jį iš rankinės spus- 
telėjo žinučių mygtuką. 

NEGALIU MIEGOTI. O TU? JOHANAS 

Ji išėjo ant laiptų ir jam paskambino. 

Johanas atsiliepė iš karto. 

— Taip? 

Karšta liepsna perliejo ją nuo galvos iki pilvo ir nutekėjo ran- 
komis iki pačių pirštų galiukų. 

— Labas, čia aš, Ema. 

— Sveika, pasiilgau tavęs. 

— Aš taip pat. 

— Kada galėtume susitikti ? 

— Nežinau. Ulė grįžo namo. Mes kalbėjomės. Jis šiandien grįž- 
ta pas vaikus. Jie pas Ulės brolį Burgsvike. Seneliai taip pat ten. 

— "Tai mes galime susitikti, taip? 

— Nežinau. Kaip? 

— Jeigu tavo vyras išvažiuos, liksi viena. Galiu tave aplankyti. 

— Čia? Ne, tai neįmanoma, turi tai suprasti. Negalime susiti- 
kinėti mano namuose. 

— Tada galėtum atvažiuoti čia. 

— Negaliu slankioti mirtinai išsigandusi, kad kas nors mane 
pastebės. 

Staiga Emai šovė į galvą mintis. Beprotiška, aišku, bet kam tai 
rūpi. 

— Aš kątik prisiminiau, kad kurią nors dieną turiu nuvažiuoti į 
tėvų namus Forėje. "Ten nieko nėra. Jie išvykę ilgoms atostogoms, 


pažadėjau prižiūrėti jų namus. Galvojau pasikviesti draugę Vive- 

ką ir kelias dienas ten pagyventi. Gali vietoj jos važiuoti tu. Norė- 
čiau šiandien iš čia ištrūkti. Namuose baigiu išprotėti. Man tikrai 
reikia išvažiuoti. Namas visai prie pat jūros. Nuostabi vieta. 

— O kaip tavo draugė? 

— Tai ne problema. Esu tikra, kad ji galės atvažiuoti vėliau. 
Pasikalbėsiu su ja. Iš tiesų, Viveka žino apie tave. 

— Žino? — Johanas pajuto, kad dega žandai, jautėsi pamalo- 
nintas. 

— Tada nuostabu, bet kelioms dienoms likti negalėsiu. Turiu 
dirbti, tai susiję su paskutine žmogžudyste. Bet vieną vakarą ištai- 
kysiu. Galėsiu rytoj vėliau pradėti dirbti, tačiau be šešių vakaro 
šiandien ištrūkti nepavyks. 

— Nesvarbu, nuvažiuosiu ten pirma. 

Ema grįžo į namus. Neišvengiamybės jausmas mišo su nekan- 


travimu ir kaltės doze. 


Ulei atsibudus, ji atnešė jam į lovą pusryčius. 

— Radau sprendimą, - pasakė. - Man reikia pamąstyti. Reikia 
erdvės. Tiek daug paskutiniu metu visko įvyko. Tikrai nežinau, 
ką galvoti. Nebežinau, ko noriu. 

— Bet vakar sakei... - Vyras atrodė nusivylęs. 

- Žinau, bet nesu įsitikinusi, — atsiprašė ji. — Ar tarp mūsų dar 
kas nors liko. O gal taip yra tik dėl Helenos ir tų kitų nužudymų. 
Turiu iš čia išvažiuoti. 

— Suprantu, - užjausdamas atsakė jis. — Žinau, kad tau tikrai 


buvo nelengva. Ką ketini daryti? 

— Na, pirma važiuosiu į tėvų namus. Juk vis tiek pasižadėjau 
užmesti akį. Išvažiuoju šiandien. 

— Viena? 

— Ne. Viveka pažadėjo važiuoti kartu. Jau kalbėjausi. - Ema 
pajuto, kaip suspaudė širdį. Dar vienas melas. Kaip baisu suprasti, 
kad meluoti taip lengva. 

— Tikėjausi, kad šiandien grįši sa manimi. Ką pasakyti vai- 
kams? 

— Pasakyk jiems tiesą. Kad turėjau išvažiuoti ir kelias dienas 
prižiūrėti senelių namus. 

— Gerai. Esu tikras, kad jie supras, — atsakė Ulė. — Šią vasarą 
mes dar turėsim daug laiko. 

Ema jautėsi kalta, kad vyras toks supratingas. Jau būtų len- 
gviau, jeigu supyktų, - galvojo ji. Pakilo susierzinimas. 


— Ačiū, mielasis, - tepasakė ir trumpai jį apkabino. 


Knutas paprašė Kilgardo sukviesti visus į pasitarimą tą pačią 
popietę, kai su Jakobson grįš į Gotlandą. Susirinkimą pradėjo vy- 
riausiasis inspektorius. 

— Taigi žvejo pašiūrėje Nisevykene mes greičiausiai radome 
aukų drabužius. Jie šiuo metu tiriami mūsų teismo medikų, pas- 
kui bus išsiųsti į ŠKL. Pašiūrė aptverta, aiškinamės, kam ji pri- 
klauso. Iš pažiūros ji seniai apleista ir nenaudota. Aukų šeimų 
nariai atvyksta atpažinti drabužių. Šis radinys įrodo, kad žudikas 
gyvena Gotlande, todėl turime susitelkti būtent čia. Ką dar naujo 


sužinojome ? 

— Šiandien gavome atsakymą dėl pirštų atspaudų ant inhalia- 
toriaus, rasto Gunilos Olsen kieme, - pradėjo Kilgardas. - Polici- 
jos kartotekoje tokių nėra. Patikrinome, kas iš aukos draugų serga 
astma ar kvėpavimo takų alergija. Paaiškėjo, kad Janas Hagmanas 
ir Kristianas Nordstriomas serga astma. Vėliau jų inhaliatoriai 
bus palyginti su rastu Gunilos Olson namuose. 

— Gerai, — tarė Knutas. - Kaip praėjo jų apklausa? 

— Apklausdami Janą Hagmaną, mes prirėmėme jį prie sie- 
nos, kodėl jis nepasakojo mums apie abortą anksčiau. Jo atsaky- 
mas buvo gana įtikimas. Negalvojęs, kad abortas mums atrodys 
svarbus. Be to, jo vaikai nieko nežino apie santykius su Helena 
Hilerstriom, todėl nenorėjo leistis į detales. Kol ten buvome, jis 
atrodė persigandęs, kad sūnus gali nugirsti mūsų pokalbį. 

— Galiu suprasti, - pasakė Knutas. — Vertėjo išsikviesti jį Čia. 
O kaip Nordstriomas? 

— Man buvo nesuvokiama, kodėl jis atkakliai tvirtino neturė- 
jęs jokių santykių su Helena, o kai papasakojau jam apie laiškus, 
iškart prisipažino. Kita vertus, nesugebėjo paaiškinti, kodėl anks- 
čiau tai neigė. Tik pasakė nenorėjęs tapti įtariamuoju. 

— Kas dar? 

— Liudininkai teigia Gunilos namuose kelias paskutines savai- 
tes matę nepažįstamą žmogų. Pastebėję jos kieme tiek ryte, tiek 
vakare, tad visai gali būti, kad kalbame apie jos draugą, — tęsė 
Kilgardas. - Liudininkų žodžiais, vyras buvo aukštas, išvaizdus, 
maždaug panašaus amžiaus kaip Gunila. 

— Ar liudininkams parodytos nuotraukos? Pavyzdžiui, Kris- 


tiano Nordstriomo ar Jano Hagmano? 

— Ne, nerodytos, - susigėdęs pripažino Kilgardas. 

— Kodėl gi? 

— Jeigu visai sąžiningai, nežinau. Kas nors turi nuotraukų? — 
Kilgardas nužvelgė kolegas. 

— Turime pripažinti, kad to nepadarėme. Prasprūdo, - įsiter- 
pė Vitbergas. 

— Pasirūpinkite tuo iškart po susirinkimo, - griežtai nurodė 
Knutas. - Kaip Nordstriomo ir Hagmano alibi? Ar parikrinote 
dar kartą? 

— Taip, - atsiliepė Sūlmanas, - atrodo įtikinamai. 

— Atrodo? 

— Hagmano alibi paremia sūnus ir kaimynas. Kaimynas tvir- 
tina, kad pirmos žmogžudystės metu jie traukė tinklus. Kai buvo 
nužudyta Frida Lind, pas tėvą svečiavosi sūnus. Abu tvirtina 
nužudymo metu miegoję, nes tai nutiko vidurnaktį. Paskutinės 
žmogžudystės metu Hagmanas buvo išplaukęs su tuo pačiu kai- 
mynu žvejoti. Vidurvasario šventės išvakarėse. Vėliau šventė kai- 
myno namuose, ir Hagmanas smigo ant sofos. 

— O kaip Nordstriomas? 

— Iš visko sprendžiant, pirmai žmogžudystei alibi jis netu- 
ri, — tęsė Sūlmanas. — Jis buvo Helenos Hilerstriom vakarėlyje 
iki trečios nakties. Paskui kartu su Beata ir Džonu Dunmarais 
vienu taksi išvažiavo į Visbį. Jiems išlipus, Kristianas nuvažia- 
vo toliau. Pasiekė namus prieš keturias ryto. Jis gyvena Brisun- 
de. Taksi vairuotojas patvirtino, kad išlipo iš taksi prie namų ir 
kad buvo labai girtas. Švelniai tariant, nelabai tikėtina, kad grįžo 


atgal šešiasdešimt keturis kilometrus iki Hilerstriomų vasarna- 

mio ir laukė Helenos pakrantėje. Be to, tą pačią dieną išskrido 
į Kopenhagą. Iš Visbio į Stokholmą išskrido popiet. O kai buvo 
įvykdytos kitos dvi žmogžudystės, jo netgi nebuvo Gotlande. Kai 
buvo nužudyta Frida Lind, jis lankėsi Paryžiuje, kai mirė Gunila 
Olson, buvo Stokholme. "Tą vakarą, kai nužudyta antroji auka, 
Kristiano Nordstriomo Vienuolio rūsyje niekas nematė. Jį būtų 
pažinę. Žinoma, jis galėjo laukti pakeliui namo. Tokia galimybė 
irgi tikėtina. Kita vertus, vyras, su kuriuo tą vakarą bare kalbėjosi 
Frida, neatsiliepė, todėl yra įtariamųjų sąrašo viršuje. Jis švedas, 
todėl niekaip negalėjo negirdėti policijos prašymo atsiliepti. 

— Na, galbūt yra kitų priežasčių, kodėl jis tyli. Gal turi ką slėp- 
ti, ką nors visai nesusijusio, — pastebėjo Jakobson. 

— Žinoma, tai visai įmanoma, - sutiko Sūlmanas. 

— Moteris, prekiaujanti Gunilos Olson keramika, pasakojo, 
kad jos namuose buvo susidūrusi su maždaug trisdešimt penkerių 
metų vyru. Jis buvo aukštas ir patrauklus, — tarė Knutas. — Pri- 
sistatė Henriku. Gotlando akcento kalboje nebuvo girdėti. Mo- 
teris teigė, kad kalbėjo kaip stokholmietis. Fridos Lind draugės 
tvirtina, kad vyras, su kuriuo Frida susipažino Vienuolio rūsyje, 
taip pat buvo vardu Henrikas. Barmenas teigia, kad su ja už baro 
sėdėjęs vyras kalbėjo stokholmietiškai. Žinoma, tai visiškai ne- 
reiškia, kad jis ne vietinis. Gali būti kilęs iš Gotlando, tik seniai 
išsikraustęs į Stokholmą. Gal vienas iš jo tėvų yra kilęs iš žemyno. 
Tai paaiškintų, kodėl jis nekalba Gotlando tarme, tiesiog jis gali 
slėpti akcentą, kad nebūtų atpažintas. Žinoma, yra tikimybė, kad 
jis gimęs Stokholme, bet gerai pažįsta salą ir šiuo metu čia gy- 


vena. Aš labiau linkęs manyti, kad reikia ieškoti saloje gimusio 

žmogaus. Taigi, ką mes žinome apie žudiką? Jo vardas gali būti 
Henrikas. Jis yra aukštas, avi vienuolikto su puse dydžio batus, 
trisdešimties keturiasdešimties metų amžiaus, serga astma. Mūsų 
saloje tik penkiasdešimt aštuoni tūkstančiai. Nedaug turėtų būti 
vyrų, atitinkančių šį paveikslą. Turime labai daug liudininkų api- 
būdinimų, tad galime nupiešti žudiko portretą. Ko gero, pats lai- 
kas. 

— Aš nesutinku, - atsakė Kilgardas. - Tai tik sukels paniką. 

Keli sėdintys už stalo pritariamai samurmėjo. 

— Kas nors turi geresnį pasiūlymą? — skėsteldamas rankomis 
paklausė Knutas. — Viskas liudija, kad žudikas yra saloje. Serijinis 
žudikas, bet kurią akimirką galintis rasti naują auką. Mes radome 
drabužius, bet ką dar svarbaus turime? Nesugebame rasti esmi- 
nio ryšio tarp aukų. Nė viena žmogžudystė neturi liudininkų. Jis 
puolė, kai aukos buvo visiškai vienos. Visais atvejais dingo greitai 
kaip žaibas. Niekas nieko negirdėjo, niekas nieko nematė. Ir tuo 
pat metu daug žmonių turėjo jį sutikti. Dėl Dievo meilės, jis va- 
žinėja po salą: Friojelis, Visbis, Naras, Nisevykenas. Eina į užeigą, 
važiuoja į pajūrį, vaikštinėja po miestą, pasiekia Narą. Portretas 
leistų greičiau jį sugauti. 

— Atrodo, tai vienintelė alternatyva, - sutiko Sūlmanas. — Rei- 
kia imtis ko nors ypatingo. Jis bet kada vėl gali žudyti. Paskutines 
žmogžudystes skiria vos savaitė. Gal liko tik kelios dienos iki kito 
nužudymo. Neturime laiko. 

— "Tai visiška beprotybė, - griaudėjo Kilgardas. - Kaip mano- 
te, kas nutiks, kai žmonės pamatys portretą? Susies jį su praktiš- 


kai kiekvienu pažįstamu. Būsime užversti spėjimais. Prasidės ab- 

soliuti isterija, prisiekiu. Ir dėl visko būsime atsakingi mes. Kaip 
tada rasime laiko spręsti problemą? Ir taip turime ką veikti me- 
džiodami tą beprotį. 

— Kuo remsime tą nusikaltėlio portretą? — paklausė Jakob- 
son. - Turime du liudininkus, mačiusius galimą nusikaltėlį: mo- 
terį, prekiaujančią Gunilos Olson keramika, ir kaimynę, pastebė- 
jusią kažkokį vyrą netoli jos namų. Dar turime Fridos Lind drau- 
ges, mačiusias tą vyrą bare, bet vis dar negalime tvirtinti, kad jis 
yra žudikas. Tik įtariame. Kiek jų liudijimai sutampa? O kas bus, 
jeigu jos klysta? Labai rizikuojame paskelbdami portretą. Pirma, 
liudininkės gali prisiminti netiksliai, todėl pakišime paveikslą, 
neatitinkantį realybės. Antra, lieka tikimybė, kad jos matė visai 
ne žudiką. Man regis, per daug rizikuotume skelbdami įtariamo- 
jo portretą. Dabar atrodo kvaila naudoti tokį drastišką būdą. 

— Drastišką? — sarkastiškai pakartojo Knutas. — Nejaugi keis- 
ta, kad tokioje byloje mums tenka griebtis drastiškų priemonių? 
Įvykdytos trys žmogžudystės. Visa sala iš baimės paralyžiuota. 
Moterys nedrįsta iškišti nosies laukan pačiame vasaros įkarštyje, 
o visa šalis kvėpuoja mums į nugarą. Premjeras ir tas greitai mums 
paskambins! Privalome išspręsti šią bylą. Noriu bet kokia kaina 
sugauti žudiką per savaitę. Nieko nelaukę iškviesime policijos 
dailininką ir liepsime užmesti eskizą. Noriu, kad jis būtų išspaus- 
dintas kaip įmanoma greičiau. Taip pat reikia dar kartą apklausti 
Hagmaną ir Nordstriomą. Pats asmeniškai pasikalbėsiu su kie- 
kvienu, dalyvavusiu vakarėlyje pas Hilerstriomus. Su kiekvienu. 
Taip pat ir su Fridos Lind draugėmis. Kaip sekasi aiškintis aukų 


gyvenimą? Ko nors pasiekėme? 

Atsakė Bjornas Hansonas iš Nacionalinės kriminalinės poli- 
cijos. 

— Stengiamės išsiaiškinti kiek galima daugiau. Helena Hi- 
lerstriom persikėlė į Stokholmą dvidešimties ir, atrodo, niekada 
nebuvo susitikusi su Frida Lind. Helena ir Gunila Olson mokėsi 
skirtingose įstaigose, neatrodo, kad būtų turėjusios bendrų inte- 
resų. Negalime susieti ir Gunilos su Frida. Kaip visi žinome, Eri- 
da Lind gyveno Stokholme. Tikrasis jos vardas Ani-Frid, gimė ji 
būdama Person. Viską išsiaiškinti užtrunka. Vasara situacijos irgi 
nepataiso. Atrodo, kad kas antras reikalingas žmogus atostogau- 
ja. 

— Žinau, žinau, — nekantriai atsiliepė Knutas. — Toliau kapsty- 


kitės ir kuo labiau spartinkite tempą. Negalime švaistyti laiko. 


Po susirinkimo inspektorius pasišalino į savo kabinetą. Jis siu- 
to ant visų ir ant visko. Atsisėdo prie savo darbo stalo. Marškiniai 
lipo prie kūno. Pažastyse išsiplėtė prakaito dėmės. Knutas nega- 
lėjo pakęsti savęs tokio purvino. Karštis, kurio visi taip laukė, jau 
dabar vertė jaustis apgailėtinai. Sunku galvoti, beveik neįmano- 
ma sutelkti dėmesio. Labiau už viską jis troško grįžti namo ir ilgai 
stovėti po šaltu dušu, o paskui išmaukti porą kvortų ledinio van- 
dens. Knutas atsistojo ir užtraukė žaliuzes. Policijos būstinė ne- 
turėjo oro kondicionavimo sistemos. Per didelės investicijos dėl 
kelių dienų per metus. Jis nekantriai laukė šį rudenį numatytos 
renovacijos. Vylėsi, kad tada užteks sveiko proto įrengti oro kon- 
dicionavimo sistemą. Dėl Dievo meilės, žmogus turi turėti sąly- 


gas mąstyti, kad galėtų išspręsti sudėtingą žmogžudystės bylą. 

Laimė, drabužių suradimas yra žingsnis į priekį. Vėliau galės 
nuvažiuoti apžiūrėti tos pašiūrės. Dabar tegu nusikaltimo vie- 
tos tyrėjai nekliudomi dirba savo darbą. Jis ėmė versti aplankus 
su apklausų išrašais. Trys aplankai: vienas Helenos Hilerstriom, 
antras Fridos Lind, o trečias - Gunilos Olson. Kamavo neaiškus 
jausmas, kad įvairūs bylų momentai tiesiog jį aplenkė. Kelionė 
į Stokholmą tai įrodė: pokalbis su Helenos Hilerstriom tėvais, 
abortas, kurio niekas anksčiau neminėjo. O kaip kitos apklausos? 
Jis nusprendė dar kartą patikrinti visus apklausų išrašus, prade- 
dant nuo tėvų. 

Gunila Olson tėvų neturėjo, jiems vis dar nepavyksta suras- 
ti jos brolio. Atsivertė Fridos Lind aplanką. Gosta ir Majvoras 
Personai. Gulvivegrando 38, Jakobsbergas. Planavo aplankyti 
juos Stokholme, bet sukliudė žinia apie rastus drabužius. Pradėjo 
skaityti. Apklausa atrodė tvarkinga, bet Knutas vis vien norėjo 
pats pasišnekėti su tėvais. 

Ragelį pakėlė po kelių signalų. Atsiliepė silpnas moters balsas: 
„Personų namai . 

Jis prisistatė. 

— Geriau pasikalbėkite sa mano vyru, - pasiūlė moteris. Kal- 
bėjo dar tyliau, bemaž negirdimai. - Dabar jis kieme. Palaukite 
minutę. 

Po minutės ragelį perėmė jos vyras. 

— Taip, klausau. 

— Čia vyriausiasis inspektorius Andersas Knutas iš Visbio. Aš 


esu atsakingas už jūsų dukters nužudymo bylos tyrimą. Žinau, 

kad buvote apklausiami policijos, bet norėčiau užduoti dar kelis 
klausimus. 

— Taip, klausau. 

— Kada paskutinį kartą matėte savo dukterį? 

Trumpa pauzė. 

"Tėvas atsakė bejausmiu balsu. 

— Seniai. Deja, matydavomės labai retai. Mūsų santykiai ga- 
lėjo būti ir geresni. Paskutinį kartą matėmės, kai jie išsikraustė. 
Vaikai norėjo mus aplankyti. 

Vėl pauzė, tačiau jau ilgesnė. 

— Bet praėjusią savaitę aš kalbėjausi su ja telefonu, — vėl pra- 
kalbo tėvas, - kai Linėjui sukako penkeri. Juk seneliui turi būti 
leista pasikalbėti su savo anūku bent jau per gimtadienius. 

— Kokia tada pasirodė Frida? 

— Atrodė laiminga, ne kaip visada. Sakė, kad jai pradeda pa- 
tikti Gotlande. Iš pradžių buvę sunku. Ji visai nenorėjo ten kraus- 
tytis. Padarė tai tik dėl Stefano. Kaip ironiška, kad susipažino su 
gotlandiečiu, nors nekentė Gotlando. Niekada nenorėjo kalbėti 
apie tuos laikus, kai ten gyvenome. 

Knutui atėmė žadą. Jam buvo sunku suvokti, ką vyras kitame 
laido gale ką tik pasakė. 

— Alio? — po kelių sekundžių paklausė tėvas. 

— Kąjūs pasakėte? Jūs esate gyvenę Gotlande? - išspaudė ins- 
pektorius. 

— Taip, mes buvome atsikėlę pagyventi čia, bet išbuvome vos 
kelis mėnesius. 


— Ką čia veikėte? 

— Aš dirbau kariuomenėje ir buvau perkeltas į P18 dalinį. Tai 
buvo seniai. Aštuntajame dešimtmetyje. Nuomojomės namą Ja- 
kobsberge, bet mums ten nepatiko. Frida jautėsi ypač nelaiminga. 
Ji vengė mokyklos ir namuose atrodė visai pasikeitusi. Nesuval- 
doma. 

— Kodėl neminėjote to per pirmą policijos apklausą? — pasi- 
piktinęs paklausė Knutas. Jam darėsi vis sunkiau suvaldyti nekan- 
travimą. 

— Nežinau. Tai truko labai trumpai, be to, ir labai seniai. 

— Kuriais metais gyvenote Visbyje? 

— Leiskite pagalvoti... Na, ko gero, 1978-aisiais. Fridai tie me- 
tai buvo nesėkmingi. Šeštoje klasėje jai teko keisti mokyklą vidu- 
ryje semestro. Persikraustėme per Velykas. 

— Kiek laiko ten gyvenote? 

— Planavome likti bent metus, bet žmona susirgo vėžiu, todėl 
norėjome grįžti į Stokholmą, arčiau jos šeimos. Sugrįžome vasa- 
ros pradžioje. 

— Kur gyvenote? 

— Hm, koks tas gatvės pavadinimas? Netoli išorinės miesto 
sienos. Prasideda Iris... Irisdalso gatvė. Taip, tikrai ši. 

— Vadinasi, Erida lankė Norbakos mokyklą? 


— Teisingai, toks jos pavadinimas. 


Padėjęs ragelį Knutas stvėrė savo mobilųjį ir paskambino Kil- 
gardui, kuris pranešė jam besimėgaująs avienos žlėgtainiais Lind- 
gardeno restorane. 


— Frida Lind vaikystėje gyveno Visbyje. 

— Ką pasakei? 

— K3 girdėjai. Ji gyveno čia kelis mėnesius, kai buvo šeštoje 
klasėje. Tėvas tarnavo kariuomenėje, buvo paskirtas į Visbį. 

— Kada tai buvo? 

— 1978 metais. Pavasarį. Ji lankė Norbakos mokyklą, gyveno 
Irisdalso gatvėje. Tas pats rajonas kaip ir Rutės gatvė, kur gyveno 
Helena. Tai gali būti sąsaja, kurios mes taip ieškojome. 

— Tu teisus, nedelsdamas atvažiuoju. 


— (5erai. 


Neilgai trukus policija nustatė, kad Gunila Olson taip par 
lankė šią mokyklą. Frida Lind buvo metais jaunesnė už kitas, bet 
pradėjo lankyti mokyklą šešerių. Policija pagaliau aptiko bendrą 
vardiklį: visos trys nužudytosios lankė tą pačią šeštą vidurinės 


mokyklos klasę. 


Kaip ir žadėjo meteorologai, oras keitėsi. Dangus papilkėjo, 
pajuodo, iš vakarų slinko tamsus debesis, pranašaujantis gausų 
lietų. Ema stovėjo automobilių kelto pirmagalyje, stebėjo, kaip 
artėja Forės sala. Kelionė per sąsiaurį truko tik kelias minutes, 
bet ji norėjo įkvėpti jūros oro ir pasimėgauti vaizdais. Forė buvo 
mėgstamiausia jos vieta. Ne ją vienintelę traukė ši laukinė, tuščia 
sala su kalkakmenio uolomis ir ilgais smėlėtais paplūdimiais. Va- 
sarą čia knibždėdavo turistų. 

Prieš dešimt metų jos tėvams nepaprastai pasisekė, kadangi 
gavo nusipirkti akmeninį namą prie Norsta Aureno, kelis kilo- 


metrus besidriekiančio pliažo. Seimos bičiulis pažinojo moterį, 

sugalvojusią parduoti savo nuosavybę. Norėjo parduoti tik kam 
nors iš Gotlando. Paprastai tie keli parduodami namai atitekda- 
vo pasiturintiems stokholmiečiams. Daug garsenybių — aktorių, 
dailininkų ir politikų — mėgdavo pabėgti į salą ieškodami priva- 
tumo, jau nekalbant apie Ingmarą Bergmaną, gyvenusį čia visus 
metus. Tėvai nedvejodami persikraustė ir nė akimirką dėl to ne- 
sigailėjo. 

Ema pakeliui užsuko į Konsu22 prekybos centrą šio bei to ap- 
sipirkti. Užėjusi į parduotuvę užmetė akį į vakarinių laikraščių 
antraštes. Abiejuose didelė paskutinės žmogžudystės aukos nuo- 
trauka. Joje maždaug bendraamžė moteris ilgomis tamsiomis ka- 
somis. Dabar prie nuotraukos jau nurodyta ir pavardė. Ema nu- 
sipirko abu laikraščius. Automobilyje permetė straipsnius. Mo- 
teris, kaip ir kitos dvi aukos, nužudyta žiauriai. Pilvą sugniaužė 
nerimas. Pasiekusi namus, ramiai perskaitys laikraščius. Greitai 
nuvažiavo keliu į šiaurinę Forės salos dalį. Kryžkelėje netoli Su- 
dersando pasuko į kairę. Stabtelėjo prie vietinės kepyklėlės, kur 
visada sustodavo atvažiavusi aplankyti tėvų. Paplepėjo su mergi- 
nomis už prekystalio. Visus čia pažinojo. 

Dangus vis labiau niaukėsi. 

Pasukusi į paskutinę duobėtą kelio atkarpą jūros link, kur sto- 
vėjo tėvų namas, už savęs pastebėjo raudoną saabą. Prie vairo sė- 
dėjo vyras. Ant automobilio prietaisų skydelio įžiūrėjo žiūronus. 
Paukščių stebėtojas, - pagalvojo ji. Iškyšulys netoli tėvų namų 
buvo populiari ornitologų vieta. Sustojusi prie namo pastebėjo, 
kad vyras apsisuka ir grįžta keliu atgal. Taip 47 yra, paukščių stebė- 


tojas be orientacijos, — pagalvojo Ema. 

Vos tik Ema spėjo užverti duris, prapliupo lyti. Koridoriuje 
padėjusi pirkinių krepšius, už lango pastebėjo žaibo blyksnį. Su- 
dundėjo griaustinis, skardinį stogą ėmė skalbti lietus. Dėl audros 
namo viduje buvo labai tamsu. 

Oras kambariuose atrodė priplėkęs. Tėvai jau savaitę kaip iš- 
vykę. Ji nuėjo į virtuvę ir pamėgino atidaryti langą, bet stiprus 
vėjas neleido jo atplėšti. Pasidėjo maišus ant virtuvės suolo ir ėmė 
pildyti spinteles. Kaip gerai, kad atsivežė maisto, nes namuose 
mažai ko rado. Tėvai suplanavę ilgas atostogas. Keliaus per Kiniją 
ir Indiją dar tris savaites. Kai abu prieš kelerius metus išėjo į pen- 
siją, kasmet išvykdavo vienai ilgai kelionei. 

Ema išpakavo daiktus. Pirmiausia sudės maistą virtuvėje, o 
paskui pervilks švarią patalynę tėvų miegamojo lovoje. Ji laukė 
Johano. Nekantravo praleisti su juo visą vakarą ir naktį. Kartu 
pavakarieniauti ir papusryčiauti. 

Paskutiniu metu jos emocinis gyvenimas primena amerikietiš- 
kus kalnelius. Vieną minutę ji nori toliau saugiai gyventi su Ule, 
o kitą trokšta viską mesti ir bėgti pas Johaną. Ji tikrai įsimylėjo 
žurnalistą iš Srokholmo, bet ką iš tiesų apie jį žino? 

Vasarą lengva įsimylėti, o tai, kad jiems tenka susitikinėti slap- 
čia, tik pakursto aistrą. Johanui nereikia prisiimti jokių įsiparei- 
gojimų. Jis gyvena vienas, neturi vaikų, gali galvoti tik apie save. 
Aišku, jam lengva. O ji turi mąstyti apie visą šeimą, ypač vaikus. 
Ar tikrai pasirengusi sugriauti visą jų gyvenimą vien todėl, kad 


kažką įsimylėjo? Kiek laiko truks ta meilė? 

Ema nustūmė mintis į šalį, įsijungė radiją ir užlipo į viršų kloti 
lovos. Pagalvojus, ką netrukus čia išdarinės, kūną užliejo karščio 
banga. 

Lietus barbeno į langus, tačiau ji troško į kambarį įleisti šviežio 
oro. Viršuje buvo geriau. Miegamojo langas išėjo į miško pusę. 

Viską sutvarkiusi, išsivirė kavos ir atsisėdusi už virtuvės stalo 
su cigarete pažvelgė pro langą. Namą supo akmeninė tvora. Užjos 
aiškiai matyti jūra vėjo šiaušiamomis bangomis. Čia paplūdimys 
buvo visai siaurutis. Toliau, link iškyšulio, jis vis labiau platėjo. 
Pačiame gale, kur pliažas plačiausias, mėgo rinktis nudistai. Daug 
kartų ir ji pati nuoga bėgo į jūrą krykštaudama iš džiaugsmo, o jos 
balsas paskęsdavo bangų riaumojime. 

Galbūt galėsime išsimaudyti nuogi rytoj iš ryto, - pagalvojo 
ji, - pries Jobanui išvažiuojant į darbą. Kad tik oras pasitaisytų. 

Viveka pažadėjo atvažiuoti rytoj pietų. Ema nenorėjo likti 
viena. 

Ji atsistojo ir išėjo paklaidžioti po namus. Jau seniai čia nesi- 
lankė. Nelabai bendraudavo su tėvais. Tarp jų visad buvo atstu- 
mas, netgi tada, kai buvo visai maža. Jai visad rodėsi, kad turi kaip 
nors juos nudžiuginti, ir žinoma, jie būdavo patenkinti gražiu jos 
piešiniu, teisingai atsakytais testo klausimais ar geru pasirodymu 
gimnastikos varžybose. Tačiau atstumas tarp Emos ir tėvų me- 
tams bėgant nesumažėjo, o dabar tapo visai neįveikiamas. Ji pa- 
prastai jausdavosi kalta, kad jiems nepaskambina ir neaplanko. 
Kartu galvodavo, kad būdami pensininkai ir turėdami marias 


laiko jie galėtų patys dažniau ją lankyti. Galėjo padėti auginti vai- 

kus, dabar galėtų išsivežti juos į iškylą ar į taip vaikų mėgstamą 
Pepės Ilgakojinės šalį. Jie su Ule retai rasdavo laiko. O kai tėvai 
pagaliau pasirodydavo, prilipdavo prie sofos ir tikėdavosi, kad bus 
apšokinėti. Neretai Ema sulaukdavo priekaištų, kokie prišniaukš- 
ti namai arba kad vaikams jau laikas į kirpyklą. Tai sekino, bet ji 
nežinojo, kaip pakeisti situaciją. Tėvai negalėjo pakęsti jokios kri- 
tikos, o jeigu Ema kada ir atsikirsdavo, jie imdavo gintis. Viskas 


baigdavosi tėvo įsiūčiu. 


Svetainė atrodė kaip visada. Sofa gėlėtais apmušalais ir anti- 
kvarinis staliukas, pirktas aukcione, kuriuose taip mėgo lankytis 
tėvai. Židinys, ko gero, senokai nenaudotas, kuo švariausiai išva- 
lytas. Ji apsidžiaugė radusi malkų pintinėje šalia židinio. 

Mediniai laiptai į antrą aukštą girgždėjo. Ji nuėjo į svečių 
kambarį, kurį abi su seserimi Julija laikė savu. Kai lankydavosi 
pas tėvus, čia jos visada miegodavo, rasdavo išsikrausčius paliktus 
daiktus. 

Ema atsisėdo ant lovos. Kambaryje oras buvo dar tvankesnis, 
kampuose prisikaupė dulkių kamuoliukų. Viena siena buvo pilna 
lentynų su knygomis. Žvilgsniu permetė nugarėlės. Katytė, Mūsų 
penketukas, 312 vaikai, knygelės apie arklius, Kula-Gula, moti- 
nos vaikystės knygos. Vieną išsitraukė ir nusijuokė paskaičiusi se- 
novinės kalbos ir pamačiusi iliustraciją. Liauna moteris raudonai 
dažytomis lūpomis ir skarute aprištais plaukais šoko į sportinį 
automobilį, prie kurio vairo sėdėjo Keno išvaizdos vyrukas. Mei- 
lės kliūtys, sensacingas bestseleris. 


Visai kaip aš, - sausai pastebėjo ji. 

Ema rado storą krūvelę nučiupinėtų knygų iš Starlet ir Mano 
gyvenimo istorija serijų. Šyptelėjo prisiminusi, kaip su seserimi 
rijo jas ir aptarinėjo kvapą gniaužiančius šioms merginoms teku- 
sius likimus. Ant kitos lentynos rado krūvą senų nuotraukų al- 
bumų. Ji ilgai sėdėjo apžiūrinėdama savo vaikystės nuotraukas. 
Gimtadieniai, jodinėjimo stovykla, paskutinės dienos mokykloje. 
Su draugais paplūdimyje, iškyla vasaros vakarą, su motina, tėvu ir 
seserimi Julija Griona Lundo pramogų parke Stokholme. Dauge- 
lyje nuotraukų buvo ir Helena. 

Draugės visur būdavo kartu: laibos vienuolikmetės pajūryje, 
akių kontūro padauginusios trylikametės klasės vakarėlyje, tvar- 
kingai stovinčios chore. Laimingos mergaitės, mėgusios arklius 
ir lankiusios jojimo mokyklą. Baltai pasipuošusios per Sutvirti- 
nimo sakramento ceremoniją. Damos žvilgančiomis ilgomis su- 
kniomis per išleistuvių vakarą. 

Žvilgsnį užkliudė mokyklos vinječių krūvelė. Ema ištraukė 
vieną ir nužvelgė klasę, kurioje mokėsi abi su Helena. Viršuje 
užrašyta GA. Po užrašu mokyklos nuotrauka, direktorius ir jų 
mokytoja, žemiau bendraklasių nuotraukos su pavardėmis apa- 
čioje. Kokie mes buvome jauni, - pagalvojo Ema. Kai kurie atrodė 
visai vaikai, rausvais, putliais skruostais. Kiti buvo išblyškę, nuo- 
bodžiaujančiomis išraiškomis. Trečių veiduose jau buvo macyti 
paaugliškų kompleksų ženklų. Kai kurios mergaitės buvo pasida- 
žiusios, kai kurių berniukų viršutinė lūpa šiek tiek atsikišusi nuo 
snufo, kurio demonstratyviai neišėmė. Ji pažvelgė į save pačioje 
puslapio apačioje, kadangi jos mergautinė pavardė Ustberg buvo 


paskutinė pagal abėcėlę. Ir Heleną, tokią mielą, tamsiais plaukais 

prisidengusią pusę veido. Ji žvelgė tiesiai į kamerą rimta veido iš- 
raiška. 

Ema braukė pirštą nuo vienos nuotraukos prie kitos. Eva Al- 
berg, Fredrikas Andersonas, Gunila Brostriom. Jos pirštas stabte- 
lėjo prie šviesiaplaukės mergaitės su šaliu aplink kaklą, žvelgian- 
čios į fotografą iš po plaukų garbanos. 

Gunila Brostriom. Ji ką tik matė jos suaugusios portretą. Tai 
ta moteris iš laikraščių. Ta pati Gunila, nužudytoji. Ema šovė į 
virtuvę vakarinių laikraščių. Ten tikrai ji. Kadaise buvo šviesia- 
plaukė, bet veidas tas pats. Ji visai pamiršo apie Gunilą. O juk 
buvo labai geros draugės. 

Tiek Gunila, tiek Helena tapo to paties žudiko aukomis. 

Kitą akimirką, supratusi, kas jas sieja, pasijuto tarsi gavusi kūju 
per galvą. 

Ani. Kur Ani-Frid? Ji tikriausiai Frida... Negali būti. Ema 
naršė akimis portretus... Kodėl čia nėra Ani? A, teisybė, ji atvyko 
tik pavasarį. Iš Stokbolmo. Paskui vėl išsikraustė. Vadinome ją Ani, 
nors tikrasis jos vardas buvo Ani-Frid, — galvojo Ema. Suprato, 
kad tai tas pats žmogus. 


Visos trys iš vienos klasės. Dabar iš šutvės liko tik ji viena. 


Šutvei priklausiusios mergaitės draugavo ne visos. Aišku, ji su 
Helena buvo geriausios draugės, bet prie jų prisijungė ta keistuolė 
Gunila su naujoke Ani. Kažkodėl jos nutarė laikytis kartu ir kan- 
kinti jį. Tai truko gal kelis mėnesius. Prasidėjo gana nekaltai, nuo 
erzinimo ir pastumdymų. Paskui priekabės vis rimtėjo. Jos viena 


kirą užvesdavo. Dalyvaudavo visos, bet viskam vadovavo Helena. 

Iš tikro jas visas siejo vienas dalykas — jo persekiojimas. Galbūt 
Gunila ir Ani šitaip norėjo susibičiuliauti su ja ir Helena, moky- 
klos šaunuolėmis? Gal šitaip troško pritapti prie šutvės? 

Bet taip nenutiko. Atėjus vasaros atostogoms, visos išsibarstė. 
Ani grįžo į Stokholmą, ir Ema daugiau jos nematė. Tik Ema ir 
Helena atsidūrė toje pačioje klasėje vidurinėje mokykloje. Joms 
tos patyčios nieko nereiškė. Po tos vasaros visos keturios apie tai 
pamiršo. 


Jis, matyt, ne. 


Emos rankos, vartant vinjetės lapus, drebėjo. Pora puslapių 
toliau. 6C klasė. Ji perbėgo akimis per veidus. Štai jis. Penkta 


nuotrauka iš kairės. 


Blyškus jo veidas buvo rimtas, matyti pagurklio užuomazga. 
Trumpai kirpti plaukai. Tai jis. Jis yra bendras vardiklis. 

Ją staiga smarkiai supykino. Nespėjusi sureaguoti žiaugtelėjo 
čia pat ant grindų. 

Kaip tik tada suskambo telefonas. Skambutis atkakliai aidėjo 
visame name. 

Užuot acsiliepusi, Ema nuėjo į vonią nusiprausti. Jautėsi tokia 
apsvaigusi, kad linko keliai. Jis išžudė jas vieną po kitos. Liko tik 
ji viena. 

Vėl suskambo telefonas. Ema nušlitiniavo laiptais žemyn. 

Skambino Johanas. 

— Labas. Čia aš. Baigiau anksčiau. Išvažiuoju. 


Ema negalėjo išspausti nė žodžio. 

— Kas yra? Kas nutiko? 

Ji susmuko ant grindų prispaudusi ragelį prie skruosto. Išspau- 
dė pakuždomis. 

— Aš išsiaiškinau ryšį tarp aukų. Jos visos iš tos pačios šeštos 
klasės. Mano klasės... Mes buvom gauja mergaičių ir kabinėjomės 
prie vieno berniuko iš kitos klasės. Žudikas turėtų būti jis. Vieną 
kartą įgrūdome jam į burną kelnaites. Lygiai taip pat, kaip žudi- 
kas padarė savo aukoms. Išžudė visas, išskyrus mane, supranti? 
Dabar mano eilė. Kas, jeigu jis čia? Gal ir persūdau, bet paskui 
mane keliu iki namo važiavo viena mašina. Paskui apsisuko. Ją 
vairavo kažkoks vyras. 

— Kokia tai buvo mašina? 

— Senas saabas. Manau, raudonas ir... 


Staiga telefono linija nutrūko. 


Suskambus mobiliajam, iš dušo ant išmuilintų plaukų kaip tik 
ėmė trykšti šalto vandens srovė. Knutas padarė pertrauką ir grįžo 
namo pavalgyti. Dabar stovėjo po šaltu dušu, kad bent kiek pra- 
skaidrėtų galva. Jis išgirdo, kaip žmona atsiliepia telefonu. 

Vos dvidešimt sekundžių užteko, kad ji atbėgusi imtų baladoti 
į vonios duris. 

— Andersai, Andersai, išeik! Būtinai turi atsiliepti, skubu! 

Jis užsuko čiaupą, atplėšė duris ir siektelėjo telefono. Kol klau- 
sė, žmona čiupo rankšluostį ir ėmė jį šluostyti. Iš mikrofono buvo 
girdėti sunerimęs balsas. 

— Čia Johanas Bergas iš „Regioninių žinių“. Siųskite automo- 


bilius ir žmones į Forę. Tuojau pat! Ema Vinarvė ten viena tėvų 

namuose ir mano, kad ją atsekė žudikas. Dabar jis kaip tik gali ten 
būti. Ema surado sąsają. Visos aukos iš vienos šeštos klasės. Jos 
buvo susibūrusios į šutvę, kuri priekabiavo prie berniuko iš kitos 
klasės. Jis nužudė visas, išskyrus ją. 

— Ką tu sakai? 

— Ema įsitikinusi, kad tai berniukas, kurį jos kankindavo. Jis 
yra žudikas. Jos kartą į burną subruko jam kelnaites. 

— Kuojis vardu? 

— Nežinau. Nespėjo pasakyti. Linija nutrūko. Bet Ėma mano, 
kad jis ten. Visą kelią iki namo ją sekė automobilis. Paskui dingo. 
Senas saabas. Raudonas. Privalote tuojau pat ten nuvykti. Aš jau 
pakeliui. 

— Kur konkrečiai Fare? 

Johanas perskaitė nurodymus, kuriuos jam užrašė Ema. 

— Pravažiuojate Ekevikeną ir Skaro ženklą.. Privažiuojate ap- 
leistą ledų kioską. Pasukate kairėn į miško keliuką jūros kryptimi. 
Važiuojate tol, kol baigiasi kelias. Ten stovi namas. 

— Palaukite mūsų, - ramiai atsiliepė Knutas. - Neaplenkite. 

— Nė nemanau, po velnių. Varykite ten, ir greitai. - Johanas 
nutraukė pokalbį. 

Knutas sumaigė budinčio pareigūno numerį. 

— Išsiųsk tris mašinas į Forę. Nedelsiant! Žudikas greičiausiai 
tenai. Perspėk vietos policiją Foriosunde, pasakyk, kad važiuotų 
iki Norsta Aureno, pasiimtų šautuvus ir neperšaunamas lieme- 
nes. Įtariamasis greičiausiai vairuoja seno modelio raudoną saa- 
bą. Liepk jiems nedelsiant išvykti. Vėliau duosiu tikslesnius nu- 


rodymus. Kol atvažiuosime, užblokuokite keltą, bent jau Forės 

pusėje. Lai niekas neišvyksta iš salos. Supratote? Paskambinsiu 
Jakobson. Tu susisiek su Vitbergu ir Norbiu. Perduok, kad man 
paskambintų. Noriu, kad ir jie važiuotų į Forę. Taip pat kas nors 
turi susisiekti su Ule Vinarve. Liepk jam man paskambinti. 

Knutas baigė pokalbį ir surado Jakobson mobiliojo numerį. 

— Andersas. Kur esi? 

— Apsipirkinėju Hemkiope. 

— Palik prekes ir išėjusi lauk Šiaurinės Hansės gatvėje. Toje pa- 
čioje pusėje, kaip policijos būstinė. Aš tave paimsiu. 

— Kas vyksta? 

— Vėliau papasakosiu. 

Knutas užsitraukė apatinius ir kelnes. Žmona nieko neklau- 
sinėjo. Tik laikė jo neperšaunamą liemenę ir tarnybinį pistoletą. 
Jam nereikėjo nieko sakyti. Už tai jis buvo dėkingas. 

Po minutės jis jau sėdėjo savo automobilyje sa mėlynu švytu- 
rėliu, kaukiančia sirena ir plaukuose likusiu neišskalautu šampū- 


nu. 


Jis kruopščiai nusimazgojo rankas. Trynė ir gramdė su 
muilu. Atėjus laikui, norėjo jaustis visiškai svarus. Ilgai mau- 
dėsi po karštu dušu, išsitrinko plaukus, nusiskuto. Tikrai švais- 
tė karštą vandenį, kaip mėgo priekaištauti tėvai. Tada susira- 
do marškinius, kelnes, kaklaraištį ir rūpestingai apsirengė. 

Tą kaklaraištį motina buvo padovanojusi per Kalėdas. 
Šia proga tobulai tiko. Jis vienas namuose. 
Tėvas išplaukęs žvejoti su kaimynu. Motina išvažiavusi 


apsipirkti, bet netrukus sugrįs. 

Automobiliui įsukus į kiemą, išgirdo grikšint žvirgždą. 
Jautėsi visiškai ramus. Rūpestingai pasirengė. Viskas, ko rei- 
kėjo, guli dėžėje. Dailiai ir tvarkingai sudėta. 

Jis pasižiūrėjo į veidrodį ir liko patenkintas tuo, ką pama- 
tė. Vyras pačiame jėgų žydėjime, pagaliau imantis vadžias į 
savo rankas, - pagalvojo prieš uždarydamas vonios duris ir 
lipdamnas pasitikti motinos. 

Jos rankos buvo užimtos pirkiniais. 

— Kodėl neišėjai prie mašinos man padėti? — priekaiš- 
tingai pratrūko ji. - Negirdėjai, kad atvažiavau? Juk žinai, 
kiek daug turiu nešti. 

Kalbėdama ji net nežvilgtelėjo į jį. Motina nepastebėjo, 
kiek jis vargo norėdamas gražiai atrodyti. Tiesiog nusiavė, 
pakabino šlykstų savo paltą ant kabliuko koridoriuje ir ėmė 
nešti maisus. Kaip visada priekaistaujantis kankinės balsas, 
sklidinas savigailos. Jis tiesiog liko stovėti tyliai ją stebėda- 
mas. Visada nuvildavo motiną. Jos lūkesčiai niekad nesu- 
tapdavo su realybe. Ji visada reikalavo iš jo kažko daugiau. 
Kažko dar. Niekada nejuto, kad motina visiskai juo paten- 
kinta. Kita vertus, sesuo jai visada tiko. Mažoji sesutė. Jai 
visad viskas taip gerai sekėsi. Ji niekada nesiginčijo, niekada 
nekėlė jokių problemų. Mokykloje gerai mokėsi, turėjo daug 
draugų, niekada neinkštė ir nesiskundė. Visus tuos metus jis 
ilgėjosi šilto apkabinimo ir besąlygiskos meilės. Motinos, nie- 
ko iš jo nereikalaudavusios, 0 tiesiog būdavusios šalia. To jis 
niekada neturėjo. Motina jį atstūmė ir nepaliaudama ieškojo 


priekabių. Jis nepaprastai stengėsi, bet nepavykdavo. Motina 


289 


MARI JUNGSTEDT 


net neįtavė, kad prie jo priekabiauja, kad jį skriaudžia. Jis 
užvėrė viską viduje ir gėdijosi, viską kentė vienas. Ir negalvo- 
jo, kad galės kam nors kada nors atsiverti. 

Motina kaltino jį dėl savo nesėkmių. Dėl sūnaus ji negalė- 
jusi ispildyti savo svajonės tapti sesele. Todėl dėl nenusisekusio 
jos gyvenimo kentėti turėjo jis. Ji nemylėjo savo vyro, virto 
pagiežinga, sausa ir savigailos sklidina moterimi. 

Ar kada nors dėl ko nors ji prisiėmė atsakomybę? Už savo 
gyvenimą? Už savo vaikus? Už jį? 

Neapykanta kilo blokuodama visas kitas mintis, kol moti- 
na bambėdama krovė pirkinius iš maišelių. 

Koks ji šlykštus žmogus. Ilgiau laukti nebegalima. Žengė 
ris didelius žingsnius jos link ir stvėrė iš nugaros. 

— K. 4 tu davai? - suspigo, atsidūrusi J0 gniaužtuose. 

Jis išsitraukė virvagalį, turėtą kisenėje, ir surišo jai už 
nugaros rankas. Tada nutempė į koridorių, alkūne nulenkė 
durų rankeną ir ištempė per kiemą į daržinę. Ji spardėsi ir 
žviegė. Taip smarkiai įkando jam į ranką, kad ištryško krau- 
jas. Bet skausmo jis nepajuto. Neištarė jai nė žodžio. Dabar 
jis viską kontroliuoja. Laikė ją tol, kol pasiėmė storą iš ryto 
pasiruoštą virvę. Ji jau buvo sumegzta kilpa ir tvirtai pririšta 
prie vienos stogo sijos. Jis smarkiai suspaudė jos riešus, priver- 
tė ją išskėsti piystus ir paliesti kėdę pries užkeldamas ją ant 
viršaus. Pats pasilipo ant kopėčių šalimais ir privertė paliesti 
siją, vivvę su kilpa, mazgus ir viską aplink. 

Kai viskas buvo baigta, ji stovėjo ten su kilba ant kaklo ir 


spoksojo į jį apstulbusia veido išraiška. Nutilo, viršutinė jos 

lūpa drebėjo. Kokia ji bjauri, - šaltai pastebėjo jis ir baskuti- 
nį kartą patikrino kilpą. 

Tada įsitaisė tiesiai priešais motiną ir pažvelgė į akis. Žiū- 
vėjo su panieka. O viduje jautė tokią ramybę, kokios daugiau 
niekada nejuto. Absoliučią ramybę, į kurią paniro kaip į šiltą 
pieną. 

Galiausiai nedvejodamas paspyrė kėdę. 


Telefono linija tylėjo. Kodėl ryšys nutrūko? Teisingai, pasi- 
taikydavo, kad blogu oru telefonas neveikdavo. O gal nukirptas 
laidas? Ta mintis Emai kėlė šiurpą. Reikia turėti prie savęs mobi- 
lųjį. Jis virtuvėje. Ji nulėkė ten ir surinko Johano numerį. Nesė- 
kmingai. Ryšys čia, žinoma, varganas. Po velnių. O jeigu žudikas 
netoliese? Jis negalėjo patekti į namą, būtų išgirdusi. Johanas ne- 
pasirodys čia anksčiau kaip per valandą. Gal net pusantros. 

Ema prisiminė, kad paliko atvertą miegamojo langą, todėl 
nubėgo laiptais aukštyn jo uždaryti. Kai išlindo sugriebti lango 
skląsčio, pamatė jį. Jis stovėjo kitapus akmeninės tvoros, šalia kie- 
mo. Ji suprato, kad ten jis, nors jo ir nepažino. Jis pažvelgė į ją. 
Ema spėjo pastebėti, kad vyras tamsiai apsirengęs, o tada skubiai 
pasislėpė už užuolaidų. 

Ji neturi šansų jam pasipriešinti. Ema nulėkė į miegamąjį 
paieškoti ko nors, ką galėtų panaudoti kaip ginklą. 

Jobanas turėjo paskambinti policijai, - mąstė ji. - Man reikia 
tik sulaikyti jį, kol atvyks policija. Bet kaip, po galais, tai padary- 


ti? 

Jis neabejotinai veršis vidun. Daugiausia vilties rasti kokį nors 
ginklą yra virtuvėje. Ten bent jau yra peilių. Nespėjusi pasiryžti 
kelionei į apačią išgirdo atsidarančias lauko duris. 

Jai pasidingojo, kad bus pamiršusi jas uždaryti. Kazp ji galėjo 
neužsivrakinti? — keikė save. 

Žvilgsnis užkliuvo už sesers beisbolo lazdos, kuri stovėjo at- 
remta į sieną svečių kambaryje. Julija parsivežė ją namo iš Valsti- 
jų, į kurias buvo metams išvykusi kaip mainų programos studen- 


tė. Jos taip niekam ir neprisireikė, bet dabar pravers. 


Tingstėdė, Larbru, paskui visu greičiu į Foriosundą. Knutas 
vėl žvilgtelėjo į laikrodį prietaisų skydelyje. Minutės švilpė ra- 
ketos greičiu. Jis kalbėjosi su dviem vietos policijos pareigūnais 
iš Foriosundo, bet vyrukai pasirodė per lėto mąstymo. Dabar 
jie ties Sudersando kryžkele ir ką tik įsuko į Ekevikeną ir Skarą. 
Priešais automobilio priekinį stiklą lietus kabojo tarsi užuolaida, 
todėl vairuoti buvo itin sunku. Buvo ketvirtis po šeštos, tad, jeigu 
sėkmė nenuvils, kelyje daug automobilių neturėtų būti. Jakobson 
sėdėjo šalia su prie ausies prispaustu mobiliuoju ir skubiai pasa- 
kojo Kilgardui paskutinius įvykius. 

Jie daug kartų mėgino pasiekti Emą mobiliuoju telefonu. Įra- 
šytas balsas atkakliai kartojo, kad abonentas šiuo metu nepasie- 
kiamas. Pamėginkite vėliau. Namų telefono linija neveikė. 

Knutas lėkė greitai, sutelkęs dėmesį į pagrindinį kelią, vedantį 
į Foriosundą. Jie turi laiku pasiekti Emą Vinarvę. Iki galo nuspau- 
dęs akseleratorių stengėsi ką nors įžiūrėti pro lietaus užuolaidą ir 


kuo greičiau įveikti posūkius. 

Jakobson baigė kalbėti telefonu. 

— Kilgardas atvažiuoja su keliais kitais iš komandos. Jie už 
mūsų. Tai siaubinga, — tarė, nenuleisdama nuo inspektoriaus 
akių. 

— Kiek jų pakeliui į tą namą? 

— Netrukus ten turi atvykti du vietos policininkai, paskui mes 
du ir trys kiti automobiliai. Iš viso apie dešimt. Visi su neperšau- 
namomis liemenėmis, išskyrus mane. 

— Turėsi likti nuošalyje ir stebėti, - pasakė Knutas. - Jeigu tik 
jis neatsidurs ten prieš mus. Bet mums reikia daugiau pastiprini- 
mo. Galbūt jis užtvėrė kelią. Iškviesk daugiau žmonių. Tegu atsi- 
veža ir šunis. Ir dar tas išprotėjęs televizijos reporteris važiuoja. 
Mėginau jį sulaikyti, bet jis neatsiliepia. Kad tik visko nesugadin- 
tų. 

Dešinėje pasirodė Buynge liaudies buities muziejus, iškart po jo 
ir Foriosundas. Keltų krantinę jie rado atitvertą policijos juosto- 
mis ir saugomą savanorių gaisrininkų, paprašytų vietos policijos. 
Dėkingas Knutas su jais pasisveikino. Ilgai netrukus jų laukęs kel- 


tas pasuko per sąsiaurį. 


Lietus ir griaustinis liovėsi. Ema stovėjo už svečių kambario 
durų. Daugiau nesugalvojo kur pasislėpti. Laiptais iš apačios skli- 
do cyli radijo muzika. Ji troško susilieti su siena ir išnykti. Rau- 
menys buvo įsitempę, susikaupusi stengėsi sulaikyti kvėpavimą. 


Galvoje šmėžavo vaikų veidukai. Norėjo pravirkti, bet tvardėsi. 

Staiga išgirdo pažįstamą laiptų girgždesį. Pro durų plyšelį at- 
sargiai dirstelėjo į koridorių. Širdis daužėsi taip smarkiai, kad 
tikriausiai turėjo girdėtis. Pamatė jo ranką. Laikančią pagalį. 
Kirvį. Nesusitvardžiusi kūktelėjo. Ji įsikando sau į ranką, kad 
nurimtų. Vyras nuslinko į jos tėvų miegamąjį. Ema žaibiškai 
išpuolė į koridorių, žengė du didelius žingsnius laiptais ir tuo 
pačiu metu išgirdo jį vejantis. Ji užkliuvo ir išsitiesė kaip ilga ant 
svetainės grindų. Užpuolikas stvėrė ją už kojos kaip tik tada, kai 
mėgino stotis. Ema kriokdama apsivertė ir taikliai šniojo jam 
per ranką beisbolo lazda. Vyras surikęs paleido koją, ir ji spėjo 
atsistoti. 

Kūkčiodama iššlubčiojo į koridorių ir pasuko lauko durų 
link. Griebė už durų rankenos, bet durys buvo užrakintos. Ne- 
spėjusią atrakinti užpuolikas pasivijo, stvėrė už plaukų ir nusi- 
tempė atgal į virtuvę. 

— Tu sumauta kale, - urzgė jis. - Kekše, prakeikta kekše. Da- 
bar priversiu tave maldauti. Šlykšti kale. 

Jis pasodino ją smarkiai gniauždamas gerklę. 

— Dabar tavo eilė, prakeikta šliundra. Po velnių, atėjo tavo 
eilė. 

Jo veidas, vos per kelis centimetrus nuo jos, buvo pajuodęs 
iš įsiūčio. Iš burnos tvoskė mėta, kuri jai priminė senelį iš tėvo 
pusės. Jis irgi taip kvepėjo. Gerklės pastilės. Didelės, baltos ir 
permatomos, galėjai čiulpti amžinai. Būdavo supakuotos į rudą 
popierinį maišelį. Senelis visus jomis vaišindavo. 

Vos tik jis iškėlė kirvį į orą ir nusitaikė, šiek tiek atsileido jos 


gerklę suspaudęs gniaužtas. Nežinia iš kur įgavusi antžmogiškų 

jėgų, krioktelėjusi abiem rankomis atplėšė kaklą smaugiančią 
ranką ir parbloškė žudiką ant žemės, tada užgulė jį ir įkando į 
žandą taip smarkiai, kad burnoje pajuto kraują. Šį kartą jai pa- 
vyko atrakinti duris ir išbėgti į lauką. Ji nulėkė prie akmeninės 
tvoros ir persirito į kitą pusę. Atsidūrė pakrantėje. Keikėsi, kad 
vis dar šviesu, bet nesustojo. Smėlis buvo kietai suplūktas, todėl 
bėgti tapo lengviau. Ema šimtus kartų bėgiojo pakrante ir anks- 
čiau. Atitolusi nuo namo nesusilaikė neatsigręžusi pasižiūrėti, 
kaip arti užpuolikas. Nustebo pamačiusi, kad jo niekur nematy- 
ti. Ji sustojo ir nustėrusi apsidairė. Nė dvasios, kiek akis užmato. 

Sužeidžiau labiau, nei galvojau, - pasakė sau. Palengvėjusia 
širdimi pasileido švyturio link. Ten paprastai būna žmonių. Jei- 
gu tik pavyktų pasiekti švyturį, ji būtų saugi. Tačiau bokšto dar 
nematyti. Iš pradžių teks aplenkti iškyšulį, o ir jis tolokai. Bėgo 
jau ramesniu tempu. Paplūdimys atrodė vaiduokliškai, visiškai 
tuščias. Girdėjo tik savo alsavimą ir žingsnių dunksėjimą. 

Paskutinę pakrantės atkarpą smėlį pakeitė akmenys. Ji vos 
nepargriuvo, bet atgavo pusiausvyrą. Pasiekusi kitą pliažo galą, 
jautėsi išsekusi. Nugara sruvo prakaitas. Ten taip pat buvo tuš- 
čia, bet netrukus ji pasieks kelią ir bus saugi. 

Pakeliui į švyturį leido sau atgauti kvapą. Keli nameliai šalia 
švyturio atrodė tušti. Ema toliau risnojo automobilių aikštelės 
link. Pamiškėje stovėjo automobilis. 

Prisiartinusi pamatė, jog tai raudonas saabas. 

Bėgo tuščiai. 

Iki pajusdama smūgį į galvą, spėjo pagalvoti, kad užpuolikas 


sėdo į mašiną ir nuvažiavo iki švyturio. 

Johanui pagaliau pasiekus Emos tėvų namus, policijos parei- 
gūnai jau buvo vietoje. Emos niekur nebuvo matyti. Jis paliko 
automobilį už tvoros ir įžengė į kiemą. 

— Aš esu Johanas Bergas. Žurnalistas, — prisistatė ir parodė 
jiems savo žurnalisto pažymėjimą. - Esu Emos Vinarvės drau- 
gas. Kurji? 

— Nežinome. Namas tuščias, laukiame pastiprinimo. Privalo- 
te nedelsdamas palikti teritoriją, pone. 

— Kur Ema? 

— Jau sakiau, kad nežinome, - griežtai atšovė vienas iš polici- 
ninkų. 

Johanas apsisuko ant kulno ir apibėgo namo sieną pakrantės 
link. 

Jis nekreipė dėmesio į jam šaukiančius pareigūnus. Vos tik pa- 
siekęs pliažą, pamatė pėdsakus smėlyje. Labai aiškius pėdsakus. 

Johanas bėgo Emos pėdomis, apsuko iškyšulį ir pamatė švy- 
turį. Pėdsakai tęsėsi tolyn. Su palengvėjimu pastebėjo, kad bėgta 
vieno žmogaus. Ema skubėjo pagalbos į švyturį. O kur žudikas? 

Žurnalistas nužvelgė iškeltą žole apaugusią bermą, kuri ėjo 
palei pakrantę iki pat miško. Jis galėjo sekti ją iš ten. Ir iš šitos 
vietos vaizdas neblogas. 

Uždusęs ir nuvargęs Johanas pasiekė švyturį ir patraukė take- 
liu automobilių stovėjimo aikštelės link. 

— Ema! - pašaukė. 

Jokio atsakymo. Aikštelė tuščia, nematyti jokių žmonių. Kur 


ji dingo? 

Žolėje mėgino įžiūrėti kokius nors pėdsakus, bet niekas ne- 
krito į akis. Todėl toliau nuėjo tuščiu asfaltuotu keliu. Tyliu ir 
tuščiu, iš abiejų pusių supamu miško. Dairėsi į gretimai stovin- 
čius namus. Nė ženklo gyvybės. Staiga priartėjo variklio gaus- 
mas. 

Policijos automobilis staigiai sustodamas sužviegė padango- 
mis, iš jo iššoko Knutas su Jakobson. 

— Matei ar girdėjai ką nors? — griežtai paklausė inspektorius. 

— Ne, bet smėlyje greičiausiai užtikau Emos pėdsakus. Atvedė 
čia. 

Suskambo Knuto mobilusis. Pokalbis buvo trumpas. 

— Greičiausiai žudikas yra Jensas Hagmanas, - prancšė baigęs 
kalbėti. - Jano Hagmano sūnus. Surado jį mokyklos archyvuose. 
Jis tokio paties amžiaus kaip aukos. Buvo iš kitos šeštos klasės. 
Jo tėvas, Janas Hagmanas, turi raudoną 1987-metų saabą. Kuris 
dingęs. 

Jakobson nustebusi spoksojo į jį. 

— Sūnus? — aiktelėjo ji. - Kodėl mes anksčiau neišsiaiškino- 
me! 

— Ne dabar, - nutraukė ją Knutas. - Vėliau rasim laiko sau 


papriekaištauti. Dabar privalome jį sugauti. 


Pagrindinis kelias į keltų prieplauką keliose vietose buvo už- 
blokuotas. Policija įkūrė laikiną bazę Sudersando stovyklos teri- 
torijoje. Policininkų komandos su šunimis ėmė šukuoti miškingą 


vietovę tarp Skarsandės ir švyturio. Atvažiavo Ulė Vinarvė. 

Pasikalbėjęs su Grentorsu iš Stokholmo, Johanas paskambino 
Peteriui. Žinoma, jie privalo padaryti reportažą apie tai, kas vyks- 


ta, tačiau kartu jį draskė susirūpinimas dėl Emos. 


Radęs laišką, nutarė nužudyti Heleną. Jis sėdėjo moti- 
nos miegamajame. Jo tėvai ilgus metus miegojo atskiruose 
kambariuose. Jam tai neatrodė keista. Jis nebuvo matęs, kad 
jie apsikabintų ar kitaip parodytų vienas kitam švelnumą. 
Motina karojo daržinėje. Tėvas namo grįš negreitai. Jis turi 
kelias valandas perkuisti jos kambarį, kol reikės skambinti 
policijai ir pranesti, kad rado motiną negyvą. Ištraukė jos ko- 
modos stalčius ir viską patikrino. Seni popiergaliai su beveik 
neįskaitomais užrašais, receptai, kvailos katės, kurią motina 
mylėjo, nuotraukos. Ji mylėjo tą katę labiau už mus, - pa- 
galvojo su kartėliu. Keli šlykštūs papuošalai, antpirštis, šrati- 
nukai išdžiūvusiu rašalu. Kada paskutinį kartą tvarkė savo 
stalčius? - pagalvojo sunerimęs. 

Tada rado kai ką, kas sudomino. Vieno stalčiaus dugne 
gulėjo suglamžytas, nuo amžiaus pageltęs vokas. Ant voko 
buvo užrašyta: Gunvorai. 

Rašyta tėvo ranka. Suraukęs antakius praskleidė voką ir 
viduje rado vieno lapo laišką. Be datos. 

R 
Gunvora, 
visą naktį nemiegojau. Galvojau ir dabar esu pa- 


siruošęs pasakyti, kas man paskutiniu metu darosi. 

Žinau, spėliojai, kas nutiko, nors, kaip paprastai, ne- 
pasakei nė žodžio. 

Tiesa ta, kad aš sutikau kitą. Manau, pirmą kartą 
gyvenime supratau, kas yra tikra meilė. Aš šito nepla- 
navau. Tiesiog taip atsitiko. Niekaip negaliu atsikraty- 
ti užplūdusių jausmų. 

Mes susitikinėjame jau šešis mėnesius. Maniau, 
kad bus laikina, greitai praeis, bet atsitiko priesingai. 
Myliu ją iš visos širdies ir nusprendžiau su ja gyventi. 
Ji laukiasi. Noriu pasirūpinti ja ir mūsų kūdikiu. 

Abu žinome, kad niekada manęs nemylėjai. Kiek 
kartų mane nustebino ir išgąsdino tavo šaltumas. Tiek 
man, tiek ir vaikams. Ji yra mano mokinė. Helena 
Hlilerstriom. Kai rasi šitą laišką, aš jau gyvensiu bute 
mieste. Vėliau paskambinsiu. 


Janas 


Iš akių trykštant ašaroms jis suglamžė laišką. Kas jau 
kas - ta pati Helena Hilerstriom! Apsispręsti buvo labai len- 
gva. 


Ema atsipeikėjo, nes stingo iš šalčio. Buvo tamsu, ore kybojo 
drėgmė. Ji gulėjo ant kažko kieto ir šalto. Prireikė kelių minučių, 
kol akys apsiprato su tamsa. Siauras šviesos ruoželis smelkėsi pro 
plyšį vienos sienos palubėje. Atrodė, kad ji kažkokiame pusrūsy- 


je. Grindys ir sienos cementinės, patalpa tuščia, tik du suolai pri- 

tvirtinti iš abiejų pusių. Ji gulėjo ant vieno iš jų. Jos apskaičiavi- 
mu, kambarėlis buvo maždaug dviejų su puse kvadratinių metrų. 
Nuožulnios lubos buvo žemai, todėl patalpa atrodė dar ankštes- 
nė. Iki aukščiausio taško ne daugiau kaip du metrai dešimt. Jokių 
durų, tik geležinis liukas lubose. Iki tos angos vedė prie sienos 
pritvirtintos aprūdijusios kopėtėlės. Ji suprato, kad yra įkalinta 
kuriame nors iš senovinių gynybos bunkerių. Gotlande ir Forėje 
jų ne vienas. Vaikystėje draugai tokiuose dažnai žaisdavo. 

Burna buvo perdžiūvusi, jautėsi gaižus vėmalų kvapas. Pakau- 
šis pulsavo nuo skausmo. Norėjo paliesti žaizdą ir pasižiūrėti, ar 
kraujuoja, bet tai pasirodė neįmanoma. Jos rankos ir kojos buvo 
surištos virve. Ema nužvelgė drėgnas pilkas sienas, liukas lubo- 
se — vienintelis išėjimas, tačiau jis uždarytas. Gal net užrakintas iš 
lauko. Ką ji čia veikia? Kur Hagmanas? Kodėl jis nenužudė jos iš 
karto? Faktas, kad tebėra gyva, leido tikėtis, kad viltis nemirusi. 
Virvė nutrynė odą. Ji neįsivaizdavo, kiek dabar laiko ir kaip ilgai 
čia guli. Kūnas nutirpo, sopėjo. Įdėjus pastangų pavyko atsisės- 
ti. Ema kilstelėjo mėgindama pažvelgti pro plyšį, bet nepasiekė. 
Bandė apsukti rankas, tačiau virvė neleido. Galėjo pajudėti iš vie- 
tos vos kelis centimetrus. 

Moteris įsiklausė: iš lauko jos nepasiekė joks garsas. Patalpa 
buvo visiškai tyki. Ant grindų lapus šiureno skersvėjis. Į bunkerį 
prasmuko rudai taškuota varlė. Vėliau pastebėjo dar vieną. Ant 
lubų kabojo kelios drugių lėliukės. Oras priplėkęs, drėgnas. 

Ji vėl atsigulė ir užsimerkė tikėdamasi, kad skausmas apmalė. 


Reikia pasistengti blaiviai mąstyti. 

Staiga pasigirdo traškėjimas. Dangtis lubose buvo nukeltas, 
pasirodė pora kojų ir į bunkerį nulipo vyras, Jensas Hagmanas. 

Žudikas, priglaudęs vandens butelį jai prie lūpų, šaltai į ją 
spoksojo. Jam padedant Ema godžiai nurijo kelis didelius gurkš- 
nius ir nedrįso pakelti akių. Tada tyli liko sėdėti. Nežinojo, ko 
griebtis, bet nutarė likti budri, stebėti, kaip jis reaguos. 

Jensas atsisėdo ant suolo priešais ją. Liuką uždarė, todėl patal- 
poje vėl tapo beveik aklinai tamsu. Ji girdėjo, kaip grobikas kvė- 
puoja. Galop neišlaikė. 

— Ką ketini daryti? 

— Užsičiaupk. Neturi teisės kalbėti. 

Jis atsilošė į sieną ir užsimerkė. 

— Aš noriu šlapintis, - sušnibždėjo Ema. 

— Kokių velnių man rūpi? 

— Prašau. Prišlapinsiu kelnes. 

Nenoriai pakilęs atlaisvino virvę. Jai teko atsitūpti ir nusilen- 
gvinti jam matant. Kai baigė, vėl ją surišo. Piktai nudelbęs užlipo 
kopėčiomis į viršų ir dingo. 

Slinko valandos. Ji gulėjo ant šono tai nugrimzdama, tai vėl 
pakirsdama iš sapno. Sapnai mišo su mintimis. Nepajėgė atskirti 
vienų nuo kitų. Kartais užslinkdavo tirštas apatijos debesis. Ji Jen- 
so rankose. Daugiau nieko negali padaryti. Tik ramiai atsigulti ir 
numirti. Baigti savo dienas šitame Forės bunkeryje. Paskui min- 
tyse kaip kristalo skeveldros blykstelėdavo vaikų veidukai. Sara ir 
Filipas. Paskutinį kartą juos matė Ulės brolio namuose. Ji nufo- 
tografavo vaikus mojuojančius jai prie vartelių. Ar tai paskutinis 


kartas, kai juos matė? 

Sąnarius gėlė, rankas dilgčiojo, jos greitai visai nutirps. Ema 
prikišo jas prie siauro šviesos plyšelio. Nuo tvirtos virvės rankos 
paraudo. Ji nutarė mąstyti konstruktyviai ir vėl atsisėdo. Kokių 
dar turi galimybių? Ar mėginti jį įveikti, kai kitą kartą atidarys 
liuką? Vargu ar pavyktų. Jis daug stambesnis, o čia nėra nieko, 
kuo galėtų pasinaudoti kaip ginklu. Įdomu, kur yra šitas bunkeris. 
Greičiausiai toli nuo artimiausių namų, nors šiuo vasaros metu 
visur būna žmonių: žmonės eina į žygius, vaikštinėja po miškus 
ir laukus, naudojasi privalumu, kad Švedijoje kiekvienas turi teisę 
užeiti į privačias valdas. Ji pažvelgė pro siaurą plyšį. Gal mėginti 
šaukti? Hagmanas gali būti šalia. Greičiausiai savo automobilyje. 
K3 praras, jeigu pagrobėjas išgirs ją? Ji tikriausiai tebėra gyva, nes 
jam reikalinga kaip pabėgimo garantas. Tai reiškia, kad policija 
jau ieško jos. Kol jie Forėje, Jensas negali jos nužudyti. 

Emos kojos buvo supančiotos taip pat tvirtai, kaip ir anksčiau. 
Pajudėti buvo sunku, bet pavyko. Nuslinko iki priešingos sienos. 
Pasilenkė kuo arčiau ertmės ir pradėjo šauktis pagalbos, kiek 
leido plaučiai. Šaukė tol, kol pavargo. Tada atsisėdo ant suolo ir 
laukė atkakliai įsmeigusi akis į plyšį. Tiksėjo minutės. Nė ženklo 
Hagmano ar kieno nors kito. Ji dar keletą kartų šaukėsi pagalbos, 
kol galiausiai nebepajėgė rėkti. 

Vėl atsigulė. Galbūt verta išmėginti kokią nors strategiją. Kal- 
bėtis su juo. Prašyti atleidimo. Įtikinti, kad gailisi. 


Taip, Ema taip ir padarys. 


Antradienis, birželio 26-oj1 


Andersas Knutas sėdėjo baraką primenančiame pastate, kuris 
Sudersando stovyklai atstojo kavinę ir sandėlį. Priešais jį stovėjo 
kavos puodelis ir sumuštinis su sūriu. 

Buvo pusė septynių ryto, Emos Vinarvės rasti nepavyko. Po- 
licija suėmė Janą Hagmaną ir nuvežė į policijos nuovadą. Jie dar 
nežinojo, ar Janas prisidėjęs prie žmogžudysčių, bet rizikuoti ne- 
norėjo. 

Nerimas graužė Knutą. Ar Ema dar gyva? Hagmanas tikrai 
turi būti kažkur saloje. Persikėlimai keltu sustabdyti nedelsiant, 
pagrindinis kelias prie kelto užblokuotas. Jis niekaip negalėjo pa- 
likti salos, nebent savo valtimi. Knutui ta galimybė atrodė labiau- 
siai įtikima. Policija naršo Forės pakrantę. Į kurią pusę jis pabėgo? 
Arti nėra jokių pusiasalių ir salų, kur jis galėtų rasti priebėgą. Ne- 
būtų galėjęs pasiekti Gotska Sandiono ar žemyno niekieno nepa- 
stebėtas. Vienintelė galimybė, kad jis keliavo savo valtimi ir išlipo 


į krantą kur nors Gotlando pajūryje. Ne, tai absurdiška. 

Vadinasi, turime daryti prielaidą, kad jis čia, saloje, - mąstė 
Knutas, čiulpdamas cukraus kubelį ir į lėkšturę pildamasis kavos. 
Kai būdavo vienas, gerdavo iš lėkštutės, kaip jo tėvas. Šliurpė kavą 
pro dantyse sukąstą cukraus gabalėlį. 

Kiek pavyko sužinoti, Jensas Hagmanas saloje neturėjo nei 
draugų, nei giminių. Anot tėvo, šeima saloje nieko nepažinojo, 
nors vaikams augant čia praleido daug laiko. Kelias vasaras jie 
nuomojosi namelį Ekevikene. Tai reiškia, kad apylinkės Hagma- 
nui gerai pažįstamos, - galvojo Knutas. 

Šiaurinėje salos dalyje apieškomi visi namai, daržinės, trobe- 
lės, kotedžai, palapinės ir kelioniniai vagonėliai. Paieška tęsiasi. 

Gal jis slapstosi kur nors kitur? Aišku, įmanoma, kad slepiasi 
gamtoje, bet menkai tikėtina. Per didelė rizika būti pastebėtam. 
Ar gali turėti padėjėją? Žinoma, nors tai menkai tikėtina. Per 
kelias savaites nužudė tris moteris. Kas norės tokiam padėti? Jis 


beprotis, galintis padaryti bet ką. 


Kol liukas atsivėrė antrą kartą, Ema jau buvo sugalvojusi kelis 
planus. Hagmanas atsinešė peilį. 

— Prašau, neskriausk manęs, — meldė ji, kai Jensas leidosi že- 
myn ir sustojo priešais ją su peiliu rankoje. Blankioje šviesoje žyb- 
telėjo geležtė. 

Hagmanas žvelgė į ją su neperprantama išraiška veide. 

— Kodėl turėčiau neskriausti ? 

— Aš suprantu, kodėl nužudei kitas. Tai, ką mes tau padarėme, 


buvo siaubinga. 

— Tu nieko nesupranti, — iškošė jis ir akys žybtelėjo pykčiu. 

Vienintelis Emai likęs ginklas buvo įtikinėjimo galia. Ji tęsė: 

— Žinau, kad tai neatleistina, aš tiek kartų norėjau tave susi- 
rasti. Norėjau paprašyti atleidimo. Aš taip gailiuosi. Bet mes bu- 
vome tik vaikai. 

— Tik vaikai, — drėbė jis su panieka. - Lengva tau pasakyti. 
Mano gyvenimas virto pragaru dėl to, ką man padarėte. Aš visada 
buvau prakeiktas bailys. Per jus niekada nesusipažinau su jokia 
mergina, nedrįsau užmegzti santykių su žmonėmis, jaučiausi toks 
prakeiktai vienišas. „Tik vaikai , - paniekinamai pakartojo. - Jūs 
žinojote, ką darote. Per jus sugriuvo visas mano gyvenimas. Da- 
bar jūsų eilė susimokėti. 

Ema karštligiškai mėgino sugalvoti, kur nukreipti kalbą, lai- 
mėti laiko, bec labai bijojo savo žodžiais jį išprovokuoti. 

— Tad kodėl iš karto manęs nenužudei? - paklausė. 

— Negalvok, kad čia laimingas atsitiktinumas. Aš viską labai 
kruopščiai suplanavau. 

— Ką nori pasakyti? 

— Norėjau pašalinti kiekvieną, kankinusį mane, vieną po kito, 
pradedant nuo blogiausios. Kai tai padariau, atėjo metas Hele- 
nai. 

— Nuo ko pradedant? 

Akimirką siaubas atlėgo, užleidęs vietą nuostabai. 

Jis Žiūrėjo į ją tamsoje. 

— Vadinamosios motinos. Visi tiki, kad ji pati nusižudė. 


Jis nelinksmai nusijuokė. 


305 


MARI JUNGSTEDT 


— Policininkai tikri mulkiai. Prarijo visą scenarijų. Iš tiesų tai 
mano darbas. Nužudžiau ją mėgaudamasis. Motina, kuri pagim- 
do vaikus ir jais nesirūpina, neturi teisės gyventi. Kas tai per mo- 
tina? — Jenso Hagmano balsas darėsi vis šaižesnis. Jis praktiškai 
rėkė. Atrodė, kad bunkeryje neliks oro. 

— Ji tavimi nesirūpino? — sušnibždėjo Ema, siekdama jį nura- 
minti. 

— Aš vaikščiojanti aborto liekana, štai kas. Nelauktas, - šiurkš- 
čiai atšovė jis. - Bet ta kalė galiausiai už viską sumokėjo, - trium- 
fuodamas pareiškė. 

Ji negalėjo nepastebėti jo žvilgsnyje tūnančios beprotybės. 

Staiga galvon šovė galingas suvokimas — išeities nėra. Ji dau- 
giau niekada nepamatys savo vaikų. Iš paskutiniųjų stengėsi ne- 
pravirkti, susitvardyti. 

Tą akimirką pasigirdo tylus sraigtasparnio tratėjimas. Hagma- 
nas krūptelėjo ir įsiklausė. 

— Nejudėk, nes iškart nudėsiu, - suniurzgė. - Ir užsičiaupk. 

Sraigtasparnis, regis, suko ratus tiesiai virš bunkerio. Staiga 
per garsiakalbį pasigirdo Knuto balsas: 

— Jensai Hagmanai! Čia policija. Mes žinome, kad tu bunke- 
ryje. Pasiduok. Esi apsuptas, suradome tavo automobilį. Pabėgti 
neturi šansų. Geriausia būtų pasiduoti. Išlipk sudėjęs rankas virš 
galvos! 

Hagmanas nutraukė Emą nuo suolo taip staigiai, kad ji vos 
nenugriuvo. Jis prispaudė peilį jai prie gerklės ir atbulas prislinko 


prie plyšio sienoje. Žvilgtelėjo laukan. Ema įžiūrėjo jūros kraštelį. 


306 


NEMATYTAS 


Akivaizdu, kad Hagmanas sutrikęs. Užspeistas į kampą, todėl dar 
pavojingesnis. O, kad jis bent kiek atleistų ranką, gniaužiančią jai 
kaklą. 

Kurį laiką buvo tylu. 

Tada vėl balsas pro megafoną paragino: 

— Hagmanai! Čia policija. Viskas baigta. Išeik iškėlęs rankas 
virš galvos! 

Jensas Hagmanas veikė greitai ir ryžtingai. Jis perpjovė vir- 
vę, juosusią Emos kulkšnis, atvėrė liuką ir pastūmė ją lipti pirma 
savęs. Pats lipo neatsilikdamas. Viršuje Emą pasitiko šiltas oras. 
Moteris pajuto, kad yra vilties pasprukti. Ji aplenks savo užpuo- 
liką. Kopėtėlės tokios siauros, o slėptuvės liukas toks mažas, kad 
jiems abiem nepavyks vienu metu išlipti. Vos tik atsidūrė virš že- 
mės ir žengė į viršų paskutinį žingsnį, iš visų jėgų spyrė į Hagma- 
ną. Pataikė į veidą, Jensas prapliupo keiktis. Po akimirkos Ema 
pajuto jo leteną ant kulkšnies ir išvirto iš kojų. 

Bandymas pabėgti baigėsi net neprasidėjęs. 

Hagmanas sušnypštė jai į ausį: 

— Jei pamėginsi dar kartą, tu mirusi. Perspėju. 

Ji prisimerkė nuo ryškios ryto šviesos ir bandė akimis aprėpti 
kuo daugiau, kiek galėjo iš savo beviltiškos padėties. Jie miško pa- 
kraštyje, vienoje pusėje jūra, kitoje žali kalnai, apsupti policinin- 
kų su atstatytais ginklais. Ant šlaito netoliese stovėjo Andersas 
Knutas su garsiakalbiu rankoje. 

Hagmanas dangstėsi ja kaip skydu. 

— Visi traukitės! Kitaip nudėsiu ją čia ir dabar. Noriu, kad lik- 


tų tik vyriausiasis inspektorius. Man reikia mašinos su pilnu baku 

ir šimtu tūkstančių kronų grynaisiais. Taip pat vandens ir maisto 
trims dienoms. Jeigu nedarysite, kaip liepiu, perrėšiu jai gerklę. 
Supratote? Ir greitai! Jeigu negausiu mašinos po dviejų valandų, 
aš ją nužudysiu. 

Knutas nuleido ranką su garsiakalbiu. Praėjo minutė. Paskui 
atsakė. 

— Darysim, kaip reikalauji! 

Inspektorius pasisuko į artimiausią kolegą, jie persimetė keliais 
žodeliais. Po penkių minučių visi pareigūnai pasitraukė. Hagma- 
nas iš savo vietos nepajudėjo. Ema matė jūrą, kelias virš vandens 
sklendžiančias žuvėdras, žydinčias aguonas, mėlynus ežeinius, 
rausvus migdolus ir trūkažoles. Buvo taip gražu, kad net spaudė 
širdį. Ji ir vėl pagalvojo apie savo vaikus. Jų vasaros atostogos ką 
tik prasidėjo, o ji per plauką nuo mirties. 

Knutas kalbėjosi mobiliuoju telefonu. Baigęs pokalbį, suriko: 

— Mums sudėtinga taip greitai parūpinti pinigus, reikia dau- 
giau laiko. 

Gniaužtas ant Emos kaklo susispaudė. 

— Man nerūpi jūsų problemos. Neškite pinigus. Turite lygiai 
vieną valandą ir penkiasdešimt minučių. Kitaip ji mirs! 

Ir lyg pabrėždamas savo žodžius čirkštelėjo peiliu Emai per ka- 


klą taip, kad nutekėjo kraujo. Moteris netgi nepajuto skausmo. 


Beveik po dviejų valandų į kelią įsuko žalias „Audi“ ir pririe- 
dėjo per šimtą metrų iki slėptuvės. Išlipo policininkas. 


Knutas suriko Hagmanui: 

— Automobilis su pilnu baku. Rakteliai spyncelėje. 

Pareigūnas ištraukė lagaminą, atidarė ir parodė turinį. Iškėlė 
kelis banknotų paketus. 

— Lagamine yra šimtas tūkstančių kronų šimto kronų ban- 
knotais, — toliau šaukė Knutas. - Su maistu ir vandeniu. Kaip ir 
norėjai. 

— Gerai, - atsakė jam Hagmanas. - Pasitrauk bent du šimtus 
metrų nuo mašinos. Noriu saugiai pasiekti keltą. Jis perkels mus į 
Foriosundą. Priešingu atveju ji mirs, - pakartojo Jensas. 

— Supratau, — atsakė jam Knutas. 

Jensas Hagmanas nusivarė Emą priešais save prie mašinos. Jis 
be atvangos šaudė akimis į visas puses. Variklis suriaumojo. Tada 
„Audi“ apsisuko ir jie išlėkė į kelią, vedantį Foriosundo krypti- 
mi. 

Ema karštligiškai svarstė, ko griebtis. Vos tik jie nusikratys 
policijos, jis užmuš ją. Nė kiek tuo neabejojo. Jie jau artėja prie 
kelto, suprato iš ženklų ant kelio asfalto. 

Hagmanas sumažino greitį. Keltas jau laukė. Ji matė ant tilte- 
lio stovintį kapitoną. Ant denio laukė jūreivis atsišvartuoti. 

Tada viskas įvyko akimirksniu. Iš visų pusių sulėkė policijos 
automobiliai. Jensas Hagmanas žaibiškai sureagavo ir aplenkė 
juos. Pareigūnai bandė atlupti dureles, bet Hagmanas staigiai ap- 
suko automobilį, šiek tiek pavažiavo į kalniuką ir pasileido be- 
kele tarp kadagių ir riedulių. Staiga mašina trenkėsi tiesiai į pušį. 
Ema sukliko. Smūgis buvo kurtinantis. Ją sviedė į priekinį stiklą, 


kuris sutrupėjo į šukeles ir pažiro ant jos kaip stiklo lietus. Ji dar 

matė, kaip Hagmanas rangosi iš mašinos ir sprunka. Ją apsupo 
tiršti dūmų debesys. Moteris išspyrė koja dureles ir išvirtusi ant 


žemės nualpo. 


Karina Jakobson pastebėjo automobilį iš toli. Tada pamatė, 
kad šalia ant žemės guli Ema. Hagmanas bėgo tolyn. Ji ištraukė iš 
makšties pistoletą ir nuėmė saugiklį. 

— Hagmanas! - sušuko kitiems policininkams. - Jis ten! 

Tą akimirką Jensas Hagmanas pastebėjo ją ir pasileido į mišką. 
Už nugaros Jakobson girdėjo kitų balsus. Bėgdama paskui jį Ka- 
rina nusitaikė į kojas. 

— Stok! —- sukomandavo. 

Bet žudikas išnyko už seno vėjo malūno. 

Jakobson sulėtino žingsnį. Ji žinojo, kad bėglys ginkluotas. 
Nesunkiai ją įveiks, jeigu nebus atsargi. Moteris lėtai slinko ma- 
lūno siena. Paskui kažkas barkštelėjo ir ji atsigręžė. Hagmanas 
užgriuvo ant jos ir abu nusirito žeme. Pasigirdęs šūvis apkurtino. 


Kūnas ant jos suglebo. 


Kai Ema pabudo Visbio ligoninėje, ne iš karto prisiminė, kas 
jai nutiko. Tada vienas po kito grįžo vaizdai: slėpruvė, Knutas su 
garsiakalbiu, Hagmanas prispaudęs peilį jai prie gerklės. Tada 
avarija. 

Ji atsimerkė. Sumirksėjo. Šalia jos lovos stovėjo dvi išsiliejusios 
hgūrėlės. Kažkas sėdi ant kėdės tolėliau. 


— Mamyte, - ištarė tylus balselis. 

Filipas. Dabar aiškiai jį matė. Liesas ir pablyškęs veidelis, bliz- 
gančios akys. Po sekundės jis buvo jos glėbyje, Sara neatsiliko. 

— Mano brangiausi vaikeliai. Dabar viskas bus gerai, - ramino 
juos Ema. Akies kampeliu pastebėjo, kaip vyras pakyla nuo kėdės 
ir eina artyn prie jos. Jis prisėdo ant lovos krašto ir paėmė jos ran- 


kas. Baigta. Pagaliau baigta. 


Įėjusi slaugė paaiškino, kad lankytojai galės ateiti rytoj. Jie ap- 
kabino ją dar kartą. 

Ema suprato, kokia yra pavargusi. Jai reikia išsimiegoti. Tik 
atsikels nusišlapinti. Visas jos pasaulis apvirto aukštyn kojomis. 
Laikas, kurį išbuvo įkalinta bunkeryje, virto amžinybe, taip jai at- 
rodė šlapimui čiurlenant į unitazą. Ema apsiprausė, išgėrė stiklinę 
vandens ir grįžo į palatą. 

Šalia jos lovos stovėjo vazelė su saulutėmis ir rugiagėlėmis. 
Prie vieno stiebelio buvo kortelė. Skaitydama nusišypsojo. Nuo 
Knuto. Linkėjo atsigauti ir žadėjo rytoj paskambinti. 

Įsirangiusi į lovą pasitaisė pagalvę. Kūnas buvo nusėtas mėly- 
nių, smarkiai skaudėjo galvą. Dabar norėjo tik pamiegoti. 

Kai jau rengėsi išjungti šviesą, žvilgsnis užkliuvo už geltonų 
rožių vazos, pastatytos ant palangės. 

Ema sunkiai išlipo iš lovos ir rado puokštėje įkištą voką. Atvi- 


rukas nuo Johano: „Ar nori turėti sa manimi bulvių lysvę?“ 


Knutas giliai užtraukė pypkės dūmo ir smarkiai užsikosėjo. 


Paprastai jis niekada nerūkydavo. Tiesiog žaisdavo su pypkute, 

kimšdavo tabaką, čiulpdavo taip ir neprisidegęs. Labai efektyvus 
būdas išvengti plaučių vėžio, tačiau per pastarąsias kelias dienas, 
deja, ėmė pešti kaip kaminas. Po pusvalandžio tyrėjų komanda 
susirinks aptarti dramatiškų įvykių, šią vasarą sukrėtusių visą Go- 
tlandą. 

Knutas nenustojo galvoti. 

Kai sėdėjo Sudersando stovyklos barake, iš Visbio paskambi- 
no kolega Larsas Norbis. Jis pranešė, kad vienas iš Gunilos OL- 
son kaimynų identifikavo Jensą Hagmaną kaip vyrą, kurį matė 
Gunilos namuose kelios savaitės prieš nužudymą. Tai štai koks jis 
šaltakraujis, - mąstė Knutas. Prieš ją nužudydamas pasistengė su- 
sipažinti. 

Pačiam inspektoriui kilo mintis, kad Jensas Hagmanas gali 
slapstytis viename iš senų gynybinių Forės bunkerių. Saloje jų ga- 
lybė. Kai policija ėmė tikrinti šiaurės vakarinę Forės dalį, netruko 
aptikti miške paslėptą Hagmano automobilį. Saabas buvo negra- 
biai paslėptas kadagių krūmuose, bet iš oro jo nebuvo matyti. 

Inspektorius kaltino save, kad drama baigėsi Hagmano mir- 
timi. 

Karina Jakobson patyrė šoką ir turėjo kelias dienas praleisti 
ligoninėje. Anksčiau ji net nebuvo nieko sužeidusi, o dabar rizi- 
kuoja būti apkaltinta būtinosios ginties viršijimu, gal net žmog- 
žudyste. Tyrimą atliks policijos vidaus skyrius, reikės įrodinėti. 
Dėl visko reikėtų kaltinti Knutą. Jis vadovavo operacijai. Galbūt 
įvykiai būtų pakrypę kitaip, jeigu jie nebūtų sutikę sa Hagmano 


reikalavimais. Išsikvietę derybininką. Arba šturmavę slėptuvę. 

Andersas giliai atsiduso. Dabar pasakyti neįmanoma. 

Jis daug galvojo apie Hagmaną. Visas pastarojo gyvenimas 
buvo nudažytas neapykanta, taip smarkiai įskiepyta vaikystėje. 
Paaiškėjo, kad tai paveikė visus santykius su moterimis. Jam ne- 
pavyko užmegzti ilgalaikių santykių, jis gyveno vienas ir sunkiai 
mezgė socialinius ryšius. Metė studijas universitete, dirbo bilie- 
tų surinkėju Stokholmo metro. Netgi santykiai su seserimi buvo 
įtempti. Jie niekada netapo gerais draugais, nors amžiaus skirtu- 
mas buvo vos keleri metai. 

"Tėvai nepadarė nieko, kad brolis su seserimi bendrautų. Moti- 
na niekada neslėpė, kad labiau myli dukrą. Tėvui, Janui Hagma- 
nui, ilgainiui šeima rūpėjo vis mažiau ir mažiau. Jis užsisklendė 
savyje. Kaip ir motina. Nė vienas nepastebėjo, kas vyksta su jų 
sūnumi: nematė patyčių, jo vienišumo, kamuojančio nerimo. Ir 
štai rezultatas. 

Vaikai kaip dvi atskiros salos plaukė per gyvenimą be kieno 
nors paramos ir pagalbos. Abiem teko tvarkytis su savo proble- 
momis ir emocijomis. Jokio bendrumo jausmo, jokios šeimos 
vienybės. 

"Tam tikra prasme Knutas galėjo suprasti Jensą Hagmaną. 
Žmogus nebūtinai turi būti psichiškai nesveikas, kad įvykdytų 
žmogžudystę. Kartais užtenka būti rimtai įskaudintam. 

Prastų ryšių su tėvais tema kaip raudonas siūlas ėjo per visą 
žmogžudystės tyrimą. Ne kitaip ir aukų atveju. Helenos Hilers- 
triom, Fridos Lind ir Gunilos Olson santykiai su gimdytojais 


taip pat buvo įtempti. Knutas nujautė, kad ir Ema Vinarvė turi 

problemų. Tai buvo gija, siejanti aukas su žudiku. Inspektorius 
spėliojo, koks momentas perpildė jo kantrybę. 

Knutas atsistojo ir pažvelgė per saulės išdegintą automobilių 
stovėjimo aikštelę. Lango rėmu ropojo boružė. Jis leido jai užlipti 
ant piršto, o tada atvėrė langą. 


Vabaliukas išskleidė sparnelius ir nuskrido. 


PABAIGA 


Padėka 


Ši istorija yra išgalvota. Bet kokie veikėjų sutapimai su rea- 
liais asmenimis yra atsitiktiniai. Aplinka tokia, kaip realybėje, 
su keletu išimčių. Kartais leisdavau sau paimprovizuoti siužeto 
labui. Pavyzdžiui, uždariau TV redakciją Gotlande ir perkėliau į 
Stokholmą. Taip man buvo lengviau regzti pasakojimą. Aš labai 
žaviuosi Švedijos televizijos Regioninių žinių programa, Os:my/ 
reportažais iš Gotlando ir vietine reporterių komanda. Jeigu pra- 
slydo klaidų, jos tik mano. 

Labiausiai noriu padėkoti savo vyrui žurnalistui Cennethui 
Niklassonui už kritiką, idėjas ir įkvėpimą dirbant prie šios kny- 
gos. Jis didžiausias mano rėmėjas. 

Dėkui Gėstai Svenssonui, buvusiam Visbio policijos vyriau- 
siajam inspektoriui, už neįkainojamą pagalbą rašant apie polici- 
jos darbą; Annai-Majai Persson, Švedijos televizijos žurnalistei, 
už nuolatinius padrąsinimus ir paskatas; Martinui Csatlosui iš 
Solnos teismo ekspertizės skyriaus; Johanui Gardeliusui, Visbio 


policijos kriminalistikos ekspertui; Matsui Wihlborgui, Visbio 

sygardos prokurorui; Claesui Kullbergui ir Peteriui Sandstrė- 
mui iš Gotlando apygardos; savo anytai Berit Niklasson iš San- 
dos ir Conny Niklasson iš Visbio už fotografavimą. 

Už vertingą indėlį dėkoju savo mokytojams Lenai Allestram, 
Lillian Andersson, Bosse ir Kerstin Jungstedt. Švedų kalbos re- 
daktorei Ulrikai Akerlund už tai, kad padėjo rašant šią knygą, ir 
manimi patikėjusiam Bonznžers leidėjui Jonasui Axelssonui. 

Galiausiai tariu ačiū savo vaikams, Rebekai ir Sebastianui, už 
didžiulę kantrybę, kol mama rašė. 

Mari Jungstedt 
Alta, 2003 m. balandis 


